
Frumoasă, mai strălucită decât şi-a dat seama şi, mai presus 


de toate, cea mai bună şi iubitoare persoană pe care am 


cunoscut-o vreodată 


Fiecare dintre noi trebuie să-şi asume responsabilitatea pentru 
propria viaţă şi, mai ales, să arate respect şi dragoste ființelor din 
jurul său, în special unul altuia. 


— JANE GOODALL, Reason for Hope 


Prolog 


Lupta cu diavolul 


Îmbrăcată cu o cămaşă pătată de vopsea şi cu nişte blugi 
zdrentuiti, concentrată să curat pe dedesubt veranda, sigur nu 
arătam a psiholog în acea după-amiază de primăvară când un 
SUV nou şi strălucitor, cu doi copii mici şi mama lor elegantă, a 
apărut în faţa casei. Femeia era fardată cu grijă; totuşi părea că 
plânsese zile întregi şi mi-a fost milă de ea. În mod clar uşurată 
că m-a găsit, în ciuda blugilor mei rupti şi a uimirii iniţiale, mi-a 
spus că mersese două ore ca să ajungă în oraşul unde doar 
bănuia că locuiesc. Mi-a zis că era prinsă într-o „luptă pentru 
custodie îngrozitoare” cu cineva care era înspăimântător de dur 
şi că se temea pentru siguranţa copiilor ei. Mi-a spus: „Ca să îmi 
salvez copiii, trebuie să mă lupt cu diavolul. Şi nu ştiu cum”. 


Era convinsă că fostul sot nu îşi dorea cu adevărat să fie tată şi 


cerea custodia 
> > > 


doar pentru a o ţine pe ea „sub control”, strategie care, având în 
vedere dragostea şi grija ei pentru copii, funcţiona destul de bine. 
I-am explicat puterea unui comportament calm (spre deosebire 
de unul panicat) ori de câte ori îşi întâlnea fostul soţ - pentru a-i 
dejuca planul de a dovedi că el deţinea controlul asupra emoţiilor 
ei - şi i-am oferit câteva sugestii care s-o ajute să discute mai 
eficient cu avocatul ei. M-a bucurat să văd că, atunci când a 
plecat, în loc de disperare, era hotărâre în ochii ei. 


Ca psiholog, studiasem psihopatia şi tratasem victime 
traumatizate clinic timp de mai mult de douăzeci şi cinci de ani, 
dar tot nu am înţeles pe deplin frecvenţa covârşitoare a 
victimelor psihopatilor până când nu am scris despre ele. De 
când am publicat cartea Psihopatul de alături, în 2005, am fost 
copleşită de telefoane şi scrisori de la cititori care s-au simţit 
datori să-mi povestească propriile întâlniri cu persoane care par 
să nu aibă conştiinţă. Aceşti cititori au fost atât de motivaţi să-mi 
spună poveştile lor încât unii au reuşit să facă rost de numărul 


meu de telefon de acasă, număr care nu este public, sau au 
aşteptat în faţa biroului meu din Boston, sperând să mă prindă la 
venire sau la plecare. Dar era prima oară când cineva îşi făcea 
apariţia acasă la mine. 


Am hotărât să creez o adresă de e-mail special pentru acest scop, 
astfel încât cititorii mei să-şi poată povesti experienţele fără a 
trebui să recurgă la asemenea căutări disperate. Imediat, am 
început să primesc o mulţime parcă nesfârşită de mesaje din 
toată lumea. Cei mai mulţi dintre cei care m-au contactat (şi care 
continuă să o facă, zilnic) au de-a face cu un posibil psihopat care 
pur şi simplu nu poate fi evitat: adversarul într-un proces de 
custodie, un şef sau un coleg de la un loc de muncă prea bun 
pentru a renunţa la el, un adult din familia lor sau, poate cea mai 
îngrozitoare situaţie, unul dintre propriii copii. 


Cititorii care mă caută sunt atât femei, cât şi bărbaţi şi aparţin 
unor pături sociale diferite, dar au anumite experienţe în comun. 
Toţi s-au simţit singuri şi puţin mai mult nebuni: fiecare s-a 
crezut singura persoană păcălită şi manipulată de o fiinţă umană 
care s-a dovedit a avea o minte bizară. Au supravieţuit unei relaţii 
parcă ireale cu cel puţin o persoană incapabilă să simtă vinovăţie, 
regret sau chiar îngrijorare. Şi, până au citit Psihopatul de 
alături, toţi aceşti supraviețuitori presupuseseră că nimeni nu le 
va crede povestea ciudată. Cartea mea le-a oferit conceptele şi 
cuvintele necesare pentru a-şi descrie experienţele. Acum căutau 
metodele pentru a se apăra, pe ei şi pe cei dragi. Pentru ei şi 
pentru toţi oamenii care duc lupte ce nu pot fi evitate cu cei 
lipsiţi de conştiinţă, am scris această carte despre cum să câştigi 
în faţa unui psihopat. 


Aproape toate scrisorile pe care le-am primit de-a lungul anilor se 
încadrează în câteva categorii, iar în cursul aparitiilor în presă şi 
al conversatiilor particulare, începând din 2005, mi s-au pus 
nenumărate întrebări despre aceleaşi teme cruciale. În această 
carte le voi discuta pe toate: realitatea crudă a copiilor psihopati 
şi cum să ne purtăm cu ei; metodele specifice pe care le poţi 
folosi pentru a învinge un psihopat care te-a transformat în ţinta 
lui la serviciu; cum să procedezi când, în mod groaznic, 
adversarul într-un proces de custodie este un psihopat; psihopatii 


agresivi (inclusiv atacurile cibernetice); diferenţele dintre 
psihopati şi narcisici. Cartea include şi un capitol despre 
psihopatia existentă în corporatiile şi guvernele, precum şi câteva 
gânduri despre natura binelui. 


Cei mai mulţi oameni lipsiţi de conştiinţă, în încercarea de a se 
camufla pentru restul societăţii (şi nevrând să fie descoperiţi sau 
bagati la închisoare), comit infracţiuni morale şi interpersonale 
„invizibile”. Contrar prejudecatilor obişnuite, psihopatii care 
recurg la violenţă letală sunt o minoritate. Psihopatii sunt mai 
degrabă mincinoşi şi manipulatori distructivi care joacă nişte 
jocuri psihologice, financiare şi politice dure cu vieţile noastre. Ei 
formează marele grup al celor care comit violenţe domestice: 
oamenii care încearcă să-şi intensifice simţul puterii şi controlului 
bătându-şi partenerii, copiii şi persoanele mai în vârstă din 
familie, în intimitatea căminului. Acesta este unul dintre motivele 
pentru care sunt atât de dificil de identificat. Dar, când psihopatii 
ucid, ne tulbură profund. Voi analiza tiparul comportamentului 
psihopat criminal şi modul în care această formă de agresiune 
are motivații diferite fata de violenţa nepsihopata. 


Psihologii au reticente să recomande evitarea ca soluţie a unei 
probleme, dar în cazul psihopatiei evitarea este de fapt cea mai 
bună cale. Violenti sau nu, psihopaţii trăiesc în afara contractului 
social care ne leagă pe noi, ceilalţi, sunt extrem de distructivi şi 
nu vor putea niciodată să aibă nişte relaţii personale sau 
colegiale adevărate cu nimeni. Singura lor preocupare este să 
deţină puterea asupra altora şi cel mai recomandabil şi puţin 
periculos plan de acţiune este să eviti cu totul astfel de persoane. 
Totuşi, să te fereşti din calea unui psihopat nu este întotdeauna 
posibil. 


În această carte îţi voi furniza metode prin care să faci faţă 
psihopatului pe care pur şi simplu nu îl poţi evita. Vei citi poveşti 
inspirate de multele, nenumăratele scrisori primite, relatări de la 
oameni care au urmărit socati cum eşafodajul realităţii umane 
acceptate li s-a prăbuşit sub picioare şi care au încercat plini de 
curaj să se salveze, pe ei şi pe cei dragi, într-o lume care nu mai 
avea niciun sens. Au fost obligaţi să înveţe că psihopatii sunt mai 
mult decât nişte imagini abstracte într-un buletin de ştiri efemer 


sau tema unui documentar şocant; sunt fiinţe umane care arată 
ca toţi ceilalţi - atât de bine camuflati, încât adevărata lor natură 
poate rămâne nedescoperită de ani sau chiar decenii. 


Deşi am schimbat toate numele şi orice detaliu care ar putea 
servi unei identificări în aceste poveşti, vei găsi exemple de 
indivizi care au triumfat, bărbaţi şi femei care au făcut faţă cu 
succes unor oameni care păreau să nu aibă conştiinţă, dar şi 
poveşti triste şi chiar înfricoşătoare în care cei nemiloşi par să 
câştige la final. Indiferent dacă se încheie cu un succes sau cu un 
deznodământ tragic, toate poveştile ilustrează modurile în care 
ideile noastre moştenite despre rău ne-au făcut orbi la adevărata 
sa natură. Comportamentul diabolic provine dintr-un gol 
emotional, iar necunoasterea acestui lucru ne-a limitat mult 
capacitatea de a face faţă cruzimii în viaţa cotidiană şi în 
societate. Relatările bazate pe fapte reale din această carte 
afirmă că o înţelegere nouă, raţională, a principalei surse a răului 
uman - absenţa caracteriologică şi neuropsihologică a conştiinţei 
- ne-ar putea oferi un avantaj crucial când avem de-a face cu 
psihopati în vieţile noastre si când ne confruntăm cu problemele 
epocii noastre, probleme create de om. Cred că, pentru siguranţa 
personală şi de fapt pentru binele planetei pe care trăim, trebuie 
să renuntam la credinţele noastre greşite - „orbirea în fata 
psihopatiei” - şi să adoptăm o perspectivă bazată pe cunoaştere 
şi competenţă. 


Trebuie să învăţăm că, în ciuda lipsei de emotie caracteristice, 
psihopatii sunt „consumatori de emoţii”. Au o dorinţă puternică 
de a fi martori la controlul pe care îl deţin asupra noastră, 
provocându-ne confuzie, mânie şi teamă. Se hrănesc cu emoţiile 
negative ale altora. Să ştii când şi cum să nu arăţi emoție - cum 
să rămâi calm în prezenţa unui psihopat în loc să-l hrăneşti cu 
sentimentele tale directe - reprezintă o abilitate vitală. 
Psihopatul joacă cu tine un joc îngrozitor, dar îţi voi arăta cum să 
schimbi regulile jocului. 


În Psihopatul de alături am creat prima definiţie psihologică a 
,constiintei”. Spre deosebire de ideile mai vechi, nu este un 
proces de gândire sau un set de reguli internalizate; mai 
degrabă, adevărata conştiinţă este o emoție fascinantă bazată pe 


ataşamentul faţă de altă fiinţă (adesea, dar nu întotdeauna o 
fiinţă umană) sau faţă de un grup de fiinţe umane sau chiar, în 
unele situaţii, faţă de umanitate ca întreg. Am dovedit că, fără 
capacitatea neuropsihologică de a crea legături emoţionale reale 
cu alţii, conştiinţa nu există şi am discutat caracteristicile şi 
cauzele psihopatiei - absenţa ataşamentelor emoţionale şi a 
conştiinţei -, precum şi rănile adânci pe care psihopatul le poate 
provoca, cu o desăvârşită lipsă de pedeapsă emoţională. 


În această carte sper să furnizez o şi mai mare înţelegere a 
gândurilor şi comportamentelor care sunt determinate de golul 
din psihic unde ar trebui să se afle emoția conştiinţei. Voi oferi 
exemple reale ale tiparului jocurilor de culise prezent în toate 
comportamentele psihopate, o imagine care ni se dezvăluie iar şi 
iar, deşi cei mai mulţi dintre noi nu am fost învăţaţi cum să o 
„vedem”. Într-o lume de preoţi pedofili şi de directori executivi 
care şi-ar vinde sufletul - şi planeta noastră - pentru mai mulţi 
bani, de lupte pentru custodie pline de manipulare şi care nu au 
nicio legătură cu ceea ce este cel mai bine pentru copil, dar şi de 
falşi experţi care îşi petrec timpul escrocându-i pe bătrâni şi pe 
săraci, trebuie să putem recunoaşte acest modus operandi. 


Ce şanse are o persoană onestă în faţa unui psihopat inteligent, 
un adversar deghizat ale cărui puteri speciale sunt duplicitatea şi 
lipsa oricărei ruşini? Cum poate cineva cu reacţii emoţionale 
normale la suferinţa altora să învingă un inamic care poate face 
orice fără niciun fel de vinovăţie, oricât ar fi de distructiv sau de 
crud? Cum poate o persoană sinceră şi directă să-i convingă pe 
alţii de adevărata natură a unui psihopat, când acest prefăcut 
calculat păcăleşte şi manipulează chiar şi oameni extrem de 
inteligenţi, uneori din simpla dorinţă de a-i şoca? 


Scopul meu în această carte este de a furniza răspunsuri clare şi 
practice la aceste întrebări şi de a trata direct îndoiala de sine 
plină de teamă care apare când oamenii cu conştiinţă trebuie să 
se confrunte cu manipulatori nemiloşi. Femeii care mi-a apărut în 
prag şi multor altora le ofer răspunsuri optimiste şi încurajatoare. 
Ca persoană onestă şi iubitoare, ai mult mai multă putere decât 
ştii. Să distingi tiparul, să înţelegi adevărata natură a psihopatiei 
şi, cel mai important, să dispui de metode eficiente pentru a 


dejuca planurile psihopatului îţi vor permite să identifici 
psihopatia cu încredere şi să răspunzi prin acţiuni înțelepte si 
puternice, atunci când viaţa te obligă să iei poziţie. 


Unu 


Un gol în psihic 


Înțelegerea psihopatiei 


„ Cel mai greu este să ascunzi ceva care nu este acolo. ,, 


— ERIC HOFFER 


Pentru a explica de ce vor avea succes strategiile pe care le ofer, 
mai întâi trebuie să pun sub semnul întrebării, aparent paradoxal, 
una dintre credinţele de bază despre felul în care funcţionează 
lumea. Imagineaza-ti că răul nu există. Daca eşti o persoană 
religioasă, imagineaza-ti ca nu există Satana, Prinţul 
Intunericului, drac, demon - niciun diavol, oricum l-ai numi. Dacă 
nu eşti religios, gandeste-te cum te-ai simţi şi câte dintre părerile 
tale despre viaţă s-ar schimba dacă ai descoperi că răul pur şi 
simplu nu există ca entitate în lumea noastră. Chiar mai 
surprinzător, să presupunem că ai afla că răul nu a existat 
niciodată, nici ca lucru sau fiinţă supranaturală vicleană, nici ca o 
forţă misterioasă sau duh nevăzut, nici măcar ca o parte în mod 
special ruşinoasă a naturii umane obişnuite. Iti cer să duci 
această idee la limită, să-ţi imaginezi că răul nu este decât o 
legendă, precum trolii scandinavi, Yeti, omul zăpezilor, sau zeii 
vulcanilor, care cer sacrificiul unor fecioare de prin sate. 


„Ce rost ar avea?”, mi-ai putea răspunde. „Ca să gândim astfel, ar 
trebui să ignorăm prea mult din viaţa aşa cum este ea.” Lumea 
noastră este plină de rău şi de oameni care par foarte pricepuţi la 
a face rău. Poate că raul nu este o forţă sau un lucru sau o fiinţă 
cu coarne - poate răul nu există ca substantiv, ca să zicem asa -, 
dar cuvântul rău/diabolic funcţionează cu siguranţă ca un 
adjectiv înţeles de toată lumea: există evenimente „diabolice”, 
scheme „diabolice”, comportamente „diabolice”. Şi fiinţele umane 
par să aibă o înţelegere comună a ceea ce înseamnă aceste feluri 
de evenimente, scheme şi comportamente. Aşa că, dacă răul nu 
există, despre ce vorbim de fapt când folosim cuvântul? 


Iti cer să înţelegi că răul nu există, pentru că din punct de vedere 
psihologic nu există. Răutatea nu este un spirit sau un lucru 
invaziv, nici vreo parte întunecată a creierului uman primitiv. 
Este opusul: în loc de o entitate pe care să o putem observa sau 
cel putin simţi, raul este o absenţă. In loc de ceva este un gol 
acolo unde ar fi trebuit să fie ceva. 


Adevăratul rău este un gol, nimic mai mult şi nimic mai puţin. 
Neurologia din spatele acestui „gol” va fi descrisă în capitolul 
următor. Deocamdată, să ne continuăm discuţia despre cum se 
manifestă. 


Considerăm unele acte „diabolice” mai rele decât altele: crimele 
în serie şi genocidul etnic sunt considerate mai odioase decât, să 
spunem, furtul pensiei cuvenite unui salariat. Cum e de aşteptat, 
facem aceste judecăţi pe baza importanţei efectelor - cât de letal 
a fost un act - şi a numărului de persoane afectate. Să intri în 
casa cuiva şi să torturezi o familie de dragul distractiei este 
considerat diabolic; omorârea a milioane de oameni nevinovaţi 
este un act profund diabolic. Dar toate comportamentele într- 
adevăr diabolice, de la crimele uriaşe şi de nedescris împotriva 
umanităţii până la chinuirea partenerului sau fraudarea 
economiilor cuiva, sunt generate de acelaşi gol în psihic. 


Putem începe să înţelegem natura acestui gol - acest spaţiu gol 
neexplorat care îşi are începutul în subdezvoltarea neurologică - 
având în vedere următoarele două versiuni ale unei poveşti 
despre un simplu accident de maşină. În prima variantă a 
relatării, ambele persoane implicate au creieri obişnuiţi şi sunt 
întregi din punct de vedere psihologic. În a doua versiune, unuia 
dintre cei doi indivizi îi lipseşte ceva din creier, la propriu, deşi 
majoritatea prietenilor şi membrilor de familie ar fi socati să afle 
asta. 


În prima relatare a acestui accident imaginar, Tom şi Jack (ambii 
cu creieri normali) conduc pe un drum aproape pustiu într-o 
noapte ploioasă, în direcţii opuse. Uitând câteva clipe că ar putea 
veni maşini din sens opus, Tom a deviat spre mijlocul drumului şi 
conduce pe linia galbenă. Când Jack se apropie din direcţie 
opusă, cele două maşini sunt gata să se ciocnească la viteză mare 
şi, pentru a-l evita pe distratul Tom, Jack este obligat să intre cu 


maşina într-un şanţ plin de apă. 


În mod miraculos, niciunul nu este rănit. les din maşini şi se 
apropie unul de altul pe drumul pustiu, întunecat. Tom este şocat 
şi ruşinat. Jack este şi el şocat şi furios; maşina lui scumpă este 
nou-nouta şi a lustruit-o cu mare atenţie pentru întâlnirea cu o 
femeie atrăgătoare pe care îşi dorise foarte mult să o 
impresioneze în seara respectivă. 


Urlă la Tom: „Ce dracu' făceai, idiotule?” 


Tom este om cu familie, care nu voia decât să ajungă acasă. 
Dându-şi seama că întrebarea este retorică, îşi cere scuze 
diplomat de câteva ori şi apoi sugerează că poate împreună ar 
reuşi să scoată maşina lui Jack din şanţ. Cu greu reuşesc, dar în 
cursul acţiunii ambii bărbaţi îşi murdăresc hainele cu noroi şi 
iarbă udă. 

>>>> 
Acum, Jack este mai mult decât furios. Văzând în ce stare îi sunt 
hainele şi noroiul maro-verzui care se scurge de pe maşina care 
arătase impecabil, se gândeşte că i-ar plăcea să se răzbune. 
Pistolul Beretta de 22 mm pe care îl are în maşină i se pare de un 
umor negru. il cumpărase recent pentru protecţie, dupa ce auzise 
de niste furturi de masina chiar in apropierea acestei sosele. In 
acest moment, soseaua este pustie si intunecata. Tot ce-ar avea 
de facut ar fi sa deschida portiera, sa insface pistolul din 
torpedou, si bang! - gata cu idiotul. 


Dar, dupa cum poate ati ghicit, Jack nu il impusca pe Tom. Este 
atât de furios, că i-ar plăcea să-l omoare, dar nu o face. Mai 
important, nu poate, pentru că faptul de a impusca un străin de 
aproape, de a omori pe cineva care nici măcar nu l-a ameninţat 
vreodată, nu este o opţiune psihologică pentru el. Creierul lui 
Jack, fiind normal, conţine structuri neurologice sensibile care îi 
permit să se simtă legat de ceilalţi oameni. Datorită acestui 
puternic simţ înnăscut de conexiune - un atribut care include 
capacitatea de a-şi iubi familia şi prietenii şi de a simţi empatie 
pentru oameni în general -, psihicul lui Jack conţine emoția 
puternică pe care o numim conştiinţă. Şi chiar în acest moment 
conştiinţa practic ţipă la el: Nu vei ucide. Să iei viaţa cuiva este 


rau. 


Începe să simtă greata, tulburat că s-a gândit la arma, aşa că îşi 
înghite mânia, îşi notează numărul de telefon al lui Tom şi intră în 
maşină. Încruntat şi bombănind, pleacă mai departe, acoperit de 
noroi şi foarte furios - dar nu este un criminal. 


Acum ajungem la a doua versiune a poveştii. Tom nr. 2, ca şi Tom 
nr. 1, este un tip obişnuit, cu un creier obişnuit care îi permite să 
fie normal din punct de vedere psihic. Dar Jack nr. 2 este diferit 
faţă de Jack nr. 1. Creierul celui de-al doilea Jack, fiind lipsit de 
orice legătură emoţională cu ceilalţi oameni, îl face să aibă un 
psihic puternic anormal. Totuşi, devierile lui rămân de obicei 
neidentificate şi chiar neobservate de alte persoane, cu excepţia 
unor circumstanţe - cum ar fi accidentul de maşină imaginar - 
când acestea devin foarte vizibile. 


Jack nr. 2 si Tom nr. 2 conduc din nou în direcţii opuse pe un 
drum întunecat şi pustiu. Ca şi înainte, Tom, distrat, a ajuns pe 
mijlocul drumului. Când se apropie Jack, acesta evită în ultima 
clipă o coliziune frontală şi ajunge cu maşina lui nouă şi scumpă 
într-un şanţ plin de noroi. Niciunul dintre bărbaţi nu este rănit 
serios, dar Jack este furios. 


Crezând că Tom era gata să-l omoare şi aducându-şi aminte de 
femeia frumoasă pe care se presupune că o va vedea mai târziu, 
Jack nr. 2 ţipă acelaşi lucru ca primul Jack: „Ce dracu' făceai, 
idiotule?” 


Tom îşi cere scuze plin de politeţe ca şi înainte şi sugerează să 
încerce să scoată maşina lui Jack din sant. Împreună, reuşesc să 
repună maşina pe şosea, dar în cursul acţiunii îşi umplu hainele 
de mizerie. 


Acum, furia lui Jack a depăşit orice limită. Vrea să îl ucidă pe 
Tom; îşi imaginează cât de plăcut ar fi să înşface pistolul de 22 
mm, neînregistrat, din maşină şi să-l împuşte în cap. Privind pe 
şosea în ambele direcţii, nu vede alte maşini. Vizibilitatea a fost 
proastă toată seara şi acum se lasă o ceaţă groasă. Ar putea să-l 
ucidă pe tip, să se urce în maşină şi să plece pur şi simplu mai 
departe. Sunt şanse mari să scape nepedepsit. Când cadavrul ar 


fi în cele din urmă descoperit, s-ar crede că a fost vorba de o 
ceartă între îndrăgostiţi sau poate de un furt de maşină soldat cu 
victime. 


Bagă mâna pe geamul maşinii, deschide torpedoul şi atinge 
pistolul dinăuntru. Se simte bine. Constiinta nu îi vorbeşte, 
deoarece, spre deosebire de Jack nr. 1, Jack nr. 2 are numai un 
spaţiu gol în minte, acolo unde ar fi în mod normal legătura 
umană şi conştiinţa. Din moment ce nu poate simţi niciuna dintre 
emoţiile obişnuite ale conexiunii, acest Jack nu simte nimic, cu 
excepţia (1) mâniei din cauza serii stricate şi (2), impulsului de a-l 
ucide pe Tom. 


Scoate arma din masina si tinteste catre un loc intre sprancenele 
lui Tom. Surprins si ingrozit, Tom isi ridica bratele parca pentru a 
se apara si incepe sa spuna: ,,Asteapta!” Dar inainte de a putea 
termina cuvantul, Jack trage. 


Cu fata incremenita intr-o expresie de uimire, Tom cade pe sosea 
şi sângele lui începe să formeze o baltă întunecată, improscata de 
ploaie, pe asfalt. Acum Jack simte o agitaţie. Se urcă în maşina lui 
frumoasă şi nouă şi pleacă, lăsându-l pe străin să moară. După 
câţiva kilometri, încă zâmbeşte. 


Problema SECRETĂ A LUI JACK 


Jack nr. 2 s-a născut cu o uşoară deficiență în creier, care a dus la 
un gol în viaţa sa emoţională. Este un psihopat şi, ca în cazul 
majorităţii psihopatilor, problema lui este practic invizibilă 
pentru ceilalţi. Într-adevăr, singura persoană cu o vagă bănuială 
privind adevărul tocmai a fost ucisă. Deşi cele mai multe conflicte 
cu psihopatii nu vor duce la moartea cuiva, este important să 
înţelegem că singurul lucru care îi opreşte nu este conştiinţa, ci 
dorinţa de a rămâne nedetectati. 


Deşi Jack se descurcă să afişeze false emoţii când este nevoie să 
pară normal, pentru el există un gol acolo unde ar trebui să fie 
sentimente interpersonale reale. Cei mai mulţi dintre oamenii 


care îl cunosc ar fi surprinşi să descopere că Jack este complet 
incapabil să simtă emotia caldă a relaţiilor, inclusiv iubirea. Se 
poate preface în mod convingător, dar în realitate nu este 
prietenul nimănui şi nu poate simţi nici cea mai mică urmă de 
grijă reală pentru alte fiinţe umane. Nu poate iubi şi nu îi pasă cu 
adevărat de membrii familiei, deşi poate pretinde că are aceste 
sentimente. Nu are niciun interes real de a crea o relaţie afectivă 
cu un partener; dacă se căsătoreşte, căsnicia va fi lipsită de 
dragoste, unilaterală şi aproape cu siguranţă de scurtă durată. 
Dacă partenerul are vreo valoare pentru el, va fi pentru că îl vede 
ca pe o posesie, a cărei pierdere îl va face să se simtă mânios, dar 
niciodată trist cu adevărat. Dacă va deveni tată, nu îşi va putea 
iubi nici măcar copiii. 


Adesea, această ultimă lipsă este cea care, în sfârşit, scoate la 
iveală adevărata gravitate şi oroarea psihopatiei. Având în vedere 
că Jack nr. 2 nu va putea să-şi iubească propriii viitori copii, câtă 
empatie sau chiar preocupare ne-am putea aştepta să simtă 
pentru un străin enervant care se roagă pentru viaţa lui la 
marginea drumului sau pentru copiii acelui străin? Niciuna. 


Sentimentele calde care sunt parte a relaţiilor umane normale 
(iubirea pentru familie şi prieteni, grija, afecțiunea, recunoştinţa) 
sunt baza a ceea ce numim conştiinţă; fără ele, conştiinţa nu 
poate exista. Conştiinţa este permanent prezentă în vieţile 
oamenilor care sunt întregi emoţional. Mulţi dintre noi îi simţim 
autoritatea chiar şi când suntem un pic egoişti - de exemplu, 
când terminăm sucul de portocale, când băgăm în buzunar cei 
zece dolari găsiţi între pernele canapelei sau stricăm cheful cuiva 
cu o replica nechibzuită. Intr-un contrast înspăimântător, Jack nu 
simte nici cea mai mică urmă de vinovăţie când ia viaţa unui om 
şi le răpeşte astfel unor copii tatăl. Un gol în psihicul lui Jack 
transformă acte incredibil de crude într-un comportament care 
este firesc şi simplu pentru el. Nu natura umană normală i-a 
permis lui Jack să facă asta; aceasta s-ar fi opus unei asemenea 
idei şi, dacă Jack ar fi continuat oricum, conştiinţa i-ar fi 
întunecat restul vieţii cu sentimente de ruşine. Si nici diavolul 

> > > > > nu l-a obligat să o facă. Un anumit vid psihologic şi 
neurologic i-a permis să procedeze astfel, făcându-l pe Jack 
incapabil de legături umane în primul rând. 


În multe situaţii, nu doar pe autostrăzile întunecate şi 
periculoase, contăm pe elementele de bază ale conexiunii umane 
şi conştiinţei pentru a modera comportamentul altora şi, de cele 
mai multe ori, aşteptările ne sunt îndeplinite. Presupunem că 
oamenii vor respecta porunca de bază Să nu ucizi. Credem că 
aproape toţi adulţii vor fi rezonabil de blânzi cu copiii mici. Ne 
bazăm pe ideea că alţii îşi vor respecta promisiunile, mai ales 
când acele promisiuni sunt oficializate prin contracte. Ne bazăm 
pe bancheri, brokeri şi consultanţi să nu fure de la noi. Avem 
încredere că prietenii şi membrii familiei nu vor folosi informaţii 
confidentiale, intime, despre noi în propriul interes. Si sistemul 
nostru de justiţie depinde de ideea că oamenii nu vor minţi după 
ce au jurat în faţa lui Dumnezeu că nu o vor face. În mod 
surprinzător, chiar şi societatea secolului XXI se bazează destul 
de mult pe onoare şi, când dăm peste un individ care pur şi 
simplu nu este constrâns de onoare, conştiinţă sau legături, s-ar 
putea să avem probleme mari. Putem fi luaţi prin surprindere şi 
ne putem găsi în pericol indiferent dacă întâlnim acea persoană 
pe o autostradă izolată sau într-o sală de şedinţe, într-un tribunal 
sau acasă, pe terenul vulnerabil al relaţiilor personale. 


Suntem întotdeauna tulburati de cei nemiloşi. Când auzim de 
vreun act odios, îl numim „de neînțeles” şi întrebăm: Cum a putut 
face cineva asta? Cum poate suporta să se privească în oglindă? 
Si adesea există un răspuns simplu la întrebările noastre: 
răufăcătorul nu are nicio problemă cu oglinzile, pentru că nu are 
mecanismul intern care ar reflecta vinovăția şi ruşinea de 
neîndurat. 


Puţine dintre interacţiunile cu psihopatii sunt fatale, ca întâlnirea 
lui Tom cu Jack nr. 2, dar contactul este aproape întotdeauna 
distructiv, într-un fel sau altul. O legătură cu un psihopat este 
periculoasă, indiferent dacă ne dăm seama sau nu de natura 
persoanei cu care avem de-a face - şi, la început, de obicei nu ne 
dăm seama. De exemplu, femeia către care Jack se îndreaptă în 
poveste probabil nu are idee de problema lui. Fără potrivirea 
dintre provocare şi o ocazie bună, ca în cazul bietului Tom pe 
acel drum întunecat şi izolat, Jack nu o va ucide. Chiar şi un 
psihopat îşi poate tempera pornirile, când descoperirea şi 
pedeapsa sunt extrem de probabile. Totuşi, dacă femeia va 


continua relaţia cu Jack, aproape sigur acesta o va rani 
emoţional, financiar sau într-un alt mod, mai puţin pasibil să 
atragă atenţia autorităţilor. Dacă ea are bani sau contacte sociale 
ori profesionale utile, sau orice altceva de care Jack este 
interesat, va găsi o cale să devină ale lui. In general, va încerca 
să o controleze şi să o manipuleze, adesea doar pentru distracţie. 
Cu cât va împărtăşi mai multe aspecte din viaţa ei, cu atât mai 
puternic îi va fi afectată viaţa. 


Dar, dacă ea este ca majoritatea oamenilor care întâlnesc 
psihopati, mai degrabă se va îndoi de valoarea personală şi de 
propria sănătate mentală, decât să dea crezare adevărului 
simplu, dar copleşitor: Jack nu are conştiinţă. 


DEFINIREA PSIHOPATULUI 


Conceptul de psihopatie nu este deloc nou. De cel puţin două 
secole, problema lipsei de conştiinţă a fost descrisă de 
observatori ai comportamentului uman din toată lumea cu 
diverse cuvinte, inclusiv manie sans delire, nebunie morală, 
imbecilitate morală, inferioritate psihopată, psihopatie şi 
sociopatie. În lucrările mele utilizez termenul de sociopatie, dar 
nu există o distincţie unanim acceptată între acest termen şi 
oricare alţii, inclusiv psihopatia. O idee larg răspândită este că un 
„psihopat” este violent şi un „sociopat” nu, dar această concepţie 
este inexactă. Cei doi termeni sunt adesea folosiţi interşanjabil şi 
ambii se referă la o persoană lipsită de conştiinţă şi care poate fi 
predispusă sau nu la violenţă. Boala psihică având ca principală 
caracteristică lipsa de vinovăţie a fost prima tulburare de 
personalitate recunoscută de psihiatria moderna. In 1812, 
profesorul Benjamin Rush de la Universitatea din Pennsylvania, 
cunoscut drept părintele psihiatriei americane, a scris despre 
indivizi care păreau afectaţi de ceea ce el a numit o „perversiune 
a facultăţilor morale”. In 1994, un „tipar generalizat de 
desconsiderare şi violare a drepturilor altora”, o problemă 


similară celei observate de Rush, a fost trecut în Manualul de 
Diagnostic şi Clasificare Statistică a Tulburărilor Mintale IV 
(DSM-IV) al Asociaţiei Americane de 

Psihiatrie - aşa-numita biblie a tulburărilor psihiatrice - sub 
denumirea mai rezervată de „tulburare de personalitate 
antisocială”. 


Potrivit DSM-5!, tulburarea de personalitate antisocială este 
caracterizată printrun tipar generalizat de slabă conformitate 
socială, înşelătorie, impulsivitate, criminalitate şi lipsă de 
remuşcare şi este diagnosticată când trei sau mai multe dintre 
următoarele şapte „trăsături de personalitate patologice” sunt 
prezente: 


1. Manipulare: Utilizarea frecventă a vicleniei pentru a-i influenţa 
sau a-i controla pe alţii; folosirea seducţiei, şarmului, 
dezinvolturii sau intrării în grațiile cuiva pentru a-şi atinge 
scopurile. 


2. Înşelătorie: Necinste şi păcălire; prezentarea denaturată de 
sine; înfrumusețarea realităţii sau scorneli în relatarea 
evenimentelor. 


3. Cruzime: Nepăsarea faţă de sentimentele sau problemele 
altora; lipsa de vinovăţie sau remuscare pentru efectele negative 
sau dăunătoare ale acţiunilor proprii asupra altora; agresiune; 
sadism. 


4. Ostilitate: Sentimente constante sau frecvente de furie; mânie 
sau iritabilitate ca reacţie la jigniri şi insulte minore; 
comportament răutăcios, neplăcut sau răzbunător. 


5. Iresponsabilitate: Ignorarea - şi neîndeplinirea - obligaţiilor 
sau angajamentelor financiare sau de altă natură; lipsa de 
respect pentru acorduri şi promisiuni (şi neîmplinirea lor). 


6. Impulsivitate: Acţiuni sub impulsul de moment ca reacţie la 
stimuli imediati; acţiunea pe moment fără un plan sau luarea in 
considerare a consecinţelor; dificultăţi în a face sau a urmări 
îndeplinirea unor planuri. 


7. Atitudine faţă de risc: Implicarea în activităţi periculoase, 
riscante şi care pot duce la autovătămare, în mod inutil şi fără a 
lua în calcul consecinţele; tendinţa de a se plictisi şi iniţierea 
nechibzuită de activităţi care să contracareze plictiseala; 
nepăsarea faţă de propriile limite şi negarea realităţii pericolului 
personal. 


Oamenii de ştiinţă care alcătuiesc asemenea descrieri ale 
diagnosticelor încearcă să se refere la comportamente 
observabile direct, iar nu la stări şi emoţii interne care ar 
presupune ca diagnosticianul să poată citi gândurile. Partial din 
acest motiv - şi parţial deoarece se consideră că noţiunile legate 
de subiectul moralității nu-şi au locul în nomenclatura psihiatrica 
-, DSM nu menţionează niciodată cuvântul conştiinţă. În schimb, 
se referă de exemplu la trăsături comportamentale cum ar fi 
cruzimea şi înşelătoria, caracteristici care pot fi observate, faţă 
de conştiinţă sau lipsa acesteia. 


Comportamentele de înşelătorie psihopatică (cum ar fi „furtul şi 
pacalirea”) sunt adesea facilitate de un farmec dezinvolt şi 
superficial care îi permite psihopatului să seducă alte persoane, 
la figurat sau la propriu - un fel de strălucire sau charismă care, 
la început, îl poate face pe psihopat să pară mai interesant decât 
oamenii din jurul lui. Este mai spontan, mai intens, mai complex, 
mai sexy şi mai atrăgător decât alţii. Repertoriul psihopatului 
include adesea isopraxismul, un comportament care poate atrage 
aproape hipnotic. Isopraxismul sau oglindirea reflexivă înseamnă 
copierea limbajului corporal, a gesturilor, tonului vocii, 
accentului, alegerii cuvintelor şi metaforelor folosite, expresiei 
feţei şi chiar a ritmului respirației. Aceasta se întâmplă adesea 
automat între prieteni apropiaţi, îndrăgostiţi şi persoane care 
flirtează. De obicei neobservat de niciuna dintre parti, 
isopraxismul are tendinţa de a adânci încrederea şi apropierea 
emoţională dintre doi oameni într-o relaţie sănătoasă. 


Din nefericire, pentru a ademeni şi a manevra o victimă într-o 
legătură clar nesănătoasă, psihopatul poate utiliza conştient 
asemenea comportamente care nasc încredere - în acelaşi timp 


flatând şi părând să fie fascinat de interesele şi preocupările 
victimei. În plus, charisma psihopatului este uneori însoţită de 
afirmaţii grandioase despre sine, care pot captiva o victimă 
„Vrăjită”, dar care probabil ar părea ciudate sau chiar amuzante 
unui ascultător mai obiectiv („Intr-o buna zi lumea îşi va da 
seama cât de special sunt” sau „Ştii că, după mine, niciun alt 
bărbat nu va mai fi suficient”). 


Psihopatii au o nevoie mai mare decât normal de provocare şi 
stimulare, iar această nevoie cronică duce adesea la asumarea 
unor riscuri fizice, financiare şi sociale şocante. („Hai să mergem 
pe plajă în timpul uraganului” sau „De ce să nu investim toţi banii 
în aceste acţiuni foarte riscante? Sunt sigur că preţul le va creşte 
foarte mult!” sau „Să mergem neinvitati la nunta sefei noastre. 
Nu vrei să vezi ce fata va face?”) Iniţial, asemenea riscuri pot 
părea aventuroase şi atrăgătoare oamenilor care au dus vieţi mai 
banale, şi psihopatii îi farmecă uşor pe alţii să încerce aventuri 
periculoase împreună. După aceea vor refuza să-şi asume 
responsabilitatea pentru tot li se întâmplă tovarasilor lor mustrati 
de conştiinţă. 


În general, psihopatii sunt recunoscuţi pentru înşelătoriile şi 
minciunile patologice, precum şi relaţiile parazitare cu iubiţi sau 
„prieteni”. Se remarcă în special superficialitatea emotiei, natura 
falsă şi trecătoare a oricăror sentimente de afecţiune pe care 
pretind că le-ar avea şi o anumită cruzime surprinzătoare. 


Când i se atrage atenţia asupra comportamentului manipulator şi 
crud - şi, în unele cazuri, chiar de încălcare a legii - psihopatul 
este expert în a plânge cu lacrimi de crocodil şi a juca rolul părţii 
rănite sau vulnerabile. Într-adevăr, aşa cum explic în Psihopatul 
de alături, ceea ce numesc eu „jocul milei” - un comportament 
menit să exploateze tendinţa unei persoane normale de a simţi 
înţelegere şi compasiune - este adesea singurul semn al 
psihopatiei vizibil pentru cineva neexperimentat. Asta se 
întâmplă de obicei după ce psihopatul a fost descoperit în 
flagrant delict şi susţinerea repetată a nevinovatiei nu a avut 
efect. Deodată, psihopatul pretinde că este rănit, puternic 
deprimat, plin de remuscare sau nu se simte bine fizic. După ce 
psihopatul a fost descoperit, strategia tipică are de obicei trei 


parti: pretinderea nevinovatiei („De ce aş face aşa ceva?”), 
urmată de jocul milei („In ultima vreme m-am gândit la 
sinucidere, iar aceste acuzaţii sunt ultima picătură!”) şi, în 
sfârşit, dacă nici negarea adevărului, nici jocul milei nu au reuşit 
să rezolve problema, afişarea unei furii uluitoare şi, după toate 
aparențele, absurde, inclusiv ameninţarea acuzatorului daca 
acesta continuă. 


Deşi putem cunoaşte toate aceste „simptome” ale psihopatiei, 
psihopatii rămân adesea invizibili. Deoarece nu putem explora 
abisul creat de lipsa conştiinţei, nu putem „vedea”, cu atât mai 
puţin înţelege, adevărata natură a psihopatului care stă în faţa 
noastră sau, chiar mai periculos, doarme lângă noi. Când punem 
această lipsă de cunoaştere şi înţelegere alături de credinţa 
răspândită că, undeva adânc, toate fiinţele umane au conştiinţă, 
suntem aproape neajutorati când avem de-a face cu oameni care 
sunt într-adevăr lipsiţi de conştiinţă. 


Ca să fie şi mai greu de recunoscut, cei mai multi psihopati pur şi 
simplu nu par astfel. Cu excepţia lui Charles Manson însuşi, ei nu 
seamănă cu Charles Manson. Nu au feţe înspăimântătoare sau 
diabolice; nici nu par nebuni. Nu se ascund în colţuri întunecate, 
nu vorbesc amenintator şi nu fac spume la gură. Cei mai multi 
psihopati arată şi par exact ca noi. Există diferente mari în ceea 
ce priveşte gradul de educaţie, inteligenţa şi talentul, exact ca în 
cazul nostru. Pot avea slujbe plătite cu salariul minim, dar şi 
cariere profesionale şi politice influente, şi orice loc de muncă 
între aceste două extreme. Sunt cei care primesc ajutor social, 
dar şi cei care fac politicile de asistenţă socială, lucrează în 
fabrică sau sunt proprietari de fabrică, studenţi, profesori, artişti, 
doctori, avocaţi, directori executivi şi orice alt tip de persoană ai 
putea întâlni în societatea noastră. Arată ca noi, par să aibă vieţi 
exact ca ale noastre şi marea majoritate nu vor fi niciodată 
urmăriţi de poliţie, judecaţi sau trimişi la închisoare. 


În contradicţie şi mai mare cu ceea ce credem în general despre 
ei, cei mai mulţi dintre cei „bolnavi moral” nu sunt criminali. 
Psihopatii controlează, manipulează şi distrug în nenumărate 
feluri, dar majoritatea nu ajung niciodată la nivelul violenţei 
letale. Dorinţa de sânge pare a fi principalul factor motivator 


doar pentru o minoritate. Pentru cei mai mulţi, problema se pune 
mai degrabă astfel: cei lipsiţi de conştiinţă nu vor să ajungă la 
închisoare sau să fie condamnaţi la moarte într-o măsură mai 
mare decât oamenii normali, iar crima este mult mai probabil să 
fie descoperită şi pedepsită serios de autorităţi faţă de alte fapte, 
cum ar fi să-ţi ruinezi partenerul, să faci rău carierei colegului 
sau să provoci răni permanente în psihicul unei persoane 
vulnerabile. Cei lipsiţi de vinovăţie nu au un mecanism intern 
care să le limiteze comportamentul, dar sunt prin definiţie 
calculati. Când există probabilitatea unor consecinţe externe 
severe, pot şi adesea îşi controlează acţiunile prin inteligenţă, 
suficient de bine ca să nu fie detectati de autorităţi. 


Cand psihopatii recurg la agresivitate fizică, comportamentul are 
loc de obicei acasă, ascuns vederii publice. Psihopatii sunt cei 
care comit cel mai frecvent abuzuri recurente asupra fraţilor, 
persoanelor în vârstă, copiilor şi partenerilor, iar această 
tendinţă este menţionată în DSM în descrierea cruzimii, care 
poate include agresivitatea şi sadismul. Violenţa domestică este 
rareori urmărită în justiţie cu succes, asta dacă este trimisă în 
judecată, astfel încât consecinţele sunt minore din punctul de 
vedere al psihopatului. 


Ne-am putea imagina cu uşurinţă că închisorile sunt pline de 
psihopati, dar nici asta nu se întâmplă. Dimpotrivă, să fii prins şi 
închis pentru acte psihopate pare să fie mai degrabă excepţia 
decât regula. Cei care cercetează psihopatia (precum şi indivizii 
care sunt personal victime ale psihopatilor) au descoperit ca 
actele psihopate tind să fie infracţiuni care scapă atenţiei 
sistemului juridic actual. In medie, doar aproximativ 20% dintre 
deţinuţii din Statele Unite? sunt psihopati. E adevărat că aceste 
20 de procente conţin un număr foarte mare de recidivişti şi 
reprezintă mai mult de jumătate dintre cele mai serioase 
infracţiuni (extorcare, 


jaf armat, răpire, crimele cele mai brutale), inclusiv infracţiuni 
împotriva statului (trădare, spionaj, terorism). Totuşi, numărul 
psihopatilor din închisori este de doar doi din zece. Si chiar cand 
sunt încălcate legile, psihopatii sunt adesea capabili sa insele şi 
să manipuleze judecătorii şi comisiile de eliberare condiţionată“ 


afişând false emoţii şi, după cum descrie psihologul Stephen 
Porter de la Universitatea British Columbia, „jucând nişte roluri 
demne de un Oscar”. Cercetările doctorului Porter arată ca 
infractorii psihopati se mişcă relativ repede prin sistemul 
corectional şi sunt eliberaţi mai devreme, într-un număr mai mult 
decât dublu fata de infractorii nonpsihopati. 


Nimeni nu are o mai mare abilitate de a înşela şi de a manipula 
decât un psihopat inteligent care arată ca toată lumea. Am 
întrebat nenumărate foste victime dacă iniţial au avut vreo 
bănuială că ar fi înşelate şi aproape toate mi-au dat acelaşi 
răspuns. La început, au văzut pe cineva fermecător şi foarte 
interesat de ce aveau de spus alţii, pe cineva măgulitor. Nu au 
văzut nimic ce ar fi putut să le dea de bănuit. Nu au avut habar 
până când nu au început să fie persecutate şi multe nu şi-au dat 
seama cu cine au de-a face mult timp. Profesorul Robert Hare de 
la Universitatea British Columbia, care a cercetat statisticile din 
închisori menţionate, este autorul unui inventar psihologic numit 
Inventarul Psihopatiei al lui Robert Hare - Revizuit (PCL-R), 
acceptat ca instrument-standard de diagnosticare de catre 
cercetatori si clinicieni din toata lumea. Foarte direct, Hare scrie 
despre subiecţii lui: „Oricine, inclusiv experţii, poate fi înşelat, 
manipulat, păcălit şi tulburat de către ei. Un bun psihopat poate 
juca pe degete pe oricine... Cea mai bună apărare este să înţelegi 
natura acestor prădători umani”. 


Fațada poate fi impenetrabilă, deoarece preocupările lor pentru 
jocurile de-a şoarecele şi pisica, de dominare şi control ne sunt 
străine. Majoritatea fiinţelor umane sunt relativ decente. Dorinţa 
noastră de bază este să ne trăim viata pe cât de fericiţi şi linistiti 
posibil, să avem grijă de noi şi de familiile noastre şi să ne vedem 
copiii crescând mari, având şansa de a face acelaşi lucru. Deşi 
putem avea momentele noastre de egoism, în general vom munci 
din greu şi vom sacrifica mult pentru a păstra bunăstarea 
oamenilor pe care îi iubim şi pentru a simţi că munca şi 
activităţile noastre au un rost. În adâncul inimii, nu vedem viaţa 
ca pe un joc. Pentru cei mai mulţi dintre noi, viaţa este o 
încercare serioasă, iar cele mai mari recompense sunt dragostea 
şi legătura umană. Poate fi derutant - chiar şocant - să descoperi 
că nu toţi oamenii pot iubi, că nu toate fiinţele umane au 


conştiinţă şi că o minoritate lipsită de conştiinţă provoacă cea 
mai multă suferinţă umană. 


ÎNȚELEGEREA CELOR LIPSIŢI DE 
CONŞTIINŢĂ 


În cea mai mare parte a istoriei noastre, nu am înţeles - de fapt, 
am opus rezistenţă înţelegerii - faptului că inabilitatea de a avea 
conştiinţă este în esenţă înnăscută, nu se poate schimba şi de 
aceea nu reacţionează la apelurile la compasiune (sau chiar 
rațiune), teama de Dumnezeu, problemele morale şi, în mare 
măsură, la sistemele juridice formale. Mai ales, am trecut cu 
vederea faptul că negarea psihologică - inclusiv tendinţa noastră 
de a vedea răul ca pe un lucru concret sau o forţă în afara 
noastră - permite psihopatiei să înflorească, rămânând nevăzută. 


Putem face progrese în înţelegerea psihopatiei aflând răspunsul 
la o întrebare lămuritoare: care este elementul comun între nişte 
oameni lipsiţi de conştiinţă aparent foarte diferiţi? Ce are în 
comun falsul investitor care fură banii oamenilor cu criminalul în 
serie înfiorător? Şi cum atât escrocul notoriu, cât şi criminalul în 
serie seamănă cu nenumaratii psihopati care nu apar la ştiri şi 
care trec drept normali în societatea noastră sau cu agresorul de 
la birou şi tiranul familiei? Răspunsul, după cum începi să afli, 
este un vid rece şi lipsit de orice sentimente. Vei descoperi în 
capitolul următor cum arată anatomia psihică a acestor indivizi, 
indiferent de diferenţele amăgitoare dintre ei. 


O înţelegere sporită a „răului” ca deficiență psihică şi 
neurologică ar putea oferi o bruscă şi poate chiar şocantă 
schimbare de paradigmă. Inabilitatea de a „vedea” psihopatia ne 
face vulnerabili şi temători; dar opusul - ştiind cum arată vidul 
psihopatic în lumea reală - ne poate oferi viziunea necesară 
pentru a începe să-i tratăm pe cei lipsiţi de scrupule în mod 
rational, uman şi eficient, nu panicat, răzbunător şi superstitios. 
În următoarele patru capitole voi analiza patru categorii de 
psihopati: (1) cand este copilul tau, (2) când este cineva cu care 
lucrezi sau cu care trebuie să interactionezi profesional, (3) cand 


este adversarul dintr-un proces de custodie şi (4) când este 
cineva care foloseşte violenţa fizică sau este agresiv pe internet. 
După aceste categorii, urmează un capitol care conţine zece 
reguli de bază pentru a te apăra. 


Cea mai importantă şi dificilă regulă, când ai de-a face cu 
psihopati, este principiul general adoptat de profesorul Robert 
Hare: Pentru a învinge un psihopat, trebuie să înţelegi natura 
„prădătorilor umani”. Sper că următoarele pagini îţi vor oferi o 
înţelegere clară a naturii lor, astfel încât să te poţi apăra 
împotriva lor, să-ţi satisfacă nevoia de a-i „vedea” pe aceşti 
oameni într-un nou mod şi să te ajute să te simţi mai puţin nebun 
şi singur. 


În următorul capitol, abordez problema care are probabilitatea 
cea mai mare de a crea o schimbare fundamentală a modului tău 
de gândire despre sensul răului şi asupra ideilor tale despre 
oameni răi, oameni buni şi poate despre specia noastră în 
general. Aceste prime relatări sunt de la părinţi iubitori 
străduindu-se să se descurce cu copii „goi” - cu fii şi fiice care, în 
ciuda concepţiilor noastre despre natura umană, vechi de secole, 
s-au născut fără capacitatea de a iubi. 


Ce pot face părinţii, din punct de vedere etic şi uman, când 
trebuie să crească un copil care nu va iubi niciodată pe nimeni, 
nici măcar pe ei? Pentru a înţelege cruzimea acestei întrebări şi 
pentru a căpăta o perspectivă asupra subiectului controversat al 
psihopatiei la cei foarte tineri, să urmărim povestea grăitoare a 
unui băiat pe nume Silas în dimineaţa de după superfurtuna 
Sandy, în New York. 

Doi 


Când psihopatul este al tău 


Copii fără conştiinţa 


„Îmi este foarte greu să fac legătura între copilul frumos căruia i-am 
dat naştere şi monstrul care este fiul meu cel mare. ,, 


— DE LA O MAMĂ DIN TENNESSEE 


„Ce fel de fetiță se distrează vazandu-si părinţii plângând?” 


— DE LA UN TATĂ DIN TORONTO 


Silas, în vârstă de unsprezece ani, credea că mama era o idioată 
pentru că nu îi dusese într-un adăpost înainte ca superfurtuna 
Sandy să ajungă în Staten Island. Pe de altă parte, se bucura, 
pentru că în sfârşit se întâmpla ceva care nu era absolut 
plictisitor. În camera lui complet întunecată, stătuse toată 
noaptea în patul răvăşit, ascultând furtuna. Plaja Midland era 
doar la un kilometru şi ceva, iar oceanul şi vântul se auziseră ca 
şi cum un tren de marfă uriaş se îndrepta direct spre casă. Pereţii 
se cutremuraseră - chiar simţea cum se mişcă - şi, la fiecare 
creştere în intensitate, Silas rostise cu voce tare: „Excelent!” 
Acum, că furtuna începea să treacă, s-a gândit la toţi oamenii 
care probabil muriseră. Era incredibil de interesant. 


Când prima rază de lumină a zilei s-a strecurat printre rândurile 
de bandă adezivă pe care mama le lipise pe geamuri, s-a hotărât 
să pornească. S-a gândit că trebuia să plece foarte devreme, 
înainte ca vreunul dintre vecinii care rămăseseră să îndrăznească 
să iasă şi înainte ca echipele de salvare să ajungă pe plajă. Îşi 
făcuse planul în timpul nopţii. Va purta cizmele şi jacheta 
galbenă, cu glugă, şi va lua cu el unul dintre sacii de gunoi negri 
şi mari pe care mama îi ţinea sub chiuveta de la bucătărie. 


Acum, mergând pe hol spre bucătărie, a trecut pe lângă 


dormitorul mamei şi a văzut că ea era încă acolo, cu uşa închisă. 
Nu va încerca să-l oprească să plece. 


Încetase de mult să se mai certe cu el, cu atât mai puţin să 
încerce să-l controleze. Silas făcea orice voia. Ştia că parte din 
decizia ei de a nu merge într- un adăpost venea din teama că el 
va face ceva „ruşinos” în faţa atâtor oameni. De fapt, era atât de 
uşor s-o enerveze, că nici nu mai era amuzant. Cât despre tatăl 
lui, plecase în urmă cu doi ani, în principal pentru că nu se putea 
descurca cu Silas. 


În dormitor, mama lui Silas nu dormea. După ce a auzit paşii pe 
hol, a deschis uşa dormitorului, a ascultat neliniştită o clipă, apoi 
s-a îndreptat încet spre bucătărie, atingând cu vârfurile degetelor 
de la mâna dreaptă peretele, ca pentru echilibru. Când a ajuns 
acolo, Silas scotea un sac de plastic pentru gunoi dintr-o cutie. 


— Ce faci? a întrebat ea. 
— Nu te priveşte, a răspuns el. 


A băgat sacul într-un buzunar al jachetei şi, fără să se uite la ea, 

a deschis uşa de la bucătărie, udă din cauza ploii, şi a păşit afară, 
în dimineaţa care, mama ştia, era foarte periculoasă. A încercat 
să nu se gândească la asta, dar nu s-a putut abtine: Cum s-ar 
simţi dacă el pur şi simplu nu s-ar mai întoarce? Sincer, nu ştia, şi 
vinovăția a făcut-o să simtă că nu mai are aer în plămâni. 
Aproape tot timpul ruşinată şi panicată, nici nu îşi mai putea 
aduce aminte ultima oară când putuse să respire adânc. 


Silas a coborât treptele din spate şi a mers cu greu prin apă până 
în curtea din faţă inundată. Era clar că trecuse partea cea mai 
rea din furtună, dar cerul cenuşiu metalic arăta încă destul de 
sinistru. Primul lucru pe care l-a observat a fost cât de aproape 
fusese casa de distrugere. Majoritatea caselor de peste stradă 
fuseseră puternic avariate. Uneia îi lipsea întregul acoperiş - 
decapitată, pur şi simplu. „Excelent!” şi-a şoptit. Şi-a tras gluga 
pe cap şi a păşit pe drum, unde mersul prin apă era puţin mai 
uşor, şi a mers către strada perpendiculară care cobora către 
plajă. Chiar sus în intersecţie, unde drumul nu era complet sub 


apă, pe asfalt se afla un crab albastru cu roşu, departe de locul 
său obişnuit. S-a oprit şi a răsturnat crabul cu cizma, să vadă cum 
va reacţiona, dar crabul n-a făcut altceva decât să rămână acolo, 
arătându-şi burta cenusie şi mişcând dintr-un cleşte. A călcat pe 
crab cu tocul cizmei până când s-a auzit un scrâşnet uşor, şi apoi 
a continuat să coboare, în direcţia țărmului. Când a ajuns la 
terenul de joacă din cartier, a văzut o barcă - o barcă adevărată 
din ocean - în faţa leagănelor. 


Asta l-a făcut să râdă. 


Zona de dincolo de terenul de joacă arăta de parcă ar fi fost 
bombardată. Multe case nu mai erau, doar fundaţiile. Nici nu ştia 
de unde să înceapă. Deci, unde ar trebui sa fie oamenii morţi? In 
timp ce încerca să se gândească la asta, ochii i-au căzut pe o 
licărire roşie din fundaţia cenusie a celei mai apropiate case care 
dispăruse. Ocolind mulţimea de fire şi cabluri căzute peste tot, s- 
a catarat peste un mic zid de ciment, în dreptunghiul jalnic unde 
obişnuiau să fie oameni şi lucrurile lor. Apa şi Dumnezeu ştie ce 
altceva îi treceau de genunchi. Acolo, prins între două scânduri 
din podea, era obiectul roşu care s-a dovedit a fi un animal mic 
din plus, o versiune a lui Clifford the Big Red Dog. L-a desprins 
dintre scânduri, a cercetat pentru o clipă jucăria din care picura 
apă şi s-a hotărât s-o pună în sacul de gunoi - nu erau bani, 
evident, dar era acceptabil. 


Un pic mai departe în direcţia oceanului, erau câteva case care, 
cumva, nu fuseseră smulse complet din fundaţii. Una dintre 
aceste case arăta de parcă ar fi fost tăiată chiar pe mijloc, cu 
jumătatea dreaptă întoarsă invers. Acolo unde casa fusese parcă 
tăiată, exista o deschizătură între dărâmături, suficient de mare 
pentru ca silueta lui de unsprezece ani să se poată strecura. 
Lucrurile din jumătatea rămasă în picioare a casei erau 
împrăştiate şi ude, dar pereţii interiori păreau surprinzător de 
întregi. Oamenii trebuie să fi plecat înaintea furtunii, pentru că 
nu era niciun cadavru. S-a uitat în jur după ceva care să-l atragă. 
Pe podeaua dormitorului a găsit trei coliere strălucitoare şi un 
inel şi le-a pus în sac, dar nimic altceva nu părea de valoare, mai 
ales că toate electronicele erau ude leoarcă. Căutând prin 
dulapurile de la bucătărie, a dat peste un pachet intact de biscuiţi 
Oreo, care a ajuns şi el în sac. Într-un sertar, a găsit un dosar din 


hârtie, mai mult sau mai puţin uscat, plin cu fotografii de la ziua 
de naştere a unui băieţel. Frunzărindu-le, a văzut că petrecerea 
avusese loc chiar în acea casă. Când se vor întoarce, mama şi 
tatăl vor fi fericiţi să descopere că aceste poze supravietuisera, s- 
a gândit el, apoi a rânjit şi a aruncat fotografiile într-o baltă mare 
de apă noroioasă în mijlocul podelei. 


Gândindu-se că ar avea timp să încerce un loc mai bun înainte să 
apară prea multe echipe de salvare şi poliţişti, s-a târât afară din 
casa tăiată pe jumătate. Nu prea departe, era o casă mai mare 
care părea promițătoare. Toată veranda care înconjura casa era 
crăpată, aşa că a fost nevoit să meargă pe nişte scânduri care se 
aflau între verandă şi o deschizătură uriaşă în peretele din faţă al 
casei. Era cam riscant, chiar şi pentru el, dar a reuşit. De data 
asta s-a uitat mai întâi în bucătărie şi imediat a observat că, în 
ciuda furtunii, o lanternă şi o cutie cu lumânări reuşiseră cumva 
să rămână pe masă. Cineva stătuse în această casă noaptea 
trecută, era sigur, şi oricine ar fi fost se aşteptase să se întrerupă 
curentul. Poate cineva era încă acolo. 


— Hei! E cineva aici? a strigat el. 
Niciun răspuns. 


Trebuia să-şi aducă aminte: când ridicola lui mamă se hotărâse să 
rămână, ce făcuse ca să se pregătească pentru furtună? Pusese 
bandă adezivă pe geamuri, scosese lanterne şi se dusese în 
pivniţă, să oprească gazele. S-a uitat în jurul bucătăriei şi a văzut 
o uşă deschisă care ducea către nişte scări, aşa că a luat lanterna 
şi a început să coboare. Dedesubt, ceva a lucit în raza lanternei 
şi, când a ajuns în capătul scărilor, apa din pivniţă îi ajungea la 
talie. A mişcat lanterna, şi iată - un cadavru, plutind cu faţa în jos 
chiar sub suprafaţa apei. Avea părul alb. Probabil vreun bătrân 
inutil care ar fi trebuit să plece de-aici înainte să vină furtuna. 
Silas a mers prin apă să ajungă la cadavru şi a căutat pe 
dedesubt buzunarele pantalonilor. Primul buzunar era gol, dar 
sigur, în al doilea era un portofel, pe care Silas l-a scos şi l-a ţinut 
în lumina lanternei. Înăuntru, erau câteva fotografii lipite, un 
card de credit şi două bancnote de 100$. Da! 


Voia să stea şi să se mai uite la tipul înecat, dar ştia că trebuie să 


se grăbească. A privit lung pentru ultima oară şi apoi a urcat în 
bucătărie, unde lăsase sacul mare de plastic. A pus portofelul ud 
leoarcă înăuntru cu celelalte lucruri şi s-a uitat rapid în restul 
casei, dar nu mai era cine ştie ce de văzut, doar o mulţime de 
cărţi. Când tocmai pleca, a zărit un teanc de CD-uri şi deasupra 
era unul pe care scria Yo-Yo Ma. I s-a părut amuzant, aşa că l-a 
aruncat în sac cu toate celelalte lucruri şi a închis sacul, trăgând 
de sfoară. 


Afară, erau lumini intermitente şi nişte oameni înaintând prin 
apă. Clar că nu voia să fie prins, îi era foame şi frig, şi era ud 
fleaşcă, aşa că şi-a tras gluga mai bine peste faţă şi s-a îndreptat 
spre casă. Când a ajuns, mama era din nou în dormitor, cu uşa 
închisă. S-a dus în camera lui şi s-a schimbat în haine uscate, a 
luat portofelul din sac şi a pus cardul de credit şi cele două sute 
de dolari în buzunar. A scos biscuitii Oreo, a luat doisprezece din 
pachet şi i-a aşezat pe pat în trei grămezi. Apoi i-a devorat, 
desfăcându-l pe fiecare şi mâncând mai întâi crema, ca orice 
copil. 


După trei zile, mama s-a strecurat în camera lui. Dacă ar fi prins- 
o, i-ar fi spus că făcea curăţenie, dar de fapt ea încerca sa 
găsească sacul de gunoi pe care îl luase cu el în dimineaţa de 
după furtună. Ce făcuse? A descoperit sacul în şifonier, ascuns 
sub o cămaşă murdară. Inauntru, a găsit o jucărie udă Clifford 
the Big Red Dog care începea să mucegăiască, un pachet deschis 
de biscuiţi Oreo, un CD cu muzică clasică şi nişte bijuterii de aur, 
care păreau reale. Şi mai era ceva în sac. A ajuns la fundul 
sacului şi a scos un portofel din piele îndoit şi întărit. Nu erau 
bani, doar câteva poze deteriorate. După o clipă, şi-a dat seama 
de unde provenea probabil portofelul şi l-a azvârlit pe podea, de 
parcă ar fi fost un păianjen otrăvitor. Tremurând şi de-abia 
respirând, s-a aşezat pe micul pat al lui Silas, şi-a acoperit faţa cu 
mâinile şi a plâns pentru copilul pe care îl pierduse. 


COPIII PIERDUTI 


Silas, de unsprezece ani, sfidează moartea, este predispus la 
cruzime şi furt, este rece din punct de vedere emoţional şi 
incapabil să iubească. Nu este nici pe departe un copil inocent, 
iar povestea lui pare aproape ireală. Dar adevărul este că există 
copii ca Silas în lumea reală. 


Inocenta copiilor este extrem de importantă pentru adulţi. Copiii 
ne iubesc spontan, fără acele durități pe care toţi le capatam în 
cele din urmă în cursul vieţii. Ei ne pot aduce aminte că, înainte 
ca lumea să ne fi învăţat să ne ascundem Eul adult sub straturi de 
amăgiri anxioase, şi noi înfruntam viaţa în mod deschis. Copiii 
mici aproape nu cunosc viclenia: plâng de frustrare, durere sau o 
nevoie reală şi râd numai când sunt într-adevăr încântați, ceea ce 
se întâmplă des. Trăirea directă a nevoii, bucuriei şi mirării de 
către ei - şi, ca un aparent miracol, capacitatea lor de a iubi fără 
un scop ascuns - confirmă unele dintre cele mai îndrăgite idei ale 
noastre despre ce înseamnă să fii uman. 


Să afli că nu toţi copiii sunt inocenți poate fi înfricoşător din 
punct de vedere existenţial şi chiar fizic. Prima mea lecţie de 
viata reală despre copii lipsiţi de inocenta a fost cu siguranţă 
înspăimântătoare în ziua când, ca tânără absolventă lucrând într- 
o clinică de psihologie, am fost programată să fac o evaluare unui 
violator de doisprezece ani. In acea zi, când a sosit momentul 
pentru interviul faţă în faţă, interesul meu intelectual pentru 
cazul respectiv a fost umbrit de o anxietate bruscă, fără nume, şi 
de o dorinţă neplăcută de a nu întâlni persoana care mă aştepta. 
Venindu-mi în fire, m-am dus la recepţie, şi ceea ce am văzut 
acolo m-a surprins foarte tare: era doar un băiat de doisprezece 
ani. Părea chiar tânăr pentru vârsta lui, un puşti slăbănog care 
trăgea de gulerul puloverului prea mare pe care mama lui îl 
obligase probabil să îl poarte. Părul saten-deschis îi cădea peste 
faţă şi, în spatele lui, ochii albaştri arătau plictiseală, aşa cum se 
întâmplă cu ochii copiilor în săli de aşteptare pline de adulţi. Nu 
părea deloc înfricoşător şi cred că m-aş fi simţit mai în siguranţă 
dacă ar fi fost aşa. 


Ştiam că, cu aproximativ o lună în urmă, acest băiat arătând 
perfect normal îşi atacase sora în dormitorul ei şi o violase. 
Mama dărâmase uşa încuiată şi îşi 

> > > > găsise fiul de doisprezece ani 


peste fiica de şase ani care urla. Acum, stând în sala de 
aşteptare, era însoţit de rudele care stăteau foarte aproape unele 
de altele în timp ce aşteptau: băiatul, părinţii, care arătau 
extenuati, şi sora de şase ani care era strâns agatata de mama şi 
părea că vrea să se catare în poala ei. 


Când l-am însoţit pe băiat în sala de interviu, s-a aşezat pe 
scaunul din faţa mea şi a continuat să arate plictisit. Răspunsurile 
la întrebările mele erau foarte scurte, chiar şi pentru un copil de 
vârsta lui. 


— Ştii de ce te afli aici? am întrebat. 

— Da, a spus. 

Sperând că va spune mai mult, am întrebat: 

— {mi poţi spune de ce? 

— Din cauza a ceea ce am făcut, a răspuns. 

— Ce ai făcut? 

— Cred că mi-am rănit sora sau ceva de genu'. 
— Ţi-ai rănit sora? Îţi pare rau? 


S-a uitat pentru o clipă în jurul micii încăperi. Apoi, negăsind 
nimic interesant, m-a privit din nou. 


— Sigur, a spus. 


Restul întrebărilor mele au primit răspunsuri similare, potrivite, 
dar neconvingătoare. Nu am putut afla aproape nimic despre el, 
în afară de datele trecute deja în dosar. În timpul celor treizeci de 
minute petrecute cu el, nu a manifestat semne de violenţă sau ale 
unui alt comportament îngrijorător. Pe de altă parte, în mod 
ciudat, nu părea să se simtă vinovat pentru comportamentul din 
trecut sau speriat de circumstanţele în care se afla, sau chiar 
ruşinat de întrebările mele. De fapt, nu arăta niciun fel de 
sentiment. Singura reacţie emoţională era a mea, şi era una 
remarcabilă: eram adult, autoritatea în situaţia respectivă, iar el 


era mic şi ascultător - şi totuşi mă simţeam neliniştită să mă aflu 
singură în cameră cu acest copil. Când i-am spus că se putea 
întoarce în sala de aşteptare, inima îmi bătea rapid şi mă 
simţeam putin ametita. 


Fusese obligat sa faca terapie de catre Serviciile de Protectie a 
Copilului si Tribunalul de Minori. Rolul meu era pur si simplu sa-i 
gasesc un terapeut potrivit. L-am trimis la un psiholog care lucra 
adesea cu pacienti trimisi de tribunal si, dupa acea scurta 
sedinta, nu l-am mai vazut niciodata. De-a lungul anilor, am 
întâlnit si alti copii cu poveşti la fel de tulburătoare, dar dintre 
toţi, pe acest băiat mi-l amintesc cel mai clar. Poate pentru că era 
primul copil violator pe care îl vedeam. Sau poate că nu pot uita 
feţele triste şi extenuate ale părinţilor lui, ochii lipsiţi de râs şi 
viaţă. Ştiam că problemele lor de-abia încep. La acel moment, fiul 
lor era un băieţel, destul de mic pentru a fi dus la psiholog 
împotriva voinţei lui. Mai târziu, va fi prea în vârstă şi prea mare 
pentru a putea fi obligat să facă ceva ce nu vrea. Banuiesc că, 
poate nu la mult timp după ce lam întâlnit, a început să facă 
exact ce voia, indiferent ce însemna asta, distrugându-şi familia şi 
perturbând serios alte vieţi. 


Ma simtisem stresată după numai o jumătate de oră petrecută cu 
el. Ce trebuie să li se fi întâmplat părinţilor, cei doi oameni care 
nu puteau scăpa de el niciodată? Au sfârşit prin a se invinovati 
pentru lipsa lui de empatie? Şi cum s-au descurcat ştiind că 
destinele lor erau legate irevocabil de al lui? La câtă teamă şi 
ruşine poate supravieţui iubirea unui părinte? Cum te simţi să fii 
mama sau tatăl unui copil incapabil să simtă vinovăţie? 


Scrisorile pe care le primesc de la părinţii unor astfel de copii 
oferă o perspectivă sfâşietoare asupra vieților lor. De fiecare data 
când parcurg una dintre aceste scrisori, simt cum mi se strânge 
stomacul, gândindu-mă că ceea ce citesc este o acumulare 
panicată de tensiune, până la o stare de disperare absolută - şi 
sunt conştientă în permanenţă că fiecare dintre aceste relatări 
reprezintă un singur caz dintr-o imensitate de poveşti dureroase. 


Următoarea scrisoare a venit de la un tată disperat: 


Am un fiu care a fost diagnosticat ca antisocial. Are 18 ani şi ultimii 
cinci ani au fost iadul pe pământ. După 6 şcoli, inclusiv una militară şi 
mai multe şcoli de vară, a absolvit liceul. A fost extrem de violent, a 
avut probleme serioase cu drogurile şi este probabil cea mai 
răutăcioasă persoană pe care am întâlnit-o vreodată. Nimic nu se 
întâmplă vreodată din vina lui şi nu simte remuscare pentru nimic. L- 
am dat afară din casă si acum locuieşte cu socrii mei pe care ii poate 
păcăli cu succes că este perfect. 


Cât a fost la şcoală, m-am ocupat de poliție, exmatriculări, crizele 
violente, centrele de dezintoxicare şi tot ce a mai făcut. Problema mea 
este cum să mă descurc cu amintirile, cu înţelegerea motivelor pentru 
care s-a întâmplat asta şi cu sentimentul de vinovăţie că am lăsat 
situaţia să continue atâta. Am încercat consilierea, dar psihologii nu 
par să înțeleagă cât de rău a fost. 


Vreau să incerc să-mi refac viata impreună cu soția mea si fiul mai 
mic. Vreau şi să-l iert [pe fiul mai mare], dar nu pot acum. Instinctul 
îmi spune că va sfârşi în închisoare şi ştiu că nu pot face nimic să 
opresc asta. 


O relatare similară: 


Fiul meu era atât de inteligent, dar toată inteligenţa era de partea 
răului. Mi-am dat seama de asta cam când a început liceul. Orice 
persoană cu care interacționează suferă îngrozitor. Cel pe care îl 
numea cel mai bun prieten s-a spânzurat. 


Ori de câte ori participă la un joc cu alti copii, îi loveşte pe unul sau pe 
mai mulți dintre ei, iar şi iar. Într-o zi, a pus fierul de călcat fierbinte 
pe gâtul surorii lui de şase ani. A trebuit s-o ducem la spital. Pur şi 
simplu nu se opreşte niciodată. 


În aceste două scurte povestiri, putem observa multe dintre 
caracteristicile comune ale copiilor lipsiţi de sentimentul 
vinovatiei: 


Probleme permanente la şcoală 


Violenta 
e Droguri 
e Ura („răutate”) 


e Respingerea responsabilitatii 


Lipsa de remuscare 
e Farmec 


e Manipulare 


Distrugerea vieţii altora 


Atacurile asupra fratilor/ surorilor 


În plus, putem vedea câteva dintre efectele severe asupra 
părinţilor: 


e Extenuare 


Reacţii de traumă (uneori cu flashback-uri) 


Confuzie 


e Autoinvinovatire şi vină 


Sentimentul de izolare, adesea chiar în situaţiile de consiliere 


Afectarea întregii familii 


Teama de viitor 


Povestea înspăimântătoare a acestei mame arată o altă situaţie 
inimaginabilă, cu care părinţii copiilor lipsiţi de vinovăţie se 
confruntă adesea: 


L-am luat în grijă pe nepotul meu când era doar un bebeluş, după ce 
sora mea m-a implorat. Mi-a spus că nu fusese planificat şi că nu era 
pregătită să aibă grijă de un copil. Cel mai tare se temea de cum va fi 
soțul ei ca tata. Cumnatul meu este un betiv predispus la violenţă, dar 
ea pare că nu se poate despărți de el. L-am simţit curând pe copil ca 
fiind fiul nostru, iar noi am făcut tot ce puteam pentru a-i oferi un 
cămin iubitor. Dar când ne-am dat seama că aveam de-a face cu un 
mincinos cronic, el era încă un copilaş. Încerca să ne determine să ne 
fie milă de el, pretinzând că a fost rănit sau agresat de cineva. Apoi a 
început să fure lucruri de la fiica mea, negând întotdeauna când era 
pus fata în fata cu adevărul. Trebuia să îi supraveghem permanent 
comportamentul. Părea tot timpul pe punctul de a lovi pe cineva şi am 
început să mă tem pentru siguranţa familiei mele. Încuiem uşa de la 
dormitor ca să nu ne fure lucrurile, iar acum o încuiem şi noaptea, de 
teamă că ar putea încerca să ne rănească atunci când dormim. 


Pentru majoritatea oamenilor pare şocant că membrii unor familii 
încuie uşa dormitorului noaptea deoarece se tem că unul dintre 
copii i-ar putea răni; totuşi, nu este neobişnuit pentru copiii fără 
sentimente de vinovăţie să fie violenti, chiar criminali, în propria 
casă. De obicei, acest fel de comportament este îndreptat 
împotriva celor mai mici şi mai vulnerabili membri ai familiei: 


Nu am vrut să cred că fiul meu, sânge din sângele meu, ar putea fi 
psihopat. Niciun fel de educaţie nu l-ar putea opri să fie atât de 
distructiv pentru familia mea. Când Cindy s-a născut, la cinci ani după 
Robert, aproape am regretat. Nu pentru că nu o iubeam din tot 
sufletul, ci din cauza a ceea ce i-a făcut Robert. Cindy era încă în 
leagăn când Robert a început s-o agreseze. I-am găsit arsuri pe braţe 
şi vânătăi pe picioare, care nu puteau fi explicate. Am încercat să fim 
vigilenti, dar nu era suficient. 

Apoi s-a întâmplat. Cindy avea doar doi ani şi de-abia învățase să 
meargă. Pusesem o portita care să blocheze accesul spre subsol, ca sa 
nu cadă pe scări. Doar câteva minute nu fusesem atentă, cât am 
împăturit rufele in dormitor. Credeam că Robert se joacă afară. Apoi 
am auzit ceva izbindu-se, iar şi iar, pe trepte. M-am repezit şi mi-am 


văzut fiica zăcând la baza scărilor, corpul ei strivit şi lipsit de viaţă pe 
podeaua de ciment. 


Când mi-am ridicat privirea, l-am văzut pe Robert în capătul scărilor, 
niciun fel de surpriză sau şoc pe faţă. A ridicat din umeri şi mi-a spus 
că probabil Cindy îşi dăduse seama cum să deschidă portita. Am ştiut 
fără nicio urmă de îndoială că el ne ucisese fiica. 


De cele mai multe ori, părinţii unor copii îngrozitori ca Robert nu 
prea sunt ajutaţi de limbajul subtil şi derutant al psihiatriei. După 
ce Robert şi-a lăsat sora mai mică să cadă şi să moară, mama lui 
a început să-l numească psihopat, iar motivele ei pentru a face 
asta sunt foarte clare pentru oricine îi cunoaşte povestea. Totuşi, 
din punct de vedere tehnic, un copil de şapte ani nu ar primi 
acest diagnostic în cadrul sistemului actual de diagnosticare a 
tulburărilor mentale. Asociaţia Americană de Psihiatrie consideră 
că tulburarea de personalitate antisocială este un diagnostic 
strict pentru adulţi. Pentru pacienţii mai tineri de optsprezece 
ani, DSM-5 îi îndrumă pe clinicieni către o categorie separată, 
numită „tulburare de conduită”, o denumire care mai degrabă 
derutează decât clarifică. Această tulburare este caracterizată de 
încălcări permanente ale normelor sociale şi ale drepturilor 
altora. Simptomele includ tendinţa de distrugere, minciuna, 
chiulul, vandalismul, furtul, torturarea şi uciderea animalelor, 
agresivitatea verbală şi fizică, comportamentul crud şi vătămător 
faţă de oameni, şi absenţa sentimentului de vinovăţie şi a 
remuscarii. 


Daca esti parintele unui copil care a fost etichetat cu tulburare de 
conduită, pentru a gestiona situaţia, trebuie să înţelegi modul 
complicat şi oarecum derutant în care acest diagnostic este 
conceptualizat de cei mai mulţi profesionişti în sănătate mentală. 
DSM cataloghează următoarele cincisprezece comportamente ca 
simptome observabile: 


e Adesea îi hartuieste, ameninţă sau intimideaza pe alţii 


e Adesea iniţiază bătăi 


¢ A folosit o arma care poate răni serios (de exemplu, o bata, 
cărămidă, sticlă spartă, cuţit, pistol) 


e A fost crud fizic fata de oameni 
e A fost crud fizic fata de animale 


¢ A furat confruntand victima (jaf pe stradă, smulgerea posetei, 
extorcare, jaf armat) 


¢ A obligat pe cineva să întreţină relaţii sexuale 
e A provocat un incendiu, cu intenţia de a cauza pagube serioase 


¢ A distrus intenţionat proprietatea altora (altfel decât prin 
incendiere) 


* A pătruns prin efractie în casa, clădirea sau maşina cuiva 


e Adesea minte pentru a obţine bunuri sau favoruri sau pentru a 
evita obligaţii (adică îi „păcăleşte” pe alţii) 


* A furat lucruri de valoare relativ mare fără a confrunta victima 
(de exemplu, furtul din magazine, dar fără intrare prin efractie; 
falsificare) 


e Adesea nu se întoarce acasă noaptea, în ciuda interdictiilor 
părinţilor, începând înainte de vârsta de 13 ani 


¢ A fugit de acasă peste noapte de cel putin două ori, în timp ce 
locuia în casa părinţilor sau a parintilor-surogat (sau o dată, fara 
a se întoarce o perioadă lungă) 


e Chiuleşte des de la şcoală, începând înainte de vârsta de 13 ani 


Tulburarea de conduită poate fi diagnosticată“ la un copil mai mic 
de zece ani („tipul cu debut în copilărie”) dacă acesta prezintă cel 
puţin una dintre aceste „probleme majore de comportament”. 
Diagnosticul după vârsta de zece ani („tipul cu debut în 
adolescenţă”) este luat în calcul dacă un copil a avut trei sau mai 
multe dintre aceste comportamente în ultimele douăsprezece luni 


şi cel puţin unul a fost observat în ultimele şase luni. Cu alte 
cuvinte, când diagnostichează copii mai mari şi adolescenţi, un 
clinician va căuta un tipar clar de probleme extreme de 
comportament. Un copil care trage un câine de coadă sau un 
adolescent care tinde să întârzie peste ora stabilită sau care 
devine furios şi se ceartă cu părinţii nu înseamnă un tipar clar de 
comportament extrem şi nu aparţine deloc categoriei extreme a 
tulburărilor de conduită. 


Faptul că tulburarea de conduită şi psihopatia sunt văzute ca 
două tulburări distincte nu îi ajută pe părinţi sau pe clinicieni, 
care pot demonstra clar că psihopatia nu se iveşte brusc, la 
împlinirea vârstei de optsprezece ani. Din păcate, profesioniştii 
bineintentionati nu vor să puna unui copil un diagnostic atât de 
grav care cu siguranţă îl va urmări pe viitor, chiar dacă este 
corect. Totuşi, putem observa că tulburarea de conduită seamănă 
foarte mult cu psihopatia, cu diferenţa că unele dintre 
comportamentele precizate (mai ales cele legate de chiul şi 
ignorarea interdictiilor parentale) sunt mai specifice copiilor şi 
adolescenților decât adulţilor. Trasatura psihică centrală atât în 
psihopatie, cât şi în tulburarea de conduită este absenţa unei 
conştiinţe morale adecvate vârstei, şi ambele sunt diagnosticate 
prin evaluarea comportamentelor patologice determinate de 
această deficiență esenţială. 


Mai mult, cercetarea longitudinală arată că cel puţin 60% dintre 
indivizii diagnosticati’ cu tulburare de conduită „tip cu debut în 
adolescenţă” (diagnosticati după vârsta de zece ani) vor avea o 
tulburare de personalitate antisocială ca adulţi. Pentru copiii 
diagnosticati cu tulburare de conduită înainte de zece ani, 
probabilitatea să devină adulţi psihopati este şi mai mare. De 
fapt, pentru a pune diagnosticul oficial de tulburare de 
personalitate antisocială la un adult, trebuie să existe dovezi ale 
unei tulburări de conduită anterioare, iar această tulburare 
trebuie să se fi manifestat înainte de împlinirea vârstei de 
cincisprezece ani. (Cu alte cuvinte, ceva trebuie să fi fost în 
neregulă din copilărie, pentru ca un adult să primească 
diagnosticul de tulburare de personalitate antisocială.) 


Există un subgrup de tineri diagnosticati cu tulburare de 
conduită „tip cu debut în adolescenţă” ale căror comportamente 


antisociale se reduc substanţial sau chiar încetează după 
adolescenţă, ceea ce înseamnă că indivizii din acest grup mai mic 
(cam 40% dintre cei diagnosticati prima oară în adolescenţă) nu 
sunt diagnosticati cu tulburare de personalitate antisocială ca 
adulţi. În viitor, poate vom descoperi că unii dintre adolescenţii 
pe care acum îi diagnosticăm cu tulburare de conduită suferă de 
cu totul alte probleme, probleme care rezultă mai degrabă din 
presiunea schimbărilor de mediu şi dezvoltare în timpul fazei 
dificile a adolescenţei, decât dintr-o deficiență centrală 
permanentă. Când diagnosticul de tulburare de conduită va fi 
nuantat, pentru a-i exclude pe adolescenţii care pur şi simplu „fac 
prostii” în situaţii dificile sau reacţionează la presiuni extreme 
legate de bande, droguri, sărăcie şi violenţa din jurul lor, poate 
că psihologii şi psihiatrii vor putea să elimine distincţia dintre 
psihopatie şi tulburarea de conduită „reală”. 


Între timp, cercetătorii au descoperit ceea ce ar putea fi factorul 
care face diferenţa dintre un copil cu tulburare de conduită care 
va deveni un adult psihopat şi unul care nu o va face. Deloc 
surprinzător, această cercetare duce din nou la inabilitatea de a 
crea legături emoţionale: avem motive puternice să credem că 
prezenţa unui stil interpersonal crud şi lipsit de emotie identifică 
un subgrup de copii antisociali şi agresivi în cadrul diagnosticului 
mai larg de tulburare de conduită. Intr-o analiză detaliată a 
cercetarii®, psihologul Paul Frick de la Universitatea din New 
Orleans şi neurologul Stuart White de la Institutul National de 
Sănătate Mentala afirmă că „trăsăturile de insensibilitate si lipsa 
empatiei (de exemplu, lipsa sentimentului de vinovăţie, absenţa 
empatiei, folosirea cinică a altor persoane) par să fie relativ 
stabile în copilărie şi adolescenţă şi desemnează un grup de tineri 
cu un tipar deosebit de sever, agresiv şi stabil de comportament 
antisocial. Mai mult, tinerii antisociali cu trăsături de 
insensibilitate şi lipsa empatiei prezintă diverse caracteristici 
emoţionale, cognitive şi de personalitate distincte în comparaţie 
cu alţi tineri antisociali”. Aceste caracteristici includ o anxietate 
generală mai scăzută, anomalii în reacţia la indicii de pedeapsă şi 
reacţie diminuată la indicii de suferinţă a altora. 


Deşi mai sunt necesare studii pentru a ne nuanţa înţelegerea 
indivizilor cruzi- lipsiţi de afect, Frick şi alţi experţi susţin că 


Asociaţia Americană de Psihiatrie ar trebui să includă sintagma 
„cu trăsături de cruzime-insensibilitate şi lipsă de empatie 
semnificative” ca „factor specific” pentru o subcategorie în cadrul 
diagnosticului de tulburare de conduită. Nevoia aparent în 
creştere pentru un astfel de factor specific este subliniată de 
concluziile unui raport publicat în 2012 în Marea Britanie’®, in 
Jurnalul Societăţii Regale de Medicina, care au arătat că acest 
comportament antisocial al copiilor cu trăsături de cruzime- 
insensibilitate şi lipsă de empatie ar putea avea o legătură 
genetică, absentă la copiii cu tulburare de conduită care nu 
prezintă asemenea trăsături. Se crede acum că genetica acestei 
insensibilitati şi lipse de empatie este asociată dezvoltării 
anormale a creierului. 


Tulburarea de conduită cu debut în copilărie este determinată de 
un cumul de factori care, împreună, generează funcţionarea 
patologică. Aproximativ 50% dintre factorii de risc sunt 
neurologici şi genetici, şi circa 50% sunt legaţi de mediu. Aceste 
influenţe legate de mediu includ malnutritia maternă; expunerea 
timpurie la plumbi! şi alte substanţe toxice; comportamente 
antisociale ale membrilor familiei; abuzul; şi, cel mai remarcabil, 
o cultură care modelează şi recompensează individualismul 
agresiv, puterea asupra celorlalţi, competiţia pe viaţă şi pe 
moarte şi „victoria”. 


Abuzul asupra copilului are un efect profund negativ asupra 
practic tuturor aspectelor legate de psihicul şi funcţionarea unui 
copil. Totuşi, a afirma că abuzul asupra copilului este cauza 
tulburării de conduită ar fi inexact; mai degrabă, abuzul este un 
factor dintre numeroşii factori presupuşi. În 1994, a fost publicat 
un studiul? in care nişte copii abuzati şi neglijati erau puşi in 
pereche cu copii neabuzati, şi urmăriţi la maturitate. În total, 694 
de persoane au fost evaluate ca adulţi, iar cercetătorii au 
descoperit că mult mai multi subiecţi care fuseseră abuzati si 
neglijati în copilărie au îndeplinit criteriile studiului pentru 
psihopatie faţă de subiecţii care nu fuseseră victime ale abuzului 
(13,5%, faţă de 7,1%). Dar, privite altfel, aceste rezultate 
înseamnă că 86,5% dintre copiii abuzati nu au devenit psihopati 
şi 7,1% din grupul de comparaţie au devenit psihopati, deşi nu 
fuseseră abuzati. Cu alte cuvinte, abuzul în copilărie nu este un 


precursor nici suficient, nici necesar al psihopatiei. 


Acestea sunt informaţii esenţiale pentru părinţii copiilor cu 
tulburare de conduită care, pe lângă celelalte suferinţe, sunt 
adesea zugrăviți drept abuzatori ai copiilor. Ideea că aceşti 
părinţi sunt obligatoriu abuzivi este pur şi simplu incorectă. Si, 
aşa cum mi-a scris o mama: „Părinţii sunt adesea învinovăţiţi de a 
fi creat psihopatul. Mulţi dintre noi (probabil majoritatea) suntem 
la fel de agresati ca şi ceilalţi oameni din viata lui”. 


CREIERUL CRUD ŞI INSENSIBIL 


Factorii neurologici au fost studiati mult mai detaliat în 
psihopatia adultă, unde cercetarea arată diferenţe funcţionale şi 
chiar structurale ale creierului, mai ales în cortexul insular, 
cortexul cingular anterior şi posterior, amigdala, girusul 
parahipocampic şi girusul temporal anterior superior (zone din 
jurul liniei mediane a creierului), şi cortexul orbito-frontal (o 
regiune a cortexului prefrontal situată imediat în spatele şi 
deasupra ochilor). Impreuna, aceste structuri limbice şi 
paralimbice interconectate sunt numite sistemul paralimbic. 
Sistemul limbic coordonează instinctele şi dispoziţia, controlând 
emoţiile de bază şi impulsurile. Sistemul paralimbic este implicat 
în motivare, autocontrol, căutarea scopului, precum şi procesarea 
propriilor emoţii şi a aportului emoţional din lumea exterioară. 


Studiile electrofiziologice şi de imagistică a creierului privind 
procesarea emoţională la psihopati i-au determinat pe 
cognitiviştii specializaţi în neurostiinte să tragă concluzia că 
circuitul neuronal implicat în sistemul paralimbic al creierului 
este fie complet nefunctional, fie funcţionează la capacitate 
limitată în cazul psihopatiei. Încă nu se ştie de ce apare această 
problemă a circuitului neuronal, dar se crede că este rezultatul 
unei diferenţe ereditare de dezvoltare neuronală, care poate fi ori 
uşor compensată, ori inrautatita de educaţia copilului şi/sau 
factorii culturali. 


În 2010, cercetătorii!” departamentelor de criminologie, 
psihiatrie şi psihologie de la Universitatea din Pennsylvania au 
vrut să furnizeze un test oficial al ipotezei deja larg acceptate, că 
psihopatia are o bază care ţine de dezvoltarea neurologică. 
Utilizând RMN-ul, au descoperit că un anumit semn anatomic al 
unei dezvoltări paralimbice defectuoase, numit cavum septum 
pellucidum (CSP), este asociat cu psihopatia. CSP este un spaţiu 
ca o fantă, plin de lichid, de lăţime variabilă, situat adânc în 
interiorul creierului, pe linia mediană, între cele două emisfere 
cerebrale. Este prezent la toţi fetuşii umani începând aproximativ 
cu a douăsprezecea săptămână de gestație, dar la 85% dintre 
fetuşi începe să se închidă aproximativ în a douăzecea săptămână 
şi este complet închis la trei-şase luni după naştere. Această 
închidere a CSP este atribuită dezvoltării normale, rapide a 
fibrelor nervoase de pe suprafaţa hipocampului, amigdalei şi a 
altor structuri ale liniei mediane a creierului. Mai slaba 
dezvoltare a acestor structuri (cu alte cuvinte, dezvoltarea 
paralimbică defectuoasă) întrerupe procesul de fuziune şi 
determină păstrarea CSP la maturitate. In acest studiu, subiecţii 
adulţi cu CSP au avut mult mai multe trăsături de personalitate 
psihopată şi un istoric cu semnificativ mai multe comportamente 
psihopate faţă de subiecţii adulţi non- CSP, furnizând prima 
confirmare oficială a faptului că dezvoltarea timpurie defectuoasă 
a sistemului paralimbic este asociată cu psihopatia. 


Când au început studiul pe fiinţele umane, cercetătorii de la 
Universitatea din Pennsylvania, pe baza rezultatelor cercetării 
realizate pe animale, au putut să propună ipoteza considerării 
cavum septum pellucidum ca „marker” pentru psihopatie. 
Această cercetare mult mai veche, pe rozătoare, maimuțe rhesus 
şi diferite carnivore, descoperise că anomaliile CSP erau asociate 
cu agresivitatea crescută. (Având în vedere ceea ce înţelegem 
acum despre aberatia neurologică în psihopatie, aceste date duc 
la întrebarea dacă animalele nonumane pot fi „psihopate” - o 
întrebare care încă nu are răspuns). 


Creierul uman normal acordă importanţă specială input-ului 
emoţional din lumea exterioară. Cercetătorii în domeniul 
neurostiintelor au descoperit că sistemul paralimbic subdezvoltat 
al creierului uman psihopat nu reuşeşte să susţină această 


activitate. Creierul normal acordă mai rapid o atenţie mai mare 
când este confruntat cu cuvinte care exprimă o emoție (iubire, 
tristeţe, teamă) sau cu o emoție manifestată fizic, ceea ce 
reprezintă o reacţie importantă de adaptare pentru specia 
noastră foarte socială şi interdependenta. Când psihopatii văd 
sau aud asemenea cuvinte sau sunt martori la astfel de reacţii, 
creierele lor nu acordă mai rapid o importanţă mai mare acestui 
aport emoţional în raport cu cuvintele şi evenimentele neutre 
(lipsite de afect). Când, în experimentele de laborator, primesc 
sarcini care implică limbajul emoţional'*, adulţilor psihopati si 
adolescenților cu probleme de comportament antisocial le este 
mai greu să proceseze cuvintele care exprimă emoţii, faţă de 
adulţii şi adolescenţii nonpsihopati. 


De asemenea, adulţii psihopati nu prezintă acelaşi tipar de reacţii 
de surprinderei” pe care adulţii normali îl afişează constant când 
văd imagini cu încărcătură emoţională. Testele de laborator cu 
sarcini simple” arată că indivizii normali sunt distrasi de 
prezenţa imaginilor cu încărcătură emoţională; nu la fel se 
întâmplă în cazul psihopatilor, a căror abilitate de a executa o 
sarcină neutră nu este afectată de stimuli emotionali. Iar indivizii 
predispuşi la comportament antisocial prezintă deficite de 
recunoaştere a expresiilor faciale ale emotieP’, mai ales a 
expresiilor de teamă. Acest deficit de procesare a expresiilor 
faciale reflectă faptul ca psihopatii suferă de o disfunctie a 
amigdaleP®, acea parte a sistemului limbic implicată in multe 
funcţii în legătură cu emoţiile de bază, inclusiv cu identificarea 
imediată a fricii şi a altor emoţii. 


Când subiecţii au primit sarcini care necesită procesare 
emoţională, mai multe studii de imagistică funcţională a 
creierelor psihopate au remarcat o activare crescută în regiunea 
dorso-laterală a cortexului prefrontaP”, o zonă implicată in 
cognitia superioară. Această observaţie sugerează că psihopatii 
trebuie să calculeze emoţiile cum ar fi iubirea şi afecțiunea - 
chiar anxietatea şi teama pe care le place să le provoace - 
folosindu-şi intelectul, asemănător modului în care noi ceilalţi 
rezolvăm probleme de matematică. Impreuna, aceste studii ale 
creierului arată că recunoasterea emoţiilor nu are loc 
instantaneu pentru psihopati, asa cum se întâmplă la persoanele 


fără psihopatie; reacţiile emoţionale ale altor oameni, chiar şi 
cele pe care noi le-am considera „evidente”, trebuie descifrate 
intelectual. 


Deficienţele dezvoltării neuronale prezente în cazul psihopatiei 
au implicaţii profunde pentru psihopat. Cercetările arată că, per 
ansamblu, deficitul de procesare preferentiala a emotiei - „golul 
din creier” metaforic pomenit în capitolul anterior - explică 
inabilitatea psihopatului de a înţelege automat emoţiile? şi esecul 
de a se atasa emotional de alte persoane?!. Deoarece constiinta 
morală este o reacţie care are la bază conectarea emoţională cu 
alţii, această neputinţă de a se atasa emoţional determină 
imposibilitatea psihopatului de a avea parte de constiinta morală. 
Cu alte cuvinte, lipsa unui simţ moral semnalează o deficiență 
chiar mai profundă şi mai tragică: lipsa de constiinta a 
psihopatului îsi are rădăcinile în lipsa de iubire neurologică22. 


Din păcate, RMN-urile efectuate în Statele Unite, Anglia şi 
Germania2* arată că multi copii şi adolescenţi cu tulburare de 
conduită au anomalii ale creierului care seamănă substanţial cu 
anomaliile observate la adulţii cu comportament antisocial şi 
prezintă aceeasi lipsă de reacţie la indiciile sociale ale suferinţei. 


Un studiu german din 2008, care a analizat tulburarea de 
conduită cu debut timpuriu la băieţi“, a descoperit un volum 
redus de materie cenusie (cu 6% în medie, faţă de băieţii 
normali) în regiunea orbito-frontală stângă şi în ambii lobi 
temporali, inclusiv partea stângă a amigdalei şi hipocampului. În 
2013, un studiu britanic de neuroimagistica realizat pe fete2° a 
raportat concluzii care confirmau în mare măsură datele obţinute 
pentru băieţi. Aceste date arată că - dincolo de diferenţele 
funcţionale - ar putea exista diferenţe structurale între creierii 
copiilor cu trăsături de insensibilitate şi lipsa empatiei, şi cei ale 
copiilor normali. 


DIAGNOSTICAREA LUI SILAS 


Cu siguranţă, copiii reci, calculati nu se conformează concepţiilor 


noastre despre inocenta copilăriei. Deoarece acest subiect este 
unul emoţional, este esenţial pentru noi toţi, inclusiv pentru 
specialiştii în sănătate mentală, să avem clar în minte că acei 
copii cu tulburare de conduită, care mai târziu „devin” psihopati, 
nu sunt plini de „rău” sau posedati. Mai degrabă, ei suferă de un 
deficit profund: sunt incapabili din punct de vedere neurologic să 
simtă iubire şi să aibă conştiinţă. Dacă putem fi suficient de 
curajoşi să privim copiii lipsiţi de conştiinţă în mod obiectiv, vom 
putea să ne ocupăm mai eficient - şi, poate, cu mai multă 
compasiune - de ei şi de comportamentele distructive care apar 
ca urmare a bolii lor. 


Din păcate, profesioniştii în sănătate mentală oferă părinţilor 
acestor copii doar denumirea eufemistică şi eronată de 
„tulburare de conduită”. Părinţii sunt lăsaţi singuri într-o situaţie 
înspăimântătoare, cu un diagnostic temporar şi circular, însoţit 
de puţine explicaţii şi de sfaturi chiar mai puţin utile. 


Imagineaza-ti că mama îndurerată a lui Silas îşi face în sfârşit 
curaj să caute un diagnostic psihiatric pentru el, după ce a aflat 
cum dăduse el târcoale prin cartier după distrugerile şi victimele 
provocate de superfurtuna Sandy. Caută cu disperare să 
găsească ceva, orice - o explicaţie sau poate doar o denumire 
clară - care ar ajuta-o să înţeleagă comportamentul ciudat şi 
înfricoşător al copilului ei. Ştie că este ceva groaznic de greşit în 
legătură cu Silas şi vrea ceva mai mult decât să fie ţinută de 
mână de specialistul pe care îl consultă. Ceea ce vrea este 
adevărul. 


După ce Silas este evaluat de un profesionist, mamei i se va 
spune probabil că el are o tulburare de conduită. Problema îi va fi 
explicată, iar ea va fi de acord că Silas are multe dintre 
simptomele comportamentului enumerate de doctor. (Ştie foarte 
bine că Silas manipulează şi minte, este crud faţă de oameni şi 
animale, şi nu arată niciodată remuşcare.) Dar mamei nu i se va 
spune că Silas ar putea fi un tânăr psihopat; nu poate primi 
diagnosticul de adult. Mai rau, o diferenţiere „insensibilitate-lipsă 
de empatie” nu există încă în DSM-5, ceea ce o lasă pe această 
biată mamă fără înţelegerea exactă a deficitului emoţional al 
fiului ei. 


Dacă mamei lui Silas i se va spune vreodată că el este psihopat, 
această revelaţie va avea loc numai după ce băiatul devine adult, 
când deja a lăsat în urmă un lung şir de distrugeri. Mulţi părinţi 
de copii cu tulburare de conduită, mai ales tipul cu debut în 
copilărie, sunt lăsaţi să simtă că ajung să îşi piardă minţile. Deja 
de la vârsta de doi ani, un copil crud şi lipsit de emoţii poate 
începe să aibă probleme temperamentale, cum ar fi 
hiperactivitatea, impulsivitatea, iritabilitatea şi lipsa de 
ataşament. Pe măsură ce aceste probleme se agravează, părinţii - 
chiar şi părinţii normali, cu cele mai bune intenţii - tind să fie 
prinşi într-o spirală descendentă din ce în ce mai accentuată. 
Când copilul este tot mai neascultător, părinţii extenuati fie 
cedează, fie intensifică pedepsele. Când cedează, 
comportamentul rău al copilului este recompensat şi întărit. Dacă 
ei recurg la pedepse fizice, copilul capătă modele de 
comportamente agresive şi în curând îşi începe propria campanie 
de agresivitate, în timp devenind mult mai priceput decât ar 
putea fi părinţii vreodată. Astfel, părinţii unui copil cu tulburare 
de conduită sunt condamnaţi orice ar face, şi adesea devin 
anxiosi, rusinati, deprimati şi disperaţi. 


De teama unui incident public, parintii evita sa plece de acasa si 
treptat se rup de comunitate. Aceasta izolare aproape 
întotdeauna le adânceşte depresia şi ruşinea. lar deteriorarea 
funcţionării părinţilor înseamnă că ceilalţi copii din familie sunt 
serios afectaţi şi pot dezvolta probleme psihice proprii, indiferent 
de câte lacăte sunt puse la uşile lor pentru a-i proteja de violenţa 
fizică. 


Mai târziu în viaţă, mulţi copii lipsiţi de remuşcare vor învăţa 
cum să-şi izoleze victimele din punct de vedere social şi apoi să le 
convingă că înnebunesc. Cu mult înainte de acel moment, 
permitem copiilor cu tulburare de conduită să facă acelaşi lucru 
familiilor lor, ascunzând informaţii importante. Sublinierea 
adevărului faţă de părinţi - că adevărata tulburare de conduită 
este mai mult decât o tulburare de comportament, este o 
tulburare de conştiinţă - provoacă durere la început, dar în cele 
din urmă le oferă o clarificare şi, astfel, o uşurare semnificativă 
îngrijitorilor aflaţi la capătul puterilor. 


Sper că informaţiile furnizate aici - oricât i-ar fi de greu inimii să 


le accepte - vor oferi înţelegere şi alinare părinţilor care au fost 
lăsaţi singuri cu întrebările disperate despre copiii lor şi cu 
îndoielile din ce in ce mai mari privind propria rațiune. 
Pregătirea părinţilor pentru viitor este în mod special importantă, 
deoarece copiii fără conştiinţă nu încetează să fie înfricoşători şi 
o povară, când împlinesc optsprezece ani. Dimpotrivă, acţiunile 
lor devin mai sofisticate şi mai dezastruoase pentru familiile lor. 
Chiar şi după mulţi ani după ce psihopatul ajuns la maturitate, 
părinţii încă speră că „se va face bine”, iar el de obicei îi 
răsplăteşte cu un şir nesfârşit de episoade kafkiene, pentru care 
ei se simt cumva vinovaţi. Aceste coşmaruri tind să culmineze cu 
un incident sau cu o serie de incidente, atât de tulburătoare, 
încât părinţii îşi dau seama că trebuie fie să-şi separe vieţile de 
cea a copilului lor adult, fie să accepte o viaţă întreagă de şocuri 
şi suferinţă. Din păcate, se confruntă şi cu realitatea că separarea 
completă de propriul copil, chiar şi de unul lipsit de conştiinţă, 
înseamnă de asemenea o durere permanentă. Aceasta este o 
decizie sfâşietoare, pe care niciun părinte nu ar trebui să fie 
nevoit să o ia. Şi provocările copleşitoare nu se încheie aici; după 
ce psihopatul se mută (sau este dat afară), părinţii trebuie să-şi 
refacă viaţa cumva şi să continue să-şi protejeze ceilalţi copii. 


Ori de câte ori mă gândesc la acei alţi copii - fraţii psihopatului, 
care sunt în pericol toată viaţa - îmi amintesc următoarea 
relatare. Această poveste nu este demnă de ştiri. Nimeni nu a 
murit (încă). Nimeni nu merge la închisoare. Unele dintre faptele 
crude descrise aici poate nici nu sunt ilegale. Totuşi, povestea 
aceasta mi se pare in mod special obsedanta: 


Fiul meu Frank, în vârstă de 21 de ani, este orb si sunt mândră de 
felul in care se descurcă. Se mişcă prin casă cu uşurinţă si poate chiar 
sa cante la pian. Dar acum, orice lauda sau sprijin din partea mea sau 
a tatalui lui nu poate trece peste dispretul pe care il simte fata de noi. 
Sora lui mai mare, Gina, l-a întors împotriva propriilor părinţi. A fost 
foarte atentă cu Frank în aceşti ultimi ani, pentru a-i intra în gratii. Si 
îi spune în permanenţă minciuni despre tatăl lui şi despre mine. 
Cineva din afară ar putea-o considera o soră bună, dar asta doar 
pentru că este foarte politicoasă şi îi păcăleşte. Nu îi văd natura 


diabolică. Nimeni nu ar crede că odată l-a închis pe băieţelul de vizavi 
în portbagajul maşinii noastre. Se foloseşte de faptul că Frank este 
orb, pentru a-l controla şi a-şi bate joc de el. Într-o zi, l-a îmbrăcat cu o 
cămaşă albă pe care scrisese cuvinte obscene, apoi l-a luat la 
cumpărături. Când un poliţist a început să-i pună întrebări lui Frank, 
Gina s-a prefăcut că nu ştie nimic şi l-a convins cumva Că noi 
scriseserăm pe cămaşă. Am privit dezgustati cum Gina flirta cu 
polițistul, care a fost foarte sceptic când i-am spus că eu nu ştiam 
nimic despre asta. Odată, Gina l-a luat pe Frank în oraş, spunând că 
merg la un concert, dar l-a abandonat într-o gară. El are telefon mobil 
şi ştie cum să-l folosească, dar ea sa asigurat ca era descărcat. El ne-a 
invinovatit pe noi. 


Gina il manipula permanent pe Frank. Nu a încercat niciodată să-şi ia 
un serviciu, deşi s-a descurcat bine la facultate şi ar fi putut cu 
siguranţă să lucreze. În schimb, a încercat să-l convingă pe Frank să 
plece de acasă şi să locuiască cu ea într-un apartament, folosind banii 
pe care îi câştigase vânzând argintăria familiei pe eBay. Când am 
protestat, s-a dus la poliţie şi ne-a acuzat că îl maltratăm fizic pe 
Frank. Erau vânătăi pe braţele lui Frank, iar Gina a spus la poliţie că 
soțul meu i le făcuse şi că amândoi il loveam pe Frank tot timpul. Dar 
viclenia Ginei nu a funcţionat de acea dată. Frank şi-a adus aminte că 
tatăl lui nu fusese acasă în ziua când se presupunea că l-ar fi lovit, şi 
că îl sunase. Apelul la distanţă a putut fi confirmat pe telefonul mobil. 
Gina a fost în sfârşit dată în vileag, dar tot încerca să nege că ea îl 
rănise pe Frank. Până la urmă, a plecat de acasă. Frank a fost 
traumatizat. Fusese condiţionat să aibă încredere numai în sora lui, şi 
acum nu ştia în cine să mai aibă încredere. S-a retras în sine şi nu am 
putut să-l facem să redevină băiatul minunat care stim că poate fi. 


Această poveste demonstrează că psihopatii pot identifica ţintele 
uşoare - cei slabi, tineri, săraci, cu deficite fizice şi intelectuale. 
Şi, când cineva caută o victimă pentru un joc de-a şoarecele şi 
pisica, cine este mai la îndemână decât un membru al propriei 
familii? Subliniază de asemenea faptul că multe infracţiuni ale 
psihopatilor nu pot fi urmărite în justiţie. Nu este ilegal să-ţi faci 
fratele să poarte, fără să ştie, o cămaşă cu cuvinte obscene scrise 
pe ea. Părinţii lui Frank nu au putut obţine nici măcar un ordin de 


restricţie. 


Ştim că Gina nu are un sistem de control intern; lipsa conştiinţei 
îi va permite să facă absolut orice fără să simtă măcar o urmă de 
vinovăţie sau remuşcare. Punând cap la cap toate piesele, noi (şi 
mama ei îngrozită) ne dăm seama că poate, oricând, să facă orice 
vrea familiei ei, atâta vreme cât îşi menţine activităţile în afara 
razei de supraveghere a sistemului de justiţie american. 


TRATAMENI: MANAGEMENIUL 
INTARIRII POZITIVE 


„Când iubeşti pe cineva care nu se poate ataşa, doare atât de 
tare!”, mi-a scris un cititor. 

Este un sentiment pe care l-am auzit exprimat de nenumărate ori. 
Părinţii sunt trişti şi doresc cu disperare să-şi vindece copiii cu 
tulburare de conduită - să le ofere o viaţă emoţională normală, 
conectată - şi, chiar mai dureros, sunt ingroziti când se gândesc 
ce poate aduce viitorul dacă copiii lor nu se schimbă. 


Dacă eşti părintele unui copil cu tulburare de conduită, poate că 
ştii diverse tratamente oferite de şcoli, centre şi tabere care 
pretind că îl pot „repara”. Asemenea programe susţin ideea 
conform căreia comportamentul acestor copii poate fi corectat 
permanent printr-o şedere destul de lungă (de obicei, de 90-120 
de zile?) într-un mediu cu reguli de comportament coercitive. 
Persoane cu autoritate impun reguli şi orare rigide şi atribuie 
pedepse pentru nerespectarea lor. Dacă ai încercat unul sau mai 
multe dintre aceste programe, ştii ca nu ti-au „reparat” copilul. 
După întoarcerea acasă, poate că au fost câteva zile sau chiar 
câteva săptămâni când comportamentul s-a îmbunătăţit, dar în 
curând acest lucru a încetat şi comportamentul antisocial iniţial a 
reapărut. O recidivare rapidă a avut loc deoarece tulburarea 
esenţială, absenţa conştiinţei, nu poate fi reparată de niciun 
tratament cunoscut, iar acest deficit central permite 


comportamentului alarmant să se manifeste. Realitatea dură este 
că, în prezent, nu există o vindecare pentru adevărata tulburare 
de conduită, aşa cum nu există o vindecare pentru psihopatie. 
Pur şi simplu, nu se cunoaşte niciun mod de a crea o conştiinţă 
unui individ care nu are. 


Terapia psihodinamică individuală şi de grup, spitalizarea 
psihiatrică, taberele de reeducare şi detentia pe termen scurt 
sunt, în cel mai bun caz, ineficiente şi chiar pot inrautati 
lucrurile. Cercetările au arătat că tratamentele efectuate în 
grupuri?” de adolescenţi cu tulburare de conduită au tendinţa sa 
intensifice comportamentele antisociale, mai ales când membrilor 
grupului li se permite să discute activităţi provocatoare şi ilegale. 
Mai mult, nu există medicatie pentru tulburarea de 
comportament. Mulţi copii cu tulburare de conduită suferă şi de 
ADHD (tulburarea deficit de atenţie şi hiperactivitate), şi 
medicamentele menite să trateze ADHD sunt folosite, cu parţial 
succes, pentru a trata hiperactivitatea, lipsa de atenţie şi 
impulsivitatea la copiii care au acest dublu diagnostic. Totuşi, 
până în prezent, nicio medicatie nu a avut succes în tratarea 
tulburării de conduită în sine. 


Părinţii preadolescentilor ar putea fi încurajați să afle că există 
un sistem care uneori poate modera simptomele observabile ale 
tulburării de conduită - „problemele majore de comportament” în 
sine - şi, astfel, poate oferi o oarecare linişte unei familii 
copleşite. Această abordare se adresează mai degrabă părinţilor 
decât copilului şi implică mai multe sesiuni de training în 
managementul întăririi pozitive care este, în principal, o tehnică 
de predare. Spre deosebire de „tratamentele” populare descrise 
anterior, managementul întăririi pozitive se bazează pe dovezi, 
ceea ce înseamnă că eficienţa metodei a fost testată şi rafinată 
prin cercetări sistematice. 


O contingenta este pur şi simplu o pereche de tipul „dacă/atunci” 
(dacă faci asta, atunci se va întâmpla asta). In educarea copiilor 
bazată pe instinct, cele mai multe întăriri se întâmplă în mod 
firesc şi conţin o recompensă socială: dacă copilul pune pâinea 
înapoi în dulap, atunci părintele îi zâmbeşte - punerea pâinii la 
locul ei este comportamentul pozitiv, iar zâmbetul părintelui este 
recompensa. În schimb, când părintele a fost pregătit şi 


gestionează întăririle intenţionat, legăturile între 
comportamentul specific şi recompensa specifică sunt anunţate în 
avans şi definite clar pe un „tabel cu puncte”. Fiecare 
comportament (spălatul pe dinţi singur, folosirea toaletei etc.) 
are o valoare în tabel, şi fiecare recompensă este trecută cu 
»pretul” în puncte. Deşi punctele pot însemna elemente materiale 
(şapte puncte pentru un abtibild cu un supererou, paisprezece 
puncte pentru o anumită jucărioară etc.), sunt folosite şi 
recompense sociale (un joc în plus jucat cu mama şi tata, încă o 
carte citită la culcare etc.). În plus, succesul este însoţit de laude 
şi poate de o imbratisare. 


Copiii cu tulburare de conduită sunt mult mai puţin motivaţi de 
recompensele sociale, faţă de alţi copii. Intr-un tabel cu puncte 
pentru asemenea copii, recompensele importante vor fi mai 
frecvent materiale şi în mod vădit satisfăcătoare pentru copil 
(mâncăruri preferate, electronice dorite, mai mult timp la 
computer, haine noi). De asemenea, multe dintre 
comportamentele pentru care un copil cu tulburare de conduită 
câştigă puncte se vor concentra pe o conduită de bază prosocială 
şi nonviolentă, cum ar fi să fie cuminte (adică fara sa tipe sau sa 
împingă) în timpul unei călătorii cu maşina, să nu folosească 
cuvinte „urâte” în timpul cinei sau să se poarte atent (să nu 
arunce cu nimic) când bebeluşul este în cameră. 


De obicei, pregătirea părintelui în managementul întăririlor 
(uneori numită „antrenament în managementul parental”) este 
furnizată de terapeutii specializaţi în comportamentul copilului. O 
formă remarcabilă a acestei abordări este metoda Kazdin%, 
numită astfel după creatorul ei, psihologul comportamental Alan 
E. Kazdin, directorul Yale Parenting Center şi al Child Conduct 
Clinic. Kazdin precizează că managementul întăririlor tratează 
direct comportamentele provocatoare ale copilului, în loc să 
trateze cauza acestora, dar subliniază că un comportament 
prosocial, mai puţine interacțiuni negative şi mai putin haos 
acasă sunt schimbări nepretuite în sine (dupa cum o pot confirma 
părinţii coplesiti). Din următoarea ilustrare a unei abordări în stil 
Kadzin, putem începe să înţelegem valoarea considerabilă pe 
care o are pentru părinţi faptul că se pot ocupa direct de 
comportamentele perturbatoare, chiar dacă tulburarea de 


insensibilitate-lipsa empatiei nu este tratată: 


Domnul şi doamna Smith au doi copii: un băiat de opt ani, cu 
tulburare de conduită, pe nume William, şi o fetiţă de cinci ani, 
sănătoasă din punct de vedere emoţional, Amy. În fiecare seară 
după cină, când familia încearcă să privească ceva relaxant la 
televizor, William o loveşte pe Amy, tare, şi râde când ea plânge. 
Amy are vânătăi pe picioare. Apoi, când doamna Smith o culcă pe 
Amy, William intră în cameră, descrie un monstru oribil (cu o 
creativitate remarcabilă, un nou monstru în fiecare seară) şi îi 
spune lui Amy că, atunci când ea adoarme, monstrul intră în 
camera ei în mod magic, prin dulap. Doamna Smith îl roagă pe 
William să iasă din cameră, dar fără succes. Amy este extrem de 
speriată şi în multe nopţi ajunge să doarmă cu părinţii. 


La sfatul pediatrului lui William, domnul şi doamna Smith 
participă la un training de eficienţă parentală şi învaţă cum să 
creeze un program de management al contingentei, menit să 
schimbe unele comportamente ale lui William. Lipesc pe peretele 
din bucătărie un tabel cu puncte şi cumpără steluțe aurii care să 
reprezinte punctele. Patru steluțe îi dau dreptul lui William la 
ceva dulce dupa şcoală (într-o zi), iar opt steluțe îi permit să se 
joace jocuri video o jumătate de oră în plus (într-o zi); sau, dacă 
William vrea să-şi economisească punctele şi reuşeşte să strângă 
douăzeci de steluțe, părinţii îi vor cumpăra o nouă figurină. 
Recompensele şi „costurile” acestora sunt afişate vizibil, în 
capătul tabelului. Stelutele sunt lipite pe tabel lângă realizări 
clare, specifice care sunt trecute cu valoarea lor în puncte. 
Majoritatea reusitelor sunt legate de autocontrol: „să nu vorbesc 
urât cu mama sau tata o zi întreagă”, „să nu amenint că o lovesc 
pe mama când trebuie să-mi iau medicamentele”, „să nu spun sau 
să fac ceva care l-ar supăra sau l-ar face să plângă pe un coleg”, 
„să nu o mint pe învăţătoare” etc. Şcoala, care oferă propriile 
programe de abilităţi sociale şi academice pentru copiii cu 
tulburări, va contacta părinţii cel puţin o dată pe zi, printr-un 
raport. Valoarea fiecărei realizări este de un punct pe zi, cu 
excepţia a două elemente care valorează fiecare câte două puncte 
pe zi. Acestea sunt: „să nu o lovesc pe Amy sau să o rănesc în 


orice alt mod” şi „să nu îi vorbesc lui 


Amy de monştri sau orice alte idei înfricoşătoare”. 


William se prinde rapid în acest „joc”, deoarece, pe lângă premii, 
poate „câştiga” împotriva părinţilor; cu alte cuvinte, îi poate 
„face” să-i dea lucruri pe care în mod normal nu le-ar primi. 
Sistemul li se pare artificial părinţilor lui William şi sunt trişti să 
li se aducă aminte faptul că simpla lor aprobare nu îl motivează 
pe acesta. Pe de altă parte, sistemul funcţionează! 
Comportamentul lui William se îmbunătăţeşte atât acasă, cât şi la 
şcoală. Viaţa de zi cu zi este puţin mai uşoară. Ora de culcare 
este mai liniştită. Părinţii îşi fac griji că această abordare a 
„managementului întăririi” este nedreaptă faţă de Amy, în vârstă 
de cinci ani, deoarece ea este cuminte în mod natural şi nu 
primeşte premii pentru asta. Tocmai pentru că nu este un copil 
cu tulburare de conduită, ea este lipsită de tratamentul special 
primit de William. Părinţii hotărăsc să-i dea şi ei un premiu 
special uneori, atunci când este deosebit de cooperantă sau când 
se împacă foarte bine cu tovarăşii de joacă. Dar, de fapt, cele mai 
bune părţi ale acestui nou sistem pentru mica Amy sunt că nu 
mai este lovită de fratele ei în fiecare zi şi că nu mai trebuie să 
audă despre un monstru groaznic în fiecare seară, tocmai când 
este momentul să adoarmă. 


Lui William a părut să-i placă întotdeauna să provoace emoţii 
pline de durere membrilor familiei şi să le urmărească suferinţa. 
(Este un tânăr „consumator de emoţii”). După cum era de 
aşteptat, părinţii sunt usurati că acum el îşi petrece un oarecare 
timp gândindu-se la „jocul cu puncte”. 


Per ansamblu, cea mai eficientă abordare terapeutică” pentru 
tulburarea de conduită este un pachet de tratamente, similar 
celui din cazul lui William, care să includă trainingul părinţilor în 
managementul întăririi, implicarea şcolii copilului în eforturile 
părinţilor, medicatia pentru ADHD dacă există şi aceasta 
tulburare, sprijin şcolar şi training pentru abilităţi sociale pe tot 
parcursul şcolii. Această abordare nu oferă o vindecare a cauzei 


adevăratei tulburări de conduită. Mai degrabă, toate elementele 
unui astfel de pachet au ca scop instituirea şi susţinerea 
schimbării comportamentale la aceşti copii dificili. De exemplu, 
trainingul pentru abilităţile sociale de la şcoală poate reuşi să-l 
înveţe pe copilul cu tulburare de conduită să spună „bună” şi „te 
rog” şi ,multumesc” altor copii, şi să le atragă atenţia în alt fel, 
decât înşfăcându-i sau trântindu-i la pământ. Dar un astfel de 
training schimbă doar comportamentul; nu poate determina 
niciodată o dorinţă reală de a avea prieteni, ca motivaţie pentru 
maniere mai bune. (Putem 


remarca şi că există o anumită ironie tulburătoare în a oferi 
training pentru abilităţi sociale unui copil care probabil va fi un 
adult cu diagnostic de psihopat.) Totuşi, pentru părinţii şi 
profesorii copiilor cu tulburare de conduită, sunt momente când 
faptul ca nu trebuie să vadă alti copii chinuiti sau atacati 
reprezintă un triumf în sine. 


Datorită progresului rapid al societăţii noastre în ceea ce priveşte 
cunoştinţele şi tehnologiile medicale, descoperirea unei cauze 
biologice pentru orice tulburare, cum ar fi funcţionarea 
defectuoasă a sistemului paralimbic în creierul unei persoane cu 
tulburare de conduită cu insensibilitate şi lipsă de empatie, duce 
la întrebarea: se poate repara? Având în vedere plasticitatea 
extraordinară a circuitelor neuronale în creierul anterior, aşa 
cum a fost demonstrată de creierii care îşi recapătă diverse 
funcţii după ce individul a suferit un atac cerebral sau o traumă, 
ar putea exista un mod de a depăşi deficitul neurologic în creierul 
insensibil şi lipsit de empatie - un tratament pentru spaţiul gol 
unde în mod normal se află iubirea şi conştiinţa? 


Există speranţa că în viitor neurobiologii vor crea metode chimice 
pentru creşterea plasticitatii naturale a creierului, extinzând 
tendinţa circuitelor neuronale de a se forma şi a fi modelate de 
experienţele repetate ale individului. In ceea ce priveşte 
abordarea tratamentului tulburării de conduită, 
comportamentalistul Alan Kazdin a remarcat că“ „exersarea 
repetată ajută la fixarea anumitor comportamente în repertoriul 
de comportamente al copilului, un proces care implică modificări 
în creier... Progresele tehnologice recente în studiul chimiei şi 


structurii creierului au oferit ştiinţei posibilitatea de a vedea cum 
se desfăşoară acest proces la nivel molecular, dar cercetările 
sunt încă la început. Deocamdată, ajunge să spunem că ştim că 
exersarea repetată modifică funcţionarea creierului şi încă 
încercăm să ne dăm seama cum arată exact acele schimbări”. 


Creşterea pe cale chimică a plasticitatii naturale a creierului, 
folosită împreună cu un training comportamental care induce în 
mod repetat interacțiuni sociale pozitive, poate am putea repara 
acele caracteristici ale creierului care fac posibil ataşamentul 
interpersonal. Cu un sistem paralimbic care ar funcţiona mai 
normal, copilul ar învăţa abilităţi sociale la şcoală pentru că ar 
vrea într-adevăr prieteni şi s-ar purta bine acasă pentru că i s-ar 
părea important să-i facă mulţumiţi pe mama şi pe tata. Nou 
înzestrat cu capacitatea de a se ataşa emoţional, ar avea propria 
motivaţie internă de a se purta bine cu alţii. Tulburarea de 
conduită ar dispărea, ca şi posibilul destin de psihopat. 


Imaginează-ţi o lume în care oamenii care ar fi devenit psihopati 
- creatori fără ruşine de scheme Ponzi, evazionisti nemilosi, cei 
mai cruzi batausi din curtea şcolii, tiranii familiilor şi lideri 
politici nepăsători - ar fi fost ajutaţi medical să creeze 
ataşamente emoţionale de când erau mici. Cu finanţare şi interes 
ştiinţific, metodele pentru schimbarea permanentă a creierilor 
copiilor cu trăsături de insensibilitate şi lipsa empatiei pot şi ar 
trebui să fie studiate, iar asemenea studii ar putea foarte bine să 
schimbe lumea. Totuşi, o astfel de victorie extraordinară - 
abilitatea de a crea un mediu neurologic pentru iubire şi 
conştiinţă într-un creier care fusese lipsit de acestea - se află 
departe în viitor. 


CUM SĂ-ŢI PROTEJEZI CEILALŢI COPII... 
SI PE TINE 


Parintii copiilor cu trasaturi de insensibilitate-lipsa empatiei nu 


îşi permit luxul de a aştepta progrese ştiinţifice complexe. Ei 
trebuie să se descurce chiar acum cu o tulburare care în prezent 
nu are vindecare. Una dintre sarcinile pline de anxietate este de 
a explica comportamentul copilului cu tulburare de conduită 
celorlalţi copii din familie. Adesea, părinţii şi aşa extrem de 
stresaţi sunt ingroziti de această conversaţie iminentă şi nu sunt 
siguri că îi pot face faţă. Dar nu există o modalitate perfectă de a 
explica lipsa de conştiinţă a unui frate, şi orice posibilitate le-ai 
da copiilor tai care nu suferă de tulburare de conduită să 
vorbească despre experienţe care îi înspăimântă şi îi şochează le 
va oferi o uşurare. Şi există nişte ghiduri adecvate vârstei de care 
te poţi folosi pentru a-ţi alina copiii şi pentru a-i ajuta să-şi 
înţeleagă fratele sau sora cu tulburare de conduită. 


În principal, profunzimea conversatiei depinde de nivelul de 
dezvoltare morală a copilului. Până pe la zece ani, cei mai mulţi 
copii normali văd diferenţa dintre o acţiune greşită şi una corectă 
doar dacă respectivul comportament este pedepsit sau nu de 
cineva cu autoritate. Deoarece un copil normal este ataşat 
emoţional de persoanele sale de îngrijire, primirea unei pedepse 
de la mama sau de la tata este foarte importantă şi este adesea 
tulburătoare - chiar dacă pedeapsa este una aparent blândă, cum 
ar fi să i se spună pe un ton supărat: „Incetează! Este rau ce 
faci!” Copiii din această grupă de vârstă sunt foarte serioşi când 
fac diferenţa între rău şi bine în funcţie de acest criteriu a primi/ 
a nu primi pedeapsă şi pot reacţiona cu mult afect la mânia unui 
părinte şi la declararea unei acţiuni ca fiind ceva ,,rau” şi 
„greşit”. (Mulţi părinţi îşi pot aminti un moment când, fiind 
certat, un copil s-a ghemuit şi a plâns.) Şi, astfel, deşi adulţii ar 
putea considera naivă concepţia despre rău şi bine a unui copil 
Mic, ei trebuie să îi respecte modul de a gândi şi de a simţi în 
timpul oricărei discuţii şi, în special, în cadrul unei discuţii 
despre un frate cu trăsături de insensibilitate-lipsă de empatie. 
Când explici tulburarea de conduită unui copil normal sub zece 
ani, vei fi înţeles mai bine dacă vorbeşti în termeni de pedeapsă. 


Ca exemplu, iată o conversaţie înainte de culcare între o mamă şi 
fiica ei de şase ani, Cara. Aşezate pe patul Carei, ele încep o 
discuţie despre sora Carei, Nicole, în vârstă de zece ani, cu 
tulburare de conduită: 


CARA: Iti aduci aminte ieri? Nicole a scos lanţurile de la leagăn 
ca să nu mă pot da, şi apoi a râs de mine, şi tu te-ai supărat şi ai 
trimis-o în casă. Ai obligat-o să rămână acolo, până la cină. 


MAMA: Da, îmi aduc aminte. Ai fost foarte supărată din cauza 
leagănului - şi fiindcă a râs de tine. 


CARA: Şi tu ai pedepsit-o. 


MAMA: Da. Ceea ce a făcut Nicole a fost greşit. A mai făcut asta 
de două ori, şi am avertizat-o. Aşa că, atunci când a făcut-o din 
nou ieri, am trimis-o în casă. 


Stau tăcute o clipă, şi apoi... 

CARA: Dar... a făcut-o iar. A scos lanţurile din nou. 
MAMA: Da? Când? 

CARA: Azi. 


MAMA: O, îmi pare rău, Cara. Mâine, o să stau cu tine cât eşti la 
leagăne. O să fiu chiar lângă tine. 


CARA: Dar nu înţeleg. De ce a făcut-o din nou? Ai pedepsit-o 
pentru asta. 


Urmează o altă tăcere, cât mama respiră adânc. Şi apoi, în 
sfârşit... 


MAMA: Când eşti pedepsită pentru ceva, te simţi supărată, nu? 


CARA: Da. Foarte supărată. Mă doare, adică înăuntru. Este... Nu 
ştiu... 


MAMA: Ştiu ce vrei să spui. Când eram copil, şi pe mine mă 
durea când eram pedepsită. Cred că aşa simt cei mai mulţi 
oameni. Dar Nicole este diferită. Când este pedepsită, nu o doare 
- cel puţin, nu cum ne doare pe tine şi pe mine. Deasta pedeapsa 
nu o învaţă nimic. Adică, nu o opreşte să facă din nou acelaşi 
lucru. 


CARA: Toţi prietenii mei se supără foarte tare când sunt 
pedepsiţi. 


MAMA: Ştiu. Dar Nicole este diferită. 

CARA: Şi când nu va mai fi diferită? 

MAMA: Cred că aşa o să fie întotdeauna. 
CARA: Nu putem face ceva să nu mai fie aşa? 


MAMA: Nu, nu putem face nimic să o schimbăm. Nicole este 
Nicole, aşa cum tu esti tu, iar eu sunt eu. Ceea ce trebuie să-ţi 
aduci întotdeauna aminte este că... nu este vina ta. Cara, îmi 
promiti? Imi promiti că o să-ţi aduci mereu aminte că nu e vina 
ta? 


CARA (privindu-şi mama cu curiozitate): Okay. Promit că o să-mi 
aduc aminte. 


MAMA: E în regulă, scumpo. Îţi voi reaminti uneori. E OK dacă îţi 
aduc aminte? 


CARA (obosită deocamdată de acest subiect): Pot să mă duc 
mâine la leagăne? 


MAMA: Bineînţeles. O să fiu cu tine. 


Încă una sau două conversații similare - acceptând pur şi simplu 
că sora ei este diferită, că mânia şi pedeapsa nu o rănesc sau nu 
o opresc să facă ceva „greşit” - ar putea să o ajute foarte mult pe 
Cara în timpul unei copilării pline de întâlniri cu sora ei. Acum, 
de la cineva în care are încredere, a ascultat mesajul clar că 
Nicole este diferită când e vorba de bine şi rău, şi că atunci când 
Nicole o chinuieşte, nu este vina Carei. Mesajul mamei o va ajuta 
pe Cara să se simtă mai puţin derutată când Nicole se poartă cu 
ea cu cruzime şi să o protejeze întru câtva de încercările lui 
Nicole de a se juca cu sentimentele ei. 


Discuţiile cu un copil mai mare pot fi mai nuantate. Cei mai multi 
copii normali de zece ani sau mai mari s-au maturizat dincolo de 
punctul în care definesc comportamentul greşit prin prisma 


pedepsei şi au căpătat respect faţă de regulile din societate şi din 
familie („Nu răni oamenii”; „Nu fura”; „Este greşit să minţi” etc.) 
Pentru aceşti copii, regulile au devenit importante în sine, iar 
încălcarea regulilor este definiţia comportamentului greşit. La 
acest stadiu, copilul normal se va simţi vinovat când este „rău” (a 
încălcat o regulă), indiferent dacă infracţiunea este descoperită şi 
pedepsită sau nu. Dacă copilul tău a atins acest nivel de 
dezvoltare, va putea participa la o discuţie despre conştiinţă. 


Să ne imaginăm că vârsta Carei este de doisprezece ani, nu şase, 
când mama ei se hotărăşte pentru prima oară să discute cu ea 
despre natura insensibilă şi lipsită de empatie a surorii ei mai 
mari. Nicole, acum de şaisprezece ani, tocmai a furat pantofii noi 
ai Carei şi i-a ascuns - pantofi foarte draguti pentru care Cara şi- 
a economisit banii de buzunar mult timp. Acest act ciudat al lui 
Nicole este doar ultimul dintr-un lung şir de acte crude şi de 
neînțeles, menite sa dea peste cap emoţiile Carei. Urmează o 
căutare disperată şi, când nici Cara, nici mama ei nu pot găsi 
pantofii, Cara începe să plângă. Este ultima picătură. În timpul 
ultimului an, mama a văzut cum Cara devine din ce în ce mai 
deprimată. Pare să mai piardă puţin din stima de sine în fiecare 
zi. Mama ei spera că starea i se va îmbunătăţi dacă va economisi 
banii şi îşi va cumpăra pantofii chiar ea. Iar acum Nicole i-a luat. 
Şi mamei îi vine să plângă. 


Mai furioasă decât au văzut-o vreodată copiii, îi spune lui Nicole 
că, dacă nu face să apară pantofii imediat, va fi pedepsită timp de 
două săptămâni, deşi mama este pe deplin conştientă că 
pedepsirea lui Nicole va însemna o luptă obositoare de două 
săptămâni. 


Spre surpriza mamei şi a Carei, Nicole nu foloseşte acest moment 
pentru a pretinde că nu este vinovată. In schimb, se uită calm la 
Cara şi îi spune: 


— La subsol. 
Cara aleargă pe scări pentru a-şi găsi pantofii pretuiti. 


Nicole îi strigă: 


— În spatele maşinii de spălat. 
Trec câteva clipe, apoi Cara strigă: 
— O, nu! O, nu! De ce a făcut asta? 
Alarmată, mama o întreabă: 

— Ce s-a întâmplat, Cara? 

Dar cumva, simte că deja ştie. 


— Le-a rupt tocurile! De ce a făcut asta, mama? A rupt tocurile 
pantofilor! 


Nicole zambeste larg, de parcă tocmai a câştigat o mana la 
pocher. 


Mama se întreabă pentru a mia oară cum de-au putut s-o crească 
pe blânda Cara şi, în aceeaşi casă, pe prima lor născută care fura 
bani şi bijuterii, l-a rănit serios pe câinele familiei, a încercat să 
dea foc la casă şi mintea tot timpul. 


Mama îşi promite că de data asta va avea ,,discutia” cu Cara şi, la 
culcare în acea seară, ea şi fiica de doisprezece ani au o 
conversaţie care le aduce amândurora oarecare alinare. Vorbesc 
despre ce mustrări îngrozitoare de conştiinţă ar avea, dacă ele ar 
face unele dintre lucrurile pe care le-a făcut Nicole. 


— Cara, cum te-ai simţi dacă ai distruge intenţionat ceva la care 
Nicole ţine foarte mult? 


— M-as simţi extrem de vinovată. 
— Sieu. 


Mama spune că ea vede conştiinţa ca pe o voce din inima ei care 
nu va inceta sa o faca sa se simta vinovata si nefericita daca 
raneste pe cineva, chiar si fara intentie. Apoi mama ii spune 
Carei ca sora ei nu are constiinta: Nicole nu are acea voce in 
inima ei. 


Cara se gândeşte la asta un moment şi apoi întreabă: 


— Asta înseamnă că Nicole nu se simte vinovată niciodată 
pentru nimic? E foarte ciudat. Nici nu îmi pot imagina aşa ceva. 


— Exact: nu se simte niciodată vinovată pentru nimic, spune 
mama. Şi nici eu nu îmi pot imagina asta. 


În ziua care a urmat acestei discuţii, Cara vine la mama ei şi îi 
mărturiseşte ceva ce nu i-a spus mai înainte, pentru că se gândea 
că faptul că era speriată însemna că se poartă ca un copil mic: 
Nicole a tot încercat să o convingă pe Cara să încerce din cocaina 
pe care o ţine sub pijamale, în sertarul de jos al şifonierului ei. 


— E destul de multă acolo, spune Cara, coborându-şi privirea, 
plină de vinovăţie. 


Mama se calmează şi apoi îi spune Carei cât de bucuroasă este că 
pot vorbi amândouă şi Cara nu încearcă să facă faţă unor astfel 
de situaţii singură. Îşi imbratiseaza mult timp fiica de doisprezece 
ani şi îi spune cât de puternică este, să reziste la atâta presiune 
din partea surorii mai mari. 


Cara simte că o povară îngrozitoare i-a fost luată de pe umeri. 


— Încercarea asta a ei, întreabă ea, este ceva ce Nicole a făcut 
pentru că nu are o voce în inima ei? 


— Da, răspunde mama cu tristeţe, fără a încerca să îndulcească 
răspunsul. 


Pot exista repercusiuni serioase în urma unor conversații 
neaşteptate precum aceasta. La ce măsuri ar putea recurge 
părinţii Carei şi ai lui Nicole? In acest scenariu fictional, o trimit 
pe Cara la bunici pentru siguranţă, aruncă cocaina lui Nicole la 
toaletă şi au o discuţie tristă, care trebuia purtată de mult, 
despre a o da afară din casă pe Nicole când va împlini 
optsprezece ani, imediat ce va fi adult din punct de vedere legal. 
In trecut, ea a fugit de acasă de câteva ori, adesea timp de zile 
întregi, dar sunt siguri că nu va pleca definitiv decât dacă este 
obligată. Să locuiască acolo îi este pur şi simplu cel mai uşor. 


Vor avea într-adevăr forţa emoţională ca, peste mai puţin de doi 
ani, să o dea afară? Pe de altă parte, pot rezista atât? Şi, mai 


important, poate Cara? Poate încă îl pot contacta pe terapeutul 
pe care doctorul lui Nicole l-a recomandat cu ani în urmă, când 
Nicole a fost prima oară diagnosticată cu ceea ce el a numit 
tulburare de conduită. 


Pe lângă terapeut, s-ar putea să aibă nevoie de un avocat. Tatăl 
se simte rău la gândul că ar putea avea nevoie de sfaturi juridice 
pentru a se descurca cu o persoană de şaisprezece ani. Dar dacă 
Nicole nu doar foloseşte droguri? Dacă le vinde - chiar de la ei 
din casă? Trebuie să se protejeze. Şi chiar dacă avocatul le spune 
că ar trebui, vor avea el şi soţia lui inima să-şi predea propriul 
copil poliţiei? Ceea ce tatăl lui Nicole crede într-adevăr este că, 
după toate lucrurile pe care Nicole le-a făcut familiei ei, ei vor 
face orice îi sfătuieşte avocatul. Are dreptate în privinţa N 
avocatului, chiar din mai multe motive decât ar putea crede. În 
multe state, există legi de apărare a dreptului copilului la un 
spațiu locativ, care penalizeazā părinții care dau afară un copil 
sub vârsta de optsprezece ani; când un copil este implicat în 
infracțiuni, situația legală a părinților este şi mai complicată. Şi 
să dai afară un copil adult (optsprezece ani sau mai mult) poate fi 
dificil din punct de vedere legal. Legile sunt diferite în funcție de 
stat şi de ţară, şi dacă te gândeşti să închizi uşa propriului copil, 
este prudent să consulti un avocat. La fel de important este să 
contactezi un terapeut care să te ajute să faci faţă durerii 
emoţionale pe care părinţii în această situaţie o simt adesea: 
sentimentul pierderii, durere, eşec, vinovăţie pentru abandonarea 
unui copil, uşurare şi vinovăţie pentru chiar faptul că se simt 
usurati. 


SI ACUM? GHID PENTRU PARINTII 
CARE AU COPII CU TULBURARE DE 
CONDUITA 


Pentru parintii care au copii cu tulburare de conduita, as vrea sa 
subliniez cateva idei practice din acest capitol, impreuna cu 


informaţii specifice care sa vă ajute sa vă descurcati chiar acum: 


e Cu excepţia cazului în care eşti un abuzator de copii, problema 
copilului tău lipsit de conştiinţă nu este vina ta. Eşti într-o 
situaţie groaznic de dificilă şi vei avea nevoie de toată puterea ta 
pentru a-i face fata. Te rog, nu-ţi consuma energia invinovatindu- 
te pentru o problemă pe care nu ai provocat-o şi pe care nu ai fi 
putut s-o prevezi. Dacă eşti părintele unui copil cu insensibilitate- 
lipsă de empatie (tulburare de conduită), cel mai important lucru 
pe care trebuie să-l retii din aceasta carte este: Nu tu ai făcut 
asta copilului tău. 


e Terapia psihodinamica individuală şi de grup, spitalizarea 
psihiatrică, taberele de reeducare şi „detenţia pe termen scurt” 
sunt toate ineficiente şi chiar ar putea inrautati comportamentul 
copilului cu insensibilitate-lipsă de empatie. În prezent, cea mai 
eficientă abordare terapeutică pentru tulburarea de conduită la 
un copil mai mic este un pachet de tratamente care include 
managementul întăririi pozitive (metoda Kazdin sau un program 
similar), medicatie pentru ADHD (în cazul în care copilul suferă si 
de ADHD, pe lângă tulburarea de conduită), training pentru 
dobândirea de abilităţi sociale şi sprijin academic pe tot 
parcursul şcolii, implicarea şcolii pentru a sprijini eforturile de 
acasă ale părinţilor. Iti recomand să cauţi un psiholog 
experimentat de copii, care să ajute la coordonarea acestui 
program. Sistemul de şcoli locale te-ar putea ajuta să găseşti un 
astfel de profesionist, care de obicei este specializat în psihologia 
comportamentală. 


e Să fii părintele unui copil, adolescent sau adult cu 
insensibilitate-lipsă de empatie este o experienţă copleşitoare din 
punct de vedere psihologic. Îţi recomand cu tărie să te tratezi cu 
blandete şi să cauţi ajutor si pentru tine. Să-ţi dai voie să cauţi 
asistenţă psihologică este la fel de important ca stabilirea unui 
program pentru copilul tău, poate chiar mai important. Există o 
resursă online importantă şi de încredere, pentru a găsi un 
specialist calificat chiar în oraşul tău. Accesează site-ul Colegiului 
Psihologilor din România şi apoi du-te la categoria „Registre”; 
caută acolo tabelul descărcabil cu „Registrul experţilor 
psihologi”. Mai departe, poţi să verifici pe site-urile personale sau 
ale clinicilor la care lucrează dacă terapeutii pe care i-ai găsit au 


specializare în consilierea/terapia traumelor şi a stresului 
posttraumatic. 


e Prezenţa unui copil cu insensibilitate-lipsă de empatie creează 
presiuni şi suferinţă pentru întreaga familie. Deşi este dificil să te 
gândeşti la asta, ceilalţi copii ar putea fi afectaţi pentru restul 
vieţii. Recomand o discuţie deschisă şi permanentă despre aceste 
probleme chiar cu copii mai mici şi mai multe informaţii specifice 
(posibil, chiar din această carte şi din alte surse) pentru copiii 
mai mari, mai ales până în adolescenţă. Nu îi vei ajuta pe ceilalţi 
copii încercând să-i „protejezi” de informaţii despre experienţele 
lor; incapacitatea de a discuta problema fratelui/surorii doar îi va 
face să încerce să înţeleagă singuri şi să simtă poate că au 
înnebunit, aşa cum ai simţit şi tu. Cea mai bună alegere este o 
discuţie deschisă, în modurile adecvate vârstei, descrise în acest 
capitol. 


* În prezent, nu există vindecare. În multe cazuri, o separare 
permanentă între familie şi un adolescent sau tânăr adult cu 
tulburare de conduită nu poate fi evitată. Din nou, te rog să cauţi 
ajutor specializat pentru tine, ca să faci faţă suferinţei şi 
vinovatiei care sunt adesea parte a acestei situaţii. 

Trei 


Raul uman la serviciu 


Colegi, şefi şi profesionişti psihopati 


„Sugerezi că tin în mână un cuţit?” 


— Gaslight (1944) 


Angela era plictisită în acea dimineaţă, chiar mai mult decât de 
obicei. Şi mai rău, în câteva minute trebuia să se întâlnească cu 
un nou membru al echipei, Kyle, pentru a discuta evaluarea de 
trei luni. A deschis un formular de evaluare în computer şi s-a 
gândit o clipă. Ar fi trebuit să completeze formularul şi să scrie 
un paragraf-două despre Kyle înainte, dar era totul aşa de 
plictisitor. Părea bun la ce făcea şi nu îi crease nicio problemă. 
De fapt, după cum s-a gândit ea acum, Kyle nu îi acordase prea 
mare atenţie. Ei bine, s-a gândit ea, pun pariu că pot schimba 
asta. Gândul a făcut-o să zambeasca. A bifat căsuțe pe formular, 
dându-i lui Kyle calificativele „bun” şi „excelent” pe toată pagina, 
până a ajuns la rubrica „Interacţionează bine cu echipa”; acolo, a 
bifat „mediu”, pentru ca răspunsurile ei să nu fie toate atât de 
uniform bune, încât şeful ei să nu le considere serioase şi oneste. 
Apoi a apăsat butonul PRINT. 


Ştia că această evaluare foarte bună îl va face fericit pe Kyle. 
Probabil că după muncă se va duce direct acasă şi îi va povesti 
soţiei. Angela auzise că e un familist convins. A zâmbit din nou. 


Când Kyle a intrat în birou, Angela s-a uitat atent la el. Era 
slabanog, dar cu umeri lati şi a decis că era destul de atrăgător. 
Era clar emoţionat. I-a zâmbit larg, iar el a zâmbit timid. 


— Intră, Kyle! i-a spus, şi când el s-a îndreptat spre scaunul de 
lângă birou, i-a făcut semn să se aşeze pe canapea. Vei vedea că 
asta este o conversaţie amicală. 


— Ar fi foarte plăcut, doamnă Woodson. 


— O, Kyle, te rog. Spune-mi Angela. 


Kyle a zâmbit din nou cu timiditate şi s-a aşezat pe canapea, care 
era prea moale şi joasă pentru el. A încercat, fără succes, să 
găsească o poziţie potrivită pentru picioare. Ea a traversat 
camera, asigurându-se că el vede foarte bine legănatul şoldurilor, 
şi a tras zăvorul, un dispozitiv simplu, dar util pe care îl instalase 
chiar din prima zi în acel birou. Când îl închidea, oamenii se 
simțeau putin prinşi în capcană, deşi era doar un cârlig. li plăcea 
efectul. Şi, bineînţeles, nimeni nu avea suficient curaj să întrebe 
de ce încuia uşa. 


Şi-a pus din nou în evidenţă corpul mergând către birou, a luat 
formularul pe care tocmai îl listase şi s-a aşezat lângă Kyle, 
asigurându-se că intră puţin în spaţiul lui personal. Serios, era 
atât de bună la tacticile astea, că îi venea să se laude singură. 
Dar asta va trebui să aştepte. Era nevoie de un mic efort dacă 
avea de gând să câştige această primă rundă cu Kyle. 


I-a înmânat formularul. 
— Uite, Kyle. Poţi să citeşti. Cred că iti va plăcea. 


În timp ce el citea formularul, ea şi-a scos pantofii şi şi-a strâns 
picioarele sub ea. Acum stătea într-o parte, spre el, şi un pic mai 
aproape decât înainte. 


— Oh, a spus el. Este o evaluare minunată. Mulţumesc mult. Îmi 
place foarte tare slujba asta şi m-am străduit. 


— Ei bine, se vede, Kyle. Munca ta este extraordinară. Sunt 
convinsă că putem avea o relaţie buna aici, la Eastern. Sper că 
eşti de acord. 


— Mi-ar plăcea asta, doamnă Woodson. 


Şi-a pus mâna pe piciorul lui, chiar deasupra genunchiului, şi a 
murmurat: 


— Kyle, spune-mi Angela. 


Apoi s-a mişcat, astfel încât umerii lor se atingeau uşor. Ela 


privit-o dintr-o parte, uluit. 
Privind către formularul pe care el îl ţinea strâns, a spus: 


— Sunt mulţumită mai ales de nr. 4. Vezi acolo: atenţia la 
proceduri. Este excelent. 


S-a aplecat şi mai mult, de parcă încerca să citească formularul, 
şi acum ceva mai mult decât umărul ei se lipea de Kyle. Doamne 
Dumnezeule, s-a gândit el şi s-a inrosit. 


În acel moment, a sunat telefonul de pe biroul Angelei. Aceasta a 
exclamat: „La dracu'!”, apoi s-a ridicat şi a traversat camera în 
picioarele goale. Kyle s-a holbat, nevenindu-i să creadă, la 
pantofii cu tocuri înalte, lăsaţi lângă canapea. 


— Ce este? s-a rastit la asistenta ei. O, fa-mi legătura. Apoi i-a 
spus lui Kyle: 


— Poţi pleca. 


Faţa lui Kyle era încă roşie. În timp ce şeful Angelei a început să-i 
vorbească la telefon, ea a urmărit amuzată cum Kyle s-a repezit 
spre uşă. Era atât de zguduit, încât s-a chinuit ceva cu lanţul de 
la usa şi, când a reuşit să-l deschidă, a tasnit practic din birou. Şi 
aşa începe jocul, Kyle, a gândit ea. Ce distracţie! 


Şeful voia să vorbească despre proiectul lui preferat, o nouă 
schemă de marketing, extrem de prudentă, pe care o mai 
descrisese de un milion de ori şi care era total neinteresantă 
pentru Angela. Totuşi, conversaţia despre proiect i-a dat ocazia 
să-şi flateze şeful, ocazie de care s-a folosit fără ruşine timp de un 
sfert de ora. „Fantastic”, „inovator”, bla bla bla. Șefului îi plăcea, 
şi ea ştia că începe să creadă că o place şi pe Angela. 


Acum simţea că şi-a intrat în formă. Când conversaţia cu şeful s-a 
încheiat, s-a hotărât să discute cu Grace, o subordonată cu care îi 
plăcea întotdeauna să se joace. Grace era excelentă la ce făcea şi 
avea ceea ce oamenii numesc uneori „inimă bună”. Angela ştia că 
Grace era foarte apreciată de colegi şi că aceştia ar fi vrut să-i ia 

apărarea, dar grija privind păstrarea propriilor locuri de muncă îi 
făceau să tacă. Angela s-a gândit că era amuzant cum criza 


economică o ajuta în jocurile ei. 


A deschis un sertar al biroului şi a scos o brățară portocalie din 
cauciuc, venită împreună cu o cerere de donaţie din partea unei 
agenţii care lupta împotriva violenţei casnice. Brăţara purta 
mesajul IA POZIŢIE. Aruncase formularul de donaţie, dar 
păstrase bratara, gândindu-se că îi va folosi la ceva. Acum, a pus- 
o în buzunarul de la jachetă, şi-a incaltat pantofii şi s-a îndreptat 
spre biroul principal, unde cei doisprezece membri ai echipei ei 
stăteau la birourile lor şi de unde se auzea sunetul tastaturilor. 
Grace era aşezată cu spatele, aşa că Angela s-a strecurat lângă 
ea, neobservată. 


— Grace! a spus cu voce tare, severă. 

Grace a tresărit şi s-a întors cu scaunul, speriată. 

— Doamnă Woodson! Aveţi nevoie de mine? 

— Este aproape ora prânzului, nu-i aşa, Grace? 

— Ei bine... da, cred că da. 

— Jumătate din zi a trecut. Ce ai rezolvat în dimineaţa asta? 


— Ce am... Ei bine, am terminat de răspuns la acele e-mailuri de 
care mi-aţi spus să mă ocup. 


— Ce e-mailuri? Nu ţi-am cerut să te ocupi de niciun e-mail. 


— Ba da, vă aduceţi aminte? Ieri, când plecam, mi-aţi spus ca 
dimineaţă ar trebui să... 


— Nu, nu îmi aduc aminte, Grace. De ce inventezi lucrurile 
astea, când ştii că o să-ţi atrag atenţia? Sau poate eşti derutată, 
fiindcă nu ştii cum să asculţi. Poate ai nevoie să înveţi cum să 
asculti mai atent. Crezi că asta ar putea fi explicaţia? 


— Dar ştiu că aţi spus... 


— Şi eu am zis că nu am spus aşa ceva. Uite, o să te ajut să-ţi 
aduci aminte despre ascultare. 


Angela a scos bratara din buzunar şi a întins-o către Grace, care 
a privit-o fără să înţeleagă. 


— De câte ori vezi brăţara portocalie, vreau să-ţi aduci aminte sa 
asculti. Ia-o. Pune-o la mână. 


Grace a luat bratara din mana Angelei si a spus: 
— Dar chiar nu vreau să port asta. 


— Vezi? Iar nu asculti. Nu te-am intrebat daca vrei. Acum pune-o 
la mana. 


Grace era foarte furioasa, dar temandu-se pentru postul ei - si 
temandu-se de Angela - si-a strecurat mana dreapta prin bratara 
de cauciuc si privea fix la incheietura ei. Umilita, si-a dat seama 
ca era pe punctul de a plange in fata colegilor ei. 


Cand Angela a vazut prima lacrima, a stiut ca misiunea ei era 
indeplinita. Satisfacuta pentru moment, s-a uitat in jur la toate 
figurile invinse, pretinzand ca nu au vazut nimic. S-a simtit 
extraordinar de puternica. 


ISTORIA NATURALA A ACORDARII 
AJUTORULUI 


Banuiesc ca, pana in acest moment, ai evaluat-o deja pe Angela 
ca fiind un psihopat. Si probabil poti enumera si simptomele care 
te fac sa crezi asta: viclenia ei permanenta; tendinta de a se 
plictisi; dorinţa de a se „juca” cu oamenii şi de a-i face să se 
sperie; iresponsabilitatea, manipularea şi folosirea 
„fermecătoare” a flatării; utilizarea sexualităţii ca mijloc de a-şi 
atinge scopurile şi preocuparea pentru putere, ca să nu mai 
vorbim despre răceală şi natura calculată. La locul de muncă, 
unde este de aşteptat ca oamenii să se ajute şi să coopereze în 
vederea îndeplinirii unor obiective comune, Angela nu este deloc 


interesată să ajute sau să coopereze, sau să servească grupului în 
vreun fel. Singurele ei scopuri sunt cele proprii, egoiste şi ciudat 
de agresive. 


De-a lungul evoluţiei, natura a programat creierii mamiferelor (cu 
siguranţă, şi pe ai nostri) cu o predispozitie adaptativă de a 
coopera cu alţii, şi putem înţelege cât de profund patologice şi 
ciudate sunt telurile psihopate ale Angelei relatând 
comportamentele de ajutor ale altor animale aşa-zis „subumane”. 
Incep cu povestea unui tânăr cimpanzeu pe nume Mike. 


În regiunea Kedougou din Republica Senegal, în 2009, un grup 
de braconieri au localizat o femelă cimpanzeu în vârstă de nouă 
luni şi au răpit-o. În timpul atacului asupra comunităţii, mama 
puiului a fost rănită grav de câinii braconierilor. Răpirea plină de 
cruzime a unui tânăr animal nu este ceva rar în Africa, dar 
această situaţie a fost neobişnuită deoarece un grup de oameni 
de ştiinţă au reuşit să confişte femela cimpanzeu de la răpitori şi 
s-o înapoieze cu succes mamei, după cinci zile. 


Antropologii revoltați de la Universitatea de Stat din lowa, care 
se aflau în Senegal pentru a observa cimpanzeii de savană şi zonă 
împădurită în habitatul lor natural, au numit puiul Aimee şi i-au 
căutat mama rănită, în sălbăticie. Au găsit-o într-un arbore în 
care se hrănea împreună cu alţi nouă cimpanzei şi au numit-o Tia. 
Cercetătorii au aşezat-o pe Aimee pe sol, cam la o sută cincizeci 
de metri de copac şi s-au retras. Imediat ce oamenii s-au aflat la 
distanţă sigură, un mascul adolescent, Mike, despre care 
cercetătorii ştiau că are aproximativ zece ani şi nu este înrudit cu 
Tia, a coborât, a luat-o pe mica Aimee şi a cărat-o mai aproape de 
baza copacului. 


În ciuda rănii, mama Tia s-a dat repede jos din copac şi Mike i-a 
dat puiul. Toţi ceilalţi cimpanzei au coborât şi s-au strâns în jurul 
celor două, mormăind un salut. 


Tinand-o pe Aimee strâns lângă ea, Tia s-a odihnit timp de câteva 
ore împreună cu ceilalţi. Cercetătorii au rămas pe loc şi au 
urmărit de la distanţă. Târziu după- amiază, era timpul ca grupul 
de cimpanzei să meargă mai departe. Din cauza ranii provocate 
de câinii braconierilor, Tia schiopata si nu putea tine pasul. In 


încercarea ei de a menţine ritmul, rana a început să sângereze şi 
Tia se oprea des s-o cerceteze şi să alunge mustele. De fiecare 
dată când se odihnea, o aşeza pe Aimee jos, aproape de ea, şi 
apoi o ridica din nou, încercând să se ţină aproape de grup. După 
vreo cinci minute de mers, observând acest lucru, Mike s-a întors 
la Tia, a luat-o pe Aimee şi a cărat-o tot drumul. Când grupul a 
ajuns la destinaţie, Tia şi-a luat înapoi puiul. 


Există nenumărate alte relatări despre animale care se ajută 
reciproc (şi pe noi) - cimpanzei captivi care îşi încleştează 
degetele sub formă de pumni şi se pregătesc să apere îngrijitorii 
umani împotriva a ceva perceput drept ameninţare, elefanţi care 
au grijă de puii altor elefanţi, mistreți care adoptă orfanii altor 
mistreți, cimpanzei din sălbăticie care imbratiseaza consolator 
membri ai grupului care sunt supăraţi, ciori în laborator făcând 
pereche pentru a acţiona un mecanism de hrănire făcut să 
funcţioneze astfel, corbi care smulg prada unor animale mai mari 
şi mai fioroase lucrând în echipă, macaci „mediatori” care opresc 
luptele în cadrul grupului şi menţin pacea etc. Vorbind despre 
mulţimea dovezilor, primatologul Frans de Waal susţine“! fara 
dubiu: ,,Toate speciile care se bazează pe cooperare - de la 
elefanţi la lupi şi oameni - arată loialitate faţă de grup şi tendinţa 
de a ajuta”. Etologul Mark Bekoff”? şi bioeticianul Jessica Pierce 
scriu în Wild Justice: „Mulțimea recentă de eseuri şi cercetări pe 
tema cooperării arată că, pe măsură ce căutăm mai mult 
cooperarea la animale, cu atât îi vom descoperi mai mult 
prezenţa. Şi, într-adevăr, dacă urmăreşti animale pentru o durată 
de timp oarecare, este uşor să vezi cooperare şi pur şi simplu 
bună înţelegere”. 


Deoarece supraviețuirea în lumea sălbatică şi plină de ameninţări 
a strămoşilor noştri primitivi era mult mai probabilă dacă trăiau 
în grupuri - şi mai puţin probabilă dacă te izolai de ajutorul şi 
protecţia altora - multi evolutionisti susţin ideea că selecţia 
naturală a favorizat indivizii care aveau comportamente cu sumă 
nenulă (win-win), cum ar fi căutarea prieteniei, cooperarea şi 
evitarea conflictelor în cadrul grupului. Sistemele limbice 
rudimentare care au început să se dezvolte în creierii strămoşilor 
noştri mamiferi erau extraordinar de adaptabile. Ataşamentul, 
loialitatea şi tendinţa de a coopera i-au ţinut pe primii noştri 


strămoşi în viaţă şi i-au ajutat să se reproducă. 


Vorbesc despre animalele nonumane pentru a sublinia ceva 
despre cele umane: când noi, ca fiinţe umane, ne ajutăm reciproc 
şi colaborăm pentru a realiza ceva, facem ceva natural. 
Loialitatea şi tendinţa de a ajuta sunt înscrise permanent în 
alcătuirea noastră. Suntem predispusi să cooperăm cu cei aflaţi 
aproape de noi acasă sau la locul de muncă şi să le oferim ajutor 
şi sprijin când au nevoie. Avem grijă de ei, iar ei au grijă de noi. 
Uneori facem aceste lucruri bucuroşi, alteori cam împotriva 
voinţei, dar aproape întotdeauna le facem. Lenea şi lipsa de 
loialitate faţă de prieteni sunt văzute drept comportamente 
extrem de indezirabile. Stramosii noştri îndepărtați ştiau asta si 
ne-o şoptesc din adâncul celor mai primitive părţi ale creierilor 
noştri. Animalele sociale normale pur şi simplu nu sunt nişte 
sabotori. 


Înclinaţia biologică de a colabora reprezintă magia specială şi 
posibila salvare a creaturilor sociale - de la rozătoarele 
preistorice mici şi vulnerabile până la cimpanzeii în habitatul lor 
care se restrânge şi până la noi. Colaborând, fiinţele umane au 
construit Turnurile gemene de la World Trade Center, iar când 
răul - acel gol lipsit de iubire - le-a distrus, oamenii au colaborat 
din nou pentru a plănui şi a construi un memorial important. În 
grupuri, oamenii au construit podul Golden Gate, barajul Hoover, 
canalul Panama. Vindecăm boli mortale colaborând. Cântăm 
simfonii extraordinare, construim biblioteci întregi de cunoştinţe 
şi imaginaţie, şi creăm un şir nesfârşit de progrese tehnologice 
geniale lucrând în echipă, combinându-ne forţele. Şi, dacă am 
putea coopera raţional şi suficient de bine, ne-am putea păstra 
planeta verde şi am putea hrăni fiecare femeie, bărbat şi copil 
care o locuieşte. 


Încă nu am colaborat raţional şi suficient de bine din mai multe 
motive, cele mai evidente fiind vendetele politice şi etnice, 
religiile aflate în conflict, lăcomia. Şi un alt motiv: nu toate 
fiinţele umane au înclinația naturală de a coopera. Câţiva lipsiţi 
de iubire îi consideră pe alţii doar nişte jucării vii cu care să se 
joace, împotriva cărora să comploteze şi pe care să îi domine. 


Descoperirile despre animalele sociale de pe planeta noastră - şi 


noi suntem, poate, cele mai sociale - subliniază cât de profund 
este deficitul psihopatului. Să nu ai niciun fel de simţ social, 
niciun ataşament emotional, nicio înclinaţie de a ajuta - 
dimpotrivă, să fii dornic şi capabil să complotezi sabotajul şi să 
loveşti, la propriu sau la figurat, un membru al grupului sau 
grupul ca întreg, adesea doar de dragul distractiei - înseamnă să 
fii deformat din punct de vedere psihic de un gol emoţional de 
neînțeles pentru noi, ceilalţi. Când trece pe lângă noi“, umbra 
răului uman are o suflare îngheţată de neuitat. Pentru noi, fiinţele 
umane, descoperirea răcelii în cineva menit să ajute, la un coleg 
sau la un „prieten”, poate fi o experienţă îngrozitoare. Când 
suntem victimizati de membri ai grupului lipsiţi de conştiinţă, de 
colegi, prieteni sau vecini, o anxietate inexprimabilă ne poate 
face să încremenim, atât de puternic este simţul speciei noastre 
că un cod primordial a fost încălcat. 


În ciuda tendinței de a da răului un nume şi un chip, el nu este 
nici o entitate exterioară, nici o parte a alcătuirii umane normale. 
În cea mai mare parte a situaţiilor, creaturile sociale - oamenii şi 
maimutele, mistretii din savană, lupii care urlă în păduri - nu au 
potenţialul de a face rău grupului. Cu excepţia cazului în care 
resursele pentru supravieţuire sunt foarte puţine, ceea ce 
reprezintă un factor motivant puternic pentru toate fiinţele, 
aproape niciodată nu vor răni sau distruge pe unul de-al lor. 
Dimpotrivă, vor ajuta, vor hrăni, vor coopera cu tovarăşii lor şi îi 
vor proteja. Aceasta este vestea bună. Vestea proastă este că, aşa 
cum am discutat, unii creieri umani au un deficit ciudat şi 
profund care permite acelor persoane să comită acte diabolice 
fără vinovăţie - uneori cu bucurie, de fapt - şi că oamenii care au 
această materie cenuşie străină trăiesc printre noi; arată exact ca 
noi; ne provoacă o imensă suferinţă, durere şi pierdere; şi 
niciodată nu se vor schimba şi nu se vor opri singuri. Aşa că, să 
ne gândim la ce putem face noi să-i oprim, în locul unde 
majoritatea adulţilor îşi petrec cel mai mult timp şi unde 
cooperarea este obligatorie: la locul de muncă. 


COMPORTAMENTUL COMPETITIV ÎN 
PSIHOPATIE 


După publicarea cărţii Psihopatul de alături am primit o mulţime 
de scrisori similare celei care urmează, despre oamenii fără 
remuşcări la locul de muncă. Fiecare dintre ele descrie o situaţie 
în care un singur individ a afectat viaţa cel puţin uneia şi adesea 
mai multor persoane blânde, generoase, afectuoase şi iubitoare. 
Majoritatea acestor scrisori menţionează un simţ al 
responsabilitatii fata de potentialele victime viitoare şi faptul că 
simpla trecere a timpului nu a vindecat complet rana, deşi 
persecutarea poate a încetat: 


O fantomă mi-a bântuit căsnicia cu Steven, din prima zi. L-am întâlnit 
la o agenţie de publicitate, unde eram amândoi manageri de clienți. 
După ce am ieşit împreună timp de câteva săptămâni, mi-a spus că 
fusese căsătorit cu Paula, sefa de departament. Căsnicia fusese un 
adevărat iad pentru el. Ea făcea tot posibilul să-l izoleze. Îi lua 
telefonul mobil şi ştergea mesajele de la prietenii lui, apoi trimitea 
mesaje răutăcioase ca şi cum ar fi fost din partea lui. Îi zgâria maşina, 
apoi pretindea că nu ştie nimic despre asta. Era uimit de ce voia să fie 
cu el. În ciuda nefericirii, Steven a rezistat cinci ani. Paula avea o 
putere misterioasă asupra lui. Deşi a incercat s-o părăsească de mai 
multe ori, il atrăgea înapoi. A trecut de la scuze la amenințarea cu 
sinuciderea. L-a şantajat, pretinzând că, dacă o părăseşte, va posta pe 
internet filmuleţe pe care le făcuse pe ascuns cu ei doi făcând sex. În 
cele din urmă, el a reuşit să divorţeze, acum trei ani. 


Relaţia Paulei cu Steven era doar vârful aisbergului. Se pare că ea 
umilise multe alte persoane din agenție. Totuşi a fost promovată ca 
director, pentru că era bună cu clienţii şi reuşea să-şi ascundă 
rautatile de superiori. Între timp continua să ne chinuiască pe Steven 
şi pe mine, când amândoi ne căutam alte slujbe. Câteva interviuri pe 
care Steven le programase au fost anulate brusc. Mai târziu, a aflat că 
ea sunase la Resurse Umane şi îl vorbise de rău. Adesea îl punea să 
lucreze pe conturi de client pentru care era nevoie să stea până târziu, 
cu ea. Atunci îi spunea că eu il inselam cu orice ocazie. Steven nu i-a 
dat crezare, slavă Domnului, dar a durut. 


Nu s-a oprit nici după ce ne-am căsătorit şi nu mai lucram la agenţie. 
Părea că Steven nu reuşeşte să scape din plasa ei. A fost nevoit să-şi 
schimbe numărul de telefon, deoarece îl suna sau îi trimitea mesaje în 


permanenţă. Apoi a reuşit cumva să facă rost de noul număr şi a 
reînceput. Combinația de rau şi viclenie ne ranea, fără oprire. Nu o să 
înțeleg niciodată cum o astfel de persoană putea avea o carieră de 
succes. Era ca şi cum apăsa pe un buton când voia să-l chinuiască pe 
Steven, apoi îl oprea când trebuia să aibă un aspect profesionist. Cel 
mai enigmatic era motivul. 


Era Steven o țintă uşoară pentru ea? Uneori mă întreb asta. Cu toate 
minciunile ei, tot reuşea să-l păcălească. L-a făcut să-i dea bani, 
spunându-i că şi-a distrus complet maşina şi nu are asigurare, O 
minciună evidentă. Apoi am aflat că isi vânduse maşina şi isi 
cumpărase una nouă. El a aflat şi că il inselase cu mai multi bărbaţi 
din agenţie, cât erau căsătoriți. 


Mă bucur să spun că Steven şi cu mine am găsit o terapeută 
extraordinară, care ne-a ajutat să facem fata situaţiei. Acum ne 
întâlnim şi cu persoane din vechea agenţie, persoane care au fost 
victimele Paulei, pentru a împărtăşi poveşti de groază şi a ne sprijini 
reciproc. Cumva, Paula a aflat despre terapeuta noastră. A sunat-o si 
ne-a făcut praf, spunând că o abuzaserăm emoţional şi o făcusem să se 
gândească la sinucidere. Mai târziu am aflat că se înstrăinase complet 
de familia ei. Furase bani, răspândise zvonuri răutăcioase cum că 
surorile ei căsătorite isi inselau soţii. Cel mai rau a fost cand a sunat la 
poliţie (anonim, dar noi ştim că a fost ea) şi a pretins că, într-un 
accident care avusese loc în apropiere, Steven fusese şoferul care 
părăsise locul accidentului soldat cu moartea unui băiat. Era o zi caldă 
şi toți vecinii erau pe afară când doi poliţişti au venit şi l-au interogat 
pe Steven, cerându-i să dovedească unde fusese în ziua accidentului. 


Până la urmă am obţinut un ordin de restricţie împotriva Paulei şi s-a 
mai potolit din încercările de a ne distruge viata. Dar mă tem ca 
lucrurile nu se vor opri aici. Probabil este deja într-o nouă misiune de 
distrugere a vreunui bărbat pe care a reuşit să-l seducă. Faptul că am 
putut comunica cu alte victime ale ei a ajutat. Dar mă întreb ce se 
poate face pentru a o opri. 


Aici este important să discutăm mai mult despre ce este cu 
adevărat persecutarea psihopată şi cum nu este. Aşa cum putem 
începe să înţelegem din povestea Paulei, indivizii nemiloşi la locul 
de muncă nu au tendinţa de a se implica în activităţi competitive 
obişnuite. Dimpotrivă, comportamentul şi motivaţia acestuia sunt 


de obicei foarte diferite de motivațiile şi comportamentele 
competitive pe care oamenii normali psihic le prezintă din când în 
când. 


Precum cooperarea şi ajutorul, competiţia este foarte veche, iar 
la animalele normale, ca şi la fiinţele umane normale, 
comportamentele competitive (sau combative) pot fi brutale când 
motivaţia este legată de supravieţuire. Animalele înghesuite şi 
animalele din habitate stresante se vor lupta între ele pentru 
resurse, uneori forțând exilul altor membri ai grupului. De 
exemplu, cercetătorii care au studiat grupurile de manguste din 
Uganda au descoperit că femelele dominante din bandele de 
manguste îşi vor fugări, zgâria, musca şi în general hartui rudele, 
femelele subordonate mai tinere şi gravide, până când le vor 
obliga să se despartă de grup, lăsând astfel mai multe resurse 
pentru puii mamelor dominante. Si, bineînţeles, chiar şi în 
condiţii lipsite de stres, animalele şi oamenii deopotrivă se pot 
lupta, într-un fel sau altul, pentru dominare şi parteneri sexuali 
dezirabili. La oameni, competiţia este uneori fizică, dar mai des - 
în special la locul de muncă - este verbală sau chiar doar psihică. 


Toată această luptă implică agresiune cu un scop. Cu alte 
cuvinte, competiţia normală are un obiectiv care poate fi înţeles 
şi care este menit să mărească şansele de supravieţuire sau 
bunăstarea agresorului. Una dintre dezvăluirile surprinzătoare 
ale comportamentului psihopat este că adesea nu se 
autopromovează în sensul obişnuit. De obicei, psihopatul 
„concurează” - violent, verbal, sexual sau în alt mod - cu scopul 
exclusiv de a-i minimaliza şi controla pe alţii, astfel încât 
competiţia psihopată pare mai puţin o luptă cu o altă persoană 
pentru resurse şi avansare (comportamentul normal în multe 
medii de lucru) şi mai mult chinuirea şi încercarea de a răni o 
altă persoană de dragul distractiei (un comportament clar 
anormal şi perturbator în orice mediu de lucru). Chiar şi mai 
surprinzător este faptul că nevoia psihopatului de a minimaliza şi 
controla, departe de a-l ajuta la locul de muncă, îl va determina 
adesea să-şi rişte propria supravieţuire sau bunăstare în acel 
mediu. Adevărul uluitor este că, şi dacă am vrea să facem asta, 
foarte puţini dintre noi am folosi astfel de scheme, deoarece ştim 
că acţiunile ar putea duce la sinucidere socială, profesională sau 


financiară pe termen lung. 


Dorinţa nemijlocită de a-i face pe oameni să se sperie este rareori 
productivă, chiar şi pentru persoana care face jocurile. De 
exemplu, trimiterea a mii de mesaje abuzive şi, ca şef de 
departament, sexul cu diferiţi subordonați sunt departe de 
schemele de autopromovare. Mai degrabă sunt nişte acţiuni 
înjositoare, menite să-i ţină pe ceilalţi sub control şi, în esenţă, 
iraționale. 


Ca poate cea mai bună ilustrare a unei tactici nemiloase care nu 
are nicio valoare de autopromovare, multe dintre scrisorile 
primite descriu o situaţie în care cineva pare că a decis să 
controleze altă persoană făcând-o să creadă că şi-a pierdut 
minţile, ceea ce în engleză se cheamă gaslighting (traducerea 
literală: „aprinderea lămpii cu gaz” - n.t.). Expresia vine din piesa 
de teatru Gaslight (Lumină de gaz), popularizată de filmul din 
1944, în care personajul negativ interpretat de Charles Boyer 
încearcă să ascundă secretul trecutului său criminal jucând nişte 
feste sinistre proaspetei sale soţii, Ingrid Bergman, încurajând-o 
să creadă că ea înnebuneşte. Una dintre feste este să crească şi 
să diminueze flacăra lămpilor cu gaz din casă şi să o facă să 
creadă că totul este în imaginaţia ei. Unul dintre cele mai 
dureroase aspecte este că, din perspectiva altor persoane, tactica 
este atât de aparent inutilă şi plângerile victimei par atât de 
ciudate şi de paranoice, încât situaţia înspăimântătoare a victimei 
este practic imposibil de crezut. Tactica este în special vizibilă în 
situaţiile de la locul de muncă. Dintre toate modurile de a 
minimaliza şi de a controla o altă persoană, a o determina să se 
îndoiască de propriile percepții şi gânduri este printre cele mai 
crude şi mai eficiente. 


PSIHOPATIA ÎNTR-UN „SISTEM ÎNCHIS” 


Multe dintre mesajele pe care le primesc arată că, foarte adesea, 
cei nemiloşi îşi vor alege ţintele uşoare la locul de muncă, 


persoanele cele mai vulnerabile - cele care deja se îndoiesc de 
sine: 


Problemele mele au început acum câţiva ani, când mă separasem de 
soțul meu şi mă gândeam la divorţ. Pentru a o scoate la capăt, m-am 
angajat ca manager de bar şi contabilă part-time la un pub nou, 
deschis de o cunoştinţă. M-am împrietenit cu unul dintre barmanii de 
acolo, un tip atrăgător, intelegator fata de toate necazurile prin care 
treceam - problemele cu soțul meu, temerile mele privind impactul 
unui divorț asupra fiicelor noastre, încă mici. Ryan mi s-a confesat 
despre propriul divorț dificil şi am fost impresionată ce tată grozav era 
pentru cei trei copii ai săi. Mi-a spus că isi petrecea mult din timpul 
liber cu ei. Şi la sală - se menținea în forma. Am început să petrecem 
timp împreună după lucru, să vorbim, să râdem şi sa bem - era un 
ascultător atât de bun! Uneori îmi spunea ce încordată sunt şi se 
oferea să-mi maseze umerii şi gâtul. A spus că era „incredibil de atras” 
de mine, dar nu voia să începem o relaţie până când nu eram oficial 
divorțată. Mi s-a părut admirabil. Dar uneori, după ce băusem, mă 
săruta pasional, apoi mă îndepărta, ceea ce mă înnebunea. Am început 
să-mi imaginez că încep o nouă viaţă cu el. În curând a început să-mi 
povestească despre propriile probleme financiare - dificultatea de a 
plăti pensia alimentară pentru copii. M-a deranjat când a început să 
mă întrebe despre cât câştigau celelalte persoane de la bar, inclusiv 
şeful nostru. Când i-am spus că nu puteam dezvălui informații 
financiare, s-a răcit fata de mine şi a stat deoparte o perioadă, până sa 
înceapă să se poarte ca înainte. Simteam din partea lui o presiune tot 
mai mare să dezvălui informaţii confidentiale. Între timp, se plângea 
tot mai mult de şef - numărul de ore pe care trebuia să le muncească 
pentru prea puţini bani. A spus că şeful profita şi de mine. Ştiam ca 
salariul este corect, dar am vorbit cu şeful să-i dea mai mult timp liber. 
Nu voiam să pierd prietenia lui Ryan. Nu ştiam ce să fac, mă simţeam 
derutată şi am inceput să beau prea mult. Ori de câte ori il întrebam 
ce simte pentru mine, spunea că încă mă doreşte. A început să îmi 
ceară „avansuri“, spunând că le va plăti curând. Nu am făcut-o 
niciodată, deşi m-am gândit la asta. Acum, nu îmi vine să cred cum am 
căzut pradă farmecelor lui. 


În cele din urmă, Ryan şi-a pierdut slujba. M-am simţit îngrozitor, până 


când ma sunat şi a dat vina pe mine! Era răutăcios, parcă era cu totul 
altă persoană. Mi-a spus că se va plânge că l-am hărțuit sexual. Eram 
îngrijorată că voi fi târâtă la tribunal şi nu ştiam ce să fac. Am spus 
şefului meu şi câtorva colegi adevărul despre relaţia noastră, despre 
care Ryan spunea că e doar în imaginaţia mea. Şi a minţit că îi 
vorbeam tot timpul de rău pe şef şi pe colegi, când de fapt eu îi 
apăram de orice atac. Am renunţat la slujbă, ruşinată, m-am întors la 
soțul meu şi încerc cu disperare să fac lucrurile să funcţioneze. Soţul 
meu şi cu mine facem terapie de cuplu, iar eu mă duc la terapie si 
singură, încercând să înţeleg persoana care am devenit. Nu-mi vine sa 
cred cât de credulă am fost. Îmi este atât de ruşine, vreau să mă mut 
departe de oraşul ăsta. Simt că s-a profitat de mine într-un moment 
extrem de vulnerabil din viaţa mea şi mă întreb cum mai pot avea 
încredere în cineva vreodată. Inclusiv în mine 

insami. 


Această poveste despre un barman şi o contabilă ilustrează multe 
trăsături ale comportamentului psihopat la locul de muncă: 


e Flatarea victimei 


Inflaţia sinelui 


e Încercări de a părea amabil si util 


Seductie 
e Minciuni 


e Provocarea altei persoane să-şi asume riscuri care nu-i stau în 
caracter 


e Autovictimizarea pentru a stârni mila 
e Invinovatirea 
e Intimidarea 


e Trădarea cu sânge-rece 


Mai mult, relatarea demonstrează sentimentul de eşec al victimei 
şi pierderea stimei de sine şi a capacităţii de a avea încredere în 
cineva, inclusiv în propria persoană. 


Relaţia dintre contabilă şi barman a avut loc în interiorul a ceea 
ce eu numesc „sistem închis”: o legătură izolată, cunoscută doar 
de cei doi. Pentru că era din ce în ce mai nesigură şi mai ruşinată 
de propriul comportament, contabila nu a discutat situaţia ei cu 
nimeni. De fapt, a participat la ţinerea relaţiei în secret. Deoarece 
abuzul înfloreşte în secret şi izolare, să rămâi într-un astfel de 
sistem închis în toate zonele vieţii tale te va face extrem de 
vulnerabil la exploatarea psihopată. Dacă eşti într-un sistem 
închis stresant şi precar la locul de muncă, îţi recomand să laşi să 
intre puţin oxigen, discutând relaţia cu cel puţin o persoană din 
lumea exterioară. Această persoană poate fi un prieten apropiat 
care nu are legătură cu serviciul, un membru al familiei sau un 
terapeut. În discuţiile tale nu este nevoie să foloseşti termenul 
psihopat sau orice alt limbaj formal; pur şi simplu, descrie ce se 
întâmplă la serviciu. De asemenea, nu te aştepta ca respectivul 
confident să ofere o soluţie imediată dilemei tale sau chiar să 
aibă aceeaşi părere ca a ta. Scopurile tale sunt (1) să împiedici o 
persoană care îţi provoacă anxietate să te izoleze complet şi (2) 
să auzi o voce afectuoasă, una care nu provine din propria minte. 


Deschiderea sistemului închis către aportul din exterior este 
extrem de importantă. Faptul de a vorbi şi a fi ascultat va reduce 
sentimentul de panică, te va încuraja să gândeşti mai obiectiv 
despre ce se întâmplă şi îţi vaoferi spaţiul mental să meditezi la 
ce ştii despre tiparul psihopat, în cazul în care cealaltă persoană 
din sistemul până atunci închis se dovedeşte a fi psihopat. Şi, 
dacă persoana respectivă vrea să te menţină izolat şi nu este de 
acord să vorbeşti cu oricine altcineva, consideră asta un semnal 
de alarmă. Contabila s-ar fi simţit mai bine dacă ar fi deschis 
sistemul închis în care se afla. Şi dacă Kyle şi Grace, din exemplul 
de la începutul acestui capitol, s-ar fi întâlnit şi ar fi discutat 
despre comportamentele seducătoare şi înfricoşătoare ale şefei 
lor, Angela, s-ar fi simţit mai puţin izolaţi şi „nebuni”. Împreună, 
poate ar fi căpătat curaj să vorbească şi cu alţi colegi despre ceea 
ce poate fi considerată o problemă comună. (Adu-ti aminte că 
abuziva Angela ştia foarte bine că grijile financiare o izolaseră pe 


Grace de colegi şi că singurătatea ei era în avantajul Angelei, 
când era vorba să o chinuiască.) 


Pentru a iniţia un tipar psihopat, cei nemiloşi îi pot alege pe cei în 
mod special vulnerabili deoarece, aşa cum tocmai am văzut, este 
îngrozitor de uşor. Psihopatii care au ei înşişi putere şi resurse 
mai mari vor alege ţinte mai dificile - indivizi cu cariere reuşite - 
aparent deoarece astfel de oameni trezesc invidie şi pentru că 
sunt o provocare mai mare. Acesta este cazul în următoarea 
relatare: 


Acum doi ani, viata mea a fost distrusă din cauza şefului meu care, cu 
farmec şi promisiuni extravagante, m-a convins că ştia cum să-mi 
transform legăturile profesionale într-un mare succes. Îmi este ruşine 
să recunosc că am fost influenţat de cuvintele lui pasionate despre cât 
de grozav şi bogat aş putea fi. Părea totul atât de rational şi fără greş. 
S-a folosit de amăgiri şi minciuni pentru a-mi câştiga încrederea şi 
banii, apoi m-a zdrobit cu acuzaţii de necinste când am început să nu 
mă mai las păcălit de el. Nu avea niciun rost să încerc să discut cu el 
sau să-l conving să repare prejudiciile pe care le provocase. Într-un 
final, m-a aruncat ca pe un gunoi. Mi-a trebuit mult curaj să-l dau în 
judecată şi bineinteles că am ajuns la o înţelegere si nu am mai 
recuperat o mare parte din banii pe care îi pierdusem. Cum de-am 
putut fi atât de naiv? 


Lucram în acelaşi domeniu, aşa că il vad la evenimente şi conferinţe. 
Odată, s-a uitat urât din public când vorbeam unui grup. Este încă 
prezent in viata mea profesională şi acest fapt care nu poate fi 
schimbat pare să mă împiedice să merg mai departe. Mă simt 
neajutorat şi rusinat şi imi aduc aminte de asta în fiecare zi. 


Cum de psihopatii se pricep atât de bine să implice atât oameni 
vulnerabili, cât şi persoane relativ puternice în tragedii la locul 
de muncă şi profesionale? Şi de ce angajatorii normali din punct 
de vedere emoţional îi angajează în primul rând şi apoi îi 
păstrează, în ciuda problemelor haotice, dezavantajelor pentru 
afacere şi suferinţei interpersonale pe care adoră să le provoace? 


Răspunsurile la aceste întrebări sunt legate de natura 
fundamentală a psihopatiei. Psihopatii nu îi văd pe ceilalţi oameni 
în modul firesc în care îi vedem noi - ca fiinţe calde fata de 

> > > care, spontan şi inevitabil, avem reacţii emoţionale 
reale, atât negative, cât şi pozitive. In schimb, cei nemilosi îi vad 
pe alţii ca piese într-un joc, pioni, marionete care sunt acolo 
pentru a fi controlate. Această perspectivă ciudată, într-adevăr 
aproape de neînțeles, asupra altor fiinţe umane, împreună cu 
incapacitatea de a simţi vinovăţie sau ruşine îi fac pe psihopati sa 
utilizeze anumite strategii însetate de putere şi tipare previzibile 
la locul de muncă: 


1. Amabilitate şi generozitate prefăcute. Ca strategie iniţială, 
aproape întotdeauna psihopatul se va arăta amabil şi mai ales 
generos, aşa cum barmanul s-a arătat în faţa contabilei şi Angela 
cu Kyle. Adesea, această strategie pregăteşte scena pentru ca 
victima să fie păcălită şi făcută să se îndoiască de propriile 
percepții, mai reale. 


2. Jucarea rolului victimei. După ce a fost proiectată această 
mască de generozitate, adesea o persoană nemiloasă va încerca 
să manipuleze pentru a stârni mila, pretinzând că este victima 
altcuiva, aşa cum barmanul a pretins că munceşte prea mult şi 
este plătit prea puţin de şeful lui, iar femeia de la agenţia 


de publicitate, Paula, l-a acuzat pe fostul ei soţ, Steve, chiar şi în 
timp ce continua să îl abuzeze. 


3. Calcularea slăbiciunilor emoţionale. De obicei, psihopatii sunt 
invizibili, pentru că arată ca noi şi au grijă să se poarte ca noi; 
dar oamenii normali nu sunt deloc invizibili pentru psihopati. 
Dimpotrivă, de obicei psihopatii pot face o carieră din citirea 
altor oameni, judecându-ne din punct de vedere emoţional şi al 
caracterului. La locul de muncă, un psihopat va calcula care 
indivizi sunt mai predispusi să li se facă milă şi, de asemenea, 
unde se află slăbiciunile interpersonale - cu alte cuvinte, zonele 
vulnerabile emoţional ale colegilor şi superiorilor, de care se 
poate folosi pentru a-i face să creadă că au nevoie de el, uneori 
cu disperare. Contabila a ajuns rapid să simtă că are nevoie de 
barman, şi numai de el, pentru iubire şi autovalidare, şi într- 
adevăr dorinţa de autovalidare este una dintre vulnerabilitatile 


preferate ale psihopatului; îi permite să vină „în ajutor”, oferind 
un confort fals şi flatare extremă. Tactica utilizării zonelor 
vulnerabile emoţional este adesea folosită sexual - sexul cu 
cineva situat mai sus pe scara profesională fiind faimos exemplu - 
mai ales dacă va însemna plasarea unui supraveghetor, şef sau 
coleg într-o situaţie compromiţătoare. Foarte frecvent, psihopatii 
par să deţină ipoteca asupra vieţii altor oameni. 


4. Crearea unui sentiment de recunoştinţă. Pozând drept o 
persoană amabilă şi generoasă şi strecurându-se într-un gol 
emoţional şi pretinzând că îl umple, psihopatul creează un 
sentiment de recunoştinţă la un coleg sau angajator. Uneori, un 
psihopat va crea de fapt o problemă şi apoi se va prezenta ca 
singurul capabil să ajute victima să iasă din acea situaţie dificilă. 
Psihopatul poate pretinde că îşi protejează colegul (de exemplu, 
„Urma să obţină o slujbă în altă parte şi să mă ia şi pe mine”) sau 
că s-a sacrificat pentru şeful lui. Crearea unui sentiment de 
recunoştinţă îi permite să se folosească de respectul uman 
normal faţă de reciprocitate pentru a manipula victima să-i facă 
favoruri. Adesea, favorurile pe care psihopatul le solicită sunt 
riscante sau imorale sau cumva incomode pentru ţintă (de 
exemplu, „Lasă-mă să ma uit putin în registrele şefului”). 


5. Angajarea de „persoane servile”. Un angajator psihopat ar 
putea promova sau angaja preferenţial o persoană care, prevede 
el, va putea fi făcută cu uşurinţă să simtă o recunoştinţă reală sau 
imaginară, nepăsându-i deloc de competențele acelei persoane. 
Simţindu-se îndatorat, un astfel de angajat poate fi loial la modul 
irațional şi poate ajuta la evitarea descoperirii naturii psihopate a 
şefului atât în exteriorul, cât şi în interiorul organizaţiei. Această 
tactică răspunde uneori întrebărilor uimite ale altor angajaţi 
despre modul în care un şef aparent inteligent - care, fără ca ei 
să ştie, este un psihopat - a promovat sau angajat o persoană în 
mod clar incompetentă sau respingătoare. Chiar dacă acest 
angajat superdevotat îşi dă seama de adevărata natură a şefului 
psihopat, cel mai probabil va fi el însuşi prea implicat în situaţii 
imorale sau chiar ilegale, pentru a fi dispus să facă totul public. 


SI ACUM? UN GHID PENTRU A TE 
PROTEJA DE UN PSIHOPAT LA LOCUL 
DE MUNCA 


Stresul de a fi tinta unui psihopat la serviciu este periculos atat 
pentru sănătatea ta mentală, cât si pentru cea fizică. Scopul tau 
(„victoria”) este să opresti chinul, astfel încât să te poţi întoarce 
la viaţa dinainte - o viaţă normală, sănătoasă, care presupunea 

să-ţi faci treaba şi să te simţi în siguranţă în acelaşi timp. 


Indiferent că eşti ţinta unui şef psihopat sau a unui coleg 
psihopat, iată ce măsuri poţi lua pentru ca suferinţa să înceteze: 


1. MENTINE-TI INTIMITATEA EMOȚIONALĂ 


La locul de muncă, a-i permite psihopatului care te-a luat drept 
ţintă să-ţi vadă mânia, teama sau deruta este ca şi cum ai turna 
zahăr peste drojdie. Psihopatul se va hrăni cu suferinţa ta, iar 
manipularea fără ruşine se va intensifica. Vrea să aibă „putere” 
asupra ta - să te facă să te sperii şi să-ţi vadă emoţiile expuse. 
Mentine-ti intimitatea emoţională, pentru a nu-i răsplăti 
comportamentul cu exact ceea ce vrea să vadă. 


Rămâi calm sau, dacă nu poţi, încearcă să pari calm, dar, dacă 
psihopatul te abordează direct, nu trebuie să te prefaci că pur şi 
simplu nu-ţi dai seama de nimic. Deşi cu siguranţă nu este 
obligatoriu, este în regula să recunosti, într-o manieră directa, ca 
ştii despre acţiunile psihopatului. Dacă vrei să-l laşi pe psihopat 
să ştie că l-ai ghicit, spune concis şi neutru că ţi-ai dat seama ce 
face şi că îţi faci griji pentru efectele negative ale acestor acţiuni 
asupra productivităţii companiei. Astfel, comunici psihopatului că 
nu te vei speria şi că vezi comportamentul lui drept un 
impediment pentru telurile grupului. 


Rezistă tentatiei de a anunţa ce vei face în privinţa situaţiei 
respective. Tăcerea senină privind intenţiile tale poate fi 


incredibil de puternică atunci când vorbeşti cu cineva care 
încearcă să te controleze. Dacă te întreabă direct ce ai de gând 
să faci, poţi răspunde calm: „Incă nu m-am hotărât”. Dacă nu 
vrea să accepte acest răspuns, dă acelaşi răspuns lipsit de emoție 
din nou (de trei sau patru ori, dacă insistă în continuare): „Incă 
nu m-am hotărât”. Asta, apropo, va fi o afirmaţie adevărată. 


Încearcă să fii cel care încheie orice conversaţie cu psihopatul. Spune-i 
că trebuie să pleci, apoi îndepărtează-te - calm. Dacă încearcă să te 
oprească sau să te urmărească furios, cu atât mai bine, mai ales dacă 
sunt şi alții de fata. 


Să rămâi calm te va ajuta să iei şi măsurile 2 şi 3, şi le va arăta 
altor colegi că eşti o persoană stăpână pe tine şi raţională, care 
nu devine „isterică” în condiţii de stres. 


2. HOTĂRĂŞTE 


Vrei cu adevărat să-ţi păstrezi slujba şi să lupti, sau fantezia ta 
este să te ridici, foarte curând, şi pur şi simplu să părăseşti un 
serviciu care îţi distruge viaţa? Este o întrebare întemeiată şi 
trebuie să fii sincer cu tine însuţi când răspunzi. Să convingi o 
companie că ar trebui să tragă la răspundere un şef sau un coleg 
psihopat poate fi o încercare extrem de frustrantă. Locurile de 
muncă sunt foarte rezistente la schimbare, mai ales o schimbare 
care presupune conflict. In încercările lor de a evita schimbarea, 
chiar şi oamenii normali, în esenţă bine intenţionaţi, vor da 
uneori vina pe mesager - tu - deoarece tu eşti cel care insistă să 
recunoască şi să rezolve o situaţie ciudată, tulburătoare şi poate 
chiar înfricoşătoare. Te sfătuiesc să te gândeşti la acest adevăr 
dificil înainte de a decide ce să faci. Din fericire, ai opţiuni 
privind modul în care să faci faţă unui psihopat şi să reuşeşti ca 
psihopatul să fie îndepărtat - să schimbi, de unul singur, o 
întreagă organizaţie - este doar una dintre ele. O altă alegere 
rezonabilă este să părăseşti locul de muncă rapid şi în propriile 
condiţii, cu scopul justificat de a avea grijă de tine şi de cei care 
te iubesc. 


3. ACTIONEAZA 


Dacă decizia ta este să încerci să convingi compania să se ocupe 
de psihopat, foloseşte aceşti paşi: 


Tine o evidenţă clară. Începe prin a documenta duplicitatea şi trădarea 
psihopatului la serviciu. Scrie fiecare minciună importantă pe care o 
spune - tie sau altcuiva, despre orice este legat de muncă - imediat ce 
afli despre ea. Nu aştepta următoarea zi sau weekendul pentru a face 
asta; ar trebui să înregistrezi fiecare eveniment pe care îl trăieşti sau 
despre care auzi, cât iti este proaspăt în minte. Pentru fiecare 
element, notează data şi o scurtă descriere a ceea ce s-a întâmplat. 
Include consecinţele minciunii, dacă le ştii. Trece şi fiecare exemplu 
de comportament amăgitor şi dăunător. Dacă psihopatul îşi asumă 
meritele pentru munca ta sau a altcuiva, notează. Dacă insultă sau te 
face de râs pe tine sau pe altcineva, înregistrează şi datează. Daca iti 
şterge din e-mailuri sau fură memouri, astfel încât nu eşti informat 
despre o nouă politică a companiei sau o întâlnire importantă, 
înregistrează activitatea. Daca iti sabotează contribuția la un proiect 
de echipă, adaugă incidentul pe listă. 


Fii lipsit de emoție şi concis în înregistrările tale. O abordare 
foarte eficientă este să organizezi informaţiile într-un tabel cu 
trei coloane: DATA, EVENIMENT şi CONSECINŢE (dacă sunt 
cunoscute). Numerotează fiecare înregistrare şi, într- un dosar 
separat, înregistrează numele persoanelor care au fost prezente 
în timpul fiecărui incident, pentru a putea fi folosite dacă 
plângerea ta ajunge la tribunal. Nu face cunoscute numele în 
cadrul unei întâlniri interne, deoarece aceste persoane nu au fost 
încă de acord să fie martori şi, implicându-le brusc în conflict, s- 
ar putea să îndepărtezi oameni care, altfel, ti-ar fi putut fi aliaţi. 


În absenţa ta, un psihopat care te-a ales drept victimă va încerca 
aproape sigur să cotrobăie prin lucrurile tale. Când pleci de la 
serviciu în fiecare zi, ia-ţi documentele acasă. In plus, întăreşte si 
actualizează parolele la computer şi ia din spaţiul de lucru toate 
hârtiile care nu sunt legate de serviciu (scrisori personale, 
extrase de cont, facturi etc.). Psihopatii sunt experţi în folosirea 
informaţiilor personale aparent inofensive ale altor persoane 
împotriva acestora. 


Nu iti face griji acum despre furnizarea unor dovezi demne de 
tribunal. Scopul documentaţiei iniţiale este să te ajute să 


conceptualizezi activităţile psihopatului ca ameninţare pentru 
profitul companiei. Ţinând o evidenţă clară, ai putea reuşi să 
demonstrezi că purtarea necinstită şi necooperantă a acestei 
persoane împiedică finalizarea la timp a proiectelor sau chiar 
finalizarea în sine şi reduce calitatea de ansamblu a activităţii 
companiei. Obiectivul tău va fi să ajuţi managementul superior să 
înţeleagă că prezenţa acestei persoane necinstite şi 
manipulatoare la locul de muncă pur şi simplu costă prea mult. 


Nu te duce cu informaţiile pe care le detii la departamentul de 
Resurse Umane (RU). Scopul de bază al RU nu este să ajute 
angajaţii individual. Mai degrabă, rolul departamentului este să 
ajute directorii companiei să angajeze, să se ocupe de personal şi 
să îl stabilizeze. Poate că un funcţionar de la RU nu va fi 
împotriva ta, dar nu va fi nici de partea ta. Este foarte puţin 
probabil să te ajute să schimbi organizaţia, chiar dacă 
schimbarea este constructivă. Dimpotrivă, cu țelul de a apăra 
compania şi directorii de conflicte şi posibile probleme juridice, 
va încerca să liniştească apele pe care tu le agiti. 


Ar trebui evitat şi şeful psihopatului. Probabil această persoană a 
fost implicată în angajarea psihopatului şi, în acest caz, îşi va face 
griji că decizia îi va fi criticată. De asemenea, o persoană care 
este apropiată de psihopat în structura organizaţională ar fi putut 
fi fermecată, sedusă sau chiar şantajată de acesta. 


4.TINTESTE SUS 


Stabileste o intalnire cu cineva mai aproape de varful 
organizatiei. In circumstante obisnuite, sa treci peste 
departamentul de RU si peste capul sefului (si poate al sefului 
sefului) ar fi considerat nepotrivit, dar acestea nu sunt 
circumstante obisnuite. Ai de-a face cu un psihopat care probabil 
s-a înconjurat de oameni care nu vor sau nu pot să il traga la 
răspundere. Dacă respecţi procedura şi te duci la cineva din 
departamentul de resurse umane sau la un sef din propriul 
departament, este foarte posibil să te afli în faţa unui individ care 
a fost complet fermecat de psihopat sau poate ademenit să-şi 
asume riscuri, sexuale sau de altă natură, care l-au făcut să fie 


vulnerabil la ruşine extremă şi la posibilitatea de a-şi pierde 
slujba. 


Nu spune nimănui de la serviciu că stabileşti această întâlnire, 
deoarece bârfele sunt aproape de neevitat şi nu vrei ca 
psihopatul să afle de planurile tale. 


Pregăteşte şi repetă o prezentare ordonată, astfel încât, la 
întâlnirea cu persoana pe care ai ales-o, să poţi prezenta şi 
explica documentaţia succint, în cincisprezece-treizeci de minute. 
Inainte de a încheia întâlnirea, asigură-te că recomanzi măsuri pe 
care compania le-ar putea lua - monitorizarea acestui individ 
extrem de problematic, retrogradarea sau, cel mai bine, 
concedierea - pentru a-şi proteja profiturile. Spune adevărul: 
această persoană costă prea mult pentru a fi păstrată. Trebuie să- 
ti spui părerea răspicat, dacă nu, şefii vor încerca să menţină 
pacea, în loc să-l înfrunte pe psihopat. 


Fii calm şi profesionist la această întâlnire. Nu eşti acolo să ceri o 
favoare. Te afli acolo pentru a furniza informaţii importante 
despre o problemă costisitoare în cadrul organizaţiei şi pentru a 
oferi posibile soluţii. Nu îţi exprima emoţiile sau sentimentul că ai 
fost persecutat. Din păcate, oamenii care se prezintă ca victime 
sunt adesea percepuți ca fiind slabi, iar sfaturile lor nu sunt luate 
în serios. Vorbeşte cu o obiectivitate calmă mai degrabă decât ca 
o persoană care a fost rănită. 


Nu folosi cuvântul psihopat sau orice alt diagnostic sau termen 
psihologic. In schimb, foloseşte tipul de cuvinte directe, de bun- 
simţ, pe care oamenii le înţeleg imediat - minte, subminează, 
insultă, păcăleşte, manipulează, fură şi tot aşa -, şi menţine 
discuţia centrată pe necinstea distructivă. Nu este important să 
convingi un director că persoana respectivă are o tulburare de 
personalitate. Insistenta asupra acestui aspect poate deturna 
discuţia şi poate sabota adevăratul obiectiv, care este să se facă 
ceva în privinţa situaţiei inacceptabile din companie. 


5. EVALUEAZĂ REACȚIA ORGANIZAŢIEI 


Dacă, într-o perioadă rezonabilă, compania îţi solicită mai multe 
informaţii şi investighează ce ai raportat sau monitorizează, 
retrogradează sau concediaza psihopatul, meriti să te feliciti 
pentru aceasta reusita greu castigata. Din moment ce compania a 
luat măsuri, poţi rămâne la locul de munca respectiv, daca inca 
vrei asta. Dacă, pe de altă parte, compania nu face nimic, 
lasandu-te să te descurci cu psihopatul pe cont propriu, va trebui 
să te decizi dacă această organizaţie lipsită de reacţie este una în 
care vrei să investeşti patruzeci sau mai multe ore pe săptămână 
din viaţa ta. 


Pentru a zădărnici planurile psihopatului care este protejat de 
această companie, s-ar putea să fii nevoit să pleci. La acest 
moment ar fi util ajutorul unui avocat. Un avocat poate folosi 
faptul că, deşi ai informat compania despre o problemă serioasă, 
care-ţi poate afecta sănătatea, compania nu a făcut nimic. Dacă 
onorariul avocatului este o problema, şi adesea este, cere-i să-ţi 
scrie pur şi simplu o scrisoare, informând compania că eşti dispus 
să nu apelezi la proces dacă primeşti o scrisoare de recomandare 
pentru un nou angajator. În funcţie de natura slujbei, poţi cere 
salarii compensatorii. Gândeşte-te bine de câţi bani vei avea 
nevoie pentru a-ţi acoperi cheltuielile cât îţi cauţi alt loc de 
muncă. 


Poate că avocatul nu este familiarizat cu definiţia tehnică a 
psihopatului, dar, pentru a-ţi îndeplini cererea, nici nu trebuie. 
Din nou, poţi folosi un limbaj de bun-simt, nonmedical, când 
descrii comportamentul psihopatului şi efectele asupra ta şi 
asupra altora. Trebuie să înţelegi că avocatul va fi mult mai 
interesat de eşecul iresponsabil al companiei de a corecta o 
situaţie dăunătoare decât de o analiză psihologică a psihopatului. 


Probabil că acum psihopatul crede că te-a încolţit într-o companie 
neglijentă. Îl distrează gândul suferinţei tale şi are încredere în 
abilitatea lui de a te controla. Dar adevărul este că nu te 
controlează şi tu nu eşti prins. Plecând în condiţiile pe care le 
stabileşti tu, îţi poţi păstra intimitatea emoţională, poţi menţine 
controlul şi poţi lua măsuri pentru a readuce pacea în viaţa ta. 


Daca esti într-un parteneriat sau într-o companie foarte mică - cu 
alte cuvinte, dacă nu există management superior în sensul 


obişnuit - s-ar putea să fii nevoit să-l dai în judecată pe psihopat. 
Comportamentul înşelător, care provoacă pierderi, este pasibil de 
acţiune judiciară. Este adevărat şi pentru cazul în care eşti 
calomniat public, indiferent de mărimea sau de natura locului de 
muncă. În cazul calomniei, pierderile pot include reputaţia şi 
valoarea muncii tale, care sunt ambele mult mai importante decât 
orice loc de muncă. Darea în judecată costă şi bani, şi timp, dar 
în aceste cazuri - să fii ţinta unui partener sau a unui coleg într-o 
companie mică ori să-ţi vezi munca şi persoana mânjite public - 
acţiunea în justiţie împotriva individului lipsit de conştiinţă 
probabil merită efortul. Cu ajutorul unui avocat priceput, te poţi 
elibera de psihopat şi poţi evita răul viitor pe care ţi-l poate face 
dacă nu actionezi. 


PROFESIONISTII PSIHOPATI 


Unii oameni lipsiti de constiinta reusesc sa se strecoare sub o 
mantie a invizibilitatii de lux, chiar mai eficienta decat de obicei: 
un titlu profesional sau un alt rol foarte respectat in comunitate. 
Există anumite roluri profesionale care ne fac automat să-i 
considerăm pe oamenii care le deţin grijulii, responsabili şi 
corecti: profesor, doctor, preot şi terapeut, pentru a numi doar 
câteva. Aşteptările ne sunt confirmate în cea mai mare parte a 
timpului; din fericire, majoritatea doctorilor, profesorilor şi a 
altor profesionişti pe care îi întâlnim arată onestitate şi 
compasiune. Aceşti oameni decenti şi grijulii sunt de obicei cei 
mai socati şi furioşi cand sunt descoperite cazuri de profesionişti 
rapace. Când aşteptările ne sunt date complet peste cap şi un 
profesionist considerat de încredere se dovedeşte a fi necinstit, 
rezultatele pot fi tulburătoare, chiar tragice. 


Deoarece trăim într-o lume unde toate astea sunt foarte posibile, 
există două adevăruri esenţiale pe care ar trebui să ţi le 
aminteşti. Mai întâi, avem tendinţa puternică de a atribui 
indivizilor respectabilitatea şi încrederea pe care le asociem cu 
rolurile şi cu titlurile lor. Cu alte cuvinte, tindem să confundăm 
oamenii cu funcţiile lor. Suntem înclinați să uităm că dr. Mary 
Smith este pur şi simplu o fiinţă umană numită Mary Smith care 


are un titlu profesional înaintea numelui şi că Mary Smith poate 
avea sau nu caracteristicile pozitive asociate în mintea noastră 
etichetei de „doctor”. Etichetele sunt o formă de stenografie: 
oferă multe informaţii rapid şi aproape subliminal. Din acest 
motiv, uneori ne ajută când avem de-a face cu alţi oameni; dar 
alteori nu fac altceva decât să ne insele vigilenta. Desigur, acest 
raţionament se aplică şi altor titluri - profesor, părinte, rabin, 
reverend -, precum şi rolurilor respectate care nu au prefixe 
specifice, cum ar fi învăţător şi tată/mamă. Titlurile şi rolurile 
înseamnă mai mult sau mai puţin acelaşi lucru, dar fiinţele umane 
care le deţin ar trebui evaluate în funcţie de cine sunt, nu 
considerate un pariu sigur. Nu ai înghiţi fără să stai pe gânduri 
un lichid verde care miroase groaznic doar fiindcă eticheta spune 
LAPTE. 


Al doilea factor-cheie de care trebuie să tii seama este că anumite 
profesii au două atribute care sunt extrem şi în special 
atrăgătoare pentru psihopati. Să fii profesor, doctor, preot sau 
psihoterapeut înseamnă să ai putere interpersonală asupra unui 
număr de oameni care rar se vor îndoi de tine şi, de asemenea, 
intimitate sub forma unui cadru profesional care este efectiv 
închis observatorilor din afară (un alt tip de „sistem închis”). 
Această perspectivă asupra cadrelor profesionale închise - şcoli, 
cabinete medicale, locuri de rugăciune, cabinete de terapie - este 
sumbră, dar trebuie luată în considerare. Psihologii ştiu de mult 
că putere inegală plus izolare reprezintă o formulă universală 
pentru abuz şi orice profesie sau vocaţie care include aceste două 
elemente va atrage un număr mare de psihopati. 


De departe, cele mai multe dintre relatările despre profesionişti 
lipsiţi de scrupule pe care le primesc se referă fie la educatori, fie 
la medici, două grupuri profesionale care aproape întotdeauna 
înseamnă intimitate şi putere într-un cadru definit. Dacă ai fost 
vreodată victima unui profesionist psihopat, următoarea scrisoare 
te va face probabil să te simţi mai puţin singur când e vorba de 
experienţa ta: 


Când mă gândesc la ce i s-a întâmplat tatălui meu, mă trec fiorii şi îmi 
vine să plâng. Sunt convins că a fost ucis. Avea şaptezeci de ani la acel 


moment. Avusese probleme cronice cu plămânii ani de-a rândul, apoi a 
făcut o embolie pulmonară. După câteva zile la reanimare, medicul 
pneumolog ne-a spus că mergea bine. Când a murit brusc, am fost 
socati. Doctorul ne-a spus că embolia il slabise şi plămânii ii cedasera. 
Dar era destul de vag în privinţa detaliilor. Deoarece tata păruse în 
regulă cu doar câteva zile înainte, am solicitat o autopsie. Am aflat că 
doctorul nu ceruse aşa ceva. De ce? Am bănuit că ştia că făcuse ceva 
greşit şi refuza să-şi asume responsabilitatea. Nu ne plăcuse niciodată 
acest doctor si chiar Îi spusesem că am vrea un alt medic. Când tata a 
murit la putin timp după asta, am fost suspicioşi. Poate că orgoliul lui 
a fost mai important decât să aibă grijă de tatăl meu? 


Vom trimite o reclamaţie la colegiul medicilor. Sper să isi piardă 
dreptul de liberă practică. Este prea târziu pentru bietul meu tată, dar 
poate va salva viata altcuiva. 


Un alt exemplu este o crimă care a şocat oraşul Tucson din 
Arizona, în 2004. In acest caz, un medic pe nume Bradley 
Schwartz“ a angajat pe cineva să-l ucidă pe dr. Brian Stidham, 
un îndrăgit oftalmolog pediatru. 


Când Stidham s-a alăturat cabinetului medical al lui Schwartz în 
2001, nu ştia că partenerul lui era investigat de Agenţia Antidrog. 
In cele din urmă, un juriu a stabilit şaptezeci şi şapte de capete 
de acuzare împotriva lui Schwartz, acuzat că prescrisese Vicodin 
şi Ritalin iubitei lui şi şefului acesteia de birou, care îi dădeau lui 
aceste medicamente, pentru uz personal. Dreptul la liberă 
practică i-a fost retras în 2002 şi a fost trimis la dezintoxicare. 
Atunci, dr. Stidham şi-a deschis propriul cabinet şi mulţi dintre 
foştii pacienţi l-au urmat. 


După dezintoxicare, Schwartz a reuşit să-şi recapete dreptul de a 
practica medicina, dar avea resentimente faţă de Stidham, pentru 
că lucra pe cont propriu. Câteva dintre fostele iubite ale lui 
Schwartz (îşi înşela soţia constant) au dezvăluit că le vorbise 
despre planul de a plasa pornografie infantilă pe computerul lui 
Stidham şi de a arunca acid asupra lui. In cele din urmă, a 
angajat un fost pacient să-l omoare pe Stidham; asasinul l-a 
înjunghiat şi l-a omorât în bătaie, apoi a încercat să facă să pară 


că fusese vorba de un jaf. Atât Schwartz, cât şi asasinul au fost 
prinşi şi condamnaţi. 


Ca o ironie, în închisoare, acest fost oftalmolog a avut ambele 
orbite sparte când a fost atacat de alţi deţinuţi. Devenea furios 
dacă personalul închisorii nu i se adresa cu dr. Schwartz, deşi 
dreptul de practică îi fusese retras definitiv. Părea să nu simtă 
remuşcări pentru ce făcuse şi chiar a încercat să dea în judecată 
statul Arizona deoarece nu fusese protejat de alţi deţinuţi (a fost 
atacat de mai multe ori). 


Oamenii au fost atât de socati de descoperirea ca un doctor 
organizase asasinarea unui alt medic, încât povestea a fost 
difuzată în Statele Unite în cadrul unor programe ale televiziunii 
naţionale, Court TV şi 48 Hours, iar reporterul care s-a ocupat de 
caz pentru Tucson Citizen, A.J. Flick, chiar a scris o carte“. La 
cinci ani după ce s-a întâmplat, povestea doctorului criminal 
Bradley Schwartz a ajuns din Arizona în Marea Britanie, unde a 
fost relatată din nou, pe canalul Discovery. 


Chiar şi o privire superficială la istoria personală a lui Schwartz 
ar fi trebuit să trezească bănuieli puternice că este psihopat - 
dacă s-ar fi gândit cineva să verifice în spatele titlului de 
„Doctor”. Povestea lui este cea a unui bărbat implicat permanent 
în legături sexuale calculate, fraudă, abuz de droguri şi violenţă 
domestică. Avea o relaţie de natură sexuală cu mama adoptivă a 
unuia dintre pacienţii săi, iar aceasta i-a permis să se folosească 
de numele ei pentru a prescrie hidrocodonă. Violentele dintre 
Schwartz şi iubita lui erau atât de extreme şi de repetate, încât în 
2003, cu un an înainte de asasinarea colegului său, Comisia 
Medicilor din Arizona l-a plasat într-o perioadă de probă de cinci 
ani, pentru „conduită neprofesională”. Tiparul antisocial a fost 
prezent dintotdeauna, dar nimeni nu îl observase. Se ascunsese 
în spatele unui titlu pe care aproape toţi îl respectăm automat: 
Doctor. 


Mă tulbură în special relatările privind profesorii, cum ar fi 
următoarea: 


Ceea ce i s-a întâmplat recent fiului meu m-a făcut să mă gândesc la 
cartea dumneavoastră. Mark a suferit de depresie şi anxietate severe 
de când era mic. Acum este la facultate, iar semestrul trecut vorbea 
mult despre sinucidere. Neam gândit ca ar trebui să-şi ia un an de 
pauză, dar el a spus că e pregătit să se întoarcă. 


Mark se specializa în literatura rusă şi de-abia aştepta să-l întâlnească 
pe profesorul care preda unul dintre cursuri în acea toamnă. 
Profesorul, care era foarte respectat, a devenit şi coordonatorul fiului 
meu. La acel moment, Mark mergea la unul dintre psihologii facultăţii 
regulat. Cumva, profesorul a aflat. De atunci, comunicarea cu fiul meu 
s-a înrăutățit. Adesea isi bătea joc de el. I-a distrus încrederea in sine 
şi îi provoca episoade de anxietate. Lui Mark îi era teamă şi să se uite 
la acest om, iar notele la cursul respectiv i-au scăzut foarte mult. 


În cele din urmă, am solicitat o întâlnire cu profesorul. A fost foarte 
tulburătoare. La început a pretins că nu ştie nimic despre vreo 
problemă. Apoi ne-a certat că îndrăznim să-l acuzăm de comportament 
nepotrivit. De acolo, a revenit de unde plecaserăm. La sfârşitul 
întâlnirii, aproape părea că îşi cere scuze pentru îngrijorarea fiului 
meu. 


Mark a reuşit să promoveze cursul respectiv şi s-a descurcat bine la 
celelalte materii. A solicitat un nou coordonator şi şi-a dat seama că isi 
poate finaliza studiile fără să mai aibă de-a face cu profesorul. Dar eu 
simt că mă înfurii când mă gândesc că profesorului i se permite să-şi 
păstreze slujba. Cine ştie câţi studenţi a intimidat şi va continua să o 
facă? 


ŞI ACUM? CUM SĂ TE PROTEJEZI 
ÎMPOTRIVA 


UNUI PROFESIONISTI PSIHOPAT 


Să devii ţinta unor profesionişti manipulatori şi lipsiţi de 


remuşcări poate înnebuni pe oricine. În astfel de cazuri, ne fac 
rău exact persoanele care se presupune că ne ajută. Chiar dacă 
găsim o metodă să le oprim în ceea ce ne priveşte, adesea ne 
simţim vinovaţi şi cumva responsabili pentru victimele viitoare 
care, suntem siguri, vor apărea în altă parte. Mult timp după ce 
propriul chin s-a terminat, ne putem simţi în continuare frustrati 
şi furioşi că, iar şi iar, asemenea indivizi par să scape 
nepedepsiti, activităţile lor dezastruoase neintrand în atenţia 
autorităţilor. 


În ciuda credinţei populare, un caz de malpraxis este dificil de 
câştigat la tribunal. Reclamantul trebuie să dovedească faptul că 
dauna i-a pus viaţa în pericol şi/sau este permanentă, iar 
standardele pentru admiterea dovezilor sunt extrem de înalte. 
Adesea, nici rănile fizice nu întrunesc condiţiile pentru malpraxis, 
iar cele pur psihice - aproape niciodată. O metodă mult mai bună 
este să faci reclamaţie la comisia de acordare a autorizaţiilor 
medicale. Pierderea autorizaţiei de practică - sau descoperirea că 
respectivul nu posedă una - este ceva important, chiar şi pentru 
un psihopat. O astfel de comisie îşi ia în serios sarcina (de a 
păstra integritatea şi reputaţia profesiei) şi, într-un caz infatisat 
comisiei, adesea standardele pe care trebuie să le îndeplinească 
dovezile nu sunt atât de înalte ca la tribunal şi se poate ajunge la 
suspendarea şi uneori revocarea autorizaţiei. Reclamatia la 
comisie mai are avantajul de a fi mai puţin costisitoare decât un 
caz la tribunal. 


Sună la comisia de autorizare relevantă şi cere informaţii despre 
cum să înregistrezi o reclamaţie. În cele mai multe cazuri, 
procesul va începe cu o scrisoare din partea ta, nu foarte diferită 
faţă de scrisorile din acest capitol, împreună cu orice dovezi poţi 
prezenta. Frecvent, reclamantii angajează un avocat care să-i 
ajute cu scrierea acestei scrisori, cu orice marturii/declaratii pe 
care trebuie să le dea şi care să interogheze pârâtul. Repet, chiar 
şi având în vedere profesioniştii din comisie, evită să deturnezi 
discuţia în mod contraproductiv, insistând asupra diagnosticului 
de psihopatie. Iti recomand să lucrezi cu un avocat specializat 
sau care are ca specializare secundară reclamatiile la comisia de 
autorizare. 


În cazul în care „câştigi” - când comisia decide că reclamatia ta 


este întemeiată şi suspendă sau retrage autorizaţia psihopatului 
-, nu vei primi bani, iar comisia nu poate impune aceeaşi 
pedeapsă pe care ar putea să o dea un tribunal. Dar probabil vei 
proteja o altă persoană sau mai multe, care nu vor trebui să mai 
îndure aceleaşi jocuri crude cărora le-ai fost victimă tu. Vei fi 
câştigat propria bătălie în războiul crucial dintre afecțiunea 
umană şi psihopatie. 


Psihopaţii exercită o influenţă extrem de distructivă asupra 
noastră ca indivizi, familii, angajaţi şi comunităţi - şi, aşa cum 
vom vedea, păcălesc şi sistemul juridic. 


31 Frans de Waal, Primates and Philosophers: How Morality 
Evolved (Princeton, NJ: Princeton University Press, 2006), 44. 


32 Marc Bekoff şi Jessica Pierce, Wild Justice: The Moral Lives of 
Animals (Chicago: University of Chicago Press, 2010); citatul este 
la pagina 56. 


33 Cf. Mary Oliver, „Poem for the Anniversary”, Dream Work 
(New York: Atlantic Monthly Press, 1986). 


34 Relatarea lui R. Reisner, „Bradley Schwartz: Short-sighted 
ophthalmologist”, Forensic Files Now, 17 mai 2018; A.H. 
Rotstein, „Prosecutor: Obsession, rage fueled doctor's murder- 
for-hire”, Arizona Daily Sun, 7 martie 2006; K. Smith, „Former 
Tucson doctor doing time for murder sues Ariz. prison system”, 
Arizona Daily Star, 25 martie 2009; si K. Smith, , The woman at 
the eye of the storm”, Arizona Daily Star, 26 februarie 2006. 


35 A.J. Flick, Toxic Rage: A Tale of Murder in Tucson (Evergreen, 
CO: Wildblue Press, 2018). 


Patru 


Psihopatul la tribunal 


Lupta pentru custodie 


„Poţi păcăli prea multi oameni în prea mare parte a timpului. ,, 


— JAMES THURBER 


Terapeuta tânără, numită de tribunal, s-a aşezat în spatele 
biroului şi s-a pregătit sufleteşte pentru interviul cu un bărbat 
care fusese acuzat că îşi abuzează fizic fiica în vârstă de şapte 
ani. Unul dintre instructorii clinicieni remarcase odată că, în 
cadrul interviurilor, agresorii tindeau să fie foarte furioşi sau 
ciudat de calmi, dar această persoană nu părea să aibă niciuna 
dintre aceste atitudini. In schimb, limbajul corpului transmitea ca 
este trist şi posibil deprimat. Când intrase, nici măcar nu făcuse 
contact vizual. 


— Intelegi de ce ne aflăm azi aici, Perry? a întrebat ea. 


— Cred că da, a răspuns el. Soţia mea... fosta mea soţie, vreau 
să spun... încearcă să-mi ia dreptul la custodie comună şi spune 
tot felul de lucruri despre mine. Iar eu vreau putin timp cu 
micuța mea Ashley, aşa că banuiesc ca acum trebuie să dovedesc 
că nu sunt nebun. Tu mă testezi, nu? 


— Ei bine, nimeni nu încearcă să spună că eşti nebun, dar au 
fost aduse acuzaţii serioase în privinţa comportamentului faţă de 
fiica ta şi judecătorul vrea să afle mai multe despre tine. Nu te voi 
testa, exact. Pur şi simplu o să discut cu tine. 


— Cum pot demonstra că o iubesc pe micuța mea Ashley? Mi-as 
tăia mâinile înainte să-i fac vreun rău! Nu aş face niciodată, dar 

niciodată, acele lucruri oribile despre care spune Lynn, dar cum 

să dovedesc asta? Trebuie să-i fac pe oameni să asculte. Trebuie, 
pentru că Ashley... Ashley a mea are nevoie de mine. 


Perry a apucat strâns braţele scaunului şi a privit fix spre podea. 


— De ce? De ce are Ashley nevoie de tine? 
Fără tragere de inimă, şi-a ridicat privirea şi a spus: 


— N-o să mă crezi. Nimeni nu mă va crede. Lynn este mama, şi 
nimeni nu va crede că o mama ar... 


S-a oprit. 


— Dacă este ceva ce judecătorul trebuie să ştie, ar fi bine să îmi 
spui. 


— Dacă o fac, chiar o să crezi că sunt nebun. Până şi prietenii 
mei mă cred nebun când încerc să vorbesc despre asta. 


— Cred că ar trebui să-mi spui oricum. Spui ca tii la fiica ta, 
Perry, aşa că, dacă e pentru binele ei, trebuie să îmi spui. 
Judecătorul va vrea să ştie. 


— Cred că este ceea ce trebuie să fac - să-ţi spun -, dar sună 
atât de nebuneşte. Ştiu că nu mă vei crede. 


— Încearcă. 


— Lynn minte şi inventează toate astea despre mine, cum că aş 
fi răutăcios cu Ashley şi aş lovi-o, şi toate acele lucruri 
îngrozitoare, şi de fapt este Lynn... Lynn o atinge pe Ashley. Ce 
vreau să spun este... o atinge în feluri care nu sunt... nu sunt în 
regulă. Şi minte! Nu îţi poţi imagina cât de mult minte şi toată 
lumea o va crede pe ea, pentru că ea este mama şi eu sunt doar 
tatăl şi dacă mă scoţi din viaţa lui Ashley... 


S-a oprit şi s-a uitat din nou în podea. După o clipă a spus: 


— Sunt singura protecţie pe care o are Ashley. Dacă mă scoţi din 
viaţa ei, va fi complet lipsită de apărare. Te rog, nu poţi face asta. 


— Ştii că am vorbit deja cu Ashley, nu? 
— Da. Da, ştiu. Ce a zis? 


— Ei bine, ar trebui să-ţi spun că Ashley a zis că îi e teamă de 
tine. 


— De mine? Doamne, ce coşmar! Nu înţelegi ce e asta? Spune ce 
a pus-o Lynn să spună. Este atât de speriată de Lynn încât îi e 
teamă să spună orice altceva. 


Soţia îmi întoarce propriul copil împotriva mea! Nu vezi asta? 
Biata Ashley - are doar şapte ani. E depăşită de toate astea... de 
toate aceste minciuni şi manipulări. Şi nu o să-ţi spună nici că 
Lynn o atinge. Ştie că Lynn ar omori-o. Nu ţi-a spus despre mama 
ei, nu? Cum să te aştepţi să spună ceva? 


Terapeuta era uimită, deşi încerca să nu i se citească surpriza pe 
fata. Acuzatia neasteptata a tatălui în privinţa mamei cu 
siguranţă complica evaluarea acestui caz pentru tribunal. Spunea 
adevărul? Oare mama făcuse acuzaţii false la adresa tatălui 
pentru a ascunde propriul abuz? Asta ar împinge oroarea la un 
nivel alarmant şi părea atât de puţin probabil. 


— Sunt nişte acuzaţii foarte serioase, Perry, a spus ea. 


— Ştiam ca nu o să mă crezi. Cum ai putea? Nimeni nu o face. 
Dar nu contează ce crede toată lumea, nu o voi abandona pe 
Ashley. Închid ochii şi parcă văd fetisoara ei frumoasă şi ştiu că 
nu o pot abandona în ghearele acelei... acelei femei bolnave. 
Soţia mea minte la fel de uşor cum respiră. Este atât de bună la 
asta, că e înfricoşător. Dar voi lupta pentru fiica mea. Vreau ca 
Ashley să ştie că nu este... nu este singură. 


Acum se uita direct la terapeută şi ochii i s-au umplut de lacrimi. 


Conversatia a continuat cam în acelaşi mod încă patruzeci şi cinci 
de minute şi Perry a observat că, cu cât vorbea mai mult despre 
fiica lui, şi cu cât plângea mai mult, cu atât terapeuta părea să 
accepte ideea că fosta lui soţie ar putea fi adevăratul agresor. Se 
gândise că terapeuta i-ar putea da vreun test psihologic, dar nu a 
făcut-o. După ce a ieşit din cabinetul ei s-a felicitat pentru 
performanţă. Să pară deprimat şi să se uite tot timpul în podea 
fuseseră nişte idei de efect. 


În realitate, Lynn era o mamă foarte bună. Ashley era viaţa ei, iar 
Lynn ar fi protejat-o cu ultimele puteri... şi cu ultimul ban. Isi 
putea imagina expresia de uimire şi groază pe faţa lui Lynn când 


va afla că el a acuzat-o că o abuzează sexual pe Ashley; era un 
gând deosebit de plăcut. Ideea că cineva ar putea crede aşa ceva 
despre ea era cel mai rău lucru pe care Lynn şi l-ar fi putut 
imagina. Dacă terapeuta se lăsa păcălită, poate că tribunalul va 
decide chiar că timpul petrecut de Lynn cu Ashley trebuie 
supravegheat. Ar fi de neîndurat pentru o mama ca ea. Nu tinea 
cu adevărat să aibă copilul la el jumătate din timp, dar ar merita 
doar ca să o vadă pe Lynn cum se agită. După o vreme, s-ar 
sătura de fetiţă şi i-ar da-o înapoi - asta până când Lynn şi-ar găsi 
un prieten serios, moment în care îngrijorarea despre pedofilia ei 
ar apărea din nou. 


Cu cât medita mai mult la procedurile legate de custodie, cu atât 
se gândea că nu se mai distrase aşa de bine de când, la 
unsprezece ani, legase picioarele basetului mamei sale. Îi legase 
cu o frânghie toate cele patru picioruşe scurte, pentru a-l privi 
cum se zbate. Creatura urlase îngrozită şi se zbătuse atât de tare, 
încât pe picioare îi rămăseseră urme însângerate de la frânghie. 
Ce distracţie fusese atunci, să-l oblige pe acel animal care arăta 
caraghios să facă ceva aşa de ridicol. Mama nu îl bănuise 
niciodată. Credea că iubeşte câinele. 


Era o prostie din partea lui Lynn să creadă că l-ar putea învinge 
la jocul ăsta. 


PSIHOPATIA SI DECIZIILE LEGATE DE 
CUSTODIA COPILULUI 


Sunt psihopatii nişte părinţi rai? 


Intrebarea pare ridicola. Oricine care stie cat de putin despre 
iresponsabilitatea, lipsa de iubire si cruzimea unui psihopat ca 
Perry ar putea raspunde fara sa se gandeasca. Si totusi, in mod 
ciudat, societatea noastra tinde sa functioneze de parca oamenii 
fara constiinta pot fi parinti foarte buni. Oamenii cred ca 


„psihopat” este doar un alt epitet folosit de foştii soţi ranchiunoşi, 
precum „nemernic” sau „dubios”. Societatea şi sistemul nostru 
juridic îi privesc pe cei care insistă să pună această întrebare 
drept deranjanti si, in multe cazuri, nebuni. 


Primesc multe scrisori pe această temă de la copiii, acum adulţi, 
ai părinţilor psihopati şi, după cum se poate bănui, toate aceste 
scrisori răspund la întrebarea pe care le-am adresat-o - Sunt 
psihopatii părinţi rai? - cu un răsunător Da. Psihopatii au 
tendinţa de a distruge vieţile copiilor care sunt direct sub 
controlul lor şi daunele pot dura mult la maturitate. 


Tatăl meu pur şi simplu nu are conştiinţă morală. Mi-a luat mult timp 
să înţeleg asta. Am 29 de ani, i-am scăpat de mult din gheare, dar încă 
sufăr. Părinţii au divorțat când eram mică. Custodia comună însemna 
că trebuia să stau cu tatăl meu la două weekenduri. Timp de cinci ani, 
m-a abuzat sexual. Când am început liceul, pur şi simplu am ieşit într-o 
zi din casa lui şi nu m-am mai întors niciodată. 


Încă îmi este greu să am încredere în cineva. Sunt deprimată şi am 
atacuri de anxietate. În fiecare zi mă bântuie aceeaşi întrebare: cum 
aş fi azi dacă l-ar fi oprit cineva? De ce lăsăm oameni ca el in preajma 
copiilor? 


Într-adevăr, de ce îi lăsăm? Parte a răspunsului este că, aşa cum 
am spus, cei lipsiţi de remuşcări sunt foarte pricepuţi să arate ca 
toţi ceilalţi - să fie efectiv invizibili - şi să menţină chiar si cele 
mai sfruntate activităţi în afara atenţiei 

> > > > > sistemului juridic şi social. Un alt răspuns 
partial este că psihopatii adesea îşi concentrează atenţia asupra 
„țintelor uşoare”, cei lipsiţi de apărare şi de voce. Şi cine ar 
putea fi o ţintă mai uşoară decât propriii copii mici? 


Aici însă se mai întâmplă ceva. Abilităţile naturale ale 
psihopatului îi dau putere numai într-un anumit grad. Restul 
puterii lui vine de la noi, ca societate. Precum terapeuta care a 
discutat cu Perry, vrem sincer să-i protejam pe cei inocenți, mai 
ales pe copii, dar prea mare parte din timp îi protejăm de fapt, 


fără intenţie, pe cei care îi chinuie. Ca societate, vrem să facem 
lucrul corect, dar, din cauza perceptiilor greşite şi a procedurilor 
învechite în privinţa celor lipsiţi de conştiinţă, aducem adesea 
mai mult întuneric decât lumină. 


Gândeşte-te la următoarea relatare a unor activităţi pe care, cred 
eu, cei mai mulţi le-am considera imorale, ilegale şi exact genul 
de comportamente de care sistemul juridic ar avea grijă să-i 
protejeze pe copiii mici. Dar nu asta s-a întâmplat. In schimb, 
precum în prea multe alte cazuri, sistemul juridic a greşit şi faţă 
de părintele normal (nonpsihopat), şi faţă de copii: 


Se spune că în timpul unui divorț cel mai mult suferă copiii şi poți 
spori suferința când e vorba de un sot ca al meu. La trei ani după ce 
ne-am despărțit, copiii şi cu mine încă ne confruntăm cu rănile pe care 
ni le-a provocat. 


L-am întâlnit pe David când era student în primul an la Drept. Eram 
chelnerita part-time într-un bar de lângă scoala lui şi obişnuia să 
flirteze şi să glumească cu mine până noaptea târziu. După ce ieşeam 
împreună de ceva vreme, mi-a spus că îi plăcea mult mai mult familia 
mea decât a lui, bogată. Mi-a spus că părinţii il ignorasera 
întotdeauna, încă de când era mic. 


David a devenit obsedat de mine, sunându-mă tot timpul şi vrând să fie 
cu mine în fiecare noapte. Ne-am căsătorit cât era încă student şi eu 
aveam două slujbe pentru a-l ajuta să-şi plătească facultatea. A pretins 
că părinții nu voiau să-i dea niciun ban. Când a terminat şcoala, aveam 
o fiică şi un fiu. 


David lucra la o firmă de avocatură locală când a primit o ofertă de la 
o firmă aflată la trei ore distanţă. Nu voiam să fiu atât de departe de 
părinții mei. Mă ajutau foarte mult cu copiii. Relaţia nu mergea prea 
bine şi l-am întrebat dacă el crede că avem un viitor împreună. M-a 
luat în braţe şi mi-a spus că eu voi fi întotdeauna singura femeie 
pentru el. Doar mai târziu mi-am dat seama că nu a spus nimic de 
copii. Am început să simt că doar se prefăcea. Sentimentele lui pentru 
mine nu erau reale. 


Lucrurile s-au înrăutățit şi eram îngrijorată. David era plecat mult 
timp cu serviciul şi de-abia mai vorbeam. Totuşi am avut şi un al 
treilea copil. Era foarte dificil pentru mine, să mă ocup de trei copii 
mici. Apoi, într-o zi, o femeie a bătut la uşă şi mi-a spus că mocheta 
nouă urma să fie montată a doua zi. Când i-am spus că nu 
comandasem o mochetă nouă, l-a menţionat pe David şi a spus că el 
făcuse comanda. Mi-a zis că trebuie să arunce o privire prin casă, dar 
nu a făcut măsurători şi nu mi-a cerut să semnez nimic. În cele din 
urmă, doar a dat din cap şi a plecat, fără un cuvânt. L-am sunat pe 
David şi el mi-a spus că era probabil o păcăleală şi să uit de asta. 


Un an mai târziu a apărut aceeaşi femeie. A adus două valize uriaşe şi 
le-a aruncat pe podeaua sufrageriei, înainte să iasă valvârtej. Copiii 
mei aveau nişte prieteni în vizită atunci şi s-au speriat. Apoi a aruncat 
bomba: a reapărut ţinând în braţe un bebeluş şi mi-a spus că David era 
tatăl! El mi-a spus că era o farsă făcută de o colegă, o glumă repetată 
multora. Am încercat să îl cred. Nu puteam accepta că soţul meu ar fi 
făcut aşa ceva. După câteva săptămâni am primit un telefon de la o 
secretară care plecase recent din firmă. Mi-a spus că adesea îl auzise 
vorbind tandru la telefon cu o femeie cu alt nume decât al meu. A fost 
ultima picătură. Am ştiut că trebuie să cer divorţul. S-a supărat când i- 
am spus, şi-a împachetat o valiză şi a plecat. 


După ce am angajat un avocat, am aflat că toate „călătoriile de 
afaceri” fuseseră de fapt timp petrecut cu această altă femeie. 
Cheltuise mii de dolari cu ea. Nu îi păsa de unde veneau banii. Într-o zi 
am încercat să scot bani din contul comun la un bancomat şi am 
descoperit că soldul era zero! 


Cred că cel mai dificil lucru pe care a trebuit să-l fac vreodată a fost să 
le spun copiilor că tatăl lor şi cu mine divortam. Când i-am zis lui 
David că le spusesem, s-a smiorcăit ca un bebeluş. Apoi a vorbit cu 
copiii, iar ei erau evident derutati. Pot să-mi imaginez ce minciuni le-a 
spus. Sunt convinsă că a dat în întregime vina pe mine. 


David s-a dus să locuiască împreună cu cealaltă femeie şi fiul lor. Dar, 
înainte să se încheie divorțul, se invartea prin cartier, parca pandindu- 
ne. Am aflat că mă vorbea de rău vecinilor, spunându-le că îl 
inselasem. 


Credeam ca lucrurile se vor mai potoli dupa divort, dar David incerca 


permanent să-i întoarcă pe copii împotriva mea. Era foarte stresant 
pentru ei. Bineînțeles, soțul meu avea drept de vizitare. Nu îl puteam 
opri, deoarece abuzul psihologic nu era considerat suficient pentru a 
interzice contactul, acolo unde locuiam; trebuia să fie fizic sau sexual. 
Stiam că vizitele îi afectau emotional pe copii. Fiica mea Olivia, in 
vârstă de 15 ani, a încetat să-l mai vada cam la un an după divorţ. 
David s-a luptat să păstreze dreptul de vizitare, dar un lucrător social 
a fost de partea Oliviei. Reacţia lui David a fost să o considere pe 
Olivia aliata mea, deci inamica lui. Într-o zi, fiica mea a izbucnit în 
lacrimi după ce el îi făcuse morală la telefon. 


Poate că divorţul era finalizat, dar stresul emoțional pentru copiii mei 
a continuat. Măcar Olivia a reuşit să scape de el. Claire şi Jason, care 
aveau 9, respectiv 12 ani, nu au fost atât de norocosi; erau consideraţi 
prea mici pentru a-şi spune părerea despre vizite, aşa că fostului meu 
sot i s-a permis să petreacă timp cu ei. O dată i-a dus într-o excursie la 
plajă. Încercasem să împiedic asta şi chiar şi terapeutul lui Claire a 
spus că nu era o idee buna. David a ignorat sfatul terapeutului, dar mi- 
a promis că prietena lui şi fiul ei nu vor veni. Bineînţeles, au fost 
amândoi. Fostul meu sot şi iubita lui s-au giugiulit pe plajă, chiar în 
fata copiilor. Chiar i-au obligat pe copii să pregătească cina, în timp ce 
ei beau cocktailuri şi dansau pe jumătate dezbracati pe veranda 
cabanei închiriate. 


Adesea, copiii veneau acasă din aceste vizite tremurând. Aproape 
niciodată nu vorbeau despre ce s-a întâmplat. Stresul a fost din ce în 
ce mai mare şi şi-a spus cuvântul. Claire a devenit anorectică şi a 
trebuit să fie spitalizată. Jason s-a retras în lumea jocurilor video, 
aproape tot timpul. 


Știu că presiunea comportamentului lui David m-a compromis ca 
mamă, dar am facut tot ce am putut. Au trecut trei ani de la divorț şi 
Olivia este cat de cat în regulă. Este la facultate şi se vede cu 
psihologul şcolii o dată pe săptămână. Greutatea lui Claire tot 
fluctuează. Merge la un terapeut specializat în tulburări de 
alimentaţie, precum şi la terapeutul ei obişnuit. Cel mai tare mă 
îngrijorează Jason. Stă toată noaptea jucându-se pe computer şi notele 
lui au de suferit. Parcă nu pot ajunge la el. Cu excepția Oliviei, copiii 
mei încă se întreabă uneori de ce nu încerc să repar lucrurile cu tati. 
Știu că David nu a încetat să le spună minciuni despre mine. Le spune 


cât de rău îi pare că mami a destrămat familia şi că mami nu crede că 
ei merită un tată. Apoi se preface plin de cainta fata de vecini. Spune 
că a făcut o greşeală şi că vrea să îndrepte lucrurile, dar eu l-am 
respins în mod nedrept. 


Oricât de extraordinară ar părea această poveste, sunt multe alte 
persoane în situaţii asemănătoare. Dintre scrisorile pe care le-am 
primit de când am publicat Psihopatul de alături, de departe cel 
mai gros dosar este cel care conţine relatări despre lupte în 
justiţie. Cele mai multe dintre aceste scrisori descriu ceea ce eu 
numesc „jocurile psihopate legate de custodie”, în care cei 
nemiloşi se folosesc de sistemul juridic de parcă ar fi o unealtă 
utilă pentru a manipula şi a controla alţi oameni. 


Majoritatea jocurilor psihopate legate de custodie urmează un 
tipar. Mai întâi, soţul psihopat îşi dă seama că solicitarea 
custodiei copiilor este extrem de satisfăcătoare, chiar dacă nu 
poate avea grijă de copii şi probabil nu va simţi nicio dorinţă de a 
le fi părinte, odată ce încântarea victoriei a trecut. Psihopatul are 
ocazia de a participa la jocurile juridice, care sunt distractive 
pentru el, deoarece îi plac jocurile şi este bun la ele. Satisfactia 
este şi mai intensă când descoperă peste câte obstacole va trebui 
să treacă celălalt părinte în încercarea disperată de a-şi salva 
copiii. A pune bete în roate partenerului sau fostului partener 
intensifică sentimentul psihopatului că deţine controlul, ceea ce 
reprezintă principala lui preocupare. 


Apoi, sistemul juridic, acela care se presupune că protejează 
copiii, nu reuşeşte să facă asta. Sistemul este păcălit şi copleşit 
de trucurile psihopatului: minciunile sfruntate, manipulările fără 
scrupule şi abilitatea de a se prezenta drept partea vătămată. În 
plus - în mod tragic - adesea sistemul nu înţelege gravitatea 
riscului pentru copii. 


În sfârşit, părintele nepsihopat este din ce în ce mai panicat, pe 
măsură ce probabilitatea unui destin inacceptabil pentru copii 
este tot mai mare. Comportamentul disperat al acestui părinte, 
care îşi iubeşte cu adevărat copiii, devine „isteric” în ochii 
avocaţilor, tribunalului şi uneori chiar ai prietenilor şi familiei, 


care pot decide că „isteria” este dovada că părintele e nepotrivit. 
Părintele normal, iubitor, este secătuit de resurse personale şi 
financiare şi se simte ridicol, nebun şi singur. Totuşi iubirea 
pentru copii face renunţarea imposibilă şi va continua să încerce 
să-i salveze, adesea timp de mulţi ani. 


Când părintele iubitor are mai puţine resurse financiare decât 
psihopatul, manipulările juridice ale psihopatului pot fi chiar şi 
mai devastatoare, ca în următorul exemplu de joc al custodiei: 


Faptul că eu si Michael am devenit un cuplu mi se pare putin 
nebunesc acum. Aveam doar nouăsprezece ani când l-am întâlnit, iar 
el peste treizeci. Era vara de după primul an de facultate şi lucram 
într-o tabără de zi, la care mergeau cei doi copii ai lui. Michael 
obişnuia să vină să-i ia şi întotdeauna glumea cu mine. După câteva 
săptămâni de flirt, mi-a dat întâlnire, asigurându-mă că era în regulă: 
era divorțat. Diferenţa de vârstă mi s-a părut prea mare şi am spus nu, 
dar nu a fost de-ajuns. Devenise obsedat de mine. În toamna 
următoare, mergeam prin campus către cursul de biologie şi deodată 
mi-a apărut in fata. Părea ceva atât de romantic! Se mutase într-o 
mică garsonieră în oraş şi destul de repede am ajuns să imi petrec 
acolo cele mai multe nopți. Totuşi luna de miere s-a încheiat rapid. A 
cerut să-mi ştie programul minut cu minut, în fiecare zi, şi se înfuria 
dacă nu veneam acasă imediat după ultimul curs. Adesea, era drogat 
când mă întorceam. Sticlele goale de băutură se adunau şi întotdeauna 
era un nor de fum de marijuana. 


[Pentru a pune în context acest aspect al poveştii: Asociaţia 
Medicală Americană estimează că 75% dintre psihopati sunt 
dependenţi de alcool şi 50% folosesc alte droguri.] 


Părea că nu reuşesc să-i satisfac pretenţiile lui Michael în privinţa 
timpului meu. A devenit aproape imposibil să învăţ şi am sfârşit prin a 
pica examenele. Părinţii mei au fost furioşi şi mi-au spus că, dacă 
vreau să mă întorc la facultate, va trebui să fac împrumut la bancă. 
Bănuiesc că ar fi trebuit să-l părăsesc, dar credeam că sunt 
îndrăgostită şi am încercat sa minimalizez problemele. Si aveam 
puţine resurse financiare proprii. 


Michael a fost furios când anul şcolar s-a încheiat şi eu m-am hotărât 
să mă întorc la ai mei, ca să încerc să-mi pun viaţa în ordine. S-a mutat 
din nou, într- un apartament micut deasupra unui magazin, în oraşul 
meu natal. Mi-am luat o slujbă la o farmacie locală, dar Michael a aflat 
curând şi venea acolo tot timpul. Se plimba printre rafturi, până când 
managerul i-a spus că nu mai este binevenit în magazin. 


Între timp, un test de sarcină mi-a confirmat teama. l-am spus lui 
Michael şi s-a înfuriat. Stiam că nu pot face avort. Sunt catolică, 
practicanta, şi nici nu mă puteam gândi la această opțiune. Dar nu 
puteam da ochii cu părinţii mei, aşa că m-am mutat din nou cu 
Michael. A făcut presiuni să scap de sarcină, dar nu voiam. Am vrut să 
cred că va fi un tata bun, aşa cum il văzusem cu ceilalţi copii ai lui, şi 
că ne vom căsători. Dar a început să bea din ce în ce mai mult. Arunca 
paharele de perete şi uneori mă pălmuia cu putere. O dată, chiar m-a 
făcut să cad şi apoi a plâns ca un copilaş, gândindu-se că m-ar fi putut 
răni. Un timp după aceea s-a purtat mai bine cu mine, chiar până s-a 
născut copilul. Apoi a refuzat să-i lase pe părinții mei să vadă 
bebeluşul. Cand am ameninţat că plec, mi-a zis că va suna la poliţie si 
le va spune că sunt violentă cu fiica mea. Chiar a încercat să obțină un 
ordin de restricţie împotriva mea. Pentru o perioadă scurtă a avut 
singur custodia fiicei mele, pentru că ştia cum să se descurce cu legile 
şi avea mult mai mulţi bani decât mine. S-a considerat că nu am 
suficiente resurse pentru a avea grijă de un copil. Am fost obligată să 
fiu evaluată de un lucrător social, apoi de un psihiatru. Stresul era 
copleşitor. Până la urmă, mi-am recăpătat copilul, dar sistemul de 
justiţie nu m-a ajutat deloc. 


Fiica mea are acum cinci ani, iar Michael tot face ravagii. Nu vreau 
decât să rup orice legătură, dar el tot încearcă să mă oblige să-i dau 
copilul. Părinţii mei nu mă pot ajuta prea mult, deoarece tatăl meu 
este invalid şi nu mai poate lucra, plus că nu m-a iertat niciodată 
pentru păcatul de a avea un copil in afara căsătoriei. Uneori mă întreb 
dacă Michael s-a purtat la fel cu fosta lui familie. Poate că a încercat 
să fure şi custodia celorlalţi copii. Nu sunt sigură că îmi voi reveni 
vreodată din ce mi-a făcut. Am fost diagnosticată cu tulburare de stres 


posttraumatic. 


Această poveste, în care unui agresor violent i se acordă custodia 
exclusivă a unui minor, ar trebui să fie o excepţie rară în cadrul 
sistemului nostru de justiţie, dar este de fapt regula. Asociaţia 
Americană de Psihologie a descoperit că este mai probabil ca 
părinţii abuzivi să solicite custodia exclusivă decât cei 
nonviolenti, iar Fundaţia Judecătorilor Americani afirmă ca 
aproximativ 70% dintre agresori reuşesc să obţină custodia 
exclusivă. Aceste statistici îi uluiesc pe cei mai multi oameni - 
adica pe oamenii care nu au infruntat un psihopat la tribunal. 


Cum de se intampla asta? De ce actionam intr-un mod care este 
diametral opus interesului copilului si facem exact invers de ceea 
ce intentionam. O explicatie partiala este ca ,,jocul custodiei” a 
fost masluit, din greseala, in favoarea psihopatului. Tribunalele 
americane functioneaza pe baza presupunerii ca interesele 
copilului sunt servite cel mai bine de custodia comună şi adesea 
tribunalele vor respecta acest precept în ciuda observaţiei de 
bun-simt că unii părinţi sunt pur şi simplu prea periculosi din 
punct de vedere psihologic şi fizic pentru a li se acorda orice fel 
de custodie. Deşi se poate argumenta că doi părinţi implicaţi sunt 
mai buni decât unul singur“ când ambii părinţi au conştiinţă şi o 
capacitate normală de a iubi, această formulă nu mai 
funcţionează când este aplicată fără a cerceta istoricul ambilor 
părinţi în ceea ce priveşte abuzul, violenţa casnică şi alte 
comportamente antisociale. 


O altă portita uşor de exploatat de către psihopat se referă la 
„doctrina părintelui prietenos”, în care este mai probabil să 
primească custodia părintele considerat mai dispus să încurajeze 
o relaţie între copil şi celălalt părinte. În atmosfera plină de furie 
şi răzbunare care se creează adesea în jurul unui divorţ, să 
încerci să „obţii” copiii poate deveni uşor o modalitate prin care 
unul sau ambii părinţi să- şi exprime furia şi să încerce să se 
răzbune; doctrina părintelui prietenos a fost menită să-i 
împiedice pe copiii cuplurilor care divorţează să devină prada în 
acest război domestic. Din păcate, această doctrină a devenit 
doar o altă tactică folosită de psihopat pentru a-l controla pe 
celălalt părinte, pentru a manipula sistemul de justiţie şi pentru a 
câştiga „jocul”. Psihopatul îl alarmează pe celălalt părinte în 
privinţa viitorului copiilor - făcându-l să devină „isteric” şi din ce 


în ce mai acuzator la tribunal - în timp ce el rămâne calm (la 
modul psihopat), demonstrându-şi astfel capacitatea de a fi 
„prietenos” în faţa judecătorului. 


Doctrina părintelui prietenos a apărut din îngrijorarea 
tribunalului legată de „înstrăinarea parentală”, procesul prin 
care un părinte otrăveşte psihologic relaţia dintre copil şi celălalt 
părinte. Din nefericire, conceptul înstrăinării parentale înseamnă 
că tribunalul pleacă de la premisa că sentimentele negative ale 
copilului nu au nicio bază în realitate. (Adu-ti aminte ca, în cazul 
descris la începutul acestui capitol, terapeuta numită de tribunal 
aproape acceptase ca adevărată versiunea prezentată de tatăl 
psihopat Perry, şi nu pe cea a fiicei, Ashley.) Această premisă 
ignoră comportamentele părintelui abuziv şi ascunde faptul 
simplu că este posibil ca agresorul să fi otrăvit chiar el 
sentimentele copilului, intimidand, umilind şi, în multe cazuri, 
fiind violent cu celălalt părinte şi cu copilul înstrăinat. 


Per ansamblu, ori de câte ori tribunalele au încercat să creeze o 
sabie a regelui Solomon pentru zilele noastre - un principiu de 
bază care să ajute la luarea unor decizii înțelepte -, psihopatii au 
înşfăcat sabia şi au folosit-o pentru a-i chinui şi a-i controla pe 
părinţii iubitori. Din fericire, „soluţia” custodiei comune, 
conceptul înstrăinării parentale şi doctrina părintelui prietenos 
sunt idei relativ noi; în cele din urmă, pot fi modificate sau pur şi 
simplu retrase. 


Legile moderne în privinţa custodiei au suferit deja numeroase 
întorsături şi modificări. Până la mijlocul secolului XX, tendinţa la 
nivel judiciar de a prefera mama în disputele legate de custodie 
era clară si chiar fusese înscrisă în multe legislații statale. Apoi, 
începând cu anii '70, a avut loc o schimbare majoră şi cele mai 
multe state americane au adoptat legi diferite, acordând statut 
egal mamelor şi tatilor şi introducând o preferinţă pentru 
custodia comună, care s-a păstrat până azi. In acelaşi timp, 
tribunalele au început să aibă un rol activ în monitorizarea 
comportamentului parental. Către sfârşitul secolului XX, coplesiti 
de numărul din ce în ce mai mare de divorturi si de lipsa unor 
reguli bazate pe cunoştinţe verificate pentru a decide custodia în 
caz de conflict, judecătorii au început să se îndrepte către 


experţii comportamentali şi profesioniştii în sănătate mentală 
pentru îndrumare. În secolul XXI, implicarea oamenilor de ştiinţă 
şi a clinicienilor este o practică relativ nouă, iar influenţa pe care 
aceşti experţi nonjuridici ar trebui lăsaţi să o aibă la tribunal este 
o chestiune foarte dezbătută. De asemenea, rămâne de văzut 
dacă profesioniştii în sănătate mentală vor furniza unelte şi 
instrucţiuni pentru deciziile de acordare a custodiei care să nu fie 
pur şi simplu „furate” de cei lipsiţi de scrupule, aşa cum s-a 
întâmplat cu cele existente. 


EDUCA-TI AVOCATUL 


Sistemul nostru de justiţie a fost creat pentru a aborda conceptul 
de dreptate şi problema legii şi încălcării acesteia. Nu a fost 
menit să se confrunte cu psihopatii, care se strâmbă la ideea de 
impartialitate şi nu numai că încalcă regulile, dar le şi 
manipulează, se strecoară printre ele şi le sabotează, cu „puncte 
extra” pentru abuzarea inteligentă a sistemului juridic. In cea mai 
bună formă a sa, sistemul nostru analizează chestiuni complexe 
legate de bine şi rău, în timp ce psihopatul se gândeşte doar la a 
câştiga versus a pierde. 


Şapte aspecte interconectate ale sistemului nostru juridic tind să- 
l avantajeze pe psihopat în deciziile legate de custodie şi in cele 
mai multe alte domenii ale legii: 


1. La începutul oricărui proces, sistemul nostru de justiţie se 
bazează pe ideea că oamenii nu vor minţi sub jurământ, cel puţin 
nu fără o anxietate semnificativă - dar minciuna livrată cu un 
calm de gheaţă este o marcă specifică psihopatiei. 


2. Sistemul nostru juridic încearcă să separe vinovatii de inocenți 
în baza legilor în vigoare, dar, aşa cum am văzut, psihopatii 
inteligenţi învaţă adesea cum să manipuleze situaţiile şi cum să 
chinuie oamenii fără a încălca limpede aceste legi sau cel puţin 
fără a lăsa dovezi in acest sens. Lucrează neobservati. Limitarea 
care apare la nivel de sistem subliniază diferenţa între a-l urmări 
în justiţie pe cel care încalcă legea şi a-l urmări în justiţie pe 


„infractorul moral”, care încalcă „doar” directive morale şi 
decenta umană. 


3. Sistemul juridic poate fi văzut şi abordat cu succes ca un joc, 
mai ales de cineva care trăieşte doar pentru jocuri şi al cărui 
singur interes faţă de alţi oameni este utilitatea lor ca piese în 
jocul respectiv. Dar nu există vreun regulament în vigoare care să 
monitorizeze sau chiar să identifice un astfel de comportament. 


4. Relaţia dintre legislaţie şi sănătatea mentală determină riscul 
ca, până la urmă, un diagnostic de psihopatie să fie mai avantajos 
pentru infractor decât pentru societate. Cel mai bun exemplu al 
acestui risc: ar putea o pledoarie pentru nebunie, propusă pentru 
a evita închisoarea, să fie construită pe baza „sănătăţii mentale” 
a psihopatului, a chiar lipsei de conştiinţă? Pe scurt, ar putea fi 
diagnosticul folosit la tribunal ca argument pentru uşurarea 
sentinţei? Având în vedere progresele recente în cunoaşterea 
modului în care creierul psihopat diferă de cel normal, specialiştii 
din justiţie şi psihologii încep deja să-şi pună această problemă. 
Psihologul Adrian Raine? de la Universitatea din Pennsylvania 
formulează întrebarea astfel: „Dacă psihopatilor le lipseşte un 
simţ moral de bază, aşa cum s-a observat din activarea redusă a 
zonelor [din creier] importante pentru luarea deciziilor morale, 
pot fi invinovatiti pentru acţiunile lor?” (Progresele neurostiintei, 
relevante pentru etică şi sistemul legislativ, au dat naştere unei 
noi discipline numite „neuroetică”, dar acest domeniu hibrid este 
încă prea nou pentru a oferi un răspuns juridic clar la întrebarea 
profetică a doctorului Raine.) 


5. Sistemul nostru juridic se bazează foarte mult pe conceptele de 
regret şi reabilitare - iar psihopatii, prin definiţie, nu au regrete, 
nici nu pot fi vreodată reabilitati cu adevărat. Reconcilierea 
naturii psihopatului cu motivațiile legale reale care stau la baza 
pedepsei este probabil imposibilă. 


6. Sistemul se mândreşte cu abilitatea de a fi obiectiv. Opinia 
tribunalului despre caracterul unei persoane, bun sau rău, nu 
poate niciodată să schimbe „faptele” sau tiparul „faptelor” care, 
teoretic, reprezintă singura preocupare validă a sistemului. 
Sistemul a căpătat formă când populaţia umană era mult mai 
redusă şi îndeplinirea cerintei de „obiectivitate totală” era 


uşurată de traiul în comunităţi mai mici, unde toată lumea, 
inclusiv avocaţii şi judecătorul, cunoştea pe toată lumea, 
împreună cu istoricul personal. Trăsăturile antisociale erau mai 
dificil de ascuns. Astăzi, într-o lume suprapopulată, informaţiile 
despre caracterul cuiva pot rămâne necunoscute şi evitate cu 
succes. Dar evitarea informaţiilor despre caracterul individului 
nu măreşte obiectivitatea, ci duce mai degrabă la o decizie prost 
informată, iar într-o dispută legată de custodie, o decizie fără 
suficiente informaţii poate plasa un copil în pericol. 


7. Legat de cele de mai sus, se poate spune că sistemul juridic 
contemporan funcţionează conform a ceea ce psihologii 
specializaţi în dezvoltare numesc „nivelul convenţional de 
dezvoltare morală”, în care respectarea regulilor şi convențiilor 
este rigidă, iar adecvarea sau corectitudinea unei reguli nu este 
pusă la îndoială. La acest nivel psihologic neevoluat, chestiunea 
complexă a comportamentului moral versus comportamentul 
imoral este văzută doar ca o problemă de respectare sau 
încălcare a regulilor existente. Sau sistemul în sine poate fi 
considerat psihopat, în sensul ca pune mai mare pret pe reguli - 
„jocul” - decât pe oameni şi susţine că, atâta vreme cât jocul este 
servit şi protejat, celelalte consecinţe, mai umane, nu sunt 
preocuparea lui. Oricum l-am privi - din perspectiva cinică sau 
mai puţin cinică - sistemul nostru juridic oferă un teren de joc 
inegal, care se potriveşte foarte bine abilităţilor psihopatului. 


Multe persoane mă întreabă cum să procedeze pentru a dovedi 
tribunalului şi chiar propriilor avocaţi că adversarul este un 
psihopat. De asemenea, mi se cer frecvent trimiteri către avocaţi 
„specializaţi” în lucrul cu psihopati. De departe cel mai util sfat 
pe care îl pot da este acesta: nu încerca să dovedesti că 
partenerul tău este psihopat. Dorinţa de a face asta este complet 
de înţeles, dar nu te va ajuta. In prezent, tribunalele nu sunt 
interesate de acest diagnostic şi a te chinui să-l dovedesti nu va 
însemna decât să intri în jocul psihopatului care vrea să te facă să 
simţi că-ţi pierzi minţile (amintiti-va de strategia gaslighting 
prezentată mai sus). Chiar şi când tendinţele psihopate ale unui 
părinte sunt evaluate de un profesionist extern, tribunalul va fi în 


mare neinformat şi nu va reacţiona la diagnostic, preferând să se 
ocupe de comportamentele specifice ale părintelui şi efectele 
dovedite ale acestora asupra copilului. Un diagnostic psihiatric - 
orice diagnostic psihiatric - este pur şi simplu prea uşor de 
întors, încurcat şi negat la tribunal. Prin urmare, avocaţii care se 
„specializează” în psihopatie aproape nu există. 


În schimb, concentreaza-ti energia pe ţinerea unei evidențe a 
comportamentelor şi incidentelor abuzive şi violente pe care le 
observi sau care au fost denuntate. Cele mai utile sunt dosarele 
poliţiei privind violenţa casnică, când astfel de documentaţie 
există. Deoarece aceste dosare ar putea fi vitale pentru succesul 
tău la tribunal - şi pentru că faptul de a şti că ai strâns dovezi 
probabil îl va înfuria pe psihopat şi îl va face poate să se 
gândească la furtul lor —. ţine-le într-un seif sau într-o casetă de 
valori acasă şi nu dezvălui locul în care se află acestea decât 
avocatului. 


La tribunal şi, de asemenea, când vorbeşti cu avocatul tău, 
foloseşte cuvinte care sunt înţelese de toată lumea, cum ar fi 
abuziv, înşelător, manipulator, violent şi crud, mai degrabă decât 
psihopat. Adaugă însemnările privind actele de intimidare, 
coercitie şi violenţă împotriva ta, precum si a copiilor. 


Discută neapărat următorul rezumat al cercetării cu avocatul tău, 
pentru a-i face cunoscute riscurile foarte reale cu care va confruntati 
tu şi copiii. În acest rezumat, cuvântul psihopat nu apare. Vei 
descoperi că avocatul şi tribunalul sunt mult mai interesaţi de 
descrierile în limbaj obişnuit ale comportamentelor care au fost 
dovedite ştiinţific că au efecte dăunătoare asupra copiilor. 
Profesioniştii în sănătate mentală, cei din sistemul judiciar, precum şi 
multi neprofesionisti înțeleg că violența comisă asupra unui copil 
reprezintă abuz şi este dezastruoasă din punct de vedere psihologic, 
dar aproape nimeni nu realizează că pur şi simplu traiul alături de un 
părinte agresiv provoacă perturbări psihice unui copil. Pentru ca el să 
te ajute într-o bătălie juridică, trebuie să-i oferi avocatului tău 
cercetările relevante. Nu presupune că are deja aceste informații. 


REZUMAT AL CERCETĂRII PRIVIND 
EFECTELE VIOLENŢEI CONJUGALE 
ASUPRA COPIILOR 


În 2002, Peter Jaffe*®, Nancy Lemon şi Samantha Poisson, autorii 
textului care a stat la baza creării domeniului, Custodia copilului 
şi violenţa domestică, au explicat: „In mod tradiţional, copiii erau 
consideraţi nevatamati dacă nu erau ei înşişi direct abuzati. 


Totuşi tot mai multe cercetări în acest domeniu au 
>> >> 


demonstrat că exact opusul este adevărat. Cercetătorii... au 
identificat o serie de dificultăţi comportamentale, emoţionale şi 
psihologice asociate expunerii la violenţa domestică. În general, 
aceste cercetări sugerează că expunerea la violenţa parentală 
este o formă de abuz psihologic şi poate fi dăunătoare copiilor 
atât pe termen scurt, cât şi pe tot parcursul vieţii”. 


Cunoscutii psihologi în domeniul dezvoltării Penelope Trickett şi 
Cynthia Schellenbach au furnizat o analiză a douăzeci şi patru de 
studii separate” privind efectele asupra copiilor ale expunerii la 
violenţa conjugală. Toate cele douăzeci şi patru de studii au 
descoperit că acei copii care au fost martori la acte de violenţă 
ale unui adult asupra partenerului aveau serioase dizabilităţi 
psihice pe care copiii care nu au fost expuşi la acest tip de 
violenţă nu le aveau. Gayla Margolin, expert recunoscut în acest 
domeniu, declară că, având în vedere rezultatele neobişnuit de 
uniforme ale acestor multe studii, „se poate trage concluzia” că a 
asista la acte de violenţă între părinţi reprezintă un eveniment 
deosebit de perfid”. 

Cercetările au arătat că un agresor domestic îşi va agresa 
partenerul în medie de trei ori pe an şi că o schimbare în bine nu 
trebuie presupusă doar fiindcă a existat o pauză recentă în 
acţiunile violente. Mai mult, agresorii domestici tind să transfere 
comportamentul violent de la o relaţie la alta. În Custodia 
copilului şi violenţa domestică, Jaffe, Lemon şi Poisson declară că 
58% dintre agresorii domestici care fuseseră studiati s-au 
comportat violent cu un nou partener după încheierea relaţiei 


anterioare şi că soţii violenti „pot trece la noi parteneri şi 
continuă să maltrateze dacă nu a existat o intervenţie sau nu au 
fost traşi serios la răspundere... Această probabilitate ridicată de 
continuare a violenţei duce la o expunere permanentă la abuz a 
copiilor, în urma divorţului”. Aceşti experţi adaugă apoi că „unii 
judecători şi profesionişti în sănătate mentală tind să vadă aceste 
noi legături... ca pe un indicator de stabilitate sau maturizare în 
aceste noi relaţii”, dar, din păcate, acum ştim că relaţia cu o nouă 
persoană nu indică nimic de felul ăsta. In mai mult de jumătate 
din cazuri, în absenţa unei intervenţii, violenţa pur şi simplu 
continuă. 


Mai rău, foarte probabil, un copil aflat în custodia unui partener 
abuziv va deveni o altă ţintă a violenţei. Jaffe, Lemon şi Poisson, 
referindu-se la o analiză a treizeci şi şase de studii privind 
conexiunea între violenţa asupra partenerului şi abuzul fizic 
asupra copiilor, subliniază că toate studiile analizate raportează 
descoperiri empirice similare: între 30 şi 60% dintre copiii cu un 
părinte care fusese ţintă a violenţei „era probabil să fie abuzati”. 
Alte analize au găsit procente şi mai mari. Într-un raport din 
1998*', publicat în Jurnalul psihologiei familiei, doi alti specialişti 
recunoscuţi, Anne Appel şi George Holden, au analizat toate 
studiile relevante începând din 1978. Au descoperit că procentul 
de suprapunere între agresarea partenerului şi abuzarea fizică a 
copiilor în cadrul familiilor era întotdeauna ridicat, în unele studii 
atingând 100%. Cu alte cuvinte, mulţi şi poate majoritatea celor 
care îşi agresează partenerul îşi agresează deja şi copiii (sau o 
vor face). 


Separarea şi divorțul, în loc să îmbunătăţească circumstanţele 
copilului, l-ar putea face pe agresor chiar mai periculos fizic pentru 
copil. Aşa cum Barbara Hart, cunoscut specialist în problemele de 
protecție a copilului, a declarat: „Este mai probabil ca un agresor să-şi 
abuzeze copiii“ când mariajul se destramă”. Hart subliniază că, după 
separare şi divorț, agresorul „poate recurge la abuzarea şi subjugarea 
copiilor”. Jafte, Lemon şi Poisson sunt de acord cu această opinie. Ei 
scriu: „Mulţi profesionişti din domeniile sănătăţii mentale şi justiţiei 
cred cu naivitate că, odată ce a avut loc separarea, violenţa a luat 
sfârşit şi problemele copiilor sunt deja istorie. Din punctul nostru de 
vedere, 


bazat pe experienţa sistemului de justiţie şi a cunoaşterii literaturii 
ştiinţifice, această opinie pune în pericol siguranţa... copiilor. Nu 
numai că violenţa domestică este relevantă, dar ar trebui să fie un 
factor fundamental în decizia privind binele copilului, după separare”. 


Cunoscând cercetările vaste în domeniu, multe organizaţii au 
făcut o recomandare clară: agresorii domestici nu ar trebui să 
aibă custodia exclusivă sau comună a copiilor minori. Această 
recomandare a fost sprijinită de Consiliul Naţional al 
Judecătorilor pentru Tineri şi Familie“ care susţine: „Pentru a 
asigura stabilitatea şi permanenta, copiii ar trebui să rămână în 
grija părintelui (sau părinţilor) nedelincvent, ori de câte ori este 
posibil”. Printre alte organizaţii care sprijină această politică - cei 
care comit acte de violenţă nu ar trebui să aibă custodia 
exclusivă sau comună a copiilor - se numără Asociaţia Americană 
de Psihologie şi Asociaţia Baroului American (ABA). ABA susţine 
această prezumție deoarece: (1) agresorul ignoră interesele 
copilului făcând rău celuilalt părinte şi (2) este foarte probabil ca 
agresorii să utilizeze copiii aflaţi în grija lor sau să încerce să 
obţină custodia copiilor ca modalitate de a-şi controla fostul soţ 
sau partener. 


În 1990, Congresul SUA a aprobat o hotărâre (Hotărârea nr. 172 
a Congresului) care declara: „Opinia Congresului este că, pentru 
a decide custodia copilului, dovezile credibile de abuz fizic asupra 
unui sot ar trebui să creeze o prezumptie statutara ca este 
dăunător pentru copil să fie plasat în custodia soţului agresor”. 


CE POŢI FACE PE CONT PROPRIU, FĂRĂ 
SĂ DEPINZI DE TRIBUNAL 


Rezultatele surprinzător de uniforme ale cercetărilor, 
recomandările clare ale Asociaţiei Americane de Psihologie şi ale 
Asociaţiei Baroului American, ba chiar o hotărâre a Congresului 
nu au fost suficiente pentru a crea un sistem pe deplin raţional 


pentru luarea deciziilor privind custodia copilului la tribunalele 
pentru familie. Acest fapt are ilustrări uneori uluitoare. In 2009, 
în Dedham, Massachusetts, un bărbat de douăzeci de ani, Jaime 
Melendez, a violat o fată de paisprezece ani care era singură 
acasă, după cursuri. In urma violului, fata a născut un copil. 
Melendez a pledat vinovat pentru viol statutar şi un judecător l-a 
condamnat la şaisprezece ani de supraveghere în sistemul de 
probaţiune. Tribunalul penal a trimis apoi cazul către tribunalul 
pentru familie, unde Melendez a fost obligat să plătească 110$ pe 
săptămână pensie alimentară, până când fetiţa devenea adult. 
Anterior, nu aratase niciun interes pentru copil; dar, dupa ce 
cazul a ajuns la tribunalul pentru familie, a dat în judecată mama 
pentru obţinerea dreptului de vizitare, susţinând că „drepturile 
de tată” i-au fost încălcate. I-a spus foarte clar victimei violului ca 
va renunţa la procesul pentru drepturile de vizitare dacă nu va 
mai plăti pensia alimentară. In caz contrar, o ameninţare de 
neconceput era sugerată: tânăra mamă se putea aştepta să-l aibă 
pe violator în viaţa ei - şi a fiicei sale - ani întregi. În prezent, 
cererea lui pentru drepturile paternale este în aşteptare la 
tribunalul pentru familie. 


Avocata mamei, Wendy Murphy, a remarcat: „Nu ai spune 
niciodată unei persoane care a fost victima unei [orice altfel de] 
infracţiuni: «Ne pare rău, o să-l lăsăm pe tipul ăsta să-ţi distrugă 
viata în continuare.»,, Dar în cincisprezece state nu există legi 
care să le nege explicit drepturile parentale violatorilor şi, fără 
astfel de legi, un bărbat care e tatăl unui copil născut în urma 
unui viol are aceleaşi drepturi legale ca orice alt tată. Un violator 
poate solicita tribunalului pentru familie drepturi de vizitare sau 
custodie. Există mame care au fost obligate să-şi lase copiii să 
viziteze violatorii sau să se consulte cu violatorii în chestiuni cum 
ar fi alegerea şcolii, taberei de vară şi a religiei. 


Avocata Rebecca Kiessling“*, ea însăşi născută în urma unui viol, 
care acum militează pentru apărarea victimelor şi a copiilor 
acestora, subliniază tranşant că încercarea de a obţine drepturi 
de vizitare sau custodia comună îi permite violatorului să 
pedepsească victima pentru că a depus mărturie împotriva lui şi 
să o intimideze pentru a nu mai acţiona. Kiessling spune direct: 
„Ca şi în cazul violului, este vorba doar despre putere şi control”. 


Numărul femeilor şi copiilor care, potential, pot fi controlati in 
acest mod nu este mic. Aproximativ 32 000 de sarcini în urma 
unui viol se întâmplă în Statele Unite în fiecare an şi aproape o 
treime dintre victime aleg să nască şi să-şi crească copiii. Aceste 
cifre înseamnă că, în Statele Unite, aproximativ 10 000 de femei 
în fiecare an sunt vulnerabile să devină - din nou - victimele 
violatorilor lor. În 2015, activiştii înarmaţi cu aceste statistici au 
convins Congresul SUA, după ani de tergiversări politice, să 
adopte Actul de Custodie a Copilului Supravietuitor al Violului. 
Această lege, adoptată de Senat ca amendament la legea privind 
traficul uman, oferă stimulente statelor cu legi care permit 
mamei unui copil rezultat în urma violului să solicite tribunalului 
încetarea drepturilor parentale ale violatorului. Statele care se 
califică primesc fonduri federale mai mari pentru programe 
autorizate în cadrul Actului Violenţa împotriva Femeilor (Violence 
Against Women Act - VAWA). Totuşi, în ciuda stimulentelor, 
cincisprezece state încă nu au legi care să-i permită unei victime 
a violului să se protejeze de posibilitatea ca violatorul să pretindă 
custodia comună - şi, mai rau, de posibilitatea ca fiul sau fiica 
victimei să fie obligaţi să petreacă timp cu violatorul pe durata 
întregii copilării. 


Având în vedere că, în atât de multe state, legea încă nu 
împiedică un violator dovedit să solicite în instanţă şi să capete 
acces la un copil, de ce ne-am aştepta ca un tribunal pentru 
familie să nege custodia copilului unui părinte care nici măcar nu 
a fost condamnat pentru vreo infracţiune recunoscută legal, doar 
fiindcă cineva i-a pus eticheta psihologică prea puţin înţeleasă de 
„psihopat”? Şi, din moment ce tribunalele încă nu au realizat 
faptul că violatorii condamnaţi pot folosi „drepturile” de vizitare 
şi custodie pentru a-şi manipula şi traumatiza din nou victimele, 
de ce ne-am imagina că vor da dovadă de mai multă înţelepciune 
în privinţa intentiilor manipulatoare mai subtile ale foştilor soţi a 
căror lipsă de scrupule este „invizibilă”? 


Pentru a îmbunătăţi capacitatea sistemului nostru de tribunale 
pentru familie de a-şi apăra prioritatea declarată (binele 
copilului), va trebui să îi învăţăm pe avocaţi şi pe judecători 
despre comportamentele unor oameni cu anumite tulburări de 
personalitate ce pot fi diagnosticate, comportamente care pun în 


pericol copilul, să auzim opinii mai puţin reticente, mai 
vehemente, din partea psihologilor şi să reformăm dreptul 
familiei, pentru a încorpora rezultatele unanime ale cercetărilor 
ştiinţifice. Totuşi, ca să schimbi bazele unor sisteme vechi, 
înrădăcinate, este nevoie de mult timp, iar părinţii iubitori care 
se confruntă cu cei lipsiţi de scrupule nu îşi permit să aştepte 
iniţiative mai serioase din partea comunităţii psihologilor sau ca 
sistemul tribunalelor pentru familie să se schimbe. Aceşti părinţi 
trebuie să se protejeze pe ei şi pe copiii lor chiar acum. 


Ce poţi face tu, ca părinte iubitor, pentru a-ţi apăra copiii de un 
fost soţ lipsit de conştiinţă, care nu va înceta să se lupte pentru 
„dreptul” de a-i poseda şi de a-i folosi? Din moment ce nu te poţi 
baza pe deplin pe tribunal, având în vedere modul actual de 
funcţionare, există o armă legală eficientă pe care o poţi folosi pe 
cont propriu? 


Da. Soluţia cea mai sigură este atât simplă, cât şi eficientă: poţi fi 
plictisitor. 


SOLUŢIA CEA MAI SIGURĂ 


Sunt două motive principale pentru care un psihopat luptă pentru 
custodia copilului. Unul este că îl înfurie gândul că tu şi 
tribunalul i-ati putea lua proprietatea, căci aşa va considera el pe 
tine si pe copii. Din pacate, nu poti face nimic in privinta a ceea 
ce simte - si nu simte - pentru copii şi pentru tine. Pentru a 
proteja viitorul tau si pe al copiilor, va trebui sa internalizezi 
tristul adevar: partea din creierul lui care ar trebui sa-i permita 
sa iubeasca este defecta. 


Cel de-al doilea motiv, chiar mai important, ca sa lupte pentru 
custodie este ca, fiind psihopat, este permanent si insuportabil 
plictisit. Această plictiseală continua să creeze în el o nevoie 
uriaşă de stimulare şi distracţie. Si, în această situaţie, tu eşti 
distracţia. Se foloseşte de vulnerabilitatea copiilor pentru a te 


speria şi, ori de câte ori arăţi mânie sau teamă, îl stimulezi şi îl 
distrezi - şi, mai rau, îl faci sa se simtă puternic şi că deţine 
controlul. 


Iti promit că înţelegerea următorului fapt paradoxal este cheia 
succesului tău în această luptă: campania desfăşurată de 
psihopat pentru a obţine custodia copiilor nu este în primul rând 
despre copii: este mai ales despre tine. Concentrarea lui asupra 
ta înseamnă că tu eşti persoana care, de una singură, poţi pune 
capăt entuziasmului şi sentimentului exaltant de control pe care 
un psihopat le trăieşte în timpul unei lupte pentru custodie. Poţi 
înceta să mai fii furioasă, temătoare şi, astfel, distractivă pentru 
această persoană goală pe interior. In schimb, poţi fi complet 
plictisitoare. 


Să fii plictisitor este sigur cea mai bună muniţie impotriva 
psihopatului. Dacă vrei să plece şi să vă lase pe tine şi pe copii în pace 
(şi eu cred ca asta este „victoria ”), te sfătuiesc să înveți despre 
această muniţie şi să-ţi dezvolti abilitatea de a o folosi. Indiferent cat 
de putin important ti s-ar putea părea tie, ca persoană întreagă din 
punct de vedere emotional, te asigur că această soluție, îndreptată 
împotriva psihopatului, are un efect puternic. 


Ori de câte ori face sau spune ceva înfricoşător ori exasperant, în acel 
moment reacţionează de parcă nu iti pasă absolut deloc. 


Normal că îţi pasă, şi încă foarte mult - iar când nu vei mai fi în 
prezenţa lui, vei vrea poate să verifici copiii dacă sunt bine şi să 
te pregatesti pentru toate urgentele pe care le-a mai născocit -, 
dar pe moment, cât te poate vedea sau auzi, poartă-te de parcă 
nu ai simţi nicio emoție. In loc să-l laşi să-ţi vadă alarma, teama 
sau mânia, poartă-te de parcă ai fi complet indiferent. 


Cea mai puternică motivaţie pentru care psihopatul consumă atâta 
timp şi energie încercând să obțină nişte copii de care nu vrea într- 
adevăr să aibă grijă, cu atât mai putin să le fie părinte, este cu 
siguranţă să vadă că te sperii. Gândeşte-te că alarma, teama şi mânia 
ta sunt drogurile lui psihice. Are neapărat nevoie de aceste droguri; 
sarcina ta este să nu i le dai. Când vorbeşte cu tine la telefon sau este 
în fata ta, poartă-te indiferent. Dă răspunsuri calme, dispretuitoare si 


directe. De exemplu: vine la uşa ta şi insistă să intre şi să-ţi vorbească. 
Spui: „Ei bine, cred că poți intra dacă tii neapărat. Te deranjează daca 
spăl vasele cât vorbim?” 


Apoi îndreaptă-te liniştit către bucătărie şi începe să speli vasele. 


Te urmează şi îţi spune ceva deosebit de supărător ce va face în 
privinţa copiilor. Raspunzi: „Ce vrei să spui?” sau ,,Inteleg” sau 
spui un „Aha” distrat. 


Frustrat pentru că nu a obţinut reacţia emoţională pe care o 
anticipa, te întreabă dacă ai auzit exact ce a spus. Răspunde: 
„Da, am auzit ce ai spus. Altceva?” - sau „Ai venit până aici doar 
ca să-mi spui asta?” 


El îşi dublează eforturile şi încearcă să facă situaţia sa para si 
mai amenințătoare. Dar la putin timp după ce începe să brodeze 
şi mai mult pe aceasta nouă tactică, îl anunti: „Mă pregătesc să 
ies în oraş. Poate vorbim alta dată”. 


Stergandu-te pe mâini, te îndrepţi calm către uşă şi i-o deschizi. 
Nu este mulţumit că i se cere să plece, dar când încearcă (poate 
mânios) să continue discuţia, rămâi în picioare, aparent fără nicio 
emoție, lângă uşa deschisă. De fiecare data când nu te poţi gândi 
la o replică potrivită (adică total neinteresată) la ceva ce îţi 
spune, oftează plictisit şi da-ti ochii peste cap. 


Într-o astfel de situaţie, nu trebuie să fii inteligent decât dacă 
vrei. Trebuie doar să arăţi indiferenţă. 


Ai putea protesta că aceste tactici sunt similare tehnicilor folosite 
chiar de psihopat. Dar, deşi porţi o mască amăgitoare, nu o 
foloseşti pentru a-i domina şi a-i chinui pe alţii, aşa cum face el. 
Pentru tine, nu este un joc sau un drog. Tu lupti pentru binele 
copiilor tăi. Fără îndoială, viitorul copiilor tăi merită să te prefaci 
un timp că te simţi mai calm decât eşti în realitate în faţa 
insultelor şi a amenințărilor epuizante în justiţie. Până la urmă, 
această dilemă privind acceptarea folosirii vicleniei nu este strict 
o chestiune psihologică; în schimb, este o problemă morală şi 
sper că o vei rezolva într-un mod care să-ţi permită să- ti protejezi 
familia de rău. 


Poate te gândeşti că eşti mult prea vădit emotiv, pentru a folosi 
această strategie, mai ales în faţa cuiva care te cunoaşte de multă 
vreme, dar te rog să mă crezi că multe persoane extrem de 
emotive au utilizat eficient această abordare. Poate că e nevoie 
de ceva efort pentru a reuşi să pari imperturbabil, dar cu 
pregătire se poate. Mai mult, uneori această metodă le reuşeşte 
chiar mai spectaculos oamenilor care tind să reacționeze emotiv, 
decât celor obişnuiţi să-şi ascundă emoţiile datorită nepotrivirii 
tulburătoare între ceea ce „publicul” (în acest caz, adversarul în 
lupta pentru custodie) aşteaptă de la tine şi reacţia de indiferenţă 
pe care o primeşte - un exemplu al unui fenomen puternic pe 
care psihologii îl numesc „efectul de contrast”. 


Dacă te hotarasti să foloseşti această „metodă a indiferentei”, 
repetă dinainte. Imagineaza-ti posibile conversații. Gandeste-te la 
replici indiferente şi repetă-le cu voce tare. Exersează în faţa unei 
oglinzi sau roagă un prieten de încredere să- ţi dea replica. 
Gandeste-te cât de bine te vei simţi să-ţi păstrezi intimitatea, să 
închei o discuţie cu un psihopat fără să-l laşi să-ţi descopere 
emoţiile. El este dependent de dovada clară că iti poate distruge 
liniştea şi tu tocmai i-ai refuzat drogul preferat. 


Dedică-te hotărârii de a nu-i da psihopatului satisfacția de a te 
speria. Dacă te acuză direct că te prefaci şi că îţi ascunzi 
emoţiile, nu trebuie să îl contrazici sau să negi observaţia. Te poţi 
folosi de ocazie ca să te amuzi putin, daca vrei. Pastrandu-ti 
atitudinea calmă, poţi răspunde sincer: „Bineînţeles că mă 
prefac. Tu nu?” 


Nu trebuie să fii un actor extraordinar, nici măcar unul deosebit 
de credibil; trebuie doar să-l lipseşti de „recompensa” emoţională 
pe care obişnuiai să i-o oferi. Nu trebuie decât să fii suficient de 
fad pentru a-l plictisi, iar cea mai simplă metodă de a realiza asta 
este să te porţi de parcă el te plictiseşte pe tine. Şi, dacă te porţi 
aşa destul timp, poate chiar va ajunge să te plictisească. Jocul pe 
care îl joacă el este, în fond, repetitiv şi plictisitor. 


A manifesta intenţionat numai reacţii plictisite (şi plictisitoare) la 
stratagemele şi amenințările unui psihopat adult se bazează pe 
acelaşi model psihologic ca stabilirea unui plan de întărire 
pozitivă pentru un copil cu tulburare de conduită (programul pe 


puncte descris în capitolul 2). Ambele abordări îţi permit să fii, 
într-un fel, un profesor care cere unui „elev” care deranjează ora 
să înveţe relaţia (sau lipsa acesteia) dintre anumite 
comportamente şi recompensă. Copilul cu tulburare de conduită 
învaţă că anumite comportamente clar precizate îi vor aduce 
lucrurile care îi plac, cum ar fi dulciuri şi figurine. Cu alte 
cuvinte, copilul învaţă că există o legătură între comportamentele 
pozitive şi ceea ce psihologii numesc întărire (recompensa 
semnificativă). În schimb, psihopatul adult învaţă că lucrurile de 
care se bucura odată (furia ta vizibilă, teama şi - în concepţia lui 
- „isteria”) nu mai apar ca urmare a acţiunilor şi verbalizarilor lui 
negative. Învață că nu mai există o legătură între 
comportamentele lui amenințătoare şi întărirea pe care o doreşte. 


A te asigura că un anumit comportament nu mai este legat de 
recompensă înseamnă a face ca acel comportament să fie „pe 
cale de dispariţie”. Pot să exemplific conceptul de extinctie 
printr-un experiment clasic în psihologie, realizat pe animale, în 
care un cobai învaţă să apese o mică pârghie pentru a primi 
granule de mâncare. Când cercetătorul opreşte mecanismul care 
livrează mâncare cobaiului ori de câte ori apasă pârghia, în 
curând cobaiul nu va mai apăsa. Dezactivând legătura dintre 
apăsarea pe pârghie şi mâncare, cercetătorul face să dispară 
comportamentul respectiv. 


Ramanand calm - sau cel putin părând calm - ori de câte ori o 
persoană lipsită de conştiinţă te hartuieste sau te ameninţă, faci 
comportamentele respective să dispară. Probabil (şi trebuie să fii 
pregătit pentru asta) va trebui să mai înduri câteva încercări din 
partea lui, chiar şi după ce părea să fi renunţat. Poate încerca să 
amplifice ameninţarea sau să folosească variante diferite ale 
acesteia, în eventualitatea că, făcând lucrurile puţin diferit, se va 
reveni la situaţia anterioară. Izbucnirile de acest tip sunt numite 
„accese de extinctie”. (De obicei, psihopatii nu sunt violenti în 
astfel de situaţii, dar, daca te confrunti cu orice fel de violenţă, 
sună la poliţie.) Cum e de aşteptat, după toate eforturile făcute, 
„accesele” lui tear putea descuraja; dar, atâta vreme cât nu sunt 
răsplătite printr-o supărare vizibilă din partea ta, aceste ultime 
încercări vor înceta şi tu vei reuşi să faci să dispară complet 
aceste comportamente. 


Dar telul tău final este mult mai mult decât extinctia. Vrei să-şi 
dea seama că nu mai esti distractiv şi să te lase în pace, căutând 
„droguri” psihologice mai bune. Când esti total plictisitor, va 
începe să-şi dorească o situaţie pe care o poate controla mai usor 
decât pe aceasta cu tine, deja frustrantă - şi fără să fie nevoit să- 
şi împartă casa cu copiii, o consecinţă pe care de fapt nu şi-a 
dorit-o niciodată. 


El este un „consumator de emoţii”, un dependent, şi viata lui 
gravitează în jurul găsirii unei surse pentru următoarea doză - o 
persoană ale cărei sfori le poate trage pentru a produce 
disperare şi „isterie”. Pentru a salva viitorul copiilor şi pe al tău, 
trebuie să tai legătura dintre acele sfori şi emoţiile tale, astfel 
încât să nu mai fii o sursă usoară de distracţie şi senzaţii tari. Poţi 
controla prea puţin posibilitatea să-i răsplătească tribunalul 
comportamentul psihopat, dar poţi controla posibilitatea ca tu să 
îl răsplătesti. Folosind detasarea şi calmul pe care le-ai exersat, 
te poţi elibera din jocul psihopatului, chiar şi când tribunalul 
pentru familie nu te ajută. 


Dacă reusesti să înţelegi tiparele jocului psihopatului şi apoi te 
înarmezi cu rezultatele cercetărilor stiintifice, poţi obţine un 
succes considerabil în confruntările cu cei lipsiţi de constiinta, 
chiar şi după ani de înfrângeri. Următoarea relatare mi-a fost 
trimisă de o cititoare a cărţii mele anterioare. 


O POVESIE DE SUCCES 


Sunt avocată şi profesor colaborator la o universitate renumită. Sunt 
departe de a fi o prostanaca. Si totuşi am devenit sclava unui psihopat 
şi am suferit îngrozitor. 


Părinţii mei au murit când eram foarte mică (aveam 7 ani). Am fost 
prima născută din cinci copii. Am fost despărțită de fraţii mei, locuind 
la rude sau prieteni apropiaţi. M-am mutat de trei ori până să devin 
majoră. Bărbatul din familia unde am stat cel mai mult era foarte 


violent. Îşi bătea soţia (verişoara mea primară) aproape în fiecare 
sâmbătă. Era foarte ciudat - verii mei si cu mine obisnuiam s-o numim 
„sâmbătă seară la meci”. M-am obişnuit cu conflictele conjugale. Acest 
bărbat m-a abuzat fizic şi uneori se purta nepotrivit din punct de 
vedere sexual, deşi nu m-a abuzat (Chiar) în acest mod. Felul ăsta de a 
te purta cu bărbaţii mi-a devenit familiar. La şcoală eram fericită. În 
fiecare an, eram printre primii, din toate punctele de vedere. Dar 
tanjeam după afecţiune. Am avut multi parteneri sexuali. Am băut 
cantităţi enorme de alcool în adolescență si mai târziu. Cautam tot 
timpul validare. 


După o serie de relaţii intime, m-am căsătorit în cele din urmă la 
vârsta de 29 de ani. Mi-am întâlnit primul soţ la facultatea de drept. 
M-a cucerit. Mi-a spus că sunt frumoasă, adorabilă, inteligentă. M-a 
convins să-i scriu eseurile. Şi-a trecut examenele, inclusiv pe cel de 
barou, cu ajutorul meu. Făceam toată munca mea şi cel putin 50% din 
a lui. Mă copleşea cu cadouri. Mi-a spus că trebuie să trăiască 
„periculos” tot timpul. Pentru mine era foarte captivant. Înainte de 
facultatea de drept, fusese un muzician de succes şi, cum şi eu am 
talent muzical, exista această pasiune comună (am crezut eu) pentru 
muzică şi spectacol (care are ceva provocator în sine). 


Ne-am căsătorit la şase luni după ce ne-am cunoscut. Toţi profesorii 
mei erau in secret ingroziti. Nu mi-au spus decât după multi ani. 
Acum, că le sunt colegă, mi-au spus sincer ce gândeau - că tipul era 
dubios şi nu puteau înțelege de ce eram cu el. 


În noaptea dinaintea nunţii a început abuzul. Mi-a cerut să mă rad. A 
insistat să o fac. Nu renunţa. A intrat la duş cu mine până am făcut-o. 
Am plâns ore întregi. Apoi m-a copleşit cu cadouri ca să-mi 
mulțumească pentru acest „dar”. Şi aşa a început ciclul abuzurilor. 


Am renunţat la ocazii extraordinare oferite de firme de avocatură 
importante dintr-un oraş foarte mare, fiindcă fostul meu sot nu avea 
aceleaşi oportunităţi. Am ajuns într-un centru mic, într-un cabinet 
împreună cu el. 


Ma obliga sa ma mutilez cu tatuaje, piercinguri, să-mi vopsesc părul, 
să apelez la operații estetice - toate într-o încercare ciudată de a ma 
face să arăt precum „femeia lui ideală“. Spre ruşinea mea, le-am 
acceptat pe toate, pentru că după aceea îmi spunea că sunt frumoasă 


şi mă copleşea din nou cu cadouri. În timp, am descoperit că eu 
plăteam toate acele cadouri scumpe, dar atunci nu îmi dădeam seama 
de tertipurile lui financiare. Mi-a spus că treaba mea era să câştig 
banii, iar a lui era să îi „gestioneze“. Am făcut toate astea pentru că nu 
aveam stimă de sine. Părea să ştie asta şi a profitat de vulnerabilitatea 
mea. Nu eram suficient de conştientă pentru a mă proteja. 


Apoi au început să vină copiii. Patru. După fiecare, mă aducea acasă 
de la spital şi aveam trei-patru zile libere. Apoi trebuia să mă întorc la 
muncă, pentru că el nu câştiga. Spunea că el este „managerul“, iar eu 
eram albina muncitoare. Îi plăcea să fiu gravidă. Era cam ciudat. Şi eu 
îmi doream copii foarte mult, aşa că într-o anumită măsură, nevoile 
noastre s-au suprapus, dar dorinţa lui să fiu însărcinată era sexuală şi 
derutantă. Totuşi, odată ce se năşteau copiii, era de negăsit. În tot acel 
timp, şi la toţi copiii, nu a schimbat UN SINGUR scutec. Dacă trebuia 
să ies, eram nevoită să angajez pe cineva să stea cu copiii, chiar dacă 
el era acasă. Pur şi simplu nu putea şi nu voia să aibă grijă de ei. Eu 
castigam toţi banii şi eram singura care avea grijă de copii. 


Uneori dispărea câteva zile, fără să spună unde fusese. În cele din 
urmă, a recunoscut că mergea la prostituate. La început, am fost 
distrusă, apoi m-am simţit uşurată. Cerinţele lui sexuale erau 
nebuneşti - trebuia să facă sex conform unui program. În timp, sexul a 
devenit tot mai pervers, fiindcă sexul obişnuit era plictisitor. Pe la 
jumătatea căsniciei noastre, în oraş s-a deschis un sex shop şi s-a scris 
mult în ziare despre el. Mi s-a facut rau cand am văzut articolul. Ştiam 
că o să vină acasă cu obiecte de la acest magazin şi va insista să le 
încercăm. Şi aşa a fost - măşti, bastoane, palete, corsete, orice. Toate 
astea imi depăşeau cu mult zona de confort. Din nou, am acceptat 
totul, pentru că făcea să fie inevitabil. Se plângea, mă cicălea şi, în 
unele cazuri, pur şi simplu mă forţa fizic. Apoi spunea: „Vezi? Nu a 
fost aşa de rău!” Eu eram plânsă sau tăcută şi complet învinsă. Nu 
vedea nimic din toate astea. Daca mă plangeam, imi cumpăra ceva şi 
ciclul reîncepea. 


Erau şi problemele financiare. Ne-a adus la faliment o dată, aproape 
de două ori. Fura bani din cont. A folosit la maximum limita lui de 
credit, apoi pe a mea. Eram atât de deprimată şi de extenuată, încât 
am încetat să mai verific sau să îmi mai pese. M-am gândit că, dacă 
reuşesc pur şi simplu să merg mai departe şi toți copiii erau în viata la 


sfârşitul zilei, era suficient. Eram grav deprimată şi nu puteam mă 
descurc. Totuşi, pentru cei din afară, aratam perfect. Eram foarte 
subțire şi frumoasă. Eram vehementă şi încrezătoare. M-a amenințat 
că, dacă voi spune vreodată cuiva despre ce se petrecea în căsnicia 
noastră, despre ce îmi făcea, mă va răni. Nu aveam voie să am 
prietene apropiate. Îmi controla toate apelurile telefonice. 


Până la urmă, am rezonat cu un terapeut bun. Mi-a luat doi ani să-i 
spun ce se întâmpla în căsnicia mea, de teamă că soţul meu va afla că 
„spusesem”. Soţul mă conducea la şedinţele de terapie şi mă lua de 
acolo. Mă descosea despre ce discutasem cu terapeutul. Nu ştiu să 
mint. În ziua în care i-am spus terapeutului ce se petrecea, soțul meu 
şi-a dat seama că dezvăluisem secretul. M-a certat şi m-a jignit. M-a 
ameninţat. Mi-a spus că imi va ruina cariera - şi aproape ca a făcut 
toate aceste lucruri. 


Juca întotdeauna şi „jocul compătimirii”, după cum îl numiţi în cartea 
dumneavoastră - tot timpul era vina mea. Eram atât de frumoasă, atât 
de talentată, încât il făceam să se simtă neimportant. Avea nevoie să 
se simtă bărbat. Conform spuselor lui, fusese abuzat de tatăl său, 
mama lui era nebună, eu trebuia să compensez pentru toate astea, iar 
el era demn de milă. 


La începutul căsătoriei noastre am avut un vis despre el. Am visat că 
eram într-o pădure, iar el era un animal în acea pădure. Era jalnic, 
patetic. Mă implora să stau cu el sau să-l iau acasă. Când am ezitat, s- 
a întors împotriva mea. În vis, avea colti si era fioros. Era înfricoşător. 
Aş vrea să fi fost atentă la acel vis şi să- 1 fi părăsit mai devreme. În 
schimb, am rămas, am avut patru copii şi am suferit. 


După ce a plecat, am înţeles gravitatea situaţiei financiare în care mă 
aflam. Furase mii de dolari din cont, pe care a trebuit să-i pun la loc. 
Nu plătise contribuţiile sociale pentru salariaţi. Nu achitase TVA-ul. 
Noi (adică „eu“, din moment ce el a plecat pur şi simplu şi a refuzat sa 
plătească) am ajuns să datorăm mii de dolari - aproximativ o sută de 
mii, si asta fără ipotecă. Am plătit totul, pana la ultimul banut. Am fost 
nevoită să cumpăr haine second hand pentru mine şi copii, deşi aveam 
un venit cu şase cifre. Până anul acesta am locuit într-o zonă foarte 
săracă a oraşului şi sunt despărțită de el de zece ani. De-abia acum am 
început să economisesc pentru pensie, la 52 de ani, dar măcar nu mai 
am datorii. 


Când a plecat, s-a debarasat de mine imediat. S-a încurcat cu o clientă 
de-a mea, suficient de tânără pentru a-mi fi fiică. A uitat cu totul de cei 
patru copii ai nostri cam un an, până şi-a dat seama că a mă cicăli pe 
subiectul lor era o distracție şi o modalitate grozavă să mă supere. 
Chiar m-a dat în judecată pentru custodie la tribunalul şi în jurisdicţia 
unde practic avocatura, ştiind ce umilitor va fi. După ce am fost 
nevoită să le dezvălui toate detaliile sordide judecătorilor în faţa 
cărora apar tot timpul - toate acele dati când m-a abuzat şi m-a 
agresat -, odată ce şi-a dat seama că va pierde, a renunţat la proces - 
pur şi simplu a renunțat. 


S-a căsătorit cu noua lui parteneră şi a întemeiat o nouă familie. Are 
patru copii (din nou). A continuat să mă hartuiasca în privinţa Copiilor, 
dar cu ajutorul terapeutului meu am învăţat să nu reactionez. A jucat 
murdar, oferindu-le cadouri uriaşe şi acordându-le libertăţi care nu 
sunt potrivite. Pur şi simplu mam resemnat. Nu mă pot lupta cu asta. 
Vrea să intre in contact cu mine, dar cu cât mai putin contact, cu atât 
mai bine. 


Pe tot parcursul luptelor legale, nu am renunţat la principiile mele de 
educare a copiilor mei şi am avut încredere că ei vor înțelege până la 
urmă. Nu i-am implicat şi nu i-am folosit. Toţi înţeleg situaţia şi am 
avut privilegiul de a-i creşte pe toți. El chiar a încercat să ajungă la 
mine prin intermediul lor. Pur şi simplu am refuzat să răspund, iar 
asta pare să fi funcţionat. 


Acum am o căsnicie fericită cu un bărbat minunat care imi 
împărtăşeşte valorile. Îmi iubeşte copiii şi ei îl iubesc. Sunt liniştită. 
Unul dintre foştii profesori mi-a fost mentor şi prieten în tot acest timp 
şi m-a sprijinit profesional chiar şi când eram slăbită şi nu mă 
descurcam prea bine academic şi profesional. Datorită sprijinului şi 
încrederii lui am reuşit să am o carieră de succes. 


Ce a făcut această femeie pentru a ieşi dintr-o situaţie 
îngrozitoare cu viaţa reparată şi spiritul neînvins? Succesul ei s-a 
bazat pe faptul că a înţeles singură cu ce se confruntă: cu o 
persoană lipsită de conştiinţă. A învăţat că motivaţia (mai 
degrabă simplistă) acestei persoane era: o dorinţă de a câştiga la 
,jocul” sistemului juridic. Ştia că principalul lui scop era să o 


sperie, fiindcă reacţiile ei panicate îl făceau să se simtă bine, că 
este câştigătorul. A reuşit să-şi aducă permanent aminte faptul că 
tiparul lui - să se folosească de oameni, să îi manipuleze şi să 
încerce să îi facă să le fie milă de el - fusese acelaşi încă dinainte 
de a-l întâlni şi va rămâne întotdeauna la fel. Şi a apreciat ironia 
că motivaţia lui în acest „joc” îl făcea irațional, dar şi previzibil. 


Nu a încercat să demonstreze acest diagnostic la tribunal şi, după 
ce a trecut peste şocul că abuzul psihic nu era considerat 
pertinent de către stat, nici nu a mai încercat să dovedească 
faptul că el îşi abuza psihic copiii. În schimb, a făcut ceva mai 
eficient: a îndurat plină de curaj ruşinea de a furniza tribunalului 
- propriul loc de muncă, în acest caz - cât de multe informaţii 
concrete a putut privind comportamentele abuzive şi violente faţă 
de ea. Deoarece era destul de sigură în privinţa intentiilor lui, a 
strâns din dinţi şi a încetat să reacționeze ori de câte ori el 
încerca să se folosească de copii pentru a o speria. S-a purtat cu 
el în acelaşi mod în care un părinte trebuie să se descurce cu un 
copil cu insensibilitate şi lipsă de empatie: folosind 
managementul întăririi. (Cu alte cuvinte, nu i-a mai răsplătit 
comportamentul îngrozitor cu panica ei vizibilă - şi, ca bonus, ea 
nu a mai apărut în faţa tribunalului ca părintele „neprietenos”.) A 
cerut ajutor şi a învăţat să aibă încredere în oamenii care o 
apreciau şi se purtau bine cu ea. Şi, în final, s-a recăpătat pe sine; 
a fost cu adevărat liberă, poate pentru prima oară în viaţă. 


Aşa cum arată această relatare, o persoană cu conştiinţă poate fi 
îngrozită de un joc în justiţie şi totuşi, când este necesar, poate 
să-l joace chiar ea, rational şi cu succes. In orice opinie realistă, 
să infrunti un psihopat la tribunal este un coşmar, mai ales când 
sunt copii în pericol. Dar cu tenacitate şi cu o abordare 
autoeducată poţi depăşi coşmarul şi în cele din urmă el se va 
termina. De asemenea, indiferent de ce se întâmplă pe termen 
scurt, adu-ţi aminte că şi copiii tai vor beneficia pur şi simplu 
văzând tăria angajamentului tău faţă de ei. 


ŞI ACUM? UN GHID PENTRU PĂRINŢII 


CARE SE LUPTĂ CU UN PSIHOPAT 
PENTRU CUSTODIE 


lată sugestiile mele pentru situaţia dificilă şi aproape 
suprarealistă in care te confrunti cu un psihopat într-o luptă 
pentru custodie: 


e Ca să ai succes, trebuie să te educi atât în ceea ce priveşte 
tiparele jocului psihopatiei, cât şi pentru localizarea minelor 
ascunse din sistemul juridic care ar putea dăuna cazului tău, cum 
ar fi doctrina părintelui prietenos şi vulnerabilitatea tribunalului 
la minciunile psihopate (livrate cu sânge-rece sub jurământ). 


e Fii pregătit să-ţi educi şi avocatul în privinţa numărului mare de 
studii ştiinţifice care demonstrează că abuzul fizic asupra unui 
părinte, comis de celălalt, produce daune durabile copiilor care 
doar locuiesc în acelaşi cămin. 


e Tine o evidenţă a insinuărilor, amenințărilor şi abuzurilor 
directe pe care le-ai suferit şi pe care le poţi dovedi, fără să 
foloseşti abstractiuni psihologice, şi franeaza-ti pornirea firească 
de a pune un diagnostic. Aminteste-ti că sistemul nostru judiciar 
este concret şi nepsihologic si tine-ti în frâu chiar şi tendinţa 
rezonabilă de a insista în faţa tribunalului că psihopatul îşi 
„abuzează psihic” copiii. 


e Chiar şi mai dificil, pentru succes este nevoie de curaj, de un 
calm exersat în timpul unui capitol al vieţii tale foarte intens din 
punct de vedere emoţional şi, în cele mai multe cazuri, de o 
disponibilitate de a trăi în incertitudine perioade lungi. Te asigur 
că abilitatea de a fi răbdător şi de a aştepta reprezintă un avantaj 
nepretuit în fata unui psihopat care, prin natura sa, se plictiseşte 
uşor, este atras de satisfacţii imediate şi cel mai probabil nu se 
gândeşte la consecinţele pe termen lung. Acestea sunt adevărate 
chiar şi în cazul psihopatilor extrem de bogaţi. 


e Şi, cel mai important lucru dintre toate - adu-ti aminte 
următorul lucru despre tiparul comportamental al psihopatului: 


şi-a petrecut întreaga viaţă încercând, prin tot felul de metode, 
să-i facă pe oameni să se sperie. Să îi vadă pe alţii cum 
reacţionează emoţional la intrigile lui reprezintă o recompensă 
imediată şi intensă - o încurajare puternică pentru a-şi repeta 
acţiunile iar şi iar. Nu te speria de el sau cel puţin nu-l lăsa să 
vadă că ţi-e teamă, din acelaşi motiv pentru care nu ai lăsa unui 
hoţ lapte şi prăjiturele şi un mesaj cu MAI VINO, TE ROG. 

Cinci 


Cei mai reci dintre toţi 


Psihopatii violenti şi ucigaşi 


„Nu ştiam ce face lucrurile să meargă. Nu ştiam ce îi face pe oameni 
să vrea să fie prieteni. Nu ştiam ce îi face pe oameni să fie atraşi unul 
de altul. Nu ştiam ce stă la baza interacțiunii sociale. ,, 


— TED BUNDY 


Legăturile afective cu alte persoane ne structurează vieţile şi fără 
îndoială le fac să merite trăite: dragostea pentru un bebeluş şi 
iubirea unui copil pentru părinţi; locul nostru în tradiţiile, bârfele 
şi cercul iubitor al familiei şi prietenilor; preocuparea 
adolescentului de „a se integra”; şi, mai târziu, furtuna 
emoţională atunci când te îndrăgosteşti şi visul unui parteneriat 
pentru toată viaţa, bazat pe iubire şi sprijin reciproc. Creierul 
nostru este construit pentru aceste legături, de la slăbiciunea 
pentru animalele de companie până la conexiunea puternică cu 
comunitatea umană. 


Aşa cum am văzut, o minte care nu poate crea legături iubitoare 
capătă o preocupare centrală pentru deținerea puterii şi pentru 
provocarea (şi asistarea la) mâniei, fricii şi disperării. Într-o minte 
umană care nu poate iubi există doar constrângerea de a 
concura. Aşa cum viaţa ta are în centrul ei dorinţa de a fi aproape 
de alţi oameni, o viaţă psihopată are în centrul ei nevoia de a 
controla, de a speria şi de a obţine ascultare. Obţinerea acestor 
lucruri înseamnă „a câştiga” şi pentru mintea lipsită de iubire nu 
există decât victoria. 


Psihopatii care recurg la violenţa letală sunt o minoritate. Cei mai 
mulţi oameni fără conştiinţă sunt mincinoşi şi manipulatori 
distructivi care joacă jocuri psihologice, financiare şi politice 
brutale cu vieţile noastre şi reprezintă cel mai mare grup de 
agresori domestici - adică oameni care încearcă să-şi intensifice 
sentimentul de putere şi control bătând parteneri, copii şi 


persoane mai în vârstă -, dar nu sunt frecvent criminali. Totuşi, 
când ucid, rezultatele sunt extrem de tulburătoare. 


LEAGĂ, TORTUREAZĂ, OMOARĂ 


Faptul că un monstru poate arăta normal ne îngrozeşte. Din acest 
motiv, un bărbat obişnuit pe nume Dennis Rader, angajat la 
primărie, soţ şi tată a doi copii, a avut un efect îngrozitor asupra 
opiniei publice atunci când s-a descoperit că el era abominabilul 
„strangulator BTK” („bind, torture, and kill” - leagă, torturează si 
omoară), în 2005. Rader a fost în cele din urmă arestat, după ce 
comisese zece crime oribile în Wichita, Kansas. 


Rader era cel mai rău coşmar imaginabil. Era prostănacul 
obişnuit, care mergea la biserică şi conducea grupul cercetaşilor 
şi care, în timpul liber, tăia firele de telefon, tortura şi omora 
oameni. Sub mantia invizibilitatii unei existente obişnuite, a 
rămas nedescoperit timp de treizeci şi unu de ani incarcati de 
teamă. În toţi cei treizeci şi unu de ani a locuit într-un cartier 
împreună cu soţia şi copiii şi a mers la serviciu şi la biserică cu 
tot felul de oameni obişnuită. Când în sfârşit 

> > > > > a fost prins şi închis, aproape toţi cei care îl cunoşteau 
au comentat: „Pur şi simplu nu îmi vine să cred”. 


Vrem ca monstrii să arate ca nişte monştri. Dorinţa aceasta e de 
înţeles: dacă toţi 

> > > > > > cei care comit acte oribile ar arăta ca o 
persoană care comite acte oribile, am şti clar că suntem în 
siguranţă când întâlnim persoane care arată ca nişte oameni 
obişnuiţi. Dar nu există o faţă a răului. Pamela Smart, care a 
conspirat cu prietenii să-şi omoare soţul, fusese majoretă în liceu. 
Criminalul în serie notoriu Ted Bundy era atât de chipeş şi 
charismatic, încât unele femei i-au trimis propuneri de căsătorie 
când aştepta să fie executat. Nikolas Cruz, care a deschis focul 
într-o scoala din Parkland, Florida, a primit în închisoare biletele 
romantice, pline de compasiune, de la fete. 


Avem tendinţa de a ne face o imagine complet greşită când 
încercăm să ne menţinem în siguranţă faţă de cei care comit 
orori. Psihopatii agresivi şi violenti, deşi o minoritate, reprezintă 
un motiv convingător să conştientizăm mai bine tiparul psihopat. 


Sentimentul, la nivel naţional, părea să fie că suspectul pentru 
crimele BTK dusese o viata obişnuită. Dar era adevărat? Privind 
în urmă, putem vedea că nu. Dennis Rader prezentase simptome 
de psihopatie cu mult înainte să fie arestat. Bineînţeles, 
minciunile lui monstruoase au fost invizibile până să fie prins, dar 
unele dintre celelalte semne ale psihopatiei fuseseră evidente în 
comportamentul lui de la început. De fapt, mai ciudat decât în 
orice alt caz la care m-aş putea gândi, el era psihopatul de 
alături. Cu un intelect şi o poziţie socială modeste, domnul Rader 
nu putea pătrunde în domeniul financiar sau al politicii 
internaţionale, pentru a-şi îndeplini dorinţa psihopatului de a 
domina şi a câştiga. În schimb, a devenit hingherul local şi 
„ofiţerul de conformitate” al comunităţii. Folosind mica putere de 
care dispunea, fotografii ale caselor, caiete liniate şi notițe 
detaliate, precum şi o tenacitate fără milă, avea ca scop să 
controleze obiceiurile vecinilor, gazonul lor şi animalele de 
companie, numărul de beri după serviciu şi limbajul oamenilor. A 
amendat o femeie de şaizeci şi nouă de ani pentru câinele fără 
lesă, „doar fiindcă putea”“, după cum s-a exprimat ea. Când a 
mărturisit crimele, a spus poliţiei că în copilărie adesea torturase 
animale. 


Ştim că majoritatea oamenilor cu conştiinţă nu-şi petrec viaţa 
încercând să-i facă pe alţii să se sperie şi să se supună. De câte 
ori ai luat o riglă şi ai patrulat pe gazonul vecinului bolnav, ca să 
măsori înălţimea firelor de iarbă? Cât de des te- ai strecurat pe 
proprietatea altcuiva şi ai dezlegat câinii, astfel încât proprietarul 
să primească somaţie? De câte ori ai stat cu prietenii într-un bar 
şi te-ai uitat urât ori de câte ori înjurau? Dennis Rader şi-a trăit 
toată viaţa cu astfel de activităţi. Şi, în felul lui umil, a ţinut în 
frâu iritarea oamenilor cu versiunea lui banală de şarm studiat al 
unui psihopat. Potrivit unui vecin, la ocaziile sociale „se uita 
drept în ochii oamenilor şi spunea toate lucrurile potrivite: că 
petrecerea era minunată, că mâncarea era frumos aranjată”. 


Constiinta este o emoție puternică, un fel de miracol al evoluţiei. 
Este un simţ al datoriei bazat pe ataşamentul pentru alte 
persoane şi ne ţine comportamentul sub control deoarece ne 
simţim rău când rănim pe cineva. Nu este o obsesie pentru reguli 
- de fapt, uneori ne face să sfidăm regulile - şi cu siguranţă nu 
este convingerea că regulile şi ideologiile proprii sunt universal 
corecte. Cei mai mulţi dintre noi ne-am simţi vinovaţi dacă am 
mânca ultima bucată de plăcintă în bucătărie, şi cu atât mai mult 
dacă am jefui sau rani pe cineva ori dacă am face să fie amendată 
o persoană pentru o infracţiune minoră doar de dragul distractiei 
- sau, cum a făcut Dennis Rader, am strangula o necunoscută, am 
lăsa-o să respire şi să spere pentru o clipă, apoi am strangula-o 
din nou până nu ar mai putea lupta. 


Absenta conştiinţei - indiferent că o numim sociopatie sau 
psihopatie - este deconectarea psihologică de la izvorul comun al 
afecțiunii umane. O astfel de detaşare lasă loc doar dorinţei de a-i 
nesocoti şi de a-i domina pe ceilalţi, expresia extremă fiind 
uciderea lor. Nu este de mirare că persoana care, fără regrete, îşi 
chinuieşte vecinul infirm în privinţa lungimii firelor de iarbă este 
aceeaşi care, cu sete de sânge, întrerupe liniile de comunicaţie 
ale victimelor şi le poate ucide cu cruzime. Este o poveste la fel 
de nouă ca ultimele ştiri şi la fel de veche ca istoria umanităţii, o 
poantă sinistră care poate fi locală şi obişnuită ca propriul cartier 
sau extinsă şi aparent de necontestat, precum vârfurile puterii 
politice. Aşa că, atunci când vedem pe cineva care este obsedat 
să controleze şi să manipuleze alte persoane fără vreo urmă de 
compasiune reală, şi în final aflăm că a ajuns să le ucidă, poate că 
nu ar trebui sa fim atât de mirati. 


Actele violente ale psihopatilor nu sunt crime pasionale. 
Dimpotrivă, violenţa psihopată, precum crimele atent gândite ale 
lui Dennis Rader - şi precum comportamentul psihopat în general 
-, este calculată, rece şi urmăreşte să deţină controlul. 
Următoarea relatare, deşi cu final fericit, este explicită şi 
tulburătoare şi poate că unii vor prefera să sară peste ea: 


Richard si cu mine ne-am întâlnit când eram amândoi în ultimul an de 


liceu. Era nou-venit, familia tocmai se mutase in oraş. El trecuse prin 
cinci şcoli. Povestea pe care mi-a spus-o era că tatăl lui lucra pentru o 
firmă mare şi tot timpul era transferat în diverse oraşe. Mai târziu, am 
aflat povestea adevărată. 


Era ceea ce în anii '50 numeam un bărbat de vis, atât era de chipes. 

Eu eram destul de naivă pe atunci. Eram singură la părinţi şi ai mei 
aveau posibilităţi modeste. Richard locuia într-o zonă bogată a 

oraşului şi avea o grămadă de bani. Mă ducea la restaurante scumpe şi 
îmi cumpăra haine din magazine la modă. Într-un fel, mi-a „cumpărat” 
virginitatea cu o bijuterie scumpă. Patru luni mai târziu, eram 
însărcinată. Am crezut că mă va părăsi, dar era chiar entuziasmat să 
avem un copil. Părinţii mei nu au fost mulțumiți de această căsătorie 
forțată, dar eu eram extraordinar de fericită. 


Lucrurile s-au schimbat complet când ne-am mutat împreună. Înainte, 
rar îl văzusem bând, dar acum bea serios în fiecare seară. Îl dojeneam 
cu blandete, dar imi făcea semn să-l las în pace, acuzându-mă că sunt 
„atât de naivă”. În timp, era tot mai putin interesat de fiica noastră şi 
tot mai preocupat să se plângă. Radea de mine când încercam sa 
schimb scutecul, dar nu făcea nimic să mă ajute. Banii nu erau o 
problemă, fiindcă părinţii îi deschiseseră un cont, dar aproape că îmi 
doresc să n-o fi făcut. Nici nu a încercat să-şi găsească de lucru. 
Întotdeauna se purta de parcă lumea îi datora ceva, de parcă era 
special, deşi nu făcea mare lucru în afară de a-mi crea mie probleme. 
Făcea lucruri ca să mă umilească. Odată, când eram într-un bar, m-a 
tras în toaleta bărbaţilor şi mi-a rupt bluza şi sutienul, apoi m-a lăsat 
acolo. L-am auzit râzând când pleca. Am fost nevoită să sun o prietenă 
să mă ajute. Mai târziu, în cursul serii, când plângeam în timp ce îi 
spuneam asta, nu m-a luat în seamă, zicând că nu ştiam de glumă. 


Richard paruse să mă tina intenţionat departe de familia lui, dar pana 
la urmă am sunat-o pe sora lui mai mare şi am aranjat să luăm prânzul 
împreună. Fa mi-a spus că familia se muta tot timpul fiindcă Richard 
avea o reputație foarte proastă. Tot timpul încercau să o ia de la capăt. 
M-am întrebat în ce intrasem. Dar exact când mă pregăteam să-mi 
strâng lucrurile şi să plec cu copilul, el redevenea bărbatul captivant 
pe care îl intalnisem la început. 


La doi ani de la naşterea fiicei noastre, am născut un fiu. Richard 


fusese aproape indiferent fata de fetiță, dar acum a devenit total 
implicat, la modul negativ. Îmi tot spunea că fiul lui nu va ajunge un 
molâu. Îl spăla luându-l cu el la duş, ignorându-i tipetele când îl lovea 
apa. Zdruncina barele de la patut. Voia să-l călească, mi-a spus, şi mă 
îmbrâncea dacă încercam să-l opresc. Cu cât încercam să-l opresc să 
se mai poarte aşa, cu atât mă maltrata mai tare. Eram obligată să 
facem sex aproape în fiecare noapte. O dată mi-a smuls bebeluşul de la 
sân când îl alăptam, ca să facem sex chiar atunci. 


Într-un final, Richard şi-a luat serviciu, reprezentant de vânzări la o 
filială auto locală. Asta mi-a dat ocazia să-mi strâng lucrurile şi să plec 
cu copiii. Cu ajutorul părinţilor mei, am reuşit să închiriez un mic 
apartament, aproape de ei. Richard m-a sunat şi a ameninţat că îmi ia 
copiii dacă nu mă întorc imediat. Nu peste mult timp a aflat unde 
eram. A dat buzna, fiindcă uitasem să incui usa. Ma violat pe podeaua 
bucătăriei şi a spart toate vasele, în timp ce eu încercam să mă feresc. 
Nici nu a întrebat de copii. Înainte să plece, m-a făcut în toate felurile 
şi mi-a spus că a găsit o altă femeie, prin comparaţie cu care eu eram 
o cotoroanta. 


Într-o seară i-am lăsat pe copii la părinţii mei şi am condus maşina 
afară din oraş. M-am gândit serios să mă arunc cu maşina de pe un 
pod. Dar m-am întors la părinţi şi i-am întrebat dacă puteam rămâne 
cu ei câteva săptămâni. M-am gândit că Richard nu va avea curaj să 
încerce nimic acolo. Si mă simţeam atât de tulburată, încât nu mai 
aveam încredere în mine ca mamă. Slavă Domnului că părinţii mei m- 
au susținut atunci. 


Am mers la un terapeut şi am început să mă simt mai bine. Dar soţul 
meu nu avea de gând să lase lucrurile aşa. A obținut un ordin 
judecătoresc prin care să- mi ia copiii. Nu îmi venea să cred că se 
întâmplă asta, dar i-a luat cu el. Ştiam că era doar felul lui de a mă 
rani, nu îi păsa de copii. Eram atât de îngrijorată pentru felul în care 
se va purta cu ei! Terapeutul m-a ajutat foarte mult să trec peste asta. 
Am obținut un loc de muncă şi am devenit putin mai stabilă. Doream 
cu disperare să-mi recapăt copiii, dar a trebuit să aştept o altă 
înfăţişare la tribunal. 


Trebuie să mulțumesc comportamentului fiicei mele că am reuşit să o 
iau înapoi. Richard s-a săturat s-o audă plângând şi mi-a adus-o. Dar il 


avea încă pe fiul nostru. Cam după o lună mi l-a adus. Mi-a spus că îl 
infectasem cu felul meu moale de a fi şi că nu mai putea fi „reparat”. 

La scurt timp am divorţat şi eram convinsă că am scăpat de el pentru 
totdeauna. 


În cele din urmă, am întâlnit un alt bărbat, un bărbat bun, şi ne-am 
căsătorit. Un an sau doi totul a fost în regulă, dar apoi, dintr-odată, 
Richard a cerut dreptul de vizitare. Din păcate, tribunalul i l-a acordat 
şi a fost o experienţă traumatizantă pentru copii. Întotdeauna încercau 
să se ascundă când venea să îi ia, iar la întoarcere plângeau în paturile 
lor. Când fiica mea a împlinit treisprezece ani, a refuzat să se mai 
ducă. Am aflat apoi că de multe ori Richard o obligase să se dezbrace 
şi să danseze prin cameră, în fata prietenilor lui beti. Arunca mingea 
de baseball către fiul meu, foarte rapid şi de la distanţă mică, chipurile 
pentru a-i îmbunătăţi reflexele. Băiatul se întorcea acasă cu vânătăi si 
nu a mai vrut să facă niciun sport. 


Până la urmă, Richard s-a recăsătorit şi copiii au reuşit să scape de 
sub influenţa lui. Ambii au facut terapie şi şi-au obținut diplomele de 
licenţă. S-au căsătorit şi au la rândul lor copii. Îi mulțumesc lui 
Dumnezeu în fiecare zi că au putut să treacă peste toţi acei ani de 
groază, scăpând din ghearele cuiva în care ar fi trebuit să poată avea 
încredere. 


Citind această relatare, te întrebi de ce soţia nu a plecat pur şi 
simplu de la început. Faptul că a rămas atât de mult este un 
simptom al sindromului partenerului bătut, o reacţie paralizantă 
din punct de vedere psihologic la trauma repetată. Soţul agresat 
devine atât de şocat, încât îi este groază să plece. Un aspect în 
mod special paralizant al acestui sindrom este că partenerul 
abuzat ajunge să creadă că este vina lui - că merită cumva 
comportamentul brutal al agresorului - şi că de aceea nu merită 
să scape. Peste toate acestea, agresorul dă asigurări că el este 
unicul prieten şi protector şi că, fără el, persoana abuzată va fi 
complet singură şi neajutorată. După fiecare agresiune îi spune 
clar că o va ucide dacă povesteşte cuiva ce se întâmplă şi că, 
oricum, nimeni nu o va crede. Ajutată de acest sindrom perfid, 
violenţa efectiv îi poate ţine pe oameni prizonieri. 


Având în vedere că violenţa psihopată este comisă cu sânge-rece 


(într-un mod calculat, fără emoție), psihopatul îşi poate menţine 
agresivitatea relativ ascunsă. Precum în relatarea anterioară 
despre o soţie şi mamă chinuită, violenţa fizică a psihopatului 
este adesea ascunsă - se manifestă domestic sau „privat” într-un 
alt mod. În ciuda unor acte evidente, precum cele ale 
Strangulatorului BTK, violenţa psihopată tinde să aibă loc acolo 
unde nu o putem descoperi. Situaţii îngrozitoare precum cea 
descrisă mai sus se pot desfăşura ani întregi în spatele uşilor 
închise ale unor case din cartiere care nu bănuiesc nimic. 


Mentinerea secretului si eludarea legii pot fi obţinute şi în alte 
moduri. Am aflat din numeroasele scrisori primite pe acest 
subiect că, drept exemplu deosebit de alarmant, folosirea unei 
boli infecțioase ca armă reprezintă adesea o formă invizibilă de 
agresiune din partea celor cu sânge-rece. Prea multe scrisori 
dezvăluie faptul că o persoană a făcut sex neprotejat intenţionat, 
fiind infectată cu hepatită sau cu HIV. Factorii care măresc riscul 
de a-i infecta pe alţii prin intermediul sexului includ mai mulţi 
parteneri sexuali şi tehnici sexuale agresive care duc la ruperea 
mucoaselor şi permit contactul cu sângele infectat. Poate cel mai 
tulburător aspect în privinţa psihopatilor care agresează în acest 
mod este că ei cred că transmit o boală gravă altora şi obţin 
satisfacţie din asta. 


Orice persoană care caută „iubire cu relaţie serioasă” este în mod 
special vulnerabilă pentru manipulatorii nemiloşi şi puţine 
persoane sunt mai vulnerabile decât cele care se luptă să-şi 
împace viata relationala cu adevărata identitate: 


Când am implinit 30 de ani, am hotărât să accept în sfârşit cine sunt. 
Dusesem întotdeauna o viaţă heterosexuală, dar nu era ceva natural 
pentru mine. În cele din urmă, mi-am făcut curaj să merg într-un bar 
gay. Nu a trecut mult până să discut pasionat cu Matt. Am recunoscut 
că nu avusesem nicio experienţă sexuală cu un bărbat. Matt părea 
foarte intelegator. Mi-a spus că înţelege şi că este în regulă. Ajuta 
mult şi faptul că era foarte chipes si spiritual. Era dificil sa îi rezisti. 
Am mers acasă la el şi am fost iniţiat într-o lume pe care mi-o 
refuzasem atâta vreme. 


Eram nerabdator să mă vad din nou cu Matt şi i-am trimis un mesaj a 


doua zi. Si în următoarea, şi din nou. M-am gândit că am înțeles greşit 
interesul lui pentru mine ca persoană. Apoi am mers din nou în acel 
bar şi am întrebat pe cineva dacă îl văzuseră recent. Barmanul mi-a 
spus că i se interzisese accesul. Matt infectase mai mulţi bărbaţi cu 
HIV. Se pare că ştia că este infectat, dar le spunea partenerilor că nu 
are boala, astfel încât ei să nu simtă nevoia de a se proteja. Am vorbit 
cu mai mulţi oameni din bar şi mi-au confirmat că Matt era un agresor 
sexual şi că mintise în legătură cu starea lui de sănătate. Cum putea 
să facă asta intenționat, iar şi iar? 


Într-adevăr, când psihopatii fac rău fizic, comportamentul lor ia 
adesea aceeaşi formă lipsită de sens ca şi comportamentul 
psihopatilor neagresivi fizic. Oamenii normali nu văd rostul, nu îşi 
pot imagina de ce ar vrea cineva să facă aşa ceva şi adesea le 
este greu chiar să şi creadă. De ce să innebunesti un coleg 
inofensiv? De ce să torturezi şi să ucizi un necunoscut? De ce să 


transmiti cuiva intenţionat 
> > > 


HIV? Pentru noi este de neînțeles. Agresiunea psihopată, ca si 
alte comportamente psihopate, este despre victoria de dragul 
victoriei. „Victoria” înseamnă în acest caz manipularea şi 
controlul altor persoane. Pentru psihopat, puterea asupra altora 
reprezintă un stimulent, distracţia şi raţiunea de a fi, toate la un 
loc. Oamenii cu conştiinţă nu simt această motivaţie în felul 
nemijlocit al psihopatului şi adesea nu vor recunoaşte sau admite 
manifestările ei. 


CU SÂNGE-RECE 


Vreau să subliniez faptul că majoritatea psihopatilor nu sunt 
ucigaşi. Cei mai mulţi manipulează şi controlează prin minciuni şi 
amăgiri, jocuri ale minţii, stratageme judiciare, ameninţări şi 
suferinţă interpersonală. Totuşi, când oamenii lipsiţi de conştiinţă 
omoară, ei comit crimele care ne şochează cel mai tare, din 


acelaşi motiv pe care l-am discutat: psihopatia este rece, lipsită 
de emoție. Psihopaţii reprezintă doar 20% dintre deţinuţi, dar 
acest procent cuprinde deţinuţii care au comis cele mai 
abominabile acte. 


În 2002, Journal of Abnormal Psychology”? a publicat un raport 
pe baza informaţiilor oferite de 125 de criminali, arătând că acele 
crime comise de agresori psihopati sunt „cel mai adesea în primul 
rând crime pure (adică premeditate, motivate de un scop extern 
şi nu sunt precedate de o reacţie afectivă [emoţională] puternică) 
sau comise cu «sange-rece»,,. Cercetătorii au descoperit ca, în 
schimb, crimele comise de nonpsihopati tind să fie „crime 
pasionale” („asociate cu un grad ridicat de 
impulsivitate/reactivitate şi afectivitate”). 


Psihopatii nu comit crime pasionale, precum uneori oamenii 
disperaţi şi coplesiti emotional. Nu aud voci care le ordonă sa 
ucidă, precum individul rar întâlnit şi tragic ale cărui acte 
violente sunt determinate de psihoza paranoică. Mai degrabă, ei 
ucid pentru un avantaj şi de asemenea deoarece pentru ei este 
incitant şi distractiv - uciderea ca formă supremă de dominare şi 
control asupra altei fiinţe. 


Un psihopat cu sete de sânge este cel mai aproape de un 
adevărat monstru uman. Poate plănui cu sânge-rece cea mai 
satisfăcătoare modalitate de a ucide şi apoi va îndeplini cu 
atenţie planul, indiferent că e vorba de cineva complet 
necunoscut, un prieten, un membru al familiei sau chiar propriul 
copil. După aceea poate calcula raţional cea mai bună metodă 
pentru a evita să fie descoperit. Dacă este prins, pe parcursul 
unui proces unde actele lui îngrozitoare sunt descrise în faţa altor 
oameni, în mod repetat şi cu detalii sângeroase, el poate să nu 
manifeste vreo reacţie mai puternică decât cineva care urmăreşte 
buletinul meteo la televizor. 


Ca o ironie, uneori tocmai această raționalitate rece îl condamnă. 
O analiză a patruzeci şi cinci de ani de cercetări“ privind modul 
în care juratii iau deciziile a concluzionat că factorul care 
anticipează cel mai corect sentinţa este atitudinea acuzatului în 
timpul procesului. Dacă acuzatul este văzut ca nepăsător sau 


nonşalant, zeflemitor sau dispretuitor, este mai probabil sa fie 
condamnat la moarte. lar juratii sunt atenti la expresiile fetei si 
limbajul corpului. Acelasi studiu a descoperit ca semnele 
nonverbale de remuscare, care sugerează că acuzatul îşi asumă 
răspunderea pentru acţiunile sale, sunt considerate de jurati mai 
credibile decât declaraţiile verbale directe de regret, despre care 
juratii cred că sunt mai uşor de mimat. 


Acest factor, în luarea deciziilor de către un juriu, este numit 
uneori „efectul Scott Peterson”, o trimitere la criminalul 
condamnat Scott Peterson şi la juriul care l-a găsit vinovat în 
2005. Peterson, un vânzător de îngrăşăminte locuind în Modesto, 
California, a fost condamnat pentru că şi-a ucis soţia, Laci 
Peterson, care era însărcinată în opt luni cu copilul lor, legându-i 
de corp patru greutăţi din ciment şi aruncând-o în golful San 
Francisco. La patru luni după dispariţia ei, un cuplu care îşi 
plimba câinele în Point Isabel State Park a găsit un fetus 
masculin care ajunsese la tarm. A doua zi, corpul unei femei a 
fost găsit în apropiere de o altă persoană care îşi plimba câinele. 
Pe coapsele lui Laci Peterson încă mai era bandă adezivă. 
Coastele erau fracturate şi lipseau mâinile, tălpile picioarelor şi 
capul. Când corpul mamei putrezise, abdomenul şi uterul se 
rupsesera, iar corpul fetusului se desprinsese de al ei. 


În mod clar, Scott Peterson se pregătea să fugă în Mexic; poliţia 
l-a arestat în San Diego, iar în maşină au găsit 15 000 $ cash, 
cartea de identitate a fratelui lui, echipament de supravieţuire, 
patru telefoane mobile şi douăsprezece tablete de Viagra. 
Peterson a fost judecat şi în cele din urmă condamnat pentru 
crima cu premeditare - uciderea soţiei şi crima de gradul doi 
(intenţionată) - uciderea fiului nenăscut. A fost condamnat la 
moarte şi trimis la închisoarea San Quentin unde, la data scrierii 
acestei cărţi, îşi aşteaptă execuţia, în funcţie de rezultatul 
apelului la Curtea Supremă a Californiei. Îşi susţine nevinovăția. 


La proces, pe parcursul tuturor discuţiilor despre ce li se 
întâmplase victimelor şi în timp ce lui, avocaţilor şi juriului le 
erau arătate fotografiile îngrozitoare cu rămăşiţele soţiei şi ale 
copilului nenăscut, Peterson a rămas detaşat, indiferent, chiar 
plictisit. Intr-un contrast izbitor, John Guinasso, juratul nr. 8, va 


spune mai târziu: „Vederea fotografiilor de la autopsie“ în sala de 
judecată mi-a stârnit o repulsie îngrozitoare. Laci, o femeie 
frumoasă, a fost redusă la nişte rămăşiţe plutitoare care au ajuns 
pe ţărmul golfului. Mi-a fost foarte greu să privesc. Aceste 
imagini m-au marcat pentru totdeauna”. După proces, unii jurati 
au suferit de tulburare de stres posttraumatic. Unii au avut 
flashbackuri; alţii au avut coşmaruri. Şi totuşi Scott Peterson a 
părut indiferent în timpul procesului care a durat şase luni,i 
răceala lui neclintită nu a scăpat atenţiei juratilor. La un moment 
dat, nu ar fi trebuit ca acest soţ şi tată să arate remuşcare sau, 
dacă era nevinovat, durere sau măcar o urmă de tristeţe? 


Procesul lui Scott Peterson a readus pe tapet o dezbatere veche 
în comunitatea judiciară: ar trebui sau nu ca atitudinea 
acuzatului la proces să fie considerată drept dovadă 
circumstantiala valabilă? Unii experţi judiciari argumentează că 
atitudinea unui inculpat în timpul procesului arată dacă este 
capabil sau nu de infracţiunea de care a fost acuzat şi de aceea 
reprezintă o componentă valabilă a dovezilor, iar alţii insistă că 
atitudinea în sala de judecată poate fi afectată de factori externi 
şi nu ar trebui luată în considerare. Ambele opinii pot fi susţinute 
cu argumente. Dar, ca psiholog, aş putea atrage atenţia asupra 
faptului că, în practică, juratii şi judecătorii au fost influenţaţi de 
lipsa de reacţie încă de când Regele Solomon a luat sabia şi s-a 
oferit să taie bebeluşul în două. Adevărata mamă a strigat „Nu!” 
îngrozită, în timp ce mama falsă a considerat că era un plan bun. 


Precum în cazul Strangulatorului BTK, şi comportamentul 
psihopatilor violenti observat înainte de descoperirea crimelor lor 
atroce este subiect de dezbatere. Mulţi cititori îmi relatează că au 
fost informaţi că agresorul prezintă un comportament „ciudat” 
sau „ca la carte”, că are o atitudine care ridică „semnale de 
alarmă”, că practică activităţi „îngrijorătoare” sau că se poartă 
într-un mod care „ar putea declanşa ceva” - dar că nu se poate 
face nimic, deoarece „nu s-a întâmplat încă nimic ilegal”. Cititorii 
declară adesea că au descoperit situaţii de intimidare şi violenţă 
în trecutul unui agresor - uneori acte pentru care a fost arestat şi 
judecat -, dar li se spune că acestea nu sunt „dovezi reale” pentru 
prezent şi că trebuie „să aştepte până când are loc o nouă 
infracţiune” pentru ca grijile lor să fie luate în serios. 


Asemenea situaţii reprezintă cazuri în care autorităţile judiciare 
şi psihiatrice „se joacă cu mintea noastră”, chiar dacă nu o fac 
intenţionat, permiţând ca victima care a fost deja abuzată de un 
individ rece şi calculat, al cărui potenţial pentru violenţă ar trebui 
luat foarte în serios, să fie la rândul ei supusă aceluiaşi joc. 


În ultimii ani, când tot mai multe atacuri armate în şcoli şi 
universităţi au îngrozit opinia publică, problema semnalelor de 
alarmă a căpătat atenţie. Printre prea numeroasele exemple, în 
2008, un fost absolvent de sociologie pe nume Steven 
Kazmierczak a păşit din spatele cortinei pe scena unei săli de 
conferinţă de la Universitatea din Northern Illinois, plină de 
studenţi care ascultau o prelegere despre oceanografie, şi a 
deschis focul cu o puşcă de calibru 12 cu ţeava retezată şi un 
pistol de 9 mm, omorând cinci persoane şi rănind încă 
şaptesprezece. Kazmierczak, poreclit „Ciudatul Steve” de 
studenţii din fostul cămin, studiase masacrele de la Virginia Tech 
şi Columbine şi il idolatriza pe Jigsaw, ucigaşul sadic din filmele 
de groază Saw (Fierăstrău). Pe antebraţul drept, avea un tatuaj 
care îl zugrăvea pe Jigsaw trecând cu bicicleta printr-o baltă de 
sânge. 


Profesorul David Vann de la Universitatea din San Francisco”, 
care a studiat viaţa agresorului, a descoperit că acest 
Kazmierczak plănuise foarte atent atacul şi că toată viaţa 
comportamentul lui avusese semnale de alarmă care arătau că 
este capabil de violenţă calculată. In clasa a opta a fabricat o 
bombă din Drano (produs chimic pentru desfundarea ţevilor) şi a 
lăsat-o să explodeze în faţa casei unei persoane necunoscute, de 
dragul distractiei. Pentru că era „turbulent” acasă, părinţii l-au 
trimis la Thresholds, un centru psihiatric din Chicago specializat 
în reabilitarea psihosocială. A fost dat afară din programul 
Thresholds pentru nerespectarea regulilor şi înşelătorie. S-a 
înrolat în armată, dar a fost exclus după cinci luni, pentru că în 
cererea de înrolare nu trecuse că suferă de o „boală psihică”. 
Apoi s-a înscris la Universitatea din Northern Illinois, unde foştii 
colegi de cameră şi-l amintesc ca fiind obsedat de criminali 
notorii precum Adolf Hitler şi Ted Bundy. In cartea lui despre 
Kazmierczak, Vann notează că, pe măsură ce se apropia 
momentul atacului, e-mailurile trimise de viitorul ucigaş 


cunoscutilor săi au început să aibă ca subiecte genocidul şi 
dominaţia lumii. 


Discutând despre Kazmierczak într-un interviu din 2009, cu 
ocazia împlinirii unui an de la atacul NIU, Vann a remarcat: 
„Gradul de autodistrugere” şi comportament antisocial din final, 
de comportament cu adevărat înfricoşător, a fost pur şi simplu 
fenomenal. Şi, la un moment dat, după ce vezi toate acele 
documente, nu poţi decât să te întrebi: ce trebuie să mai facă un 
criminal în masă pentru a fi observat?” 


Violenţa şi crima înfăptuite cu sânge-rece nu sunt doar cea mai 
completă formă de dominare; reprezintă şi manipularea 
psihopată supremă a societăţii. Ne sperie pe toţi. În perioada 
care urmează unei crime în masă, cea mai rea reacţie posibilă 
este cea pe care o avem de obicei: transmitem, în toate mediile 
disponibile, numele ucigaşului, împreună cu orice alte informaţii 
pe care jurnaliştii reuşesc să le descopere. Teama noastră 
colectivă şi interesul obscen îi oferă criminalului psihopat un 
festin de atenţie, împreună cu descrieri detaliate şi chiar 
cinematografice ale puterii lui extraordinare asupra fiinţelor 
umane obişnuite. Din punctul de vedere al psihopatului criminal, 
aceasta reprezintă o ultimă masă care merită riscul pedepsei cu 
moartea, o victorie pentru care să fie invidiat - şi poate concurat 
- de alţii ale căror nume nu sunt cunoscute încă. 


Asemenea indivizilor care se află într-un coşmar legat de custodia 
copilului sau la locul de muncă, noi, ca societate, trebuie să 
încetăm să ajutăm psihopatii să ne stârnească emoţii uriaşe 
pentru distracţia şi satisfacția lor. Profesioniştii din mass-media şi 
societate în general trebuie să decidă cum putem trata 
informaţiile despre violenţa psihopată în moduri care să permită 
să ne concentrăm atenţia asupra problemei şi asupra victimelor, 
nu asupra agresorilor lipsiţi de conştiinţă care încearcă să 
„câştige” în acest fel îngrozitor. Unul dintre planurile sugerate 
pentru mass-media a fost menţionarea numelui agresorului cât 
mai rar posibil în transmisiuni, iar furnizarea detaliilor despre 
ucigaş să se facă doar când astfel de informaţii sunt cruciale şi 
absolut relevante pentru eveniment - fără porecle şi acronime 
care să aducă faimă: Văduva Neagră, Jack the Ripper, 


Strangulatorul BTK. Din contră, informaţiile despre victime, 
inclusiv numele şi fotografiile, ar trebui difuzate cu respect. 


Dar acum există o metodă prin care psihopatii pot distruge vieţi 
fără să se apropie de victime. 


ATACUL CIBERNETIC 


Pentru prima oară în istoria umanităţii, putem chinui şi persecuta 
pe cineva fără contact direct. Atacul cibernetic nu este considerat 
crimă, deşi cu siguranţă a dus la sinucideri. Este o versiune 
modernă a lipsei de conştiinţă, care lasă mâinile agresorului 
nepătate de sânge. De la distanţă, uneori anonim, oferă 
psihopatului aceeaşi satisfacţie, aceeaşi bucurie că distruge viaţa 
cuiva, ca şi atacul direct şi persecuția. 


Cibernetica şi alte tehnologii progresează atât de rapid, încât 
adesea nu putem ţine pasul cu ele din punct de vedere emoţional, 
moral sau chiar legal. Circumstantele care se schimbă extrem de 
rapid au generat o mulţime de efecte pozitive privind 
creativitatea şi comunicarea - şi, în chip înfricoşător, au oferit, 
fără intenţie, şi un teren de joc nou şi aproape complet fără reguli 
pentru cei lipsiţi de conştiinţă. Anumite activităţi de pe acest 
teren demonstrează că o viaţă poate fi distrusă fără a atinge 
victima şi fără niciuna dintre armele tradiţionale: fără arme, fără 
cuțite - doar cuvinte şi imagini care distrug, pe monitoare. 
Printre cele mai dureroase ilustrări ale răcelii psihopatului sunt 
relatările despre hartuirile din mediul online (cyberbullying) ale 
adolescenților şi tinerilor. În spaţiul virtual, eforturile de a înşela 
şi de a agresa sunt nemăsurate, limitate doar de imaginaţia 
agresorului. lată un exemplu: 


M-am regăsit puternic în cartea dumneavoastră, deoarece copilul meu 
a fost victima unui psihopat de la el din şcoală. A început la putin timp 


după ce ne-am mutat în cartier. Un copil mai mare decât el cu doi ani, 
care locuia alături, a lansat un atac total asupra fiului meu în vârstă de 
doisprezece ani, prin intermediul contului de Twitter, aproape în 
fiecare zi. Îi trimitea mesaje de genul: „Ar trebui să nu-ţi mai mănânci 
rahatul, porc dezgustator!” şi „Ce rost are viata ta?”. Avea abilităţi 
grafice destul de sofisticate şi îl zugrăvea pe fiul meu în situaţii 
umilitoare, care păreau reale. Am salvat câteva dintre aceste mesaje şi 
le-am arătat autorităţilor, dar nu au luat nicio măsură. 


Am menţionat aceste incidente părinților altor copii şi aveau propriile 
poveşti despre cel care il persecuta pe fiul meu. Băiatul respectiv avea 
un istoric lung de rautati. Mai târziu, i-am întâlnit părinţii. Au 
recunoscut că fiul lor provocase necazuri. Încercaseră totul. Îl 
duseseră la terapeuti, discutaseră cu profesorii. Întotdeauna făcea pe 
nevinovatul. Facea să pară că toți ceilalţi exagerau sau erau prea 
protectori. 


După ce băiatul a început liceul, iar fiul meu era încă la gimnaziu, 
familia noastră a oftat uşurată. Dar atacurile nu au încetat. A 
continuat să lanseze zvonuri online despre fiul meu, din ce în ce mai 
rele. Le-am spus părinţilor lui, dar ei nu ştiau ce să facă. Nimeni nu 
părea să vrea sau să poată opri asta. 


Fiul nostru a devenit paranoic. Îşi petrecea cea mai mare parte a 
timpului în camera lui, unde aranja totul compulsiv. I se tăia respiraţia 
ori de câte ori intra cineva în cameră, întotdeauna era la pândă. În 
cele din urmă, am început să căutăm altă şcoală. 


Dar a fost prea târziu. S-a sinucis în ziua cand implinea 14 ani. 


Sinuciderea este una dintre cele mai importante cauze ale morţii 
în rândul adolescenților la nivel mondial. Desfăşurat în Olanda*!, 
un metastudiu (cercetarea unor studii preexistente pentru a 
compara şi analiza concluziile) a descoperit o legătură între 
atacurile în spaţiul virtual şi ideatia sinucigaşă (gânduri de a 
comite sinucidere) la 70 102 din 284 375 de adolescenţi 
victimizati. Acest proiect a descoperit si că această legătură era 
chiar mai puternică în cazul atacurilor din spaţiul virtual faţă de 
atacurile tradiţionale, poate deoarece „prin intermediul 
internetului se poate ajunge la un public mai numeros şi 
materialul poate fi stocat online, astfel încât victimele pot retrăi 


experienţele denigratoare mai frecvent”. 


Din păcate, statutul actual al legislaţiei împotriva hartuirii în 
mediul online - care prezintă o complexitate strategică şi mai 
mare decât legislaţia la locul de muncă - nu este încurajator. În 
2008, membra Congresului SUA Linda Sânchez, o democrată 
reprezentând California, a înaintat Actul pentru Prevenirea 
Atacurilor în Spaţiul Virtual „Megan Meier”, numit după Megan 
Taylor Meier, de treisprezece ani, din Missouri, a cărei sinucidere 
prin spânzurare în 2006 a fost atribuită atacurilor repetate prin 
intermediul reţelei sociale MySpace. Legea propusă ar fi 
considerat infracţiune federală trimiterea oricărei comunicări 
electronice cu scopul de a genera „suferinţă emoţională 
semnificativă”. Această lege nu a trecut de comitet. 


Legiuitorii noştri trebuie să se străduiască mai mult. 


La sugestia că trebuie să ne învăţăm copiii cum să reacționeze la 
persecuțiile continue, Parry Aftab, avocat specializat în legea 
securităţii internetului şi director executiv la Wired Safety, a 
replicat: „Nu vreau să fie mai rezilienti copiii5?. Vreau să înceteze 
copiii care fac asta. Vreau ca prietenii copiilor care sunt hartuiti 
să se ridice şi să spună «Sunt alături de tine!». Copiii populari, 
copiii inteligenţi, copiii mai mari trebuie să se ridice şi să spună 
«Stop!».” 


Daca vrei sa ajuti sau daca tu sau cineva pe care il cunosti este 
hartuit online, website-ul lui Aftab, WiredSafety.com, este o sursa 
utila de informatii si contacte. 


ŞI ACUM? UN GHID PENTRU A TE 
APARA DE 


UN AGRESOR IN MEDIUL ONLINE 


e Trebuie să înţelegi ca absolut nimeni nu merită să fie hărțuit 
sau abuzat. Cu alte cuvinte, nu este vina ta. Această situaţie este 
rezultatul unei probleme a agresorului, nu are legătură cu cine 
eşti sau cu ce ai făcut. Este doar un agresor obişnuit, foarte 
posibil unul lipsit de conştiinţă, care se întâmplă să acţioneze 
online. 


e Nu păstra secretul; vorbeşte cu cineva despre asta - un prieten 
bun, un membru al familiei, un terapeut. 


e Schimbă setările de siguranţă pentru conturile de pe reţelele 
sociale; împărtăşeşte postările doar cu prietenii. 


e Întrerupe absolut orice contact cu hartuitorul. Blocheaza-i 
numărul de telefon, profilul de pe reţelele sociale şi adresa de e- 
mail. 


+ Pastreaza dovezile hartuirii online. Foloseşte opţiunile „print 
screen” sau „screenshot” de pe computer, pentru a salva dovada, 
şi instalează aplicaţii pe telefon care să-ţi permită să faci acelaşi 
lucru. De asemenea, ar trebui să salvezi copii ale tuturor e- 
mailurilor care ti-au fost trimise de hartuitorul online, de la 
început până în prezent. Poţi arăta toate aceste dovezi poliţiştilor, 
dacă se va ajunge la implicarea lor. 


e În afară de strângerea dovezilor, ignoră hartuitorul dacă poţi. 
Nu încerca să reglezi conturile. Cel mai enervant lucru pe care îl 
poţi face, din punctul de vedere al agresorului, este să îţi păstrezi 
calmul. Se va opri când se va plictisi de tine şi de aparentul tău 
calm. Prefă-te, dacă este nevoie. Mai ales, nu răspunde. Vei reuşi 
doar să-l faci pe agresor bucuros că te deranjează şi că 
reactionezi la hărţuire. Încearcă să nu-l laşi deloc să te supere. 


e Totuşi, dacă te simţi ameninţat fizic în orice fel, chiar şi dacă 
este cea mai vagă suspiciune, ia dovezile şi du-te la poliţie. 
Poliţiştii vor şti cum să procedeze. În fiecare stat, legislaţia este 
puţin diferită. 


+ Acest tip de abuz îi poate face uneori pe oameni să se simtă 
atât de rău, încât îşi doresc să moară. Dacă începi să te gândeşti 
la sinucidere sau să-ţi faci rău în orice alt fel, spune-le familiei şi 


prietenilor imediat. Lasă-i să te ajute. Ei te iubesc. Nu îl lăsa pe 
agresor să „câştige”. 


Am ales să discut în aceste patru capitole despre patru tipuri de 
situaţii privind psihopatii - tulburarea de conduită la copii, 
psihopatia la locul de muncă şi în relaţiile cu profesioniştii, foşti 
soţi care luptă pentru custodie şi psihopatii care comit crime şi 
agresiuni -, deoarece primesc o mulţime de scrisori şi e-mailuri în 
special despre aceste cazuri. În următorul capitol îţi ofer zece 
reguli de bază pentru a te apăra împotriva acestora şi a tuturor 
cazurilor de psihopatie. 

Sase 


Cum să nu te laşi afectat de un psihopat 


Zece reguli de bază 


„Suntem chiar la începutul timpului, pentru rasa umană. Nu este 
absurd să ne confruntăm cu probleme. Dar urmează zeci de mii de ani 
în viitor. Responsabilitatea noastră este să facem ce putem, să învăţăm 
ce putem, să îmbunătăţim soluțiile si să le transmitem mai departe. ,, 


— RICHARD FEYNMAN, „IHE VALUE OF SCIENCE” 
(„VALOAREA ŞTIINŢEI”) 


În 1959, un psiholog de la Universitatea Brown*’, pe nume 
Russell Church, a publicat un articol ştiinţific cu titlul neobişnuit 
„Reacţiile emoţionale ale cobailor la durerea altora”. Acest studiu 
a descoperit că şobolanii dresați să obţină mâncare apăsând o 
pârghie întrerupeau apăsarea când aceasta era legată de 
aplicarea unui şoc electric unui şobolan dintr-o cuşcă alăturată. 
În opinia unora dintre cercetători, aceste mici mamifere păreau 
să prezinte ceea ce s-ar putea numi empatie (capacitatea de a 
înţelege sau de a simţi ce simte o altă fiinţă), o abilitate despre 
care anterior se credea că este exclusiv umană. Alţi psihologi au 
presupus că vederea unui alt şobolan care suferă a stârnit pur şi 
simplu o reacţie de teamă la cel care apăsa pârghia, făcându-l să 
„îngheţe”. Dar, in 2006, un studiu al Universităţii McGilE* a 
dezvăluit că şoarecii vor avea reacţii 

> > > „empatice” numai la suferinţa tovarasilor 
de cuşcă şi nu îşi vor schimba comportamentul dacă sunt expuşi 
la durerea unor şoareci străini. Acest comportament mai 
diferențiat pare mai putin o simplă reacţie de teamă si se apropie 
mai mult de propria noastră tendinţă de a reacţiona automat faţă 
de familie şi prieteni, dar mult mai puţin automat faţă de oameni 
pe care nu îi cunoaştem. 


Deci rozătoarele au empatie? 


Da şi nu, spune expertul în comportamentul animalelor, Frans de 


Waal55. Rozatoarele şi celelalte animale „inferioare” nu sunt 
capabile de reactii empatice depline, dar poseda baza 
fundamentala pentru empatie - abilitatea relativ simpla de a 
intelege starea emotionala a altuia prin activarea reflexa a 
propriilor reactii neurologice si a celor fizice. Cand un animal 
observa starea emotionala puternica a altui animal, reactiile sale 
involuntare si motorii (respiratie, ritm cardiac, postura, miscari 
etc.) oglindesc starea emotionala la care animalul este martor. 
Aceasta impartasire rudimentara a emotiilor altuia corespunde cu 
tot mai numeroasele dovezi care arata o legatura, chiar la nivel 
celular, intre perceptie si actiune: ,neuronii-oglinda”, celule 
nervoase care se activeaza si cand animalul actioneaza, dar si 
cand observa aceeasi actiune facuta de altul. 


De Waal considera ca empatia cuprinde trei niveluri conceptuale. 
Primul si cel mai general dintre ele este cel fizic, întruparea 
reflexă a stării emoţionale a altuia, aşa cum este descris mai sus - 
o componentă de bază pe care el o numeşte contaminare 
emoţională. Acest prim nivel de empatie este responsabil pentru 
faptul că atât fiinţele nonumane, cât şi cele umane (uneori chiar 
şi narcisicii) par să „prindă” emoţiile altora. Poate cel mai uşor de 
recunoscut exemplu uman este că, atunci când un bebeluş începe 
să plângă, alţi bebeluşi care îl aud încep şi ei să plângă. 
Majoritatea, dacă nu toate mamiferele sociale, inclusiv şobolanii 
şi şoarecii, par să fie predispuse la acest tip de impact emoţional 
automat. Cu cât individul care are emotia respectivă este mai 
asemănător şi mai familiar celor care îl observă, cu atât este mai 
probabil să aibă loc contaminarea emoţională. 


Al doilea nivel de abilitate empatică, o componentă pe care De 
Waal o numeşte empatie cognitivă, îi permite unui individ să 
încerce să evalueze situaţia şi motivele din spatele emotiei altuia. 
Empatia cognitivă face posibilă furnizarea unei reacţii care 
intenţionează să ţină cont de nevoile specifice ale altuia. 
Cimpanzeii şi celelalte primate mari, precum şi majoritatea 
oamenilor au această abilitate cognitivă superioară. Se pare că şi 
anumite păsări mari sunt capabile de empatie cognitivă. Pe tot 
parcursul vieţii sale, Alex, papagalul gri african deosebit de 
inteligent, dresat de Irene Pepperberg, psiholog pentru animale, 
ne-a oferit multe exemple în acest sens. Un singur exemplu 


grăitor - când doctorita Pepperberg era tristă că trebuia să plece 
şi să îl lase pe Alex la tratament în cabinetul unui veterinar, 
papagalul i-a spus: „Vino aici. Te iubesc. Imi pare rău”. 


După toate aparențele, empatia cognitivă îl determinase pe Alex 
să evalueze comportamentul doctoritei Pepperberg şi să creadă 
că îl lăsa acolo pentru că făcuse ceva care o supărase. Pe baza 
acestei presupuneri şi sperând că doctorita Pepperberg s-ar 
putea întoarce, a spus că îi pare rău (deşi aparent, ca şi mulţi 
oameni care îşi cer scuze, nu era sigur pentru ce anume îi pare 
rău). Empatia cognitivă ne permite să ştim că cineva are o 
emoție, dar nu furnizează informaţii specifice despre ce fel de 
emoție. Precum Alex, trebuie să facem presupuneri. 


Al treilea şi cel mai avansat nivel de empatie este atribuirea stării 
mentale - abilitatea de a adopta pe deplin perspectiva altuia. 
Atribuirea stării mentale ne permite să ne punem în locul altuia 
din punct de vedere emoţional şi să oferim ceea ce 
psihoterapeutii numesc „empatie emoţională corectă”, o 
înţelegere uneori foarte precisă a stării emoţionale a altcuiva. 
Abilităţile fiinţelor umane variază considerabil în ceea ce priveşte 
această formă, cea mai înaltă, de receptivitate empatică. Un 
individ deosebit de înzestrat la atribuirea stării mentale poate 
părea uneori telepat, dar, mai degrabă decât telepatia, o 
persoană foarte empatică realizează un salt acrobatic emoţional 
în mintea altei persoane, nu pentru a o „citi”, ci pentru a înţelege 
cum cealaltă persoană citeşte lumea. Când se pune exact în locul 
altui individ, o persoană empatică primeşte nu doar informaţia că 
acel individ are o emoție, ci şi care este natura acelei emoţii şi de 
ce are loc. Deşi o persoană empatică nu este clarvăzătoare, poate 
vedea lumea clar prin ochii altcuiva. 


Empatia, ca şi conştiinţa, se bazează pe abilitatea noastră de a ne 
ataşa emoţional de alţii. Un individ care este incapabil de 
ataşament emoţional nu poate avea nici conştiinţă, nici empatie. 
În psihopatie, eşecul empatiei este total; disfunctia are loc la cel 
mai elementar nivel al empatiei, cel al contaminării emoţionale. 
Psihopatii nu simt în creierii şi corpurile lor reacţiile la emoţiile 
puternice ale altora, reacţii care sunt trăite nu doar de oameni, ci 
şi de maimuțe, papagalii gri şi chiar sobolani şi şoareci. In 2008, 
cercetătorii de la Institutul Naţional de Sănătate Mentală au 


realizat o metaanaliză a douăzeci de studii“ privind deficienta 
psihopată de recunoaştere a emoţiilor la nivel facial şi au 
descoperit că există o conexiune clară între comportamentul 
antisocial şi deficienţele neurologice specifice în recunoaşterea 
expresiilor de teamă - mai precis, o disfunctie a amigdalei. 


Şi emoția recunostintei se bazează pe capacitatea de a se ataşa. 
În 1908, sociologul Edvard Westermarck” a considerat că 
recunoştinţa este una dintre „emoţiile generoase gratificante” 
care sunt fundamentele moralității umane. Recunostinta este o 
emoție durabilă şi, de obicei, una plină de bucurie. Gândeşte-te o 
clipă la cineva căruia sau pentru care eşti recunoscător: copilul 
tău sau propriul părinte, un prieten, un mentor sau chiar un 
necunoscut care a schimbat ceva, cineva a cărui existenţă ţi-a 
făcut ziua sau poate viaţa mai bună. În minte, încearcă să-ţi 
imaginezi un chip. Când te gândeşti la această persoană - când 
invoci această amintire - cum te simţi? 


Imagineaza-ti că nu poţi simţi recunoştinţă sau apreciere şi 
înţelege că persoanele cu adevărat nemiloase execută o pedeapsă 
pe viata într-o închisoare a nerecunostintei, lipsită de orice 
bucurie. Trebuie să înţelegi şi că, din acelaşi motiv - inabilitatea 
de a crea conexiuni emoţionale cu oamenii -, psihopatii nu au 
niciun ataşament emoţional pentru corectitudine şi dreptate. 
Deoarece un psihopat nu investeşte niciun pic de afectivitate în 
ceilalţi, este total nepăsător când alţii sunt trataţi nedrept. 
Investiţia emoţională în corectitudine şi justiţie, recunoştinţă, 
empatie superioară, conştiinţă - toate aceste reacţii emoţionale 
par să existe la cele mai avansate niveluri în evoluţia creierului şi 
a minţii. Într-un contrast sumbru, răul este un vid - un regres -, 
un spatiu gol unde ar fi trebuit sa se afle capacitatea de a forma 
legaturi interpersonale, iar aceasta absenta genereaza alte 
absente fundamentale. Raul reduce viata, cu toate posibilitatile 
sale minunate, la un simplu joc si la obligaţia de a învinge doar de 
dragul victoriei. Îşi bate joc de nevoia umană de a găsi un sens, 
întruchipat de concepte precum conştiinţa, recunoştinţa, justiţia 
şi iubirea. 


Învingerea psihopatiei - şi elogierea afecțiunii şi iubirii - 
reprezintă o misiune umană importantă şi o interpretare 
nesuperstitioasa a vechii lupte dintre bine şi rau, dintre iubire şi 


vid sufletesc. Indiferent cine este persoana împotriva căreia lupti 
- un coleg, partenerul sau propriul copil - vreau să-ţi ofer bazele 
pentru a ridica un zid de apărare solid. Când te gândeşti la 
următoarele instrucţiuni, pentru a nu te lăsa afectat de psihopat, 
consideră-te parte a acestei misiuni umane, consideră că eşti un 
vector pozitiv, nu doar ca poziţie filosofică, ci şi ca modalitate de 
a-ţi dezvolta individualitatea şi bunăstarea. Şi imagineaza-ti şi 
alte persoane făcând acelaşi lucru, deoarece te asigur că sunt şi 
alţii - sute de milioane - care păşesc pe această cale împreună cu 
tine. 


Cea mai bună metodă să faci fata unui psihopat este să-l eviti, să 
refuzi orice fel de contact sau comunicare. Singurul mijloc 
complet eficient să te protejezi este să-l scoţi din viaţa ta cu totul. 
Psihopatii trăiesc total în afara contractului social şi, violenti sau 
nu, sunt întotdeauna distructivi. Dar, din păcate, nu este 
întotdeauna posibil să-l eviti pe psihopat, chiar şi după ce a fost 
identificat. Uneori psihopatul este un părinte, un frate, un fost soţ 
lipsit de scrupule de care copiii trebuie aparati sau un angajator 
ori un coleg de la un loc de muncă prea bun pentru a renunţa la 
el. În unele situaţii nu există soluţia să pleci pur şi simplu. 


lată zece reguli pentru situaţiile în care psihopatul din viata ta 
este imposibil de evitat. Acestea sunt principiile strategice care 
stau la baza tacticilor specifice descrise în cele patru capitole 
anterioare. Primele nouă reguli sunt menite în principal 
psihopatilor care nu au fost agresivi fizic şi care nu au dat semne 
că ar recurge la violenţă în viitor. Cea de-a zecea regulă conţine 
instrucţiuni vitale pentru a gestiona psihopatii care au fost 
violenti cu tine sau cu oricine altcineva, au ameninţat fizic sau au 
arătat orice alt semn că sunt predispusi la agresiune fizică. Ar 
trebui să iei foarte în serios astfel de semnale. Dacă ai motive să 
crezi că persoana lipsită de conştiinţă cu care ai de-a face poate 
folosi violenţa, mergi direct la Regula nr. 10, apoi revino la cele 
nouă principii anterioare, după ce eşti în siguranţă. Cea mai 
importantă prioritate este să fii în siguranţă fizic. 


ZECE REGULI DE BAZĂ CÂND TREBUIE 


SĂ TE CONFRUNTI CU UN PSIHOPAT 


REGULA NR. 1: ÎNŢELEGE PERSOANA 
CU CARE AI DE-A FACE 


Psihopatia reprezintă absenţa completă a conştiinţei. Un psihopat 
poate face absolut orice fără cea mai vagă urmă de vinovăție, 
ruşine, regret sau chiar jenă. Nu are empatie şi nu va reacţiona 
cu adevărat la suferinţa ta sau a oricui altcuiva. In plus, nu are 
idee ce înseamnă recunoştinţa, reciprocitatea, corectitudinea sau 
justiţia. Per ansamblu, statutul lui psihologic este extrem de greu 
de înţeles: într- adevăr, din perspectiva emoţională a unei 
persoane normale, psihopatia pare imposibilă până nu o 
experimentezi direct. De aceea, ca să te descurci cu un individ 
lipsit de conştiinţă, va trebui să-l abordezi folosindu-ti intelectul, 
nu emoţiile. Să-ţi ţii sentimentele la distanţă devine şi mai 
important, deoarece un psihopat poate fi deosebit de încântător şi 
măgulitor sau poate adopta o atitudine de familiaritate, menită să 
transmită că el este „exact ca tine”. 


Nu uita niciodată că, indiferent dacă reprezintă sau nu o 
ameninţare fizică, el este întotdeauna periculos din punct de 
vedere psihologic. Intotdeauna va minţi pentru a câştiga şi, dacă 
i-ai devenit ţintă, „a câştiga” înseamnă să te controleze cumva - 
să te facă să dansezi după cum îţi cântă -, indiferent cât de 
vehement neagă că ar vrea asta. Te va face să-ţi pui la îndoială 
judecata, percepțiile şi chiar sănătatea mentală. Va trebui să-ţi 
readuci aminte frecvent informaţiile obiective pe care le-ai aflat 
despre psihopatie. 


REGULA NR. 2: ÎNŢELEGE CĂ EŞTI DE 
PARTEA 


BINELUI; IMAGINEAZA-TI O MISIUNE 


Analizează-ţi ideile personale privind natura răului şi apoi 
redefineşte răul într- un mod mai obiectiv şi mai puţin 
superstitios. Raul rezultă din absenţa capacităţii de a crea 
legături emoţionale normale cu alţii. Şi, prin contrast - potrivit 
tuturor religiilor importante din lume şi multor altor vechi izvoare 
de înţelepciune şi potrivit de asemenea gândirii evoluționiste 
moderne -, bunătatea există unde această capacitate este 
prezentă. Pe scurt, bunătatea se naşte din puterea de a iubi. Dacă 
ai această capacitate - dacă eşti întreg emotional -, atunci 
conflictul tău cu un individ lipsit de scrupule este parte dintr-o 
întrecere mult mai mare, una la fel de veche precum umanitatea 
însăşi. 


Oamenii buni şi iubitori sunt şi au fost întotdeauna prinşi într-o 
confruntare împotriva unui defect profund distructiv la nivel 
biologic, psihologic şi spiritual - un vid, acolo unde ar trebui să 
existe ataşamentul uman. Prin lupta ta personală te afli într-o 
misiune care este mai veche, mai extinsă şi mai importantă decât 
ţi-ai fi putut imagina. În timp ce încerci să gestionezi situaţia, 
adu-ti aminte aceasta idee de misiune. Concentrarea asupra 
faptului că te alături unei misiuni mai extinse a oamenilor buni de 
pretutindeni te poate susţine în lupta individuală, chiar şi când a 
cădea pradă disperării oferă promisiunea dulce, dar falsă a 
odihnei pentru cei osteniti. 


REGULA NR. 3: SCHIMBĂ JOCUL 


În orice întrecere se poate câştiga sau cel puţin se poate obţine o 
remiză, chiar şi în pragul înfrângerii, dacă un jucător schimbă, 
unilateral şi în secret, țelul jocului. De exemplu, țelul obişnuit la 
jocul comun de table este să goleşti tabla de toate piesele 
adversarului; dar dacă un jucător schimbă în secret obiectivul? 


Să spunem că apare un jucător nou, inteligent, al cărui obiectiv 
personal este să ia doar două piese ale rivalului. Având acest nou 
obiectiv neanuntat, probabil va reuşi, cu mult înainte ca 
adversarul să îi golească tabla de piese, indiferent de cât de bun 
este acesta la jocul pe care presupune că îl joacă, pentru că tot ce 
are de făcut este să îi ia două piese. 


Telul psihopatului va fi întotdeauna să câştige şi, în mod 
invariabil, va defini victoria drept manipularea şi controlul altora. 
Lipsa totală de conştiinţă îl face expert în atingerea acestui 
obiectiv - mult mai bun decât ai putea spera tu să fii - şi astfel 
trebuie să schimbi în secret premisa. De exemplu, dacă eşti prins 
într-o luptă pentru custodie cu un psihopat care este hotărât să 
păstreze controlul asupra ta folosindu-se de copii, nu încerca să 
„câştigi”. In schimb, încearcă să-i păstrezi pe copii în siguranţă. 
Sigur, obiectivul de a-i menţine în siguranţă va presupune să 
încerci să obţii sau să păstrezi custodia, dar acest scop nou 
conceptualizat înseamnă că îţi vei consuma doar o parte din 
energie pentru a te impune la tribunal. (După cum am văzut, o 
sală de judecată oricum oferă rareori un teren de joc corect.) 


Schimbarea perspectivei iti va permite să-ţi indrepti eforturile 
către soluţii, oricât de mici, pe care le poţi controla: sa discuti 
despre abilităţile de rezolvare a problemelor cu copiii dacă sunt 
destul de mari, să îi ajuţi să se descurce când nu sunt cu tine, să 
apelezi la ajutorul unor persoane care ar putea fi în apropiere 
când tu nu eşti şi - extrem de important - să-ţi schimbi propriul 
comportament astfel încât să fii mai puţin „distractiv” pentru 
psihopat. Dacă nu te mai sperii, daca eşti mai putin dispus să-ţi 
pierzi tot timpul şi banii să te lupti la tribunal, atunci el deja a 
pierdut din controlul pe care îl avea asupra ta şi se va sătura de 
joc mai repede. La fel, dacă te confrunti cu un angajator sau cu 
un coleg psihopat, nu încerca să „câştigi” deţinând controlul sau 
razbunandu-te. În schimb, încearcă să minimalizezi efectele 
zilnice ale psihopatului asupra ta. 


În multe situaţii, schimbarea premiselor poate conta enorm 
pentru tine, pentru oamenii care ţin la tine şi pentru sănătatea ta 
mentală. Adu-ti aminte că nu ai vrut niciodată să iei parte la un 
joc al dominării şi că, în general, victoria de dragul victoriei nu a 
fost niciodată un aspect important al vieţii tale. În schimb, 


adversarul tău psihopat este complet blocat în convingerea că 
victoria prin dominare este tot ce contează. Nu este capabil să-şi 
schimbe obiectivul. Dacă tu îl poţi schimba pe al tău, vei avea un 
avantaj serios. 


REGULA NR. 4: CONCENTREAZĂ-TE 
ASUPRA PROPRIULUI TEL 


Concentreaza-te asupra telului pe care ţi l-ai stabilit conform 
regulii anterioare. Fă o listă cu obiectivul sau obiectivele care 
sunt mai importante pentru tine decât a câştiga pur şi simplu 
lupta (să-i ţii pe copii în siguranţă, să fii tu în siguranţă, să scapi 
de stresul psihopat la muncă, să readuci liniştea în viaţa ta etc.). 
Scrie undeva această listă, pentru că vei avea nevoie să o revezi 
uneori, pentru a-ţi aduce aminte ce anume ai pornit să 
îndeplineşti. Concentrarea asupra listei te va proteja pe tine şi pe 
cei din jurul tău şi te va conduce către o victorie mult mai 
importantă şi mai plină de sens decât ar fi fost simpla înfrângere 
a psihopatului. 


REGULA NR. 5: NU ÎI DA PSIHOPATULUI 
CEEA CE ÎŞI DORESTE 


Psihopatul vrea să te manipuleze şi să te controleze - să aibă un 
efect puternic asupra ta - şi astfel îl recompensezi şi să îl 
încurajezi ori de câte ori îl laşi să-ţi vadă furia, deruta sau 
durerea. Cât eşti în prezenţa lui, încearcă să nu pari afectat de 
lucrurile pe care le spune şi face. Exersează afişarea unei figuri 
impasibile şi arta de a vorbi foarte calm. Ai un avantaj 
semnificativ în această strategie şi pentru că, în cazul 


psihopatului, creierul procesează indiciile emoţionale mult mai 
puţin spontan decât creierul normal. 


Psihopatul vrea o reacţie puternică, limpede. Nu i-o oferi! 


REGULA NR. 6: APELEAZĂ LA ALŢII 


Când oameni buni se strâng laolaltă şi încep să se simtă comod 
împărtăşindu-şi ideile şi experienţele, comportamentele ciudate 
ale unei cunoştinţe comune care este psihopat vor deveni în cele 
din urmă subiect de discuţie. Poate vei fi surprins să afli că nu ai 
fost singura ţintă. Nu toată lumea va înţelege sau va accepta 
termenul psihopat, dar cei mai mulţi oameni înţeleg expresii 
precum „manipulator”, „şmecher” şi „mincinos”. Nu insista 
asupra propriului vocabular sau asupra termenilor folosiţi în 
această carte. Vorbeşte mai des de comportamente specifice 
decât de diagnostice. Cuvintele nu sunt importante. Aliaţii, da. 
Chiar contează numărul aliaţilor şi, cu cât ai mai mulţi, cu atât 
mai bine. 


REGULA NR. 7: ÎNŢELEGE CĂ ACEASTĂ 
MISIUNE ESTE DOAR O PARTE A VIEŢII 
TALE ACUM 


Să-ţi dai seama că ai devenit ţinta cuiva lipsit de conştiinţă 
generează adesea un sentiment de panică, urmat de nevoia 
obsesivă de a dezvălui şi altora înşelăciunea psihopatului şi de a 
pune capăt intrigilor lui imediat. O astfel de reacţie, deşi de 
înţeles, se poate transforma într-o grijă permanentă, o 
preocupare care te poate face să neglijezi alte activităţi, mai 
importante, şi pe oamenii din viaţa ta, în timp ce te scufunzi în 
nisipurile mişcătoare ale obsesiei tale. leşi din capcană. Poate 
simţi că ai intrat în zona crepusculară, dar nu este aşa. Este doar 
un psihopat, un individ rece şi gol, care a decis să te ia drept 


țintă. 


Desi nu este o confruntare neobişnuită, poate fi una de durată. 
Trebuie să o iei uşor. Viaţa ta - părţile sănătoase şi pozitive din 
viata ta - trebuie să continue. Nu iti da voie să-ţi ocupi întreaga 
existenţă cu un joc creat de un psihopat. 

Primesc scrisori povestindu-mi despre oameni care şi-au pierdut 
slujba, prietenii, chiar partenerul - nu direct din cauza intrigilor 
psihopatului, ci din cauza faptului că persoana-tinta s-a pierdut 
complet în confruntare şi a neglijat orice altceva şi pe oricine 
altcineva. Nu lăsa să ti se întâmple asta. Educa-te să te gândeşti 
şi să vorbeşti şi despre alte lucruri decât cele mai recente acţiuni 
de neînțeles ale psihopatului. Nu-ţi îndepărta prietenii si familia. 
Dacă faci asta, vei oferi „victoria” supremă psihopatului. 


Ai răbdare! Împarte misiunea în sarcini care pot fi îndeplinite şi 
apoi încheie un contract cu tine însuţi să nu îndeplineşti mai mult 
de o sarcină pe zi sau chiar pe săptămână. Exemple de astfel de 
sarcini: 


Să-mi contactez şeful şi să îi spun calm că am lipsit de la şedinţa 
de ieri pentru că John mi-a spus că şedinţa fusese anulată. 


Să creez un fişier în computer, un jurnal pentru a înregistra 
comportamentele alarmante ale fostului/fostei partener/e când ia 
copiii acasă la el/ea. 


Să întocmesc o listă de avocaţi care să se ocupe de acuzaţia falsă 
împotriva mea. 


REGULA NR. 8: NU GÂNDI 


CATASTROFAL 


Chiar şi în situaţii precum o luptă urâtă pentru custodie, fii realist 
în privinţa problemelor care vor apărea sau nu a doua zi, luna 
viitoare sau anul viitor. Poate vei reuşi să limitezi considerabil 
pagubele, chiar înainte ca lupta să se încheie (precum în regula 
„schimbă jocul”) dacă poţi rămâne pragmatic şi suficient de calm. 
Dacă te gândeşti în permanenţă la cele mai rele scenarii, 
anxietatea şi teama te vor paraliza. 


Există un corolar important al acestei reguli: Nu te aştepta ca alţi 
oameni să se grăbească sau să lucreze la această problemă cu 
aceeaşi pasiune ca tine. Este foarte puţin probabil ca alţii să-ţi 
oglindească indignarea sau sentimentul că e vorba de o urgenţă 
şi, dacă încerci să îi convingi, rişti să pierzi sprijinul lor cu totul. 
Este mai probabil ca alţii să te ajute, dacă nu le arăţi panica şi 
teama ta. 


REGULA NR. 9: Al GRIJĂ DE SĂNĂTATEA 
TA 


Să fii ţinta unui prădător, chiar şi sau mai ales unul uman, 
stârneşte reacţia de tip „luptă sau fugi” la animale şi la oameni. 
Această reacţie, în esenţă de adaptare, este menită de natură să 
fie pe termen scurt - animalul fie fuge, fie înfruntă prădătorul, 
ambele acţiuni făcând ca toate sistemele corpului să fie în alertă, 
pentru a asigura supraviețuirea. Dar când agresiunea are loc pe o 
perioadă lungă, aşa cum se întâmplă adesea în cazul psihopatiei, 
componentele fiziologice ale reacției „luptă sau fugi” se 
prelungesc: tensiunea şi ritmul cardiac cresc şi rămân ridicate; 
rezervele de grăsimi şi zaharuri sunt convertite continuu şi 
eliberate în fluxul sangvin (ca să furnizeze energie suplimentară 
pentru a lupta sau a fugi); toţi muşchii sunt încordaţi; digestia 


este încetinită şi aciditatea din stomac creşte; respiraţie înceată 
şi relaxată din diafragmă se schimbă în respiraţia rapidă şi 
superficială din piept; şi, începând în hipotalamus, un lanţ 
continuu de reacţii hormonale stimulează cortexul suprarenal să 
elibereze cantităţi extrem de mari de hormoni de stres, cum ar fi 
cortizolul. Pentru un timp, corpul va încerca să se adapteze, dar, 
dacă este stresat în continuare, în cele din urmă va ceda în faţa 
extenuării, slăbirii sistemului imunitar şi bolii. Cu alte cuvinte, să 
fii ţinta unui psihopat te poate îmbolnăvi pe termen lung. 


Cea mai bună metodă de a face faţă acestei spirale descendente 
(numită uneori sindromul stresului cronic) este să nu intri în ea 
de la început. Dacă eşti ţinta unui psihopat, un program de 
management al stresului ar trebui să reprezinte o parte 
importantă a planului tău. Cu cât mai devreme începi un astfel de 
program, cu atât mai bine. Învață relaxarea în profunzime a 
muschilor, fă meditaţie sau yoga. Concentreaza-te mai mult pe 
exercitii sau sport. Gandeste-te sa cauti terapie de sprijin. Nu 
lăsa pe cineva care creează o perturbare majoră a vieţii tale să-ţi 
răpească şi sănătatea fizică, şi pe cea mentală. 


Mi se cer adesea recomandări pentru terapeuti specializaţi in 
tratarea victimelor psihopatilor. Din păcate, în prezent nu există 
o astfel de specializare. Caută în schimb un terapeut specializat 
în tratarea supravietuitorilor unei traume psihice. Astfel de 
profesionişti se autodefinesc uneori drept furnizori de tratament 
pentru abuz şi/sau tulburare de stres posttraumatic. Cât ai de-a 
face cu un psihopat şi mai ales în urma experienţelor cu un astfel 
de individ, un terapeut specializat în traume îţi poate oferi sprijin 
şi o cale către vindecare. Confruntarea cu un psihopat se 
consideră adesea drept traumă psihică şi ar trebui să cauţi un 
terapeut care tratează aceasta problemă. Intelegerea psihopatiei 
de către un terapeut specializat în traumă poate fi un bonus, dar 
aceste cunoştinţe specializate sunt neobişnuite şi nu sunt 
neapărat necesare, pentru ca el să te ajute. 


REGULA NR. 10: PROTEJEAZĂ-TE DE 


VIOLENȚĂ 


În mod obişnuit, psihopatul îşi va satisface orice apetit pe care l- 
ar putea avea pentru agresiunea fizică abuzând membrii familiei 
în intimitatea propriului cămin, unde riscul să fie descoperit este 
mic. În alte situaţii, când pot exista martori şi/sau motive 
evidente să fie suspectat, controalele externe (poliţia şi 
ameninţarea închisorii) vor compensa de obicei lipsa controalelor 
interne (conştiinţă şi vinovăţie). Sunt totuşi şi excepţii. Dacă îţi 
faci griji în privinţa tendinței cuiva de a recurge la violenţă, ia 
foarte în serios această teamă. 


Nu păstra secretul asupra presimtirii tale. Indiferent dacă iti faci 
griji pentru tine sau pentru alţii, dacă este o chestiune domestică 
sau publică, asigură-te că membrii familiei şi prietenii sunt 
informaţi despre teama ta şi despre toate informaţiile pe care le 
ai. Vorbind despre statisticile privind violenţa împotriva femeilor 
în cartea sa The Gift of Fear: And Other Survival Signals That 
Protect Us from Violence (Darul fricii: şi alte semnale de 
supravieţuire care ne apără de violenţă), expertul în evaluarea 
amenințărilor, Gavin de Becker dezvăluie un fapt înspăimântător 
despre statisticile legate de violenţa împotriva femeilor în special: 
„Înainte de următorul mic dejun®®, alte douăsprezece femei vor fi 
ucise... În aproape toate cazurile, violenţa care a precedat-o pe 
cea finală a fost ţinută secret de mai multe persoane”. 


Dacă ai fost ameninţat direct, informează poliţia. În loc să suni sau să 
scrii (s-ar putea ca astfel să nu obţii reacția rapidă de care cu 
siguranţă ai nevoie), mergi la secţia de poliție locală şi, faţă în faţă, 
informeaza-i despre detaliile amenințării. Nu trebuie să ai dovezi. 
Poliţiştii pot oferi supraveghere. Cel puţin vor fi deja avertizaţi şi îţi 
vor cunoaşte situaţia ta în cazul în care trebuie să îi chemi de urgenţă. 


Transforma-ti casa într-un adăpost sigur. Verifică toate uşile şi 
ferestrele, să aibă încuietori puternice, funcţionale şi foloseşte-le 
mereu. Cel mai important: dacă psihopatul vine la uşa ta, nu 
deschide! Poate fi dificil; interdicțiile noastre internalizate care 
ne împiedică să fim nepoliticoşi pot fi foarte puternice. Fii 


nepoliticos! Spune-i individului să plece şi dă-i ocazia să facă 
asta. Dacă nu pleacă după un singur avertisment, cheamă poliţia. 
(S-ar putea să fie nevoie să exersezi această acţiune în minte, 
înainte de momentul crizei, fiindcă a chema poliţia să se ocupe de 
un „vizitator” este un lucru pe care cei mai mulţi dintre noi nu 
suntem obişnuiţi să-l facem.) In această situaţie, un psihopat 
poate încerca să te facă să te razgandesti, starnindu-ti mila: „Te 
rog, sunt atât de supărat! Vreau doar să stăm de vorbă” sau „O, 
Doamne, te rog, nu chema poliţia! Sunt atât de jenat!”. Nu te lăsa 
manipulat de emoția falsă a psihopatului. Nu deschide usa. 
Cheamă poliţia. 


Şi grijile tale pentru alţi oameni sunt foarte importante. 
Întotdeauna raportează autorităţilor competente abuzul asupra 
copiilor sau persoanelor în vârstă. Fă asta indiferent dacă abuzul 
are loc în propria familie sau ai motive să crezi că se întâmplă în 
familia altcuiva. Nu există nimic mai important ce ai putea face 
pentru familia extinsă a umanităţii. 


Psihopatul învinge ori de câte ori faci unul dintre următoarele 
lucruri: 


e Nu reusesti să-i înţelegi adevărata natura 

e Joci după regulile lui 

e Pierzi din vedere adevăratele tale țeluri 

e Îl laşi să-ţi vadă furia, deruta sau durerea 

e Rămâi izolat şi încerci să te descurci de unul singur 


+ Îţi consumi tot timpul şi toată energia ocupându-te de el sau 
gandindu-te la el 


e Iti pierzi echilibrul şi iti stabilesti sarcini imposibil de îndeplinit 
+ Îţi pierzi răbdarea (care este o virtute pe care ţi-o dezvolti) 


e Îţi permiti să intri în panică sau să gândeşti catastrofic (iti 
imaginezi consecinţe mult mai grave decât ar putea apărea) 


e Iti permiti să rămâi atât de stresat, încât funcţionarea ta să fie 
afectată sau să te îmbolnăveşti 


e Îţi pierzi busola în ceea ce priveşte sensul, istoria şi experienţa 
împărtăşită a acţiunilor tale („misiunea” ta) 


Privind altfel, tu câştigi de fiecare dată când faci unul dintre 
următoarele lucruri: 


e Îţi aduci aminte informaţiile obiective pe care le-ai aflat despre 
psihopati 


e Meditezi asupra faptului ca acest conflict al tau cu individul 
lipsit de scrupule este parte a unei lupte mult mai extinse şi mai 
vechi dintre ataşamentul uman şi vidul emoţional 


e Schimbi regulile jocului psihopatului (redefineşte ce înseamnă a 
câştiga) 


e Te concentrezi asupra propriului tel, nu al lui 

e Îţi ascunzi emoţiile în fata psihopatului 

e Îţi întăreşti legăturile cu oameni care au conştiinţă şi empatie 
e Îţi imparti misiunea în paşi care pot fi realizaţi 

e Nu te grabesti 

e Rămâi rational şi pragmatic 


e Ai grijă de sănătatea ta folosind o tehnică de reducere a 
stresului 


Aminteste-ti că psihopatul are două dezavantaje importante şi 
interconectate în această confruntare pe care a început-o cu tine: 


1. Este complet incapabil să vadă „victoria” ca pe altceva decât 
manipulare şi control şi îşi pierde rapid interesul pentru orice 


încercare care nu presupune a câştiga în acest mod. Tu te poţi 
adapta mai uşor, în sensul că poţi decide ce înseamnă pentru tine 
a câştiga. 


2. Nu are o înţelegere automată a emoţiilor altora - nici un fel de 
capacitate de a simţi măcar o urmă de empatie - şi este obligat să 
calculeze intelectual emoţiile altora, aşa cum o persoană normală 
ar calcula soluţiile la probleme de matematică. De aceea, cu puţin 
autocontrol, îi poţi ascunde ceea ce simţi, grăbind astfel sosirea 
celui mai de temut duşman al lui - plictiseala. Psihopatii spun tot 
timpul terapeutilor, familiei şi altora că sunt frecvent plictisiti şi 
au nevoie aproape permanent de stimulente suplimentare. (Unii 
folosesc cuvântul dependent, ca în dependent de senzaţii tari, 
dependent de risc, dependent de a-i face pe oameni să 
reacționeze.) Plictiseala este adversarul dintotdeauna al 
psihopatului şi cel mai bun prieten al tău, în confruntarea cu 
acesta. 


În următorul capitol voi discuta despre un alt subiect despre care 
oamenii îmi scriu tot timpul: cum să faci diferenţa între un 
narcisic şi un psihopat. 

98 Gavin de Becker, The Gift of Fear: And Other Survival Signals 
That Protect Us from Violence (New York: Little, Brown, 1997), 
185. Această carte este o resursă utilă pentru a-ţi interpreta 
anxietatea şi pentru a creşte siguranţa personală. 


Sapte 


Psihopat sau narcisic? 


Cum să recunosti tulburarea de 
personalitate narcisica 


„Dar desigur trebuie să înţelegi că regulile de felul ăsta, oricât de 
bune ar fi pentru baietei... şi servitori... şi femei... şi chiar oameni 
în general, nu se pot aplica studenților silitori şi marilor gânditori 
şi inteleptilor. ,, 


— C.S. LEWIS, The Magician's Nephew (Nepotul magicianului) 


De ce o capacitate dezvoltată de a înţelege emoţiile altor oameni 
este considerată o trăsătură psihică dezirabilă? Nu ar fi minunat 
să fim imuni la sentimentele mereu schimbătoare, la bucuriile 
iraționale şi la dramele care le provoacă vinovăţie altora? Cât de 
multă energie umană ar fi conservată, dacă nu ar trebui să avem 
de-a face cu stările complicate ale prietenilor, cu dificultăţile 
emoţionale ale partenerilor de viaţă sau cu „fazele” psihologice 
imprevizibile ale copiilor noştri? Adesea, se pare că oricum nu 
putem face nimic pentru a-i ajuta pe alţii în privinţa vieţii lor 
emoţionale. 


Desigur, nu ar fi dezirabil să nu ai conştiinţă sau capacitatea de a 
iubi, pentru că asta te-ar transforma într-un psihopat cu sânge- 
rece. Dar dacă ne-am păstra conştiinţa şi abilitatea de a simţi 
emoția vinovatiei, precum şi capacitatea de a iubi şi de a ne 
ataşa, însă am fi lipsiţi de capacitatea de a înţelege sentimentele 
altor oameni? Cât de mult trebuie într-adevăr să înţelegem vieţile 
emoţionale ale altor oameni, pentru a-i iubi şi a ţine la ei? 


Eliberati de toată acea empatie impovaratoare, cum ar fi vieţile 
noastre diferite? Şi cum s-ar simţi o stare de ignoranță 
emoţională? După cum vei afla în curând, nu este nici pe departe 
atât de simplu sau de liniştit cum ai putea crede. 


Pentru a încerca să înţelegi ce înseamnă o totală lipsă de 


conştientizare a emoţiilor - căci o astfel de stare există - te invit 
să-ţi imaginezi pentru o clipă că eşti în capul cuiva a cărui minte, 
deşi nu psihopată, este totuşi radical diferită de a ta. Imaginează- 
ti că eşti absolut incapabil să percepi emoţiile, dorinţele şi 
motivațiile altor oameni şi că întotdeauna ai fost asa. Într-adevăr, 
rar ai recunoscut şi că alţii au sentimente. Din cauza acestei 
stări, expresiile feţei, limbajul corpului şi tonul vocii altora sunt în 
cel mai bun caz niste limbi străine. Aceste semnale 
interpersonale, pentru care majoritatea oamenilor au o 
sensibilitate puternică, rămân aproape întotdeauna neobservate 
pentru tine. Semnele emoţionale care sunt pur şi simplu prea 
vizibile ca să nu le observi - de exemplu, lacrimile altor persoane 
- te fac agitat şi uneori furios. Pentru tine, sunt foarte derutante. 


Şi, deoarece reacţiile emoţionale ale altora - reacţii pe care tu nu 
le poţi interpreta deloc - reprezintă o mare parte din ceea ce 
oamenii obisnuiţi folosesc pentru a trage concluzii unul despre 
altul, nu poţi face o evaluare complet bazată pe realitate a 
nimănui. Îţi lipseste o parte importantă a informaţiei - partea 
emoţională. Această limitare a percepţiei bazate pe realitate îţi 
permite să cunosti indivizii doar prin prisma a ce crezi tu despre 
ei, ceea ce înseamnă că alţi oameni devin, într-o măsură care te 
blochează, invenţii ale propriei tale minţi. Dacă tu crezi că el este 
strălucit şi un expert în domeniu, atunci asa este. Dacă tu crezi că 
ea este o zeiţă şi femeia cu care ai fost menit să-ţi petreci restul 
vieţii, atunci, în lumea ta sigilată emoţional, asa este, indiferent 
de natura ei reală şi de sentimentele ei în această privinţă. Esti 
sedus complet de propriile idei şi dorinţe despre alţi oameni şi 
impermeabil la orice reacţii emoţionale ale lor din lumea reală, 
care ti-ar putea pune la îndoială concluziile anticipate. 


Singurele sentimente reale pe care le poţi percepe sunt ale tale. 
Ca majoritatea oamenilor, esti capabil de dorinţă şi teamă, ură 
intensă, iubire, vinovăţie chinuitoare. Cunosti mânia, gelozia şi 
dorinţa pasională, dar numai dacă sunt ale tale. Când sunt afisate 
de alte persoane, nu poţi vedea aceste emoţii, asa cum nu ai 
putea vedea paginile acestei cărţi într-o cameră complet 
întunecată, iar când alţii încearcă în mod repetat să-ţi explice 
ceea ce simt, esti surd. Peste toate acestea, nu ai nici cea mai 
vagă idee despre propriile limitări, nu îţi dai seama că lipseste 


ceva în modul în care percepi şi relationezi cu alte fiinţe umane. 


Ironia vieţii tale este că, mai intens chiar decât oamenii sănătosi 
emoţional, îţi doresti să fii apropiat de alţii şi, mai ales, să fii 
recunoscut şi apreciat de ei. Ai tendinţa să devii foarte deprimat 
când esti lăsat singur, uneori esti melancolic după doar câteva 
ore. Vrei să fii parte a unui cuplu sau, dacă ai deja un partener, îţi 
doresti să ramaneti împreună până la moarte. Dacă ai copii, vrei 
să te admire. Îţi imaginezi colegii şi partenerii vorbind despre 
tine ca despre o persoană excepţională cu care le place să-şi 
petreacă timpul şi te consideri o persoană care are drept ţel 
prieteniile durabile. Dar, fără să ştii, nu eşti echipat emoţional 
pentru niciunul dintre aceste succese interpersonale. Când se 
întâmplă să ai relaţii pe termen lung, acestea se datorează doar 
răbdării altor oameni, stimei lor de sine scăzute, resemnării 
obosite în privinţa dezorientarii tale sau, dacă detii o poziţie 
înaltă, interesului lor pentru puterea ta. 


Numeroasele relaţii pierdute din viaţa ta sunt un mister care te 
agasează. Oricât ai încercat, nu ai reuşit să găseşti nicio 
explicaţie raţională a motivelor pentru care atâţia oameni te-au 
părăsit de-a lungul anilor. De ce încep oamenii să tipe la tine, 
adesea spunând că eşti rău, când tu nu le-ai făcut nimic? Te 
mândreşti că eşti loial şi rezonabil, aşa că de ce tot ajungi lângă 
alţii care sunt imprevizibili şi acuzatori? Intr-un mod inversat de 
neînțeles, oamenii care distrug legăturile cu tine te numesc pe 
tine distructiv. Odată, o fostă iubită chiar a urlat la tine că 
distrugi vieţile altor oameni. Dacă ţi-ai putea da seama ce îi face 
pe alţii să se întoarcă împotriva ta, să spună asemenea lucruri 
nebuneşti, fără îndoială ai rezolva problema. Dar când îi întrebi 
ce e în neregulă, iti dau răspunsuri derutante, ilogice. Pana 
acum, singura explicaţie pe care ai putut-o găsi este pur şi simplu 
ghinionul. Poate că ai întâlnit oamenii nepotriviti. Sau poate 
oamenii nu sunt capabili să aprecieze cât de deosebit eşti. 


Aceasta este lumea interioară a narcisicului, felul în care 
interpretează eşecurile interpersonale şi perturbările, adesea 
serioase, pe care le provoacă altor oameni, în special celor 
importanţi pentru el. Neavând acces la o categorie extrem de 
importantă de informaţii - emoţiile altora -, narcisicul este blocat 
într-un fel de buclă temporală: produce mereu aceleaşi dezastre 


interpersonale, aproape întotdeauna pierzând cele mai apropiate 
relaţii, şi niciodată nu banuieste măcar motivele. In spatele 
fatadei preocupate doar de sine, orb şi surd la ceea ce îi 
motivează pe ceilalţi oameni, îşi petrece cea mai mare parte a 
vieţii într-o lume interioară de confuzie, chin şi adesea mânie. 


Tulburarea de personalitate narcisică nu are nuanțele imorale ale 
psihopatiei, dar este important să ştim diferenţele şi asemănările 
dintre cele două. Raul provocat de un narcisic poate fi la fel de 
îngrozitor pentru un prieten apropiat, un asociat în afaceri sau un 
partener de viata, toți căutând cu aceeaşi disperare să-l scoată din 
viețile lor. Narcisicul isi poate iubi copiii, dar, din păcate, şi el le va 
provoca probabil răni emoţionale care vor dura toată viaţa. Unele 
dintre comportamentele şi formele specifice de distrugere asociate 
narcisicului extrem pot fi practic identice cu cele ale psihopatului. 


Am primit multe mesaje precum următorul: 


Nimeni nu îl place prea mult pe şeful meu. Obişnuiam să cred că este 
narcisic, dar acum nu mai sunt sigur. Când cineva nu este de acord cu 
el, incepe să urască persoana respectivă şi o vorbeşte de rau cu orice 
ocazie. A mers atât de departe, încât unii dintre aceşti oameni au fost 
concediati. De asemenea, vorbeşte despre foarte multe lucruri 
personale. Nu va pot spune de câte ori am rămas „captiv“ în biroul lui, 
în timp ce vorbea continuu, cu detalii chinuitoare. Nu pare să-şi dea 
seama când cineva nu este interesat. Aparent, cu cât iti faci mai bine 
treaba, cu atât mai probabil se va întoarce impotriva ta. 


E destul de rau că e obsedat de propria persoană, dar lipsa de empatie 
îl face de-a dreptul crud. Când un coleg şi-a luat concediu pentru a 
face chimioterapie, şi-a bătut joc de el, de parcă asta era doar o scuză 
să nu muncească. Când s-a întors la lucru şi pierduse mult păr, a 
glumit că vom strânge bani pentru o perucă. Am renunţat să încerc să 
am o legătură cu această persoană, cu excepția a ceea ce este esenţial 
pentru muncă. 


Minciunile acestui şef şi răceala lui faţă de persoanele a căror 


concediere o provoacă şi faţă de un bolnav de cancer duc cu 
gândul la psihopatie. Dar obiceiul lui de a povesti extrem de 
detaliat despre lucruri din viaţa personală unor oameni care în 
cel mai bun caz îl suportă ar putea indica narcisism. Deci care 
etichetă, dacă e valabilă vreuna dintre ele, este cea exactă? 


Diferenţa fundamentală dintre psihopatie şi narcisism este una 
importantă, dar care poate fi surprinzător de irelevantă în lumea 
reală: în timp ce psihopatul nu are nici conştiinţă, nici empatie, 
narcisicului îi lipseşte „doar” empatia. Cu alte cuvinte, psihopatul 
nici nu poate crea legături cu alţii, nici nu poate percepe direct 
emoţiile lor, în timp ce narcisicul nu poate percepe emoţiile 
altora, dar poate, în felul lui, să creeze legături interpersonale. 
Deoarece are capacitatea de a se ataşa, narcisicul trăieşte emoția 
conştiinţei. Însă abilitatea lui de a acţiona pe baza acelei 
conştiinţe este serios diminuată de ignorarea totală a 
sentimentelor şi nevoilor altor oameni. 


Toţi avem nevoie de un anumit nivel de respect de sine normal 
(„narcisism sănătos”) pentru a ne dezvolta şi a prospera la 
maturitate, dar când acel sentiment creşte disproporționat şi 
copleşeşte alte sentimente, ajungem să suferim de narcisism. 
Când narcisismul creşte atât de mult încât răneşte relaţii şi 

> > > > alte persoane, unii 
profesionişti îl numesc narcisism patologic sau nociv sau malign. 
Când un individ este numit pur şi simplu narcisic, se înţelege de 
obicei că relaţiile acestuia şi persoanele din viaţa sa sunt afectate 
şi mai potrivit ar fi termenul patologic. 


NARCISISM SAU PSIHOPATIE? 


Manualul de Diagnostic si Clasificare Statistica a Tulburarilor Mentale 
IV al Asociatiei Americane de Psihiatrie (DSM-IV) defineste tulburarea 
de personalitate narcisica (TPN) drept un ,,pattern pervaziv de 
grandoare (în fantezie şi comportament)”, la care se adaugă nevoia de 
admiraţie şi lipsa empatiei, începând din primii ani de maturitate. 


Tiparul este prezent în diverse contexte şi afirmă că se poate pune un 
diagnostic de TPN dacă un individ prezintă cinci sau mai multe dintre 
următoarele nouă simptome: 


1. Are un sentiment grandios al propriei importante (de exemplu, 
îşi exagerează realizările şi talentele, se aşteaptă să fie 
recunoscut ca superior, fără realizări pe măsură). 


2. Are fantezii de succes nelimitat, putere, strălucire, frumuseţe 
sau iubire ideală. 


3. Crede că este „aparte” şi unic şi poate fi înţeles doar de (sau 
ar trebui să se asocieze numai cu) alţi oameni speciali, cu statut 
superior (sau alte instituţii similare). 


4. Are nevoie de admiraţie exagerată. 


5. Are un sentiment de indreptatire, adică pretenţii exagerate de 
tratament favorabil ori de supunere automată la dorinţele sale. 


6. Exploatează relaţiile interpersonale, adică profită de alţii 
pentru a-şi atinge propriile scopuri. 


7. Este lipsit de empatie: este incapabil să recunoască sau să se 
identifice”? cu sentimentele şi nevoile altora. 


8. Adesea îi invidiază pe alţii sau crede că alţii sunt invidioşi pe 
el. 


9. Are comportamente sau atitudini arogante, sfidătoare. 


Odată cu publicarea DSM-5 în 2013, abordarea în privinţa 
diagnosticării tulburării de personalitate narcisică s-a schimbat. 
Ca parte a acestei noi conceptualizări, se spune ca TPN implica 
următoarele „deficite în funcţionarea interpersonală”: 


e Empatie: Abilitatea redusă de a recunoaşte sau a se identifica cu 
sentimentele si nevoile altora; excesiv de adaptat la reactiile altora, 
dar numai daca sunt percepute ca relevante pentru sine; supra sau 
subestimarea propriului efect asupra altora. 


e Intimitate: Relaţiile sunt în mare parte superficiale şi există doar 
pentru a servi stimei de sine; reciprocitatea este constrânsă de putinul 
interes real fata de experienţele altora şi predomină nevoia de câştig 
personal. 


În plus, potrivit DSM-5, TPN este marcată de următoarele 
„trăsături de personalitate patologice”: 


e Grandiozitate: Sentimente de indreptatire, fie directe, fie ascunse; 
centrarea pe sine; credinţa fermă ca este mai bun decât alții; atitudine 
superioară faţă de alții. 


+ Căutarea atenţiei: Încercări excesive de a atrage şi de a fi în centrul 
atenţiei altora; dorința de a fi admirat. 


Răceala de gheaţă a psihopatiei provine în mare parte din 
deficitele congenitale ale capacităţii creierului de a procesa 
inputul emoţional şi interpersonal. Se crede că lipsa de empatie 
în cazul narcisismului este determinată în primul rând de un 
deficit al conectării emoţionale dintre un copil mic şi persoana sa 
de îngrijire care, de asemenea, poate fi abuzivă şi/sau narcisică. 
În acest caz, dezvoltarea normală a zonei limbice a creierului, 
implicată în empatie şi compasiune, este întreruptă de eşecul 
unei persoane de îngrijire disfunctionale de a reflecta către copil 
emoţiile pe care le simte (de exemplu: „Se pare că te simţi 
furios”). Se crede că dereglarea emoţională care duce la 
narcisism patologic este provocată între naştere şi vârsta de 
aproximativ doi ani, spre deosebire de deficitul de procesare a 
emoţiilor în cazul psihopatiei, care este parţial genetic. Asta 
înseamnă că deficienta de empatie în narcisism, versus 
psihopatie, poate fi comparată cu diferenţa între a suferi o rană 
gravă la braţ în copilăria timpurie şi a te fi născut fără un braţ. 


Deficiența de empatie în cazul psihopatiei este totală. Psihopatii 
nu au nici măcar reacţia de bază de contaminare emoţională 
(„contaminarea” reflexă cu emoţiile puternice ale altora) care 
este prezentă la alţi oameni şi la alte animale sociale. Chiar şi un 


bebeluş va plânge dacă aude un alt copil plângând. Spre 
deosebire de psihopat, narcisicul simte uneori contaminarea 
emoţională, chiar dacă este mai puţin predispus la ea comparativ 
cu noi, ceilalţi; centrarea asupra sinelui tinde să îl protejeze chiar 
şi de această empatie elementară. Totuşi este interesant că unii 
clinicieni, inclusiv eu, au observat că narcisicii sunt mai buni 
decât majoritatea dintre noi la a genera contaminare emoţională 
în alte persoane. Precum apa care fierbe într-o oală închisă etanş, 
emoţiile şi credinţele lor grandioase despre sine - închise 
inputului lumii exterioare - pot deveni atât de intense, atât de 
expansive, încât îi pot copleşi şi influenţa pe alţii. 


În The Destructive Narcissistic Pattern“ (Tiparul narcisic 
distructiv), clinicianul Nina Brown observă că unii oameni sunt 
mai vulnerabili decât alţii la contaminarea emoţională creată de 
narcisici: „Oamenii sensibili tind să reacționeze la emoţiile altora, 
în loc să le ignore, să se considere ca fiind în relaţie cu alţii, şi nu 
complet independenţi, se pricep să descifreze comportamentul 
emoţional nonverbal sau mesajele precum vocea şi gesturile, tind 
să copieze expresiile corporale ale altora când vorbesc cu ei, sunt 
conştienţi de sine şi reactivi emoţional”. Altfel spus, cei extrem de 
empatici sunt cei mai înclinați să „se contamineze” - şi, poate, să 
fie coplesiti - de emoţiile narcisicului. 


Dacă eşti excepţional de empatic, şi mai ales dacă tu crezi că 
viata ţi-a fost atrasă în cursă de unul sau mai mulţi narcisici, fii 
atent. Expunerea prelungită la un narcisic extrem poate „infecta” 
oamenii empatici cu fantasmele narcisicului - viziuni grandioase 
de succes nelimitat, putere, strălucire, frumuseţe sau iubire 
ideală - şi poate atrage oameni de obicei rationali în dezastre 
legate de afaceri, politică, lege sau relaţii, pe care în mod 
obişnuit le-ar evita. Radioactivitatea emoţională a narcisismului 
aduce adesea liderilor politici narcisici, ideologilor şi „marilor 
gânditori şi înţelepţi” care nu văd decât propriul interes discipoli 
pasionaţi şi credincioşi. Într-adevăr, la nivel de grup, diferenţa 
tehnică între un lider psihopat şi un lider narcisic periculos este 
că psihopatul influenţează prin minciuni, manipulare şi 
ameninţări, în timp ce narcisicul influenţează prin minciuni, 
manipulare şi contaminare emoţională. 


Când oamenii mă întreabă despre psihopatie, narcisism şi 


politicieni, le răspund că nu susţin diagnosticarea cuiva pe care 
nu l-am evaluat într-o întâlnire faţă în faţă. Dar voi spune că, dacă 
ar veni la mine un pacient care ar prezenta trăsăturile de 
personalitate pe care le-am văzut la Donald J. Trump în calitate 
de preşedinte al Statelor Unite - grandoare, absenţa totală a 
empatiei, nevoia excesivă de atenţie şi admiraţie -, m-aş gândi 
foarte serios la narcisism. 


Narcisicul malign este motivat în primul rând de nevoia ca alţii 
să-l admire, de a primi recunoaştere şi elogii din lumea exterioară 
şi de a auzi numai aprecieri pozitive şi laude din partea oamenilor 
din jurul lui. Pentru a-şi menţine universul interior intact, el are 
nevoie ca alţii să-i accepte credinţa că este superior din naştere 
şi de aceea merită dispensă specială, indiferent ce comportament 
ar putea avea. Este motivat să găsească admiraţie şi ascultare 
permanentă şi evaluează alte fiinţe umane prin prisma capacităţii 
şi disponibilitatii lor de a reprezenta astfel de surse. Narcisicul 
face asta mai puţin conştient decât psihopatul, dar trăieşte 
experienţa mai intens decât majoritatea oamenilor. Psihopatul 
are nevoie de putere; narcisicul - de laudă. 


Psihanalistul Otto Fenichel® a declarat în 1938 că narcisicul „are 
nevoie de «provizii narcisice» din mediu, în acelaşi fel în care 
copilul are nevoie de o sursă externă de hrană”. Când o altă 
persoană sau lumea în general îl critică sau se îngrijorează în 
legătură cu realitatea, narcisicul experimentează ceea ce 
psihanaliştii numesc o „rană narcisică” - o ameninţare 
psihologică la adresa lumii lui interioare, fragile, dar care este tot 
ce contează. De obicei, narcisicul va reacţiona la un astfel de 
afront, chiar unul în aparenţă uşor, cu o mânie primitivă - o furie 
aparent inexplicabilă, care iniţial le pare înspăimântătoare altor 
oameni. 


În lumea reală, spre deosebire de cea clinică, diferenţa majoră 
care poate fi percepută între narcisism şi psihopatie este 
distincţia dintre comportamentele calde şi reci. Psihopatul îi 
exploatează pe alţii folosind comportamente care sunt reci, lipsite 
de emotie si calculate, incluzând (în majoritatea situaţiilor) un 
şarm studiat. Şi narcisicul exploatează oameni, dar prin 
comportamente emoţionale care se nasc dintr-o credinţă de 
neclintit în propria superioritate şi o siguranţă că el merită 


succes nelimitat, putere, strălucire, frumuseţe sau iubire ideală. 
Când este frustrat de critici sau de faptul că alţi oameni nu îi 
respectă dorinţele, narcisicul devine înflăcărat, plin de furie, de 
ură. Psihopatul se întoarce pur şi simplu la proiectul său, îşi 
ajustează planul, vine cu şi mai mult şarm sau cu ameninţări 
suplimentare. Narcisicul poate fi un ideolog pasionat, convingător 
şi foarte distructiv. Psihopatul nu are niciun fel de ideologie; 
comportamentul lui distructiv are o logică de gheaţă şi singurul 
scop este să câştige „jocul” dominării. Rareori îşi va pune în 
pericol jocul pierzandu-si controlul şi niciodată nu va păzi cu 
inversunare un castel emotional în nori. 


Dacă viaţa ţi-a fost dată peste cap de un psihopat, ai devenit ţinta 
aleasă, într-un mod intenţionat şi distant, de către o persoană 
care poate face absolut orice, fără să simtă emoţiile normale de 
vinovăţie sau ruşine. Dacă viaţa ţi-a fost distrusă de un narcisic, 
eşti victima unei persoane care este mai caldă, dar care a 
transformat (sau va transforma) relaţia voastră într-o fântână de 
provizii narcisice pe care, în mod inevitabil, o va seca. Este 
cineva care, în încercarea de a-şi menţine falsa lume interioară 
intactă, poate face orice, înțelegând prea putin durerea si 
suferinţa pe care le provoacă. 


Atât psihopatii, cat si narcisicii exploatează, iar diferenţele 
descrise aici pot părea subtile. Cu siguranţă, daunele provocate 
pot fi la fel de serioase în ambele cazuri. Totuşi, la o analiză mai 
atentă, tind să existe diferenţe în modul în care oamenii normali 
reacţionează la aceste două tipuri de personalitate. În ambele 
cazuri, există de obicei o fază a lunii de miere la începutul unei 
relaţii, când persoana cu probleme poate părea „prea bună ca să 
fie adevărată” (şi, când oamenii par aşa, de obicei chiar sunt). În 
relaţia cu un psihopat, de obicei victima începe să simtă că e ceva 
în neregulă, ceva ce nu poate exprima exact; lucrurile nu prea se 
potrivesc. Victima poate începe să pună întrebări, la care 
psihopatul răspunde sporindu-şi farmecul sau amenințările ori 
ambele. Victima se simte vinovată, derutată şi anxioasă. După ce 
trece faza lunii de miere cu un narcisic, victima începe să simtă, 
şi pe bună dreptate, că relaţia a devenit una în care ea oferă totul 
şi nu primeşte nimic. De obicei, victima iniţiază nenumărate 
discuţii menite să explice narcisicului că nu îndeplineşte nevoile 


emoţionale ale victimei. Aceste conversații sunt inutile. Victima 
se simte vinovată, derutată şi furioasă. 


De obicei, o relaţie cu un psihopat se încheie cu descoperirea 
unui act de înşelăciune, prea grav pentru a fi ignorat sau 
reinterpretat. Acesta este momentul când o victimă poate să 
privească în ochii psihopatului şi să descopere şocată, aşa cum 
îmi spun mulţi pacienţi, că ochii acestuia sunt „de prădător” sau 
„înfricoşători” - ochii unui străin, ceea ce face mai uşoară 
plecarea. O relaţie cu un narcisic poate fi mai dificil de 
abandonat; victima poate încerca, uneori ani sau zeci de ani, să-l 
facă pe narcisic să-şi schimbe comportamentul, să strige şi să 
plângă, să explice ce „trebuie” să facă acesta pentru a corecta 
problemele pe care le provoacă. De obicei, victima îşi pierde 
orice respect pentru narcisic şi ajunge să-l considere ridicol, slab 
- un ,copil” pentru totdeauna. 


Până la urmă, victimele narcisicilor tind să simtă o ameninţare de 
contaminare şi dezgust general (precum victima unui narcisic, 
care mi-a spus că simte nevoia să cumpere „un duş cu putere 
industrială”), spre deosebire de victimele psihopatilor, care de 
obicei percep o ameninţare de durere directă, fizică sau de altă 
natură. 


Primesc scrisori intrebandu-ma dacă psihopatii ar putea avea 
„măcar un pic de conştiinţă”. Unele dintre aceste scrisori 
aproape mă imploră să răspund că da, pentru a oferi o rază de 
speranţă. Din păcate, psihopatii nu pot avea conştiinţă, prin 
definiţie. Aceste mesaje dau exemple de situaţii în care un 
psihopat s-a comportat în moduri care păreau determinate de 
conştiinţă. Bănuiesc că unii dintre indivizii care îmi pun această 
întrebare au de-a face nu cu psihopati, ci cu narcisici, care într- 
adevăr au „un pic de conştiinţă”. Din nefericire, deşi pe hârtie 
pare că oferă speranţă, asta face doar ca relaţia cu un narcisic să 
fie şi mai delicată decât de obicei. 


Gândindu-se la timpul petrecut cu un psihopat, oamenii folosesc 
adesea cuvinte precum terifiant, agresiv şi criminal. Când 
vorbesc despre narcisic, tind să utilizeze cuvinte ca exasperant, 
fraier şi idiot. (Interesant, atât pentru psihopat, cât şi pentru 
narcisicul patologic, oamenii folosesc termenii devastator şi chiar 


monstru.) Mai devreme sau mai târziu, psihopatul stârneşte 
anxietate şi teamă. Prin contrast, încă de la începutul oricărei 
relaţii, narcisicul pare neştiutor, ceea ce este cu adevărat 
exasperant. Victimele vorbesc despre faptul că au tipat la el, că 
au vrut să-l apuce de umeri şi să-l scuture, să-l facă să înţeleagă. 
Chiar şi clinicienii cu experienţă au tendinţa să se înfurie pe 
narcisici®’ şi trebuie să fie atenţi în cabinetul de terapie. 


Tehnic, toți psihopatii sunt narcisici. În definiţia tulburării de 
personalitate antisocială, DSM-5 menţionează „nepăsarea fata de 
sentimentele, nevoile sau suferinţa altora” şi „incapacitatea de a avea 
relații reciproc intime” ca deficite în funcţionarea interpersonală. La o 
analiză atentă, putem observa că dintre cele şapte trăsături de 
personalitate patologice ale tulburării de personalitate antisocială 
trecute in revistă în capitolul 1 - manipulare, inselatorie, cruzime, 
ostilitate, iresponsabilitate, impulsivitate şi înclinația spre risc - doar 
trei (ostilitate, impulsivitate şi înclinația spre risc) nu pot fi explicate 
cu uşurinţă prin narcisismul psihopatului. Asta înseamnă că, atunci 
când încercăm să facem diferenţa între psihopati si narcisici prin 
această metodă clinică, căutăm în primul rând ostilitatea 
(„comportament răutăcios, josnic sau răzbunător”), impulsivitatea 
(,actionandpe moment ca reacție la stimuli imediati”) şi înclinația spre 
risc (, implicarea în activităţi periculoase, riscante şi cu potenţialul de 
a-şi produce singur rău, inutil şi fără a se gândi la consecinţe”) drept 
caracteristici suplimentare care demonstrează psihopatia propriu-zisă. 


Un narcisic este, în mod crud, lipsit de reacţie la nevoile 
emoţionale ale copiilor, prietenilor şi iubitilor şi lasă adesea urme 
pe termen lung. Spre deosebire de el, un psihopat - care, de 
asemenea, lasă urme pe termen lung - studiază emoţiile 
oamenilor, aşa cum tu sau eu am studia matematica sau o limbă 
străină; ştie exact cum să reacționeze. În situaţii interpersonale, 
această abilitate îl face pe un psihopat mai dificil de diferențiat 
de o persoană normală decât un narcisic, deoarece atât persoana 
normală, cât si psihopatul par să reacționeze cu compasiune la 
suferinţa unui membru al familiei sau a unui prieten. Cu alte 
cuvinte, în multe situaţii când narcisicul ar fi neştiutor, nu ar 
reacţiona sau ar fi poate iritat, psihopatul va reacţiona, adesea cu 
farmec, creând o deghizare mai bună decât narcisicul. De obicei, 
singurele situaţii în care un psihopat nu va reacţiona sunt când 


încearcă să facă pe cineva să se îndoiască de sine folosind 
tăcerea sau când a încheiat „jocul” cu o persoană. 


Imagineaza-ti un cuplu mergând pe o stradă abruptă şi plină de 
gheaţă, într-o zi rece. El este atent la ea să nu alunece şi, astfel, 
cade chiar el şi îşi rupe braţul. Lacrimi de durere îi umplu ochii şi 
o roagă să-l ducă la spital. Ea este narcisica. Bratul ei nu este 
rupt, aşa că în universul ei nu există durere - doar deranj. 


Îi spune: „Mie nu mi se pare atât de rău. Hai să mergem în 
continuare. Probabil te vei simţi mai bine imediat”. 


Numai după zece minute de ceartă cheamă un taxi şi îl duce la 
urgenţă, plângându-se tot drumul de deranj. 


Acum, imagineaza-ti un al doilea cuplu mergând pe o stradă la fel 
de îngheţată. El cade, îşi rupe braţul şi roagă să fie dus la spital. 
Dar iubita acestui tip, pe lângă narcisică, este psihopată. 


Spune: „O, Doamne, bietul de tine! Trebuie să te ducem la 
urgenţă acum!” 


Părând plină de compasiune, cheamă un taxi şi îl ajută să se urce. 
Când ajung la spital, îl ajută pe parcursul procesului de admitere 
şi rămâne alături de el până când în cele din urmă este chemat 
pentru radiografie. Un doctor îi dă un calmant în cabinet şi îi 
pune la loc braţul, iar el începe să se simtă puţin mai bine, dar 
când se întoarce în sala de aşteptare, ea nu mai este acolo. 
Reuseste să ajungă singur acasă şi nu o mai vede patru zile. Cand 
în sfârşit apare, este îngrijorată şi îşi cere mii de scuze. Îi spune 
că, în timp ce era în sala de aşteptare, a primit un telefon de la 
sora ei, care era foarte bolnavă. A plecat rapid în alt oraş pentru 
a-i fi alături şi a fost atât de tulburată, încât a uitat să-l sune. 


De fapt, ea a petrecut cele patru zile cu alt bărbat, unul care nu 
avea braţul rupt. Se gândise că acest nou iubit ar putea fi bogat, 
dar a descoperit că nu este. 


Sau gândeşte-te la o situaţie diferită: 


Un cuplu trăieşte împreună, în casa ei. El nu are slujbă, a fost 
concediat pentru că şi-a supărat şeful, iar ea este cea care 


întreţine casa. El a pregătit o cină romantica şi o cere în 
căsătorie. li spune că este singura femeie din lume care l-a 
înţeles vreodată. Dar apoi ea spune că tocmai şi-a cumpărat un 
costum nou pentru serviciu. El se înfurie pentru că nu i-a cerut 
părerea. Este atât de furios, încât ea se sperie şi se ruşinează şi îi 
promite că, atunci când vor fi căsătoriţi, întotdeauna îi va cere 
permisiunea înainte să facă o cheltuială mare. 


Comportamentul lui indică narcisism. 


Acum, gândeşte-te la un al doilea cuplu, de asemenea locuind 
împreună în casa ei. El nu are o slujbă de ani întregi, pentru că 
este „prea sensibil şi creativ ca să aibă o slujbă obişnuită”. Ea 
întreţine casa. El a pregătit o cină romantica şi o cere în 
căsătorie. li spune că este cea mai frumoasă femeie pe care a 
văzut-o vreodată. Ea spune că tocmai a cheltuit nişte bani, 
cumpărând un costum nou. El este întru totul de acord cu 
cumpărăturile făcute şi anunţă că „ei” ar trebui să se răsfeţe în 
curând mergând la un restaurant drăguţ, unde ea să poată purta 
hainele noi. 


Vor trebui să treacă doi ani de mariaj până ca ea să-şi dea seama 
că el este un 


psihopat. 


MAI MULTE ASEMANARI SI DEOSEBIRI 


A cunoaşte şi alte asemănări şi deosebiri între psihopatie şi 
narcisism îţi va permite o mai bună înţelegere a ambelor 
tulburări. 


Minciunile şi înşelătoria reprezintă partea centrală atât în 
psihopatie, cât şi în narcisismul distructiv. Psihopatul minte 
pentru a deruta, pentru a-i manipula pe alţii ca să-i facă lui pe 
plac şi de dragul distractiei. Narcisicul minte pentru a-şi menţine 


falsul univers şi pentru a-i manipula pe alţii, să fie surse de 
rezerve narcisice (admiraţie şi supunere permanente). In vorbirea 
obişnuită, ambii sunt numiţi uneori „mincinoşi patologici” şi în 
ambele tulburări înşelătoria este unealta de bază folosită pentru 
a-i exploata pe alţii. Psihopatul este un şarlatan, iar narcisicul 
trăieşte în spatele unei măşti. Minciuna permanentă este 
necesară în ambele cazuri. 


Atât psihopatii, cat şi narcisicii sunt foarte competitivi. Psihopatul 
tânjeşte după control şi putere; se concentrează exclusiv pe 
victorie de dragul victoriei. Narcisicul este obligat să fie cu un 
pas înaintea tuturor pentru a-şi dovedi superioritatea; este 
invidios patologic pe calităţile şi realizările altora. 


Ambii se pot comporta în moduri care indică grandoare, 
încredere în sine anormală şi un simţ exagerat al propriei 
importante. 


Ambii sunt imuni la rusine si uneori chiar la jena. In cazul 
psihopatului, asta se intampla pentru ca el nu simte la propriu 
rusine sau vinovatie, constient sau inconstient, indiferent ce face. 
Narcisicul poate simti rusine, dar isi va proteja psihicul impotriva 
ei cu orice pret, deoarece rusinea este cea mai intunecata 
amenintare pentru falsul sau univers interior. Sentimentul de 
superioritate al narcisicului, atent cultivat, si refuzul de a permite 
orice urma de rusine in constiinta sa se afla la baza arogantei 
specifice. 


Atat psihopatii, cat si narcisicii se considera deasupra oricaror 
legi, conventii sociale si principii morale. Narcisicul simte ca este 
mai presus de lege® datorită sentimentului său general de 
indreptatire. Psihopatul priveşte toate legile şi aşteptările altora 
ca pe nişte jocuri de jucat. 


Când întâlnesc pe cineva de care sunt interesaţi, ambii pot face 
presiuni pentru „intimitate imediată”. Narcisicul se grăbeşte să 
includă pe cineva în lumea lui falsă (de exemplu, vrea să se 
căsătorească după o primă întâlnire). Psihopatul doreşte să 
profite de ignoranta iniţială a cuiva în privinţa adevăratei lui 
naturi. Ambii urăsc semnele de autonomie normală la o victimă. 
Ambii pot încerca să îndepărteze victima de familie, pot insista să 


nu se întâlnească cu prietenii etc. 


Ambele personalităţi patologice comit ,,infractiuni” 
interpersonale folosind cuvântul dragoste ca pe o unealtă sau ca 
pe o armă. 


Ambii au tendinţa de a-i face pe oamenii apropiaţi să se îndoiască 
de ei înşişi (îi fac să creadă că îşi pierd minţile). Psihopatul face 
asta intenţionat şi cu rautate. Narcisicul o face mai puţin 
conştient, pur şi simplu prin modul lui de a se comporta. Ii vede 
pe ceilalţi în primul rând ca pe nişte extensii ale lui însuşi 
(precum bebeluşul). Şi comportamentele lui într-o relaţie 
apropiată - credinţa prefăcută că suferă mai mult decât alţii şi că 
victima este protectorul şi paznicul indispensabil, proiectarea 
asupra victimei atât a fanteziilor grandioase, cât şi a urii de sine, 
idealizarea victimei şi, în acelaşi timp, cicălelile şi criticile 
continue - pot face persoana aflată într-o relaţie cu el să-şi piardă 
graniţele psihice. In cele din urmă, victima pe termen lung a 
narcisicului se poate simţi incapabilă să plece sau să stabilească 
nişte limite de autoapărare împotriva „temnicerului” psihologic. 


Ambii încearcă uneori să manipuleze o victimă mult timp după ce 
victima a încheiat relaţia, timp de luni sau chiar ani - narcisicul 
fiindcă este motivat să-şi menţină iluzia lumii interioare (în care 
victima nu are o existenţă separată de a lui), iar psihopatul 
deoarece consideră că victima este proprietatea lui. Acest 
comportament post-factum nu se manifestă de fiecare dată, în 
niciunul dintre cazuri, dar, când se manifestă, poate fi la fel de 
frustrant sau înfricoşător ca şi comportamentul abuziv iniţial. 


Totuşi psihopatii nu simt niciuna dintre emoţiile superioare. 
Narcisicii au aceste emoţii, dar lipsa de empatie deformează 
exprimarea emoţiilor într-un mod care le face prezenţa inutilă, în 
cel mai bun caz, şi distructivă, în cel mai rău caz. 


Psihopatii fac întotdeauna ce este cel mai bine pentru ei fără să 
se gândească la alţii, deoarece nu au conştiinţă. Narcisicii fac 
întotdeauna ce este cel mai bine pentru ei fiindcă, în mintea lor, 
ce este cel mai bine pentru ei este cel mai bine pentru toată 
lumea. 


Când este descoperit, psihopatul va nega întotdeauna 
responsabilitatea, fiindcă negarea directă adesea funcţionează 
(mai ales dacă i-a făcut pe alţii să se îndoiască de ei înşişi). Şi 
narcisicul neagă de obicei responsabilitatea, dar asta deoarece 
nu poate tolera nicio explicaţie a evenimentelor care să fie în 
contradicţie cu construcţia sa mentală în privinţa lui şi a lumii. El 
reinterpretează toate situaţiile ca să se potrivească viziunii lui 
false şi, dacă este necesar, va face asta într-un mod elaborat, 
care sună nebuneşte. Narcisicul inventează; psihopatul neagă pur 
şi simplu, şi este de obicei mai inteligent şi mai fermecător 
(„şmecher”). 


Ocazional, narcisicul îşi va asuma responsabilitatea, când crede 
că a greşit conform propriei viziuni despre lume sau că s-a purtat 
într-un mod care încalcă propria construcţie despre bine şi rău. 
Psihopatului îi place să manipuleze şi pur şi simplu nu Ii pasa ca a 
rănit pe cineva. Narcisicul nu vrea să îi rănească pe alţii, dar este 
orb din punct de vedere psihic la sentimentele lor (şi adesea şi la 
realitate), ceea ce înseamnă că poate face cu uşurinţă la fel de 
mult rău ca psihopatul şi este adesea la fel de distructiv într-o 
relaţie. 


Narcisicul poate fi harnic, foarte adaptat, extrovertit, 
exhibitionist si foarte zgomotos în privinţa sentimentului exagerat 
al propriei importante - sau poate părea fragil şi poate fi izolat 
din punct de vedere social (pentru a evita amintirile privind lipsa 
lui de importanţă în lumea reală şi pentru a-i fi posibil să 
gândească netulburat că este mai bun decât celelalte fiinţe 
umane). Psihopatul este rareori interesat de altă realizare, cu 
excepţia manipulării şi a dominării şi cu siguranţă nu este fericit 
să fie lăsat pur şi simplu singur, cu propriile gânduri. 


În general, narcisicul adoră să fie evidenţiat; psihopatul îşi 
doreşte să se piardă în mulţime. 


Este probabil ca narcisicul să fie atras de recunoaştere şi 
celebritate, iar psihopatul - de control şi putere reală. Narcisicul 
trăieşte pentru a fi admirat; psihopatul nu are neapărat nevoie să 
fie admirat, cu excepţia cazului în care câştigarea admiratiei îi 
facilitează controlul asupra altor persoane. 


Este bine ştiut că narcisicul „se schimbă”, adesea brusc, de la a 
considera pe cineva 100% bun la a-l vedea 100% rău. Psihopatul 
nu este foarte preocupat dacă alţi indivizi sunt buni sau răi; el îi 
vede doar ca pe piese într-un joc. Poate renunţa brusc la o 
relaţie, dar numai fiindcă a hotărât că un individ nu îi mai oferă 
satisfacţii în contextul jocului său şi de aceea nu mai este demn 
de atenţia lui, nu deoarece şi-a schimbat părerea despre 
adevărata natură a acelui individ. 


În analiza finală, diferenţa este, din nou, căldură versus răceală. 
Narcisicul are conştiinţă, poate ţine la familie şi prieteni, cu 
siguranţă îşi poate iubi copiii. (Totuşi, ceea ce este foarte 
distructiv pentru copii, s-ar putea să nu îi vadă drept fiinţe 
complet separate de el însuşi.) Această diferenţă - o capacitate 
rudimentară de a se ataşa şi de a iubi, versus absenţa rece a 
acestei capacităţi - este motivul pentru care psihopatul nu poate 
fi ajutat, iar narcisicul uneori da, şi reprezintă, evident, un 
element important. Psihopatul va face terapie doar dacă este 
obligat de tribunal sau poate dacă există vreo altă situaţie care 
să-l motiveze - una care, desigur, nu are nimic de-a face cu 
dorinţa de schimbare psihică - şi o va încheia cât mai rapid 
posibil. Spre deosebire de el, narcisicul face terapie uneori din 
propria voinţă şi poate continua o vreme, deoarece suferă cu 
adevărat, de obicei din cauza inexplicabilei (pentru el) pierderi a 
unei relaţii sau a mai multor relaţii. 


RĂCEALĂ ŞI PROVOCAREA MILEI 


Dacă este să iti aduci aminte doar două caracteristici specifice 
pentru diagnosticul diferenţial între psihopatie şi narcisism, 
acestea să fie: 


1. În psihopatie este vorba despre încântarea de a te „juca” cu 
oamenii, aşa cum un prădător se joacă cu prada sa. Un narcisic 
provoacă probleme, adesea serioase, în vieţile altor oameni fără 
intenţie, dar nu este un prădător calculat şi rece care chinuieşte 


oamenii de dragul distractiei. Un narcisic nu este de gheaţă. Un 
psihopat - da. 


2. Psihopatii sunt mult mai pricepuţi decât narcisicii - decât 
oricine altcineva - la arta „stârnirii milei”. Narcisicul poate fi 
ipohondru (crezând cu adevărat că are probleme medicale 
inexistente), dar rareori va încerca să stârnească milă 
intenţionat. Într-adevăr, narcisicii, cu nevoia lor de a se simţi 
superiori, se opun puternic ideii de a părea demni de milă. 


Această poveste detaliază victimizarea psihopată a prietenului 
unui tânăr: 


Încă nu îmi vine să cred când mă gândesc la Jim, un bărbat cu care 
Kevin, colegul meu de cameră, a devenit prieten. L-a invitat pe Jim să 
locuiască cu noi după o săptămână, fără să imi ceară părerea. Kevin 
are o fire miloasă şi, după cum s-a dovedit, asta a contat cel mai mult 
pentru Jim. 


Multe dintre lucrurile pe care ni le-a spus Jim păreau să nu aibă alt 
scop decât să ne şocheze. Ne-a spus că fratele lui mai mare era 
condamnat pe viaţă fiindcă îşi ucisese propriul bunic. Ne-a zis că scria 
un roman pentru o editură mare din New York şi urma să primească în 
curând un avans de o sută de mii de dolari. A mers atât de departe 
încât să spună că va face un turneu de promovare a cărții şi va 
participa la talk-show-uri. A pretins chiar că se vindecase de un cancer 
la colon în stadiul 4 în urmă cu câţiva ani. În cele câteva ocazii când 
am avut musafiri, culegea laude şi compasiune cu poveştile lui. Era 
clar că nu suporta să nu fie în centrul atenţiei. 


Chiar şi după ce ne-am convins că era un mincinos cronic, lui Kevin i-a 
fost greu să renunţe. Îi era milă de Jim şi a presupus că părinţii erau 
de vină că el era atât de disperat după atenţie. Dar, într-un final, Kevin 
şi-a dat seama că Jim nu mai putea locui cu noi. După ce Kevin i-a spus 
că trebuie să plece, Jim ne-a spus să ne ducem dracu'. Asta s-a 
întâmplat acum doi ani şi de atunci nu am mai auzit nimic de el. Mă 
întreb adesea dacă s-a agăţat de altcineva şi continuă să repete acelaşi 


scenariu. 


De la o distanţă psihologică rece, psihopatul Jim a urmărit cum 
reactionau oamenii la falsele lui poveşti - oameni cu conştiinţă, 
care nu puteau bănui că o persoană ar minţi despre astfel de 
lucruri. I-a manevrat pe cei din jurul lui profitând de un aspect 
sănătos al personalităţii acestora, care nu făcuse parte niciodată 
din alcătuirea lui emoţională limitată: capacitatea de a se ataşa. 
Nu narcisismul l-a împiedicat să înţeleagă efectul său asupra 
acestor oameni. Pur şi simplu nu i-a păsat. 


59 Atenţie, „nu este dispus”. Există o dezbatere dacă nu cumva ar 
trebui să scrie „nu poate” (probabil că da). Asta demonstrează că 
şi profesioniştii devin frustrati sau furiosi când e vorba de 


narcisici. 

Psihopatia la nivel instituţional 


Corporatii şi guverne 


„Peste tot există un singur principiu al dreptății, iar acesta este 
interesul celui mai puternic. ,, 


— PLATON, Republica 


Pe parcursul cărţii am vorbit despre psihopati ca indivizi. Dar, cu 
excepţia aspectului ei neurologic, lipsa de conştiinţă nu se 
limitează la indivizi. Şi grupurile, instituţiile, corporatiile si 
guvernele pot avea un comportament psihopat. 


Capacitatea de a identifica indivizii care sunt predispusi către 
psihopatie înainte ca ei să provoace haos s-ar dovedi nepretuita. 
Cu această intenţie, sistemul juridic a apelat la specialiştii în 
sănătate mentală, sperând ca aceştia să poată furniza o metodă 
prin care infractorii cu conştiinţă să fie diferentiati de cei care nu 
au conştiinţă. Inventarul Psihopatiei (PCL-R) dezvoltat de Robert 
Hare este o unealtă de diagnosticare şi un instrument de 
cercetare respectat care, în ultimii ani, a fost adoptat de sistemul 
de justiţie, în primul rând pentru a evalua probabilitatea ca 
infractorii să comită violenţe în viitor şi posibilitatea de a se 
reabilita sau nu. Cei douăzeci de itemi PCL-R evaluează stilul de 
viaţă şi comportamentul infracţional şi caracteristici precum 
şarmul nonşalant şi superficial, grandoarea, nevoia de stimulare, 
minciuna patologică, înşelătoria şi manipularea, lipsa de 
remuscare, cruzimea, controlul slab al comportamentului, 
impulsivitatea, iresponsabilitatea şi incapacitatea de a-şi asuma 
responsabilitatea pentru propriile acţiuni. Fiecare item este notat 
pe o scală cu trei punctaje (0, 1, 2), conform unor criterii 
specifice care sunt evaluate folosind un interviu semistructurat, 
dosarul individului şi informaţii suplimentare. Lista are un scor 
total de maximum 40 de puncte şi în mod convenţional se 
consideră că un punctaj de 30 sau mai multe puncte identifică un 
„psihopat” pentru care şansele de reabilitare sunt foarte mici. 


Per ansamblu, cercetările arată ca™, în condiţii corespunzătoare, 
Inventarul 


Psihopatiei Hare poate genera un scor fiabil“ şi are un grad mare 
de validitate în evaluarea probabilității de a comite infracţiuni si 
violente viitoare, mai ales în cazul agresorilor bărbaţi, adulţi, albi, 
pentru care testul a fost creat iniţial. Totuşi rămân îndoieli 
privind fiabilitatea interevaluatori în situaţii de evaluare medico- 
legală şi privind validitatea testului când este vorba de populaţii 
insuficient studiate (femei şi minorităţi etnice). Cercetările 
privind aceste chestiuni importante continuă. 


Şi ce facem când psihopatul nu este un individ, ci un grup - o 
corporație sau un guvern? 


CORPORATIILE PSIHOPATE 


Aşa cum Joel Bakan, profesor de drept la Universitatea British 
Columbia, scrie în lucrarea sa, The Corporation: The Pathological 
Pursuit of Profit and Power (Corporaţia: urmărirea patologică a 
profitului şi puterii), corporatia moderna este „în mod unic 
interesată doar de sine“ şi incapabilă să simtă o preocupare reală 
pentru alţii, în orice context”. El face observaţia că, în calitate de 
persoană juridică, o corporație este de fapt autorizată să 
servească unui singur ţel: să genereze profituri pentru acţionarii 
săi. Într-adevăr, corporatia nu are nicio obligaţie legală sau 
morală de a lua în calcul bunăstarea muncitorilor, a oamenilor în 
general sau mediul. De fapt, rolul său de maximizare a 
profiturilor o poate determina să treacă peste, să saboteze sau să 
ignore elementele obstructive cum ar fi moralitatea sau siguranţa 
şi fericirea fiinţelor umane. Sună cunoscut? Majoritatea 
oamenilor ar considera că această „personalitate” este a unui 
individ psihopat, dar ea a fost adesea acceptată în lumea 
afacerilor. 


Desigur, rolul corporatiilor este de a face bani şi de a urma 
feedbackul acţionarilor. Dar, dacă nimic nu le sta în cale, ele pot 
prinde viteză pe traiectoria spre psihopatie. Nu este nevoie ca o 
corporație să fie condusă de psihopati pentru a prezenta tendinţe 
psihopate. Poate fi distructivă în permanenţă şi total 
iresponsabilă, chiar dacă este condusă de directori normali din 
punct de vedere psihic, oameni care se întorc acasă în fiecare 
seară şi se comportă iubitor şi responsabil cu familiile şi prietenii. 
În timp, directorii pot cobori treptat ştacheta standardelor etice, 
când apar ocazii pentru câştiguri mai mari. În cele din urmă, 
această atitudine poate deveni atitudinea morală de facto a 
întregii organizaţii. Sar putea ca angajaţii nici măcar să nu îşi dea 
seama că pun în pericol publicul pe care pretind că îl slujesc. 


Bakan afirmă: corporaţia“ „rămâne, aşa cum a fost la momentul 
apariţiei sale ca instituţie de afaceri modernă, la mijlocul 
secolului al XIX-lea, o «persoană» desemnată juridic, menită să-şi 
valorizeze propriul interes şi să anuleze preocupările morale”. El 
adaugă: „Doar grijile pragmatice pentru propriile interese şi 
legile locale pun frâu instinctelor rapace ale corporației şi adesea 
nici acestea nu sunt suficiente pentru a o opri să distrugă vieţi, 
comunităţi şi să pună în pericol întreaga planetă”. Cu alte 
cuvinte, considerând corporatiile „persoane”, ele sunt persoane 
lipsite de conştiinţă, motivate exclusiv de obţinerea profitului. 


Dezvăluirile privind corporatiile care sacrifică bunăstarea 
clienţilor în favoarea acestui profit au fost subiectul multor 
articole de ziar şi al multor procese în ultimii ani. 
Comportamentul acestor companii demonstrează clar modul în 
care etica a fost evitată până în punctul unde riscul ridicat de 
îmbolnăvire, rănire sau chiar de moarte a devenit parte a ecuaţiei 
- un cost acceptabil al afacerilor. 


Cel mai bun exemplu de corporație psihopată: Monsanto. Această 
companie a început să-şi piardă din integritate în anii '20, odată 
cu introducerea BPC (bifenili policlorurati) care au fost interzişi 
de Agenţia de Protecţie a Mediului în anii '70%. Mai multe 
documente demonstrează că Monsanto cunoştea riscurile acestor 
substanţe pentru sănătate, precum şi cele ale Agent Orange, 
erbicidul folosit în Războiul din Vietnam, produs în parteneriat cu 
Dow Chemical Company. Estimările arată că Agent Orange a fost 


responsabil pentru o jumătate de milion de morţi şi acelaşi număr 
de copii născuţi cu malformații. Documente prezentate la tribunal 
au arătat că Monsanto cunoştea, dar nu a făcut publice aceste 
efecte potenţial letale, atunci când a vândut Agent Orange 
guvernului. 


Mai recent, pesticidul Roundup, de asemenea produs de 
Monsanto, a ajuns în centrul atenţiei. Cercetările au demonstrat 
că principalul ingredient, glifosatul, ar putea fi cancerigen - o 
concluzie pe care Monsanto s-a străduit s-o discrediteze. E- 
mailuri interne din cadrul companiei demonstrează că Monsanto 
a respins continuu cercetările şi avertizările experţilor 
independenţi în privinţa pericolelor produsului său. De exemplu, 
după ce un expert în genotoxicitate şi-a manifestat îngrijorarea 
privind potenţialul impact al Roundup“ asupra oamenilor, reacţia 


Monsanto a fost să caute un alt expert şi să dea o declaraţie de 
presă, spunând că produsul nu prezintă niciun risc. 


Unul dintre cele mai tulburătoare comportamente psihopate a 
fost un fapt obişnuit într-o industrie care pretinde că protejează 
sănătatea oamenilor: industria farmaceutică. De obicei, 
companiile farmaceutice îşi finanţează propriile cercetări şi 
plătesc doctorilor sume ridicate să prezinte date pozitive, iar la 
conferinţe şi simpozioane medicale, să minimalizeze importanţa 
datelor mai puţin favorabile. Procesele care implică plăţi de 
miliarde de dolari dovedesc psihopatia companiilor care au 
ascuns intenţionat informaţii şi au atenuat aspectele negative ale 
medicamentelor, pentru a-şi creşte cota de piaţă. 


Una dintre cele mai grave crize din sănătatea publică în Statele 
Unite de azi a fost generată în parte de comportamentul 
companiilor farmaceutice care au transformat analgezicele în 
adicţie chinuitoare şi moarte. Adictia de opioide a fost declarată o 
urgenţă de sănătate publica si a fost cauza a aproximativ 47 000 
de morţi prin supradoză” în Statele Unite, doar în 2017. Purdue 
Pharma, care produce OxyContin, a minimalizat importanţa 
riscului ca acest medicament să cauzeze adictie, sfatuind doctorii 
să prescrie doze ridicate pentru a-şi maximiza profiturile. În mod 
tragic, pe măsură ce a crescut numărul retetelor de OxyContin, a 
crescut şi numărul dependentilor şi al morţilor cauzate de acest 


medicament. 


Tot mai numeroasele dovezi privind folosirea unor practici de 
marketing imorale au dus la un proces împotriva companiei. În 
2007, Purdue şi primii trei directori ai companiei în ordinea 
importanţei au fost obligaţi să plătească 634,5 milioane de dolari 
ca ameiKkk! după ce au pledat „vinovat” la acuzaţia de a fi 
prezentat în mod fals pericolele OxyContin. Mai recent, a ieşit la 
lumină faptul că McKinsey & Company, firma de consultanţă a 
Purdue Pharma, a oferit sfaturi companiei despre modalităţi de 
creştere a vânzărilor de OxyContiiV?, de blocare a eforturilor de a 
reduce consumul de opioide şi chiar de minimalizare a efectelor 
relatărilor emotionante ale mamelor de adolescenţi care au murit 
în urma unei supradoze din acest medicament. Se pare că Purdue 
nu a avut niciun fel de scrupule să urmeze aceste recomandări, 
punând profiturile înaintea vieților omeneşti. 


Din păcate, minimalizarea pericolelor medicamentelor a fost 
adesea parte a strategiei de promovare a acestora. Acest fapt a 
fost bine documentat în cazul companiilor care produc 
antidepresive. O reevaluare a unei cercetări publicate despre 
Paxil”, un produs GlaxoSmithKline (GSK), a descoperit că studiile 
nu demonstraseră că medicamentul ar avea rezultate mai bune 
decât placebo. Chiar mai grav, informaţiile privind riscul mai 
ridicat de suicid la adolescenţii care luau medicamentul au rămas 
în mare parte ascunse. 


Companiile farmaceutice pot furniza şi produse care să 
amelioreze sănătatea şi să salveze vieţi. Exact opusul poate fi 
spus despre producătorii de tutun, care au făcut mari eforturi 
pentru a-şi păstra şi mări baza de clienţi fumători. Deşi fumatul în 
rândul adulţilor din Statele Unite7* s-a redus cu mai mult de 50% 
faţă de 1964, încă ucide aproape jumătate de milion de americani 
pe an. 


Când un raport al ministrului sănătăţii, din 1964, a arătat 
legătura între fumatul tigarilor şi cancerul la plămâni şi bolile de 
inimă, industria tutunului a răspuns afirmând că nu existau 
dovezi ştiinţifice că fumatul pune în pericol sănătatea. A susţinut 
această opinie, deşi raportul se baza pe mai mult de şapte mii de 
articole de specialitate referitoare la fumat si boli asociate75. 


Până destul de recent, industria a continuat să susţină că fumatul 
nu creează dependenţă. Totuşi documente interne au dezvăluit 
faptul cm® ei considerau dependenţa chimică drept elementul- 
cheie pentru a-şi menţine piaţa de desfacere şi că ştiau că 
nicotina dăunează sănătăţii. Aceste documente au arătat şi că 
angajaţii companiilor din industrie erau clar instruiți sa nu 
publice şi să nu distribuie informaţii privind riscurile pentru 
sănătate ale fumatului. 


Dacă tigarile pot ucide în timp, durează doar o clipă ca un 
automobil nesigur să rănească sau să omoare. In anii '70 s-a aflat 
că modelul Ford Pinto avea o defectiune la sistemul de 
alimentare, care mărea riscul ca vehiculul să explodeze în 
momentul impactului. Ford avea cunoştinţă despre faptul că o 
schimbare de design putea reduce acest risc, dar compania a 
respins-o pe baza unei analize risc/beneficiu care arăta că noul 
design ar reduce numărul morţilor cu 18077, dar ar costa 11 
dolari/automobil. În total, costul schimbării de design ar fi fost de 
137 milioane de dolari versus un cost estimat de 49,5 milioane de 
dolari pentru morţi, răniri şi plata daunelor maşinilor, fără 
schimbarea de design. (Da, compania a pus un preţ pe fiecare 
moarte şi rănire.) Ford a justificat respingerea noului design, 
susţinând că beneficiile pentru societate erau mai mici decât 
costurile financiare. Grija pentru sănătatea clienţilor nu părea să 
reprezinte un argument. Victimele accidentelor au intentat 
procese şi au câştigat sume uriaşe de la compania lipsită de 
conştiinţă. 


Este încurajator faptul că în ziua de azi este mai probabil ca 
oamenii care respectă ataşamentul uman şi responsabilitatea să 
ia atitudine împotriva infracţiunilor comise de corporaţii. Mai 
multe procese răsunătoare au contestat cu succes practicile 
lipsite de etică ale companiilor farmaceutice, din industria auto şi 
ale altor corporaţii. Aşa cum afirmă Bakan: „Au apărut 
scandalurile”®, şi neîncrederea oamenilor în corporaţii este foarte 
ridicată, poate la fel de mare ca în timpul Marii Crize (1929- 
1933)”. 


Motivatia profitului, impinsa prea departe, pare sa fi transformat 
anumite industrii in institutii psihopate. Dar pot fi luate masuri 
pentru a inversa aceasta tendinta ingrozitoare. Bakan sugereaza 


mai multe moduri în care lipsa de scrupule a corporațiilor poate fi 
oprită: asigurarea unui număr realist al personalului din agenţiile 
de supraveghere/control, stabilirea unor amenzi suficient de 
ridicate pentru a împiedica astfel corporatiile bogate să comită 
infracţiuni, creşterea răspunderii celor aflaţi la conducere pentru 
comportamentele ilegale ale corporației, interzicerea ca 
infractorii „recidivişti” să încheie contracte guvernamentale, 
desfiinţarea corporațiilor care continua să exploateze şi să facă 
rău publicului. Adevărul trist este ca, dacă e posibil, corporatiile 
vor scăpa nepedepsite. Obiectivul este să nu mai existe această 
posibilitate. 


Ce face ca oameni aparent corecti să fie aliaţi într-o cauză 
psihopată, atunci când o corporație sau o tara trece de partea 
răului? Faimoasele studii ale lui Stanley Milgram privind 
supunerea faţă de autoritate” au demonstrat că cel puţin şase 
din zece oameni vor urma ordinele unei persoane percepute ca 
având autoritate, în prezenţa acesteia. Această concluzie a rămas 
adevărată şi când persoanele cu autoritate încălcau direct cele 
mai puternice interdicții ale conştiinţei - inclusiv cand se dădeau 
ordine care cereau participanţilor să rănească persoane pe care 
nu le cunoşteau. 


În acest experiment, doi bărbaţi au primit sarcina de a fi unul 
„profesor”, iar celălalt, „elev”. Intr-o cameră separată, elevul a 
fost legat de un scaun şi i s-a ataşat un electrod la încheietură. I 
s-a spus că trebuie să înveţe o listă de cuvinte- pereche (cutie 
albastră, zi frumoasă, rata sălbatică etc.) şi că, de câte ori va face 
o greşeală, va primi un şoc electric. (Elevul era de fapt un actor şi 
nu a primit niciun şoc electric în timpul testului.) Sarcina 
profesorului era să realizeze testul şi să administreze şocurile, 
crescând voltajul la fiecare răspuns greşit. În timpul testului, un 
experimentator stătea în spatele profesorului. Când strigătele de 
durere şi expresiile de disperare au devenit tot mai puternice, 
odată cu presupusele creşteri ale voltajului, experimentatorul i-a 
spus profesorului să continue. Rezultatul: douăzeci şi sase dintre 
cei patruzeci de subiecţi iniţiali ai lui Milgram% au continuat sa 
aplice socuri până la cel mai ridicat voltaj, chiar şi după ce elevul 
a cerut să fie oprit experimentul. Un studiu ulterior realizat pe 
lemc”! a avut rezultate similare. 


Rezultatele, de multe ori replicate, ale studiului său privind 
obedienta l-au determinat pe Milgram să facă o afirmaţie care i-a 
bântuit şi, în egală măsură, i-a motivat pe cei care studiază 
natura umană: „Un număr semnificativ de oameni vor face ceea 
ce li se spune să facă8?, indiferent de conţinutul actului lor şi fără 
limitări ale constiintei, atâta vreme cât considera că ordinul vine 
de la o autoritate legitimă”. Milgram credea că autoritatea poate 
adormi constiinta, deoarece persoana care se supune „îsi 
adaptează gândurile”, respectiv nu se consideră responsabilă 
pentru propriile acţiuni. 


GUVERNE PSIHOPATE 


În unele circumstanţe, actele diabolice şi suferinţa care le 
insoteste pot rezulta din simpla apropiere a psihopatiei. În 
vremuri de război, în închisori, în contextul unei uri etnice adânc 
înrădăcinate şi chiar al unui bigotism obisnuit generat de teamă, 
ne sabotăm constiintele folosind excluderea morală. Acest termen 
a fost creat de Ervin Staub8* în The Roots of Evil: The Origins of 
Genocide and Other Group Violence (Rădăcinile răului: originile 
genocidului şi ale altor violenţe de grup) pentru a descrie 
procesul psihologic prin care o persoană sau un grup se 
consideră că nu merită tratamentul uman, obligatoriu din punct 
de vedere moral pentru oricine altcineva. Această concepţie îi 
vede pe alţii ca „obiecte”, mai degrabă decât ca persoane. 
Comportamentul fata de ei nu este dictat de constiinta, care 
reprezintă un sentiment de obligaţie faţă de celelalte fiinţe 
umane. De prea multe ori, oamenii au fost starniti de cei nemilosi 
şi de cei puternici să-i excludă moral pe cei din afara grupului sau 
„dusmanul”. 


În cazul inversiunii morale, o situaţie „rea” este redefinită în mod 
convingător ca bună. Guy Adams şi Danny Balfour, experţi în 
etica administraţiei publice, explică: „Oamenii obisnuiti pot 
actiona8* corespunzător în rolul lor organizational, făcând pur şi 
simplu ceea ce se asteaptă de la ei, participând în acelaşi timp la 


ceea ce un observator critic (de obicei, mult după actul respectiv) 
ar considera că sunt nişte fapte rele. În condiţiile a ceea ce 
numim inversiune morală, oamenii obişnuiţi pot realiza nişte 
fapte de rău administrativ, crezând că ceea ce fac este nu doar 
conform cu procedurile, ci chiar un lucru lăudabil din punct de 
vedere moral”. 


Ca şi răul psihopat, răul administrativ este dificil de identificat. 
Adams şi Balfour scriu: „Deoarece răul administrativ este de 
obicei deghizat*”, nimeni nu trebuie să accepte o invitaţie 
deschisă de a realiza un act greşit, fiindcă asemenea invitaţii 
deschise nu sunt făcute aproape niciodată. Mai degrabă, poate 
veni sub forma unui rol expert sau tehnic, formulat în limbajul 
potrivit sau chiar sub forma unui proiect bun şi care merită 
(inversiunea morală)”. În timp ce excluderea morală ne sabotează 
conştiinţa, inversiunea morală ne afectează abilitatea de a simţi 
empatie pentru cei care ar putea suferi în urma acţiunilor 
noastre. 


Actele diabolice pot deveni acceptabile pentru cei care se află sub 
influenţa unor psihopati în poziţii de autoritate, deoarece suntem 
capabili să reactionam prin excludere morală, ură şi bigotism şi 
deoarece suntem implicaţi în sisteme din care, din cauza lăcomiei 
sau pur şi simplu a negării psihice, ataşamentul uman şi 
conştiinţa au fost eliminate la fel cum aruncăm miezul sănătos (şi 
plin de seminţe) al unui pepene galben, doar pentru că nu ştim 
cum l-am putea folosi. Indiferent dacă este făcut de oameni 
profund perturbati, de oameni obişnuiţi aflaţi sub influenţa 
acestora, de corporaţii sau guverne distructive, răul este 
produsul unei absente, al unui gol acolo unde ar trebui să se afle 
ataşamentul, empatia şi conştiinţa. 


Am văzut ce se poate întâmpla în corporaţii. Acest rău reprezintă 
o ameninţare şi mai mare când se manifestă în cadrul guvernelor, 
având în vedere că mult mai mulţi oameni pot fi afectaţi de 
politica guvernamentală. Aproape în fiecare săptămână auzim 
ştiri despre un alt scandal personal sau financiar în rândurile 
guvernantilor noştri. Urmarim cum Congresul rămâne blocat in 
nisipurile mişcătoare ale politicii bazate pe frică şi pe disensiuni 
interne şi începem să ne întrebăm cu voce tare dacă nu cumva 
parti ale guvernului nostru au regresat la stadiul de adunări de 


lideri titulari, al căror singur obiectiv real este să ţină în 
continuare frâiele puterii. Din alte părţi ale lumii auzim acuzaţii 
de imperialism şi, dacă dominaţia a devenit țelul nostru national, 
ne întrebăm cine a ales asta, când şi de ce. Dacă există vreun 
aspect pozitiv al acestei situaţii, acela este că societatea noastră 
a început să înţeleagă: caracterul unui lider - gradul în care se 
simte conectat cu alte fiinţe umane şi este empatic, responsabil şi 
onest - este extrem de important. Din ce în ce mai mult, căutăm 
lideri morali la guvernare şi suntem atenţi la semnele celor 
antisociali - minciuna cronică, lipsa de empatie şi un tipar al 
plasării dorinţei de putere înaintea binelui pentru popor. 


Iti aduci aminte din capitolul trecut ca, daca aş fi obligati, as 
înclina să plasez pe cineva care se poartă precum preşedintele 
Trump în categoria narcisismului. Dar istoria - e suficient să ne 
gândim la secolul XX - ne-a oferit nu puţine exemple de dictatori 
care aruncă o umbră psihopată asupra naţiunilor lor şi care îşi 
supun popoarele unor politici care duc la o suferinţă enormă. 
Probabil primul nume care ne vine în minte din această categorie 
este Adolf Hitler. Spre deosebire de alţi dictatori, care i-au avut 
ca ţintă a epurărilor nemiloase doar pe duşmanii lor, Hitler a 
încercat să distrugă o întreagă religie. A folosit excluderea 
morală pentru a-şi justifica ambițiile militare, afirmând că ţările 
Europei de Est erau populate de oameni „inferiori” şi de aceea 
Germania avea dreptul să le anexeze. 


Minciuna a fost componenta-cheie a propagandei lui Hitler şi a 
facilitat înşelătoria la scară masivă. Descoperise un principiu 
important al evitării adevărului: minciunile mari sunt adesea mai 
eficiente decât cele minore. O viziune despre sine în care se 
considera asemenea lui Dumnezeu, în combinaţie cu paranoia, i-a 
permis să creadă că toate gândurile şi comportamentele sale sunt 
inviolabile, obligându-l în acelaşi timp să elimine orice potenţiale 
ameninţări la adresa puterii lui. Între timp, el s-a înconjurat de 
lingusitori contaminati de naționalismul lui turbat. Astfel a fost 
susţinut regimul psihopat. 


Când ne gândim la cariera lui losif Stalin, apar paralele cu Hitler. 
Şi el era extrem de paranoic şi avea un puternic sentiment de 
inferioritate. Respingea vehement orice idei opuse ideilor lui şi 
nici măcar diagnosticul de paranoia pus de către un psihiatru’ nu 


a contat; a declarat că personalitatea nu îi afecta capacitatea de a 
guverna. Când politicile lui Stalin eşuau, el găsea explicaţii care 
nu le amenințau validitatea şi dădea vina pe oricine putea. 
Controla prin teamă - teamă de moarte, teamă de tortură, teamă 
de exil - şi şi-a consolidat puterea negând existenţa lui Dumnezeu 
şi eliminând astfel orice idee de putere mai mare decât a lui. 


Mao Zedong a fost printre cei mai rai dictatori psihopati, coplesit 
de simtul propriei puteri si de totala nepasare fata de suferinta 
umana. Prin frica si prin forta personalitatii sale, Mao a reusit sa 
promoveze politici care au devastat tara, dar care erau in mare 
parte inutile. Acuza pe oricine obiecta impotriva planului sau de 
progres rapid ca este contrarevolutionar - o poziţie care 
aminteste de logica lui Stalin de eliminare a celor care nu erau de 
acord cu el. Marele Salt Inainte, un program despre care el 
afirmase ca va transforma China in cel mai mare producator de 
cereale din lume, a facut ca silozurile guvernului sa dea pe 
dinafara, in timp ce milioane de tarani chinezi au murit de foame. 
Acest exemplu clar de inversiune morala a dus tara la dezastru. 


Regimul de teroare al lui Pol Pot si al Khmerilor Rosii din 
Cambodgia a fost intr-un fel chiar mai odios decat ce s-a 
intamplat sub Hitler, Stalin sau Mao. In doar patru ani, la 
sfarsitul anilor '70, este posibil ca politicile acelui guvern sa fi 
provocat mai mult de trei milioane de morti®’, potrivit unor 
estimari. Nepasarea lui Pol Pot pentru viata omeneasca era 
intruchipata de sloganul Khmerilor Rosii: ,,Sa te pastram nu e un 
castig; sa te pierdem nu e o pierdere”. Combinatia dintre orgoliul 
său şi imoralitate a dus la tactici sălbatice pentru realizarea 
marelui plan de a face Cambodgia mai puternică. Khmerii Roşii 
controlau practic toate aspectele vieţii individului. Devenise o 
infracţiune să detii proprietăţi sau bijuterii, să citeşti cărţi şi să 
practici religia. O politică de „reeducare” a obligat funcţionarii de 
stat, doctorii, profesorii şi alţi profesionişti să devină lucrători la 
câmp. Copiii au fost despărțiți de familie şi plasați în serviciul 
militar. Totul, de la haine până la activitatea sexuală, era dictat 
de reguli stricte. 


Mulţi dictatori au o viziune mai degrabă simplistă despre modul 
de a-şi guverna poporul şi sunt adesea daţi jos când planurile lor 
grandioase şi autonomia rigidă duc la dezastru. Din păcate, 


uneori un despot este pur şi simplu înlocuit cu un altul. De 
exemplu, Rusia l-a eliminat pe ţar, dar a urmat Stalin. Când o 
revoluţie nu merge conform planului, ea lasă loc liber unui nou 
lider cu puteri charismatice care îşi poate manifesta apoi corupţia 
şi lipsa conştiinţei. 


Oare va evolua vreodată rasa umană până în acel punct în care 
existenţa dictatorilor psihopati nu va mai fi posibilă? E dificil să fii 
optimist când priveşti lumea şi treci în revistă regimurile 
despotice care încă prosperă. Din păcate, istoria însăşi nu ne 
învaţă întotdeauna suficient de bine, iar atrocitățile trecutului pot 
fi „dezarmate” sau chiar negate de revizionişti. China, de 
exemplu, a depus mari eforturi pentru a menţine reputaţia lui 
Mao. Istoricii de acolo au susţinut că numărul morţilor atribuite 
politicilor lui Mao a fost „exagerat prin calcule statistice greşite”. 
Sun Jingxian, matematician la Universitatea Shandong şi la 
Universitatea Normală Jiangsu, a afirmat că foametea a ucis doar 
3,66 milioane de oameni în timpul Marelui Salt Înainte. Afirmația 
lui „contrazice aproape orice alt efort serios?! de a contabiliza 
efectele schimbărilor lui Mao”, care evaluează numărul morţilor 
la zeci de milioane. Printre alte încercări de a nega dimensiunile 
sau chiar existenţa unor tragedii cunoscute se numără negarea 
Holocaustului. Internetul facilitează mai mult ca oricând 
mobilizarea grupurilor marginale de persoane care gândesc la fel 
şi răspândirea minciunilor. 


Înțelegerea psihopatiei ne poate învăţa că, atunci când ne 
concentrăm exclusiv asupra noastră şi a grupului din care facem 
parte şi ignorăm legăturile intrinseci cu alţii - când ne facem că 
nu vedem importanţa bunăstării tuturor -, chiar şi aceia dintre 
noi care avem conştiinţă începem să rătăcim calea, iar umbra 
răului se conturează amenintator mai aproape. Bunătatea există 
când simţim legăturile noastre cu alţii; răul se întâmplă când, din 
orice motiv, acele sentimente îşi pierd intensitatea. Aşa cum noi, 
ca indivizi, ne creăm reguli împotriva impulsurilor egoiste, 
trebuie să învăţăm să creăm reguli pentru umanitate ca întreg. 
Aceasta este o sarcină dificilă. Dar este şi singura şansă reală pe 
care o avem. 


Poate că într-o zi vom înţelege mai bine ce se petrece în capetele 
celor din corporatiile psihopate şi regimurile dictatoriale, precum 


şi efectele nocive ale obţinerii puterii. Este interesant să ne 
gândim la un viitor poate nu prea îndepărtat, când vom fi reuşit 
în sfârşit să creăm un test pe deplin valid şi fiabil pentru lipsa de 
conştiinţă, care să depăşească Inventarul Psihopatiei al lui Robert 
Hare, un viitor în care suntem la fel de ferm hotărâți sa 
cunoaştem rezultatele candidaţilor politici la acest test, precum 
suntem în privinţa declaraţiilor de venituri. Cum s-ar putea 
schimba societatea dacă ar exista un astfel de instrument? Sau, 
chiar mai năucitor, cât de diferită ar fi fost istoria umanităţii, 
dacă o astfel de resursă ar fi existat de mult? 


64 ].F. Edens, J.L. Skeem şi P. Kennealy, „The Psychopathy 
Checklist în the Courtroom: Consensus and Controversies”, în 
Psychological Science in the Courtroom: Consensus and 


Controversy, ed. Jennifer L. Skeem, Kevin S. Douglas si Scott O. 
Lilienfeld (New York: Guilford Press, 2009), 175-201. 


65 Robert D. Hare, Manual for the Revised Psychopathy 
Checklist, ediţia a Il-a (Toronto: Multi-Health Systems, 2003); 
R.D. Hare şi C.S. Neumann, „The PCL- R Assessment of 
Psychopathy: Development, Structural Properties, and New 
Directions”, in Handbook of Psychopathy, ed. Christopher J. 
Patrick (New York: Guilford Press, 2006), 58-88. 


66 Joel Bakan, The Corporation: The Pathological Pursuit of Profit 
and Power (New York: Free Press, 2005), 56. 


67 Ibid., pp. 28, 60. 


68 „Monsanto's Dirty Dozen: Twelve Products that Monsanto Has 
Brought to Market”, Global Research, Centre for Research on 
Globalization, 25 iulie 2016 
https://www.globalresearch.ca/monsantos-dirty-dozen-twelve- 
products-that- monsanto-has-brought-to-market/5537809. 


69 B.S. Hooker, ,Rounding up glyphosate”, Focus for Health, 5 
septembrie 2018, https://www.focusforhealth.org/rounding-up- 
glyphosate/. 


70 B. Meier, „Sacklers directed efforts to mislead public about 


OxyContin, new documents indicate”, New York Times, 15 
ianuarie 2019. 


71 Ibid. 


72 M. Forsythe şi W. Bogdanich, „McKinsey advised Purdue 


Pharma how to «turbocharge» opioid sales, lawsuit says”, New 
York Times, 1 februarie 2019. 


73 J. Le Nou .M. Nardo, D. Healy et al. (2015), „Restorin 
Study 329: Efficacy and harms of paroxetine and imipramine in 
treatment of major depression in adolescence”, British Medical 
Journal 351: h4320. 


74 „Cigarette smoking remains high among certain groups”, 
Centers for Disease Control and Prevention, declaratie de presa, 
18 ianuarie 2018, pagina 2, 
https://www.cdc.gov/media/releases/2018/p0118-smoking-rates- 
declining. html. 


75 U.S. Department of Health and Human Services, „The Health 
Consequences of Smoking - 50 Years of Progress: A Report of the 
Surgeon General”, Executive Summary, 2014, pag. 5, 
https://www.surgeongeneral.gov/library/reports/50-years-of- 
progress/full- report.pdf. 


76 T. Lewan (1998), „Dark secrets of tobacco company exposed” 


Tobacco Control 7(3): 315-18. 


77_M.T. Lee şi M.D. Ermann, „Pinto madness as a flawed 
landmark narrative: An organizational and network analysis”, 
Social Problems 46(1): 38. 


78 Bakan, The Corporation, p. 42. 


79 S. Milgram, „Behavioral study of obedience”, Journal of 
Abnormal and Social Psychology 67(4): 371-78. Vezi şi Stanley 
Milgram, Obedience to Authority: An Experimental View (New 
York: Psycholo 1983); si Thomas Blass, ed., Obedience to 
Authority: Current Perspectives on the Milgram Paradigm 
(Mahwah, NJ: Lawrence Erlbaum Associates, 2000). 


80 Milgram, „Behavioral Study of Obedience”. 


81 T. Blass (1999), , The Milgram paradigm after 35 years: Some 


things we now know about obedience to authority”, Journal of 
Applied Social Psychology 29(5): 968. 


82 S. Milgram (1965), „Some conditions of obedience and 
disobedience to authority”, Human Relations 18(1): 57-76. 


83 Ervin Staub, The Roots of Evil: The Origins of Genocide and 
Other Group Violence (New York: Cambridge University Press, 
1989). 


84 G. Adams şi D. Balfour, „Human Rights, the Moral Vacuum of 
Modern Organisations, and Administrative Evil”, In Human 
Rights and the Moral Responsibilities of Corporate and Public 
Sector Organisations, ed. Tom Campbell şi Seumas Miller (New 
York: Springer, 2004), 208. 


85 Ibid. Vezi şi G.B. Adams, D.L. Balfour si G.E. Reed (2006), 

Abu Ghraib, administrative evil, and moral inversion: The value 
of «putting cruelty first»,, Public Administration Review 66(5): 
680-93; şi G. Adams si D. Balfour, Unmasking Administrative Evil 
(Armonk, NY: M. E. Sharpe, 2009). 


86 M. Stal (2013), „Psychopathology of Joseph Stalin” 
Psychology 4(9): 1-4. 


87 P. Heuveline (2015), „The Boundaries of genocide: 


Quantifying the uncertainty of the death toll during the Pol Pot 
regime (1975-1979)”, Population Studies 69(2): 201. 


88 I. Johnson, ,Who Killed More: Hitler, Stalin, or Mao?”, New 
York Review of Books, 5 februarie 2018. 


Noua 


Natura binelui 


Compasiune, iertare şi libertate 


„Avem nevoie de o filosofie morală în care conceptul de iubire, 
atât de rar menţionat de filosofi acum, să devină din nou central. 


LA 


— IRIS MURDOCH, The Sovereignty of Good 


Am scris 0 multime de pagini definind si exemplificand natura 
răului, pentru a te ajuta să-l recunosti in psihopatul din viata ta si 
pentru a te proteja impotriva lui. In cea mai mare parte a acestui 
ultim capitol voi celebra opusul sau, natura extraordinara a 
binelui din lume si modurile in care a fost exprimat, care ne pot 
restabili increderea in oameni si pot reinnoi viziunea pozitiva 
asupra lumii. Mai ales cei ale caror vieti au fost afectate de 
oameni lipsiti de constiinta au nevoie de aceasta alinare. 


Mai intai, da-mi voie sa repet noua mea definire a raului nu ca o 
fiinţă sau un lucru, nici ca un aspect întunecat al naturii umane 
normale. Mai degrabă, răul este un gol, o absenţă a abilității 
normale de a te ataşa, a iubi şi a avea conştiinţă. Acest abis a 
înghiţit nenumărate vieţi individuale şi mult prea multe capitole 
din istoria noastră colectivă. Uneori dă naştere unui monstru 
uman - un criminal în masă cu sânge-rece, un criminal în serie, 
un războinic însetat de putere sau creatorul unui pogrom -, iar 
alteori produce „doar” un creator de scheme Ponzi lipsit de 
inimă, un fals iubit fără conştiinţă sau un şef răutăcios, căruia îi 
place să se joace cu victima sa. Lupta dintre bine şi rău, în toate 
combinaţiile sale, este cea mai veche poveste a umanităţii şi, 
posibil, cea mai definitorie. Dacă vrem să continuăm să 
supravietuim în această competiţie, pe măsură ce capacităţile 
tehnologice şi globale se dezvoltă dincolo de imaginaţia noastră, 
trebuie sa renuntam la ideile superstitioase despre rau şi să 
învăţăm să recunoaştem tiparul, în prezent invizibil şi permanent 


distructiv, care se naşte din incapacitatea de a iubi. 


Ca o analogie: aşa cum astăzi suntem derutati în privinţa naturii 
răului, cu puţin timp în urmă nu ştiam aproape nimic despre 
cancer. Din câte puteam vedea, oamenii se îmbolnăveau pur şi 
simplu, aveau dureri foarte mari şi mureau. Timp de secole, am 
încercat să explicăm ceea ce intelegeam din cancer atribuindu-l 
puterii divine, blestemelor sau rostirii de către victimă a unor 
vorbe nechibzuite. În Evul Mediu se credea că dreptul divin al 
regilor (credinţa că regii primeau dreptul de a domni direct din 
voinţa lui Dumnezeu) le conferă membrilor regalității puterea de 
a vindeca prin atingere. Numai când am început să înţelegem ce 
este cu adevărat cancerul - celule anormale care au tendinţa să 
se înmulțească necontrolat şi să se extindă la alte organe, şi nu 
voinţa lui Dumnezeu, un blestem sau o formă de energie negativă 
- am putut începe să căutăm tratamente eficiente şi, în cele din 
urmă, vindecarea. 


Talpa iadului, Necuratul, Lucifer, Mefistofel, Satana, Şeitan, 
Ucigă-l toaca, Lordul Întunericului - raul are o lungă listă de 
nume. Invatam despre diavol în copilărie, sub o denumire sau 
alta, şi este aproape imposibil să ni-l scoatem din minte mai 
târziu. Este prezent în literatură, în cadrele culturale şi simbolice 
familiare şi în ideile fundamentale despre modul în care 
funcţionează viaţa. A fost chiar dat în judecată pentru acte 
imorale. În 1971, Gerald Mayo* a înaintat o plângere 
Tribunalului Statelor Unite pentru Districtul de Vest al 
Pennsylvaniei, susţinând că „în numeroase ocazii, Satana a 
provocat reclamantului suferinţe şi la ameninţat nejustificat, 
împotriva voinţei reclamantului, a pus intenţionat obstacole în 
calea sa şi a dus la ruina reclamantului” şi astfel „l-a lipsit de 
drepturile sale constituţionale”. Judecătorul a remarcat că exista 
o „relatare neoficială a unui proces din New Hampshire” care ar 
fi putut furniza un fel de precedent (o referire vicleană la 
povestirea din 1937 a lui Vincent Benet, „Diavolul şi Daniel 
Webster”), iar cazul ar fi un candidat deosebit de potrivit pentru 
un proces colectiv. Totuşi, în final, tribunalul a refuzat să 
continue procesul, deoarece reclamantul nu furnizase instrucţiuni 
privind modul în care şeriful ar fi putut înmâna pârâtului citatia 
pentru proces. 


Trecând peste lipsa unei adrese la care diavolul ar putea fi găsit, 
continuăm să privim răul ca pe o fiinţă sau o forţă, una care se 
află în afara noastră. Răul poate încerca să ne posede sau să ne 
stăpânească, dar nu se naşte niciodată în noi, iar ideea că 
diavolul este undeva departe, posedându-l pe altul sau stăpânind 
un alt grup, a întărit bigotismul şi ura de-a lungul secolelor. 
Practic toate conflictele armate etnice, rasiale şi politice în care 
oamenii au luptat, grupul propriu este de partea lui Dumnezeu şi 
duşmanul este de partea diavolului - defectiunea din sistem fiind, 
desigur, faptul că ambele parti cred acelaşi lucru. Ironia tragică 
este ca, în luptele de cucerire puse la cale de cei insetati de 
putere si nemilosi, toţi oamenii, de ambele parti, sunt pioni în 
slujba aceluiaşi rău: golul aflat în cei care consideră războiul un 
joc de control şi dominare, jucat la o scară deosebit de mare. A 
învăţa despre psihopatie încurajează înţelegerea faptului că răul 
nu este o fiinţă sau o forţă, ci mai degrabă o deficiență tragică - o 
absenţă care există uneori în creierul şi psihicul uman - şi că 
oamenii afectaţi de această deficiență nu trăiesc cu toţii undeva 
departe, ci chiar aici, printre noi. 


Este interesant de notat faptul că, în haitele de lupi, membrii care 
nu manifestă „simţul haitei” (lupii care au comportamente 
„antisociale”) sunt adesea izgoniți către periferia haitei. Şi există 
dovezi antropologice că, în trecut, fiinţele umane care trăiau în 
grupuri mici, izolate, rezolvau uneori problema psihopatiei într- 
un mod direct şi rapid. De exemplu, Jane M. Murphy, antropolog 
psihiatru, descrie conceptul inuit®® kunlangeta, care se referă la o 
persoană a cărei „minte ştie ce să facă, dar nu o face”. Murphy 
scrie că în Alaska de nord-vest, kunlangeta „poate fi aplicată unui 
bărbat care, de exemplu, în mod repetat minte, trişează, fură 
lucruri şi nu merge la vânătoare şi, când ceilalţi bărbaţi nu sunt 
în sat, abuzeaza sexual multe femei”. Inuiţii considera kunlangeta 
incurabilă, astfel că abordarea tradiţională inuită este ca bărbatul 
respectiv să fie obligat să meargă la vânătoare şi acolo, în 
absenţa martorilor, să fie împins la marginea gheții. 


Nu mai trăim în comunităţi atât de mici, încât să putem ajunge la 
un acord unanim privind natura caracterului fiecărui individ, şi 
nici atât de izolate, încât fiecare cetăţean să fie de acord să 
împartă responsabilitatea unei crime de grup. În comunităţile 


mari şi în permanentă schimbare în care majoritatea trăim acum, 
metodele folosite de grupurile tribale mici nu mai pot rezolva 
dilema spinoasă legată de existenţa indivizilor care nu au „simţul 
haitei”. In cartea Tribe: On Homecoming and Belonging, 
Sebastian Junger face observaţia că societatea modernă?! „este o 
dezordine întinsă şi anonimă în care oamenii cu un nivel 
incredibil de necinste pot scăpa nedescoperiti. Ceea ce membrii 
tribului ar fi considerat o profundă trădare a grupului este trecut 
cu vederea de societatea modernă, ca fraudă”. 


Când avem de-a face cu vechea problemă a răului uman (deficitul 
care permite „trădarea profundă” a membrilor familiei, colegilor 
şi a altor persoane cu care în mod normal ne conectăm), trebuie 
să ne educăm „tribul” extins şi să insistăm ca sistemul de 
sănătate mentală şi cel judiciar să înceapă să ne apere şi să ne 
ajute. Situaţia actuală - în care indivizii sunt lăsaţi să se descurce 
pe cont propriu, fără sprijinul şi chiar recunoaşterea societăţii - 
este adesea dezastruoasă. Primesc mult prea multe relatări 
precum cea de la un tată care se luptă cu autorităţile pentru a-şi 
proteja copilul de fosta soţie abuzivă; tatăl nu a reuşit fiindcă un 
psiholog numit de tribunal, nepregătit pentru charisma 
manipulatoare a psihopatiei, l-a etichetat cu „delir în relationare” 
şi „adept al teoriilor conspirației”. 


Încet-încet, situaţia noastră se îmbunătăţeşte. Un exemplu 
încurajator de schimbare pozitivă, de data aceasta privind 
comportamentele antisociale la locul de muncă, este Campania 
pentru un Loc de Muncă Sănătos, lansată în 2002 de psihologii 
Ruth şi Gary Namie. Ei atrag atenţia asupra faptului că, 
exceptând patru provincii canadiene (Quebec, Saskatchewan, 
Ontario şi Manitoba), angajatorii din America de Nord nu suferă 
niciun fel de consecinţe legale când aleg să ignore rapoartele 
interne privind hărţuirea în cadrul organizaţiilor lor. În Statele 
Unite, angajaţii care sunt abuzati fiindcă aparţin unei clase 
sociale protejate (rasă, sex, naţionalitate sau religie, printre 
altele) pot intenta proces în baza legilor drepturilor civile, dar de 
obicei legile noastre nu protejează lucrătorii de răul comis pur şi 
simplu de dragul de a face rău. 


Campania pentru un Loc de Muncă Sanatos insistă pentru 


adoptarea Legii pentru un Loc de Muncă Sănătos, scrisă iniţial de 
David Yamada, profesor de drept la Suffolk University, lege care 
ar permite oricărui lucrător să intenteze proces pentru daune 
fizice, psihologice sau economice provocate de tratamentul 
abuziv suferit la serviciu. Lucrătorii care pot demonstra că au 
fost supuşi unui comportament ostil, respectiv abuz verbal, 
ameninţări sau sabotarea muncii lor, ar putea primi salariile 
pierdute, plata cheltuielilor medicale, o compensație pentru 
suferinţa emoţională şi daune punitive. Pentru a oferi asigurări 
angajatorilor care s-ar putea opune legii, propunerea este menită 
să acopere doar actele cele mai jignitoare, comise intenţionat, iar 
comportamentul incorect trebuie să fi fost comis cu „răutate” şi, 
în majoritatea cazurilor, să fi fost repetat. De asemenea, oferă 
apărări afirmative (motive pentru care acuzatul nu ar trebui 
obligat să plătească daune) pentru companiile care investighează 
rapid şi rezolvă problema cu buna-credinta. 


Ruth şi Gary Namie subliniază că Statele Unite este ultima dintre 
democratiile occidentale care urmează să adopte o lege pentru a 
interzice comportamentul „similar hartuirii” la locul de muncă. 
Ţările scandinave au legi explicite antihartuire din 1994 şi multe 
dintre statele Uniunii Europene au legi în vigoare care obligă 
angajatorii să prevină sau să corecteze hărţuirea. Marea Britanie 
are o legislaţie antihartuire amplă, iar în 2011 Australia a adoptat 
prima lege care declară hărţuirea la locul de muncă ilegală. In 
Statele Unite, Legea pentru un Loc de Muncă Sanatos” a fost 
introdusă în douăzeci şi patru de state şi a fost susţinută de mai 
mult de trei sute de legiuitori. 


PUTEREA COMPASIUNII 


După ce am definit „răul” ca pe un vid - ca pe absenţa conştiinţei 
şi a capacităţii de a iubi -, prin contrast, putem identifica acum 
natura „binelui”. Bunătatea apare din completitudinea noastră 
psihică, din capacitatea noastră de a iubi şi de a avea conştiinţă. 


De acolo vin empatia, recunoştinţa, loialitatea, precum şi simţul 
nostru de dreptate - toate reacţiile emoţionale calde care ne 
permit să trăim împreună pe acest pământ. Trebuie să învăţăm să 
recunoaştem, să pretuim şi să protejăm capacitatea de a iubi, 
care este adevăratul opus al răului. Asta pare ceva destul de 
simplu, dar societatea noastră, „tribul” nostru modern, a fost 
sabotată de entităţile care strâng bani, fără cea mai mică urmă 
de interes pentru bunăstarea umană, culturală sau a mediului, de 
confuzia legiuitorilor nostri în privinţa loialității lor si de un 
sistem juridic care este prea uşor păcălit. In viitorul apropiat, 
vieţile noastre individuale sunt locul unde trebuie să luăm poziţie 
şi unde fie vom începe să salvăm umanitatea, fie o vom privi cum 
începe încet să dispară. 


Când mă gândesc la această definiţie a „binelui”, îmi amintesc 
adesea un mesaj pe care l-am primit, despre un copil 
extraordinar: 


Probabil primiţi o mulţime de e-mailuri îngrozitoare despre oameni 
care suferă în ghearele unui psihopat. E-mailul meu este diferit. Cred 
că veţi aprecia această poveste despre compasiune şi moralitate, la un 
copil. 


Un puşti nou tocmai se mutase în oraş. Era grasut şi purta ochelari cu 
lentile groase. Bănuiesc că nou-venitii sunt întotdeauna trataţi aşa, dar 
acest biet băiat era batjocorit şi din cauza infatisarii şi a vocii 
pitigaiate. Fiul meu susține că nu a participat, dar recunoaşte că a fost 
de fata când băiatul era hărțuit pe terenul de joacă şi cand se întorcea 
acasă de la şcoală. Alţi copii îl impungeau în burtă cu bete si îi 
spuneau „balenă eşuată” şi lucruri de felul ăsta. 

Într-o zi, după ce îl împinseseră pe băiat într-o baltă plină de noroi, o 
fată l-a intrebat încet pe fiul meu: „De ce merită să fie tratat atât de 
rău?” L-a ajutat pe băiat să se ridice şi i-a spus că nu era corect ce i se 
întâmplase. Fata s-a dus la băieții agresivi şi le-a spus că respectau 
regulile când jucau baseball şi fotbal, de ce credeau că era în regulă să 
încalce regulile în acest caz? Băieţii au ridicat din umeri şi s-au 
îndepărtat. Dar a fost ultima oară când s-au luat de băiatul cel nou. 
Mai târziu, fiul meu mi-a spus că îi era ruşine că nu încercase să îi 


oprească pe ceilalţi copii să se poarte urât. Am senzaţia că acum ar fi 
dispus să o facă. 


Ca exemplu al puterii compasiunii de a ridica persoana care o 
simte, ofer următorul fragment dintr-un mesaj trimis mie de o 
altă persoană deosebit de iubitoare şi de empatică. Pe lângă 
faptul că ilustrează unele dintre consecinţele pozitive ale iertării, 
cuvintele ei vorbesc oricui a ajuns să se considere un „magnet 
pentru psihopati” - o persoană bună care pare să atragă 
psihopatii precum mierea atrage mustele, din motive care i se par 
misterioase. Autoarea acestui mesaj a descoperit, spre 
surprinderea ei, că un psihopat este atras de virtuțile altei 
persoane: 


Vreau să vă mulțumesc foarte mult pentru cartea dumneavoastră. Am 
citit-o într- un moment când Chiar aveam nevoie de ea şi m-a ajutat, 
într-un fel, să mă regăsesc. Fusesem prinsă într-o relaţie distructivă 
timp de doi ani. Când l-am cunoscut pe Harold, lucra într-un post de 
contabil. Ne-am înțeles foarte bine. Era foarte amuzant şi inteligent şi 
eram impresionată de gândurile profunde despre viata. La câteva luni 
după ce am început să ieşim împreună a renunţat dintr-odată la slujbă. 
Mi-a spus că isi irosea talentele. Se gândea la un scenariu, o intrigă 
science-fiction, de ani întregi şi acum urma să îl scrie. Era convins că 
un studio i-l va cumpăra imediat şi il va face faimos şi nu putea să lase 
rutina vieţii de zi cu zi să il distragă. La început am fost impresionată. 
M-am mutat cu el şi l-am ajutat să se concentreze exclusiv asupra 
scrisului făcând toate cumpărăturile, pregătind toate mesele, ducându- 
i maşina la service. Nu mi-a mulțumit niciodată, dar am pus-o pe 
seama faptului că era total concentrat asupra muncii lui. 


Apoi au început toate programările la doctori. Probabil a fost la zece 
specialişti 

diferiţi într-o singură lună, pretinzând că avea dureri insuportabile. 
Doctorii au fost declaraţi şarlatani, imediat ce i-au spus că nu au găsit 
nimic în neregulă. Nevoia lui de atenţie a devenit copleşitoare. Urla la 
mine dacă întârziam de la serviciu chiar şi cinci minute faţă de ora 


obişnuită. L-am întrebat daca pot vedea ce scria şi a tipat la mine. Mi-a 
spus că nu era treaba mea. Faptul că tineam la el şi că făceam totul 
pentru el nu conta deloc. 


Am aflat ca mă mintise. Se ducea des la bibliotecă sâmbăta dupa- 
amiază, dar nu împrumuta sau restituia nicio carte. Într-o zi l-am 
urmărit şi l-am văzut cum a intrat într-o cafenea şi a sărutat o femeie 
care în mod evident îl aştepta. l-am spus ce văzusem si a râs isteric. 
Mi-a spus că era agenta lui, erau în negocieri serioase cu un 
producător de film. Weekendul următor, m-am dus la cafenea devreme 
şi am văzut-o pe aceeaşi femeie. l-am explicat situaţia şi ea a început 
să-şi ceară scuze. Era coafeză la un salon local. Apoi Harold a intrat în 
cafenea şi s-a prefăcut ca nu ne cunoaşte pe niciuna dintre noi! 


Asta a fost finalul relaţiei care, îmi dau seama privind în urmă, ar fi 
trebuit să se întâmple mult mai devreme. Nu cred că i-a păsat 
vreodată de mine. Era incapabil să tina la cineva. 


Îmi pierdusem perspectiva asupra unei relaţii adevărate cu un bărbat. 
Luni în şir după ce relaţia cu Harold se încheiase, încă mă simţeam 
cumva suspendată intr- un tărâm al nimănui, după ce îmi făcuse. M-a 
facut să cred că îmi va fi greu să imi dau seama dacă sentimentele 
cuiva pentru mine erau reale. Încrederea în mine fusese distrusă şi nu 
ştiam dacă imi mai pot reveni. 


Faptul că v-am citit cartea a schimbat toate astea. Pot înțelege tiparul 
comportamentului lui Harold drept ceea ce este şi că l-au atras 
calităţile mele. Bunătatea mea l-a facut să se agate de mine. Recunosc 
din nou că valoarea mea este dată pur şi simplu de ceea ce sunt ca 
persoană. Disponibilitatea mea de a mă dedica total cuiva care avea 
nevoie a fost de fapt un lucru bun. Când am înțeles asta, mi-am permis 
să-l iert pe Harold, fiindcă el este cum este şi nu poate fi diferit. Aşa că 
mulțumesc ca m-ati făcut să-mi înţeleg calităţile şi să-mi recapat 
încrederea în mine. 


Compasiunea şi iertarea iti deschid calea către libertate şi către 
restul vieţii tale. Alternativa - ura permanentă şi dorinţa de 
răzbunare - este o capcană care te poate închide mult timp, dacă 
îi dai voie. Imagineaza-ti ura ca pe un mărăcine urât, plin de 


spini, care în cele din urmă va creşte mai înalt decât tine şi va 
trimite pe furiş cârcei otrăvitori care se răsucesc şi se înnoadă în 
jurul tău, din cap până în picioare, până când le devii prizonier. 
Ura iti poate distruge viata cu tot atâta uşurinţă ca un psihopat. 
Dorinţa de răzbunare te va face să te foloseşti de alţi oameni, 
pentru a o duce la îndeplinire. Iti va contamina relaţiile bune si îţi 
vei irosi ani buni din viaţă. 


Dacă nu actionam cu suficiente cunoştinţe, atenţie şi compasiune, 
suntem (ca o ironie) în pericol de a aplica excluderea morală 
acelei minorităţi jignitoare şi înfricoşătoare a oamenilor numiţi 
„psihopaţi”. Mai ales că, într-o bună zi, vom reuşi să 
diagnosticăm tulburarea la copiii foarte mici, excluderea morală a 
celor care sunt subiectul acestei cărţi va duce în mod inevitabil la 
alegeri distructive din partea noastră, care vor ruina alte vieţi şi 
propriile noastre inimi. Psihopatii rămân fiinţe umane şi a-i 
considera altfel este la fel de perfid ca şi excluderea morală a 
oricărui alt grup de oameni. Să-ţi mentii o atitudine fermă 
împotriva comportamentului rece şi abuziv funcţionează mai bine 
şi, de fapt, te face să te simţi mai bine când o faci cu calm şi fără 
fantasme de răzbunare. 


În viitor poate vom crea tehnici neurologice care să permită 
dezvoltarea completă a zonei paralimbice din creierul copiilor 
născuţi cu această deficiență si, prin urmare, fără capacitatea de 
a-şi dezvolta conştiinţa. Poate vom reuşi să abordăm problema 
neurologică a psihopatiei cu aceeaşi rapiditate şi încredere 
clinică pe care le avem când „reparăm” inima în cazul 
„sindromului copilului albastru”*? (sindromul lui Fallot) şi alte 
defecte congenitale şi să invităm cu bucurie copiii născuţi cu 
această imperfecţiune neurologică să ni se alăture într-o lume în 
care iubirea este posibilă. 


Ar trebui să precizez că iertarea nu este deloc acelaşi lucru cu 
uitarea. Iertarea te poate elibera. Dimpotrivă, să uiţi pur si 
simplu ce ai aflat despre cineva în cursul unei experienţe 
dureroase este naiv, periculos şi inutil. Uneori, compasiunea şi 
iertarea sunt mai bune de la distanţă şi nu este nimic greşit din 
punct de vedere psihologic sau spiritual să fii raţional şi să 
foloseşti informaţiile pe care le-ai strâns despre o persoană lipsită 


de scrupule pentru a te proteja pe tine şi pe ceilalţi oameni din 
viata ta. Sa ierti nu înseamnă să uiţi. Într-adevăr, iertarea a ceva 
ce este aproape uitat nu este o iertare reală. 


PSIHOLOGIA POZITIVĂ 


Începând cu activitatea vizionară şi influenţa lui Martin Seligman, 
întreaga disciplină a psihologiei a căpătat o direcţie nouă şi 
captivantă, îndepărtându-se de preocuparea pentru lucrurile care 
ne fac să fim nefericiti (sau, în cel mai bun caz, adaptati la 
nefericire) şi îndreptându-se către studiul fericirii, caracterului şi 
sensului - o psihologie a funcţionării umane pozitive. Disciplina 
creată de Seligman, care a răsturnat paradigma anterioară, este 
numită psihologie pozitivă?“ şi poate cea mai importantă 
concluzie a cercetărilor din acest domeniu nou este că fericirea 
noastră este generată în mare de cantitatea şi calitatea 
conexiunilor interpersonale. Graţie acestor cercetări, s-a 
demonstrat ştiinţific faptul că reacţiile care încurajează legăturile 
noastre cu ceilalţi, adică empatia, compasiunea, altruismul, 
iubirea - şi, da, iertarea -, sunt asociate cu fericirea personală şi 
înţelegerea sensului vieţii. 


Atenţie, dacă nu eşti un maestru budist blând sau un călugăr cu 
har, nu îţi sugerez să înveţi chiar să-l iubeşti pe psihopatul care 
te-a ales drept ţintă. Asta poate fi mai mult decât crezi că poţi 
tolera. Totuşi iti recomand să ai puţină compasiune pentru acest 
om nociv care ţi-a ieşit în cale. Există un spaţiu vid în inima lui, 
ca să zic aşa. Nu va putea niciodată să simtă dragoste - pentru 
nimeni, nici măcar pentru propriii copii. Are şi multe alte lipsuri 
şi este, în cele din urmă, autodistructiv. Deşi se poate considera 
superior fata de noi, ceilalţi, „limitaţi” de conştiinţă - şi pentru o 
vreme îşi poate convinge victimele de această superioritate -, în 
realitate viaţa lui este seacă, infinit monotonă şi, în mod tragic, 
lipsită de sens. 


Dragostea înseamnă mult mai mult decât un „lipici” social. Dacă 
sentimentul convingător al ataşamentului, conştiinţa noastră, a 
evoluat ca o modalitate de a încuraja supraviețuirea mentinandu- 


ne în grupuri unde putem fi mai puternici împreună decât ca 
simpli indivizi, atunci a funcţionat foarte bine şi sperăm că va 
funcţiona în continuare. Dar, chiar mai minunat, undeva în 
abisurile adânci ale timpului imponderabil, ataşamentul - iubirea 
- s-a transformat în ceva mai important, ceva care la intensitate 
maximă poate determina o persoană să renunţe la propria 
siguranţă, propria viaţă, pentru altcineva. Funcţia emoţională a 
fiinţelor umane normale este acum atât de puternică încât putem 
păstra vie în inimile noastre o persoană care a murit, dar pe care 
am iubit-o profund şi care ne-a iubit, până la propria moarte. 


Cu suficientă iubire, nu numai că ne putem aminti un număr 
nelimitat de detalii din trecut - un surâs în colţul gurii, o figură 
de stil -, dar putem şi să ne imaginăm exact nuanțele a ceea ce 
persoana respectivă ar spune sau ar face într- o situaţie din 
prezent, preferinţele pe care le-ar exprima chiar acum, 
aversiunile şi valorile ei. Pentru ca noi să simţim existenţa unor 
oameni pe care i-am iubit cu adevărat, prezenţa lor fizică, deşi 
dorită, nu mai este necesară. 


Aşa că planeta dansează cu miliardele de fiinţe ale celor care 
trăim astăzi şi, la fel de electrizant, cu energiile nenumăratelor 
miliarde de fiinţe ale căror vieţi biologice s-au încheiat. In timp, 
ataşamentul emoţional a evoluat dincolo de rolul de simplu 
gardian al supravieţuirii creaturilor muritoare. Emotiile care ne 
leagă unii de alţii s-au autodepasit, iar iubirea conţine sămânţa 
eternității. 


Incontrolabil şi independent de credinţa religioasă, este în natura 
noastră să tânjim după întruparea individuală a vieţii. Nu ne 
descurcăm cu substitute intangibile. Şi ne este teamă de 
inevitabilitatea propriei morţi, de dispariţia sigură a corpurilor 
familiare, de perspectiva sfârşitului paradei de gânduri şi imagini 
din propriile minţi - panoplia mentală care a început într-un vid 
corporal pe care nu ni-l putem aminti. Dar lucrurile adevărate 
care se întâmplă în vieţile noastre şi tot ceea ce s-a întâmplat în 
trecut oricui a trăit vor rămâne întotdeauna adevărate. Am făcut- 
o: viaţa s-a depăşit pe sine prin iubire. 


Modelat de timp şi infinit mai valoros decât orice lucru material, 


acest triumf, capacitatea noastră de a iubi, de a ne ataşa, de a fi 
empatici - şi, da, de a ne simţi vinovaţi cand ranim pe cineva -, 
merită să fie respectată şi merită să actionam pe baza ei. De la 
mijloacele modeste ale micului cimpanzeu care şi-a ajutat 
tovarasii până la nivelul maxim de eficienţă pe care îl putem 
atinge cu creieul nostru dezvoltat, resursele fiinţelor vii sunt cel 
mai bine valorificate nu în dorinţa de putere sau de răzbunare, ci 
în slujba interconectării noastre. Aceasta este o bătălie veche - o 
minoritate de prădători psihopati versus o majoritate de 
protectori iubitori -, o luptă pe care putem şi trebuie să o 
câştigăm. 


Din fericire, propria noastră putere este mult mai mare decât a 
psihopatului, deoarece nu este generată de o sete patologică de 
control şi nu este activată de un vid emoţional. Dimpotrivă, 
puterea noastră se bazează pe faptul că suntem întregi 
emoţional, pe capacitatea noastră de a iubi şi de a ne ataşa cu 
loialitate unul de celălalt, de a ne sprijini reciproc. (Şi, foarte 
simplu, noi suntem mai mulţi decât ei.) Trebuie să ne folosim 
puterea pentru a ne salva pe noi, pe cei pe care îi iubim şi 
planeta. Avem puterea şi avem o misiune. Şi, când psihopatul nu 
poate fi evitat, ar trebui - şi putem - să-l păcălim. 


În mare parte neglijată de societatea noastră în prezent, sarcina 
de a apăra relaţiile şi constiintele tinde să ne revină noua ca 
indivizi, în vieţile noastre personale şi profesionale, precum şi în 
viaţa de părinte: psihopatul trebuie în sfârşit înfruntat şi învins, 
fără să pierdem din vedere propria umanitate. Sarcina este 
uneori înfricoşătoare şi aproape întotdeauna izolează, dar când 
psihopatia nu poate fi evitată, individul curajos şi milos care o 
înfruntă ne ridică pe noi toţi. 

Mulţumiri 


În septembrie 2018, tocmai când terminam de scris această 
carte, am suferit un accident vascular minor. Poate că nici nu mi- 
aş fi dat seama dacă nu m-ar fi făcut să-mi pierd cunoştinţa 
pentru o clipă şi să ma prabusesc, pe partea dreaptă, pe asfaltul 
unei parcări aproape pustii. Nu îmi aduc aminte căzătura şi prea 
mult din ce s-a întâmplat imediat după, dar mi s-a spus că cinci 
străini s-au adunat şi au hotărât să sune la salvare. Nu i-am 
întâlnit pe niciunul dintre ei înainte, în timpul sau după căzătură, 
dar mi-ar plăcea mult să ştiu cine sunt, ca să le pot mulţumi din 
suflet pentru că, foarte probabil, mi-au salvat viaţa. 


Vânătaia de la ochi mi-a trecut şi mi-am recăpătat faţa dinainte, 
vocea, întreaga capacitate cognitivă şi curajul de a merge, deşi 
încă mai sufăr de amețeli din când în când. La centrul de 
recuperare am fost foarte norocoasă să-l întâlnesc pe doctorul 
Jonathan Perry, tot psiholog, care m-a asigurat că după câteva 
luni vom bea o cafea împreună şi ne vom mira de cât de 
îngrozitor a fost totul şi de cât de miraculos e că totul s-a 
încheiat, fără amețeli sau oboseală. Totul va fi în trecut. 
Demnitatea lui şi curajul de a-mi spune calm că şi el îşi revenise 
după o problemă similară m-au făcut să trec cu bine peste acea 
perioadă şi aştept cu nerăbdare să bem o cafea împreună într-o 
bună zi. Cei cinci străini mi-au salvat viaţa prima oară şi, în felul 
lui, doctorul Perry mi-a salvat viaţa (prin speranţă) a doua oară. 
Aveam nevoie de asta. 


Şi intră în scenă Linda Carbone, al şaptelea erou, pentru a salva 
cartea. Linda este editor şi autor. (Ea şi soţul ei, Ed Decker, au 
scris o carte emoţionantă numită A Little Pregnant, pe care o 
recomand cu căldură.) După ce o carte a fost scrisă, sunt multe 
lucruri de făcut înainte să poată intra în producţie. În trecut, mă 
ocupasem bucuroasă de aceste lucruri chiar eu, dar de data asta 
nu puteam. Capitolele trebuiau aşezate în ordinea finală şi 
informaţiile, completate. Era nevoie ca notele explicative să fie 


puse în ordine şi, în unele cazuri, să fie recuperate. Cineva 
trebuia să comunice cu editura privind formatul şi imaginea 
generală a cărţii. Este foarte dificil pentru oricine să intervină şi 
să preia aceste sarcini de la un autor (autorii sunt persoane 
foarte posesive), dar Linda a făcut asta cu graţie, cu talent şi 
(pentru mine) aproape fără durere. Este o persoană foarte 
deosebită şi îi sunt infinit recunoscătoare. Mulţumesc, Linda. 


Îi mulţumesc extraordinarului director editorial Diana Baroni 
pentru viziune şi răbdare, precum şi celorlalţi editori - Charlie 
Conrad, Leah Miller şi Amanda Patten - pentru ajutorul 
nepretuit, unii trecând ei înşişi printr-o perioadă dificilă a vieţii 
lor. Pentru ajutorul în finalizarea manuscrisului şi forma finală, aş 
vrea să-mi exprim aprecierea faţă de Michele Eniclerico, care a 
reuşit să păstreze o concepţie clară şi coerentă a cărţii prin toate 
fazele de tranziţie. 


Vreau să mulţumesc şi oamenilor din viaţa mea personală: fiicei 
mele iubite şi geniale, Amanda Kielley, şi soţul ei, chipeşul şi 
poeticul Nick Delahaye, ambii cu un ochi format şi pe care mă pot 
baza să vadă lucrurile care contează; fratelui şi prietenului meu 
dintotdeauna, Steve Stout, şi logodnicei lui, alegerea perfectă, 
Christine Bessett (care îi va deveni soţie înainte ca primul cititor 
să citească aceste cuvinte), şi lui Howard Kielley, care şi-a 
împărţit căminul cu mine şi a vegheat asupra mea - te 
binecuvântez pentru bunătatea ta. 


Aş vrea să-mi exprim recunoştinţa faţă de toţi cititorii care mi-au 
scris după ce au citit Psihopatul de alături. Dacă aş fi putut 
include aici toate scrisorile lor, aş fi făcut-o. Poveştile pe care le- 
am folosit au fost modificate pentru a le păstra anonimatul 
autorilor, dar, dacă ar fi fost posibil, aş fi scris numele reale cu 
litere mari, pentru a le dezvălui curajul şi a le recunoaşte 
meritele. 


Nu în ultimul rând, îi mulţumesc agentei mele literare incredibil 
de talentate, Susan Lee Cohen. Susan este tot ceea ce un agent 
ar trebui să fie - si încă si mai mult - şi tot ceea ce o fiinţă umană 


ar trebui să fie într-o lume perfectă. Aşa cum îi spun (dar nu 
suficient de des), ea este făcătorul meu de minuni. Nu ştie exact 
ce vreau să spun cu asta, dar eu ştiu că talentul şi harul ei au 
făcut posibil să-mi îndeplinesc visul din copilărie de a deveni 
scriitor. O voi spune din nou: mulţumesc, Susan. 


